
PRAEFATIO. 

UNIVERSARUM  rerum  Creator  optimus  "hominem  rectum" 
condidit  (Eccl.  7,  39)  ;  rectum  quidem  naturali  rectitudine 
mentis,  cordis  atque  voluntatis  ;  rectum  etiam  propter  dona  prae- 
ternaturalia  atque  supernaturalia,  quibus  ipsum  tam  largiter 
exornavit.  Re  quidem  vera,  in  felicissimo  justitiae  originalis 
statu,  tam  naturali  quam  supernaturali  scientia  praeditus  erat 
homo;  cor  ejus  atque  voluntas  nullis  erant  pravis  affectionibus 
vitiata,  neque  caro  concupiscebat  adversus  spiritum,  neque  spiri- 
tus  adversus  carnem.  Primus  homo  stimma  fruebatur  pace, 
cum  totus  esset  atque  perfecte  subditus  Deo.  Non  mediocriter 
augebat  felicitatem  illam  immunitatis  donum,  seu  carentia  totalis 
aerumnarum,  afflictionum  atque  dolorum;  cui  dono  sociandum 
est  immortalitatis  donum,  quo  contigisset  hominem  e  terra  in 
caelum  transferri,  non  praegustato  mortis  calice  amaro.  Hisce 
non  contentus  Dominus,  adhuc  magis  hominem  exaltavit,  ipsum- 
que  filiatione  adoptiva  adauxit,  ut  tam  in  terra  quam  in  ipso 
caelo  non  sicut  servus  esset  (quod  natura  erat),  sed  tamquam 
filius  in  domo  sua. 

Sed  proh  dolor  !  Homo  noluit  agnoscere  tot  tantaque  beneficia 
divina,  sed  maluit  aures  praebere  fallacibus  diaboli  promissio- 
nibus,  et  sic  amisit  sibi  suisque  posteris  tam  superexcelsa  dona. 
Dives  tamen  in  misericordia  Deus  non  reliquit  hominem  in  tanta 
miseria  demersum,  eique  proprium  Filium  sibi  dilectissimum 
dedit  Salvatorem. 

Longo  labente  tempore,  Christus  apparuit  in  terris,  nostram- 
que  salutem  operatus  est  atque  ad  statum  gratiae  animas  nostras 
restituit,  per  suam  passionem  atque  mortem  dolorosissimam. 
Fundavit  etiam  Ecclesiam  suam,  ut  esset  ejus  activa  continuatrix 
in  opere  salvationis  humanae;  in  eaque  septem  instituit  sacra- 
menta, "per  quae  omnis  vera  justitia  vel  incipit,  vel  coepta 
augetur,  vel  amissa  reparatur"  (Con.  Trid.  sess.  7  in  prooemio). 

Justitia,  per  peccatum  mortale  post  Baptismum  commissum 
amissa,    per    sanctum    Poenitentiae    recuperatur    sacramentum, 


Prae  fallo. 

quod  "secundam  post  naufragium  deperditae  gratiae  tabulam 
Sancti  Patres  apte  nuncuparunt"  (Conc.  Trid.,  sess.  6,  cap.  14). 

De  hac  secunda  tabula  disserere  intenditur  hoc  in  scripto. 
Non  tamen  de  tota  materia  tractaturi  sumus,  sed  tantummodo 
studebimus  potestati  remissivae,  seti  CLAVIUM  POTESTATI 
a  Christo  Domino  nostro  sanctis  Apostolis  collatae  eorumquc 
successoribus. 

Hoc  in  studio  perficiendo  S.  Scripturam,  sacram  et  veueran- 
dam  Traditionem  sequemur,  non  despectis,  immo  magni  habitìs, 
ratione  atque  auctoritate  humanis,  si  locum  habere  possint. 

Omnia  subjiciuntur  S.  R.  Ecclesiae  infallibili  judicio. 

Gratias  quam  plurimas  refero  omnibus  ac  singulis  personis, 
quae  mihi  juvamen  quomodocumque  praestiterunt,  praesertim 
meo  dilecto  atque  ci.  Professori  Fr.  Josepho  Kennedy,  O.  P. 
S.  T.  M. 


DISSERTATIONIS  DIVISIO. 

Primo,  de  Poenitentiae  variis  sensibus  disputabimus. 

Secando,  ponemus  statuiti  quaestionis. 

Tertio,   videbimus   clavium   potestatis   promissionem   a    Christo 
Domino  sanctis  Apostolis  fuisse  factam. 

Quarto,  considerabimus  ejusdem  potestatis  collationem. 

Quinto,  praecipuas  collatae  potestatis  notas  examinabimus. 


CAPUT  I. 

De  variis  poenitentiae  sensibus. 

Patres  atque  theologi  duplicem  distinguunt  poenitentiam, 
nempe,  poenitentiam  ut  sacramentum  et  poenitentiam  ut  virtutem. 
Nonnulla  ergo  dicamus  de  ipsa  poenitentia  utroque  sensu  sumpta, 
ut  melius,  quae  sequuntur,  intelligantur. 

ARTICULUS     I. 
Poenitentia  ut  virtus. 

"Primum  quidem, — ait  Catech.  Rom.1 — de  ipsa  (poenitentia), 
ut  virtutis  parte,  agendum  est;  non  solum  quia  fidelis  populus 
ad  omne  virtutis  genus  a  Pastoribus  instrui  debet,  sed  etiam 
quia  hujus  virtutis  actiones  materiam  praebent,  in  qua  Poe- 
nitentiae sacramentum  versatur;  ac  nisi  prius  quae  sit  poe- 
nitentiae virtus  recte  intelligatur,  Sacramenti  etiam  vim  ignorari 
necesse  est." 

Quid  sit  poenitentiae  virtus. 

Etymologice. — Penes  Latinos,  poenitentia  quoad  nomen,  juxta 
quosdam,  originem  ducit  a  verbis  poenam  tenere.  Sic  docent 
antiqui  praesertim.  V.  g.,  Auctor  libri  De  vera  et  falsa  poeni- 
tentia ait:  "Poenitentia  est  quaedam  dolentis  vindicta,  puniens 
in  se  quod  dolet  commississe"2. — Clarius  loquitur  .S\  Isidorus 
Hispalensis:  "A  punitione  Poenitentia  nomen  accepit;  quasi 
punitentia,  aut  poenitentia,  per  quam,  se,  homo  poenitendo  punit, 
quod  male  admisit  peccando"3. — Denique  Petrus  Lombardus, 
quem  sequuntur  Scholastici,  poenitentiam  definiti  "Poenitentia 
dicitur  a  puniendo,  qua  quis  punit  illicita  quae  commisit"4. 

Juxta  alios  vero,  praesertim  mòdernos,  poenitentiae  nomen 
suam  habet  radicem  in  voce  pene,  quae  antiquitus  idem  erat  ac 
penitus,  seu  quid  intimum  cor  afficiens. 

Graeci  tribus  nominibus  poenitentiam  exprimunt,  quae  sunt: 
Metànoia,  Exomologesis  ac  Epitimion.  Metanoia  denotat  resi- 
piscentiam;    Exomologesis    significat    confessionem.      Multoties 


1  P.  II,  cap.  5,  n.  3.  3  Etvmologiar,  lib.  8. 

2  Cap.  8,  n.  22.  4  Sent  IV,  dist.  14. 

tamen  Exomologesis  sumitur  prò  toto  processu  justificationis  a 
peccato  post  baptismum  commisso,  inclusa  etiam  sacramenti 
poenitentiae  collatione.  Idem  dicas  de  voce  Metanoia.  Epiti- 
mion  muictam  vel  poenam  indicat. 

Realiter. — Quoad  rem,  poenitentia  definiri  potest:  Poeniten- 
tia  est  virtus  supematuralis  et  moralis  peccatorem  inclinans  ad 
personalis  detestationem  peccati,  quia  et  quatenus  est  Dei  offensa, 
et  ad  firmum  emendationis  et  satisfactionis  propositum. 

EXPLICATUR   DEFINITIO. 

1.     Poenitentia  est  virtus. 

(A)  Status  quaestionis. — Seraphicus  D.  S.  Bonaventura  non- 
nullo rum  refert  sententias  antiquorum,  simulque  eas  subjicit 
crisi5. 

(a)  In  primis  refellit  eorum  sententiam  dicentium  "quod  poe- 
nitentia non  est  virtus,  sed  actus  virtutis  .  .  .  . — Sed  ista  positio 
non  est  conveniens.  Si  enim  iste  actus  est  bonus  et  difficilis, 
et  circa  quem  contingit  errare;  sicut  ira  per  zelum  est  habitus, 
quo  homo  irascitur,  vitiis  alienis;  sic  poenitentia  est  habitus,  quo 
homo  irascitur  vitiis  propriis.  Si  enim  non  esset  habitus,  tunc 
non  diceretur  habere  poenitentiam  nisi  actu  poenitens". 

(b)  "Secunda  fuit  positio,  quod  (poenitentia)  est  habitus, 
non  virtutis,  sed  gratiae  .  .  .  . — Sed  ista  positio  non  debet  stare  ; 
quia  gratia  non  dirigit  liberum  arbitrium  ad  aliquem  motum 
specialem  per  se,  nisi  mediante  virtute  ;  quod  facit  poenitentia." 

(e)  "Tertia  positio  est,  quod  poenitentia  est  virtus,  sed  non 
est  virtus  nisi  extenso  nomine  virtutis.  Nam  virtus  proprie  est 
in  dirigendo  ad  bonum — virtus  enim  est  qualitas  mentis  qua  recte 
vivitur — sed  poenitentia  revocat  a  malo. — Sed  haec  positio  non 
videtur  adhuc  sufficiens,  quia  poenitentia  non  tantum  facit  dolere 
de  culpa  perpetrata,  sed  etiam  facit  emendare;  unde  ejus  est 
objectum  punire  et  Deo  reconciliare;  et  hoc  patet  ex  ejus  defi- 
nitione,  et  ita  est  virtus  proprie". 

(d)  "Ultima  positio  est,  poenitentia  est  habitus  virtutis,  et 
virtutis  secundum  propriam  acceptionem,  non  tantum  secundum 
communem. — Et  haec  probabilior  est,  ut  credo  .  .  .".  Et  non 
tantum  probabilior  est,  sed  certa,  ut  patebit  ex  sequentibus. 

5  Cfr.  S.  Bonav.,  Op.  Om,  Quaracchi,  a.  1889,  tom.  8,  pag.  318-21. 

N.  B.  Antequam  aggrediamur  probationem,  videndum  est 
quid  sibi  velit  virtus.  Ad  hoc  cognoscendum,  nobis  multum  in- 
serviet  disputatio  illa  quam  cum  Evodio  sustinuit  D.  Augustinus, 
qui  sic  eum  alloquitur  :  "Intueris  enim  justitiam,  qua  nemo  male 
utitur.  Haec  inter  summa  bona,  quae  in  ipso  sunt  homine  nume- 
ratur,  omnesque  virtutes  animi  quibus  ipsa  recta  vita  et  honesta 
constat.  Nam  neque  prudentia,  neque  fortitudine,  neque  tem- 
peranza male  quis  utitur:  in  his  enim  omnibus,  sicut  in  ipsa 
etiam  quam  tu  commemorasti  justitia,  recta  ratio  viget,  sine  qua 
virtutes  esse  non  possunt.  Ista  ergo  magna  bona  sunt:  sed  me- 
minisse  te  oportet,  non  solum  magna,  sed  etiam  minima  bona 
non  esse  posse,  nisi  ab  ilio,  a  quo  sunt  omnia  bona,  hoc  est  a 
Deo  .  .  .  Virtutes  igitur,  quibus  recte  vivitur,  magna  bona 
sunt:  species  autem  quorumlibet  corporum,  sine  quibus  recte 
vivi  potest,  minima  bona  sunt;  potentiae  vero  animae,  sine 
quibus  vivi  non  potest,  media  bona  sunt.  Virtutibus  nemo  male  uti- 
tur :  ceteris  autem  bonis,  id  est,  mediis  et  minimis,  non  solum  bene, 
sed  etiam  male  quisque  uti  potest.  Et  ideo  virtute  nemo  male 
utitur,  quia  opus  virtutis  est  bonus  usus  istorum,  quibus  non  bene 
uti  possumus.  Nemo  autem  bene  utendo  male  utitur.  Quare 
abundantia  et  magnitudo  bonitatis  Dei  non  solum  magna,  sed 
etiam  media  et  minima  bona  esse  praestitit.  Magis  laudanda 
est  bonitas  ejus  in  magnis,  quam  in  mediis,  quam  in  minimis: 
sed  magis  in  omnibus,  quam  si  non  omnia  tribuisset"6. 

Virtus  itaque  est  bona  qualitas  qua  quis  recte  vivit  et  qua 
nemo  male  utitur,  seu,  est  habitus  agendi  juxta  rectae  rationis 
dictamen  atque  fidei  illustrationem. 

Cognita  virtutis  definitione,  nunc  probandum  est  poenitentiam 
virtutem  esse. 

(B)  Prob. — (a)  Quidquid  a  Domino  praecipitur,  nonnisi 
virtus  esse  potest;  sed  poenitentia  praecipitur  a  Domino;  ergo. 

Major  probatione  non  indiget,  cum  pateat  Deum  summam  in- 
fìnitamque  restitudinem  esse. — Prob.  min.  Ezech.  :  "Converti- 
mini,  et  agite  poenitentiam  ab  omnibus  iniquitatibus  vestris  .  .  . 
Projicite  a  vobis  omnes  praevaricationes  in  quibus  praevaricati 
estis,  et  facite  vobis  cor  novum  et  spiritum  novum"7. — Quod 
Ezech.  in  V.  T.  praedicavit,  hoc  et  repetit  in  N.  T.  S.  Joannes, 


6  De  Liber.  Arbitr.,  lib.  II,  cap.  19,  n.  50. 

7  Cap.  18,  80  31. 

Domini  praecursor  :  "In  diebus  autem  illis  venit  Joannes  Bap- 
tista  praedicans  in  deserto  Judaeae,  et  dicens  :  Poenitentiam 
agite:  appropinquavit  regnum  caelorum"8.  Immo  ipse  Dominus 
noster  Jesus  Christus  suam  incipit  publicam  vitam  per  poeni- 
tentiae  praedicationem  :  "Postquam  autem  traditus  est  Joannes, 
venit  Jesus  in  Galilaeam,  praedicans  evangelium  Dei,  et  dicens: 
Quoniam  impletum  est  tempus,  et  appropinquavit  regnum  Dei, 
poenitemini,  et  credite  evangelio"9. — Hinc  Catech.  Rom.,  P.  II, 
cap  5,  n.  6  :  "Quod  autem  .  .  .  poenitentia  ...  ad  virtutem 
pertineat,  aperte  ostendunt  multa,  quae  de  poenitentia  tradita 
sunt,  praecepta.  Lex  enim  de  iis  tantum  actionibus,  quae  susci- 
piuntur  cum  virtute,  praecipit." 

(b)  Praeterea,  illa  virtus  dicenda  est,  quae  debite  regit  animi 
motus  ;  sed  hujusmodi  est  poenitentia  ;   ergo. 

Prob.  min.  :  "Negare  praeterea  nemo  potest,  quin  dolere 
quando,  quo  modo,  et  quatenus  oportet,  virtutis  sit;  hoc  autem 
ut  recte  fiat,  poenitentiae  virtus  praestat.  Interdum  enim  evenit 
ut  ex  admissis  sceleribus  minorem,  quam  par  est,  dolorem 
homines  capiant;  quin  etiam,  ut  a  Salomone  scriptum  est,  non- 
nulli sunt  qui,  cum  male  fecerint  laetantur;  rursus  vero  alii  ita 
se  moerore  animi  et  aegritudini  dedunt,  ut  de  salute  etiam 
prorsus  desperent;  qualis  fortasse  Cain  videri  potest,  qui  ait: 
Major  est  iniquitas  mea,  quam  ut  veniam  merear;  et  qualis  certe 
Judas  fuit,  qui,  poenitentia  ductus,  suspendio  vitam  et  animam 
amisit.  Ut  igitur  modum  in  dolore  tenere  possimus,  poeniten- 
tiae virtute  adjuvamur"10. 

(e)  Ulterius,  virtutis  est  sibi  proponere  finem  bonum;  sed 
poenitens  sibi  proponit  finem  bonum,  se,  abolitionem  peccati, 
Dei  satisfactionem  atque  divinae  gratiae,  per  peccatum  amissae,, 
acquisitionem  ;  ergo. 

Min.  prob.:  "Sed  idem  (i.  e.,  poenitentiam  virtutem  esse) 
etiam  ex  iis  rebus  colligi  potest,  quas  sibi  tamquam  finem  proponit 
is,  quem  vere  peccati  poenitet.  Primum  autem  hoc  ei  propo- 
situm  est  ut  peccatum  aboleat,  omnemque  animae  culpam  et 
maculam  abstergat.  Alterum  est,  ut  prò  sceleribus  .  .  .  Deo- 
satisfaciat,  quod  quidem  ad  justitiam  referri  perspicuum  est. 
Nam  etsi  inter  Deum  et  hominem  propria  justitiae  ratio  inter- 


8Mt   3,   2.  io  Catech.  Rom.,  loc.  cit. 

9  Me.  1,  14-15. 

cedere  non  potest  cum  tam  longo  intervallo  inter  se  distent; 
aliqua  tamen  esse  justitiam  constat,  cujusmodi  est  inter  patrem 
et  filios,  inter  dominum  et  servum.  Tertium  est,  ut  homo  in 
Dei  gratiam  redeat,  in  cujus  offensionem  et  odium  propter  peccati 
foeditatem  incurrit.  Haec  vero  omnia  satis  declarant  poeniten- 
tiam  ad  virtutem  spectare"11. 

(d)  Insuper,  virtus  est  quod  Deo  placet  et  angelis,  atque  tam- 
quam  fructum  habet  consecutionem  gratiae  ac  aeternae  beati- 
tudinis;  atqui  talis  est  poenitentia;  ergo. 

Min.  prob.  David  rex  Dominum  alloquitur:  "Quoniam  si 
voluisses  sacrificium,  dedissem  utique,  holocaustis  non  delec- 
taveris:  sacrificium  Deo  spiritus  contribulatus  ;  cor  contritum  et 
humiliatum,  Deus,  non  despicies"12. — Baruch  etiam  ad  Dominum 
ait:  "Aperi  oculos  tuos  et  vide:  quia  non  mortui,  qui  sunt  in 
inferno,  quorum  spiritus  acceptus  est  a  visceribus  suis,  dabunt 
honorem  et  justificationem  Domino  :  Sed  anima,  quae  tristis  est 
super  magnitudine  mali,  et  incedit  curva  et  infirma,  et  oculi 
deficientes,  et  anima  esuriens  dat  tibi  gloriam  et  justitiam  Do- 
mino"13.— In  mentem  recolas  perpulchram  parabolani  pharisaei 
et  publicani  a  Domino  nostro  propositam,  in  qua  Dominus  poe- 
nitentem  agendi  rationem  publicani  describit,  necnon  et  justifi- 
cationem ejus:  "Publicanus  a  longe  stans,  nolebat  nec  oculos 
ad  caelum  levare  ;  sed  percutiebat  pectus  suum,  dicens  :  Deus, 
propitius  esto  mihi  peccatori.  Dico  vobis,  descendit  hic  justi- 
ficatus  in  domum  suam"14. — Legas  etiam  tenerrimam  parabolani 
filli  prodigi  poenitentis,  ubi  describitur  immensum  gaudium  quo 
affectus  est  pater,  quando  vidit  filium  suum  in  meliorem  frugem 
revertentem.  Tanta  fecerat  pater,  ut  excitaverit  filii  senioris  zelo- 
typiam.  Sed  pater  ad  hunc  filium  ait:  "Fili,  tu  semper  mecum 
es,  et  omnia  mea  tua  sunt.  Epulari  autem  et  gaudere  oportebat, 
quia  frater  tuus  hic  mortuus  erat,  et  revixit;  perierat,  et  in- 
ventus  est"15. — Mediteris  etiam  parabolas  ovis  deperditae  atque 
amissae  drachmae,  ubi  ob  oculos  tuos  Dominus  ponit  et  diligen- 
tiam  quaerentium  et  laetitiam  ineffabilem  invenientium.  Medi- 
teris etiam  Domini  conclusiones  :  "Dico  vobis,  ita  erit  gaudium 
in  caelo  super  uno  peccatore  poenitentiam  agente,  quam  super 

n  Catech.  Rom,  P.  II,  cap.  5,  n.  7.  «  Le.  18,  13-14. 

12  Ps.  50,  19.  15  Le.  15,  31-32. 

13  Cap.  2,  18-19. 


6  De  Clavium  Potestatis  Existentia  Atque  Natura. 

nonaginta  justis,  qui  non  indigent  poenitentia  ....  Ita  dico 
vobis,  gaudium  erit  corani  angelis  Dei  super  uno  peccatore  poe- 
nitentiam  agente"16. — Igitur  poenitentia  non  solum  virtus  dicenda 
est,  sed,  cum  Catech.  Rom.,  "prorsus  divina  et  caelestis  virtus 
existimanda  est,  cui  se,  Regnum  caelorum  Sacrae  Scripturae 
pollicentur;  nani  apud  S.  Mt.  scriptum  est:  Poenitentiam  agite, 
appropinquavit  regnum  caelorum  ;  et  apud  Ezech.  :  Si  impius 
egerit  poenitentiam  ab  omnibus  peccatis  suis  quae  operatus  est, 
et  custodierit  omnia  praecepta  mea,  et  facerit  judicium  et  jus- 
titiam,  vita  vivet  ;  et  alio  loco  :  Nolo  mortem  impii,  sed  ut  cover- 
tatur  impius  a  via  sua,  et  vivat.  Quod  de  aeterna  et  beata  vita 
intelligendum  esse  piane  constat"17. 

(e)  Angelicus  Doctor  sic  ratione  probat  poenitentiam  esse 
virtutem:  "Poenitere  est  de  aliquo  prius  a  se  facto  dolere  .  .  . 
Dolor  (autem)  vel  tristitia  dupliciter  dicitur:  uno  modo  secun- 
dum  quod  est  passio  quaedam  appetitus  sensitivi,  et  quantum 
ad  hoc  poenitentia  non  est  virtus,  sed  passio;  alio  modo  secun- 
dum  quod  consistit  in  vohtntate,  et  hoc  est  cum  quadam  elec- 
tione;  quae  quidem  si  sit  recta,  necesse  est,  quod  sit  actus  virtu- 
tis.  Dicitur  enim  in  2  Eth.  (cap.  6),  quod  virtus  est  habitus 
electivus  secundum  rationem  rectam.  Pertinet  autem  ad  ratio- 
nem  rectam,  ut  aliquis  doleat,  de  quo  dolendum  est,  et  eo  modo 
et  fine  quo  dolendum  est;  quod  quidem  observatur  in  poeniten- 
tia, de  qua  nunc  loquimur;  nam  poenitens  assumit  moderatum 
dolorem  de  peccatis  praeteritis  cum  intentione  removendi  ea. 
Unde  manifestum  est,  quod  poenitentia,  de  qua  nunc  loquimur, 
vel  est  virtus  vel  actus  virtutis"18.  Etenim  cui  convenit  defi- 
nitio,  ei  convenit  et  definitum.  Jamvero  poenitentiae,  prout  nunc 
de  ea  loquimur,  convenit  virtutis  definitio;  ergo  et  ipsa  virtus 
sit  necesse  est. 

2.     Poenitentia  est  virtus  supernaturalis. 

Constat  ergo  poenitentiam  virtutem  esse.  Sed  ut  salutifera 
sit,  requiritur  ut  sit  virtus  supernaturalis.  Potest  quidem  homo 
de  peccato  dolere  solis  naturalibus  viribus  atque  propter  motiva 
mere  naturalia  ;  quia,  v.  g.,  divitias  amisit,  vel  hominum  favorem 
atque  existimationem,  vel  corporalem  salutem  et  cetera  hujus- 


ic  Le.  15,  7  et  v.  10.  «  Summ.  Theol,  3,  q.  8-5,  a.  1. 

17  P.   II,  cap.  5,  n.   9. 


De  Clavium  Potestatis  Existentia  Atque  Natura.  7 

modi.  Sed  haec  naturalis  poenitentia  nullum  habet  valorem  ad 
salutem,  i.  e.,  sive  ad  consequendam  gratiam  sanctificantem  hic 
in  terris  sive  Dei  nudam  visionem  atque  beatificum  amorem  in 
caelis.  Rem  sic  evolvit  Auctor  lib.  De  vera  et  falsa  poenitentia: 
"Sed  quoniam  poenitentia  non  omnis  est  bona,  dicamus  aliqua, 
quae  separant  veram  a  falsa,  sterilem  a  fructifera.  Sunt  enim 
quos  peccasse  poenitet  propter  praesentia  supplicia.  Displicent 
enim  latroni  peccata,  quando  operantur  poenam.  Deficit  vin- 
dicta?  revertitur  ad  crimina.  Ista  poenitentia  non  ex  fide  pro- 
cedens,  nec  ex  cantate  vel  unitate,  sterilis  manet  et  sine  miseri- 
cordia. Haec  non  purgat  conscientiam,  nec  lavat  crimina.  In 
hac  nulla  est  spes  veniae,  nulla  expectatio  indulgentiae.  Huic 
concordant  qui  confitentur  inviti,  non  amore  boni,  sed  ut  fugiant 
damnum  vel  incommodum  saeculi.  Serviunt  mundo,  quem 
amant;  quaerunt  suam  gloriam,  quam  anhelant;  recipiunt  mer- 
cedem,  quam  exspectant.  Si  quis  tali  poenitentia  securus  ex- 
stiterit,  et  ad  veram  de  ista  non  contenderit,  deceptus  et  miser 
aeternaliter  peribit"19. 

Hac  naturali  et  infructuosa  poenitentia  fuit  motus  impius  et 
superbus  Antiochus,  v.  g.20.  Percussus  et  vulneratus  a  Domino, 
orationes  et  vota  ad  Dominum  faciebat  ut  corporalem  salutem 
recuperaret,  sed  frustra.  Antiochus  "ita  superbe  locutus  est: 
Se  venturum  Jerosolymam,  et  congeriem  sepulchri  Judaeorum 
eam  facturum. — Sed  qui  universa  conspicit  Dominus  Deus  Israel, 
percussit  eum  insanabili  et  invisibili  plaga.  Ut  enim  finivit  ipsum 
sermonem,  apprehendit  eum  dolor  dirus  viscerum,  et  amara  in- 
ternorum  tormenta;  et  quidem  satis  juste,  quippe  qui  multis  et 
novis  cruciatibus  aliorum  torserat  viscera,  licet  ille  nullo  modo  a 
sua  malitia  cessaret.  Super  hoc  superbia  repletus,  ignem  spirans 
animo  in  Judaeos,  et  praecipiens  accelerare  negotium,  contigit 
illum  impetu  euntem  de  curru  cadere,  et  gravi  corporis  collisione 
vexari.  Isque  qui  sibi  videbatur  etiam  fluctibus  maris  imperare, 
supra  humanum  modum  superbia  repletus,  et  montium  altitu- 
dines  in  staterà  appendere,  nunc  humiliatus  ad  terram  in  gesta- 
torio portabatur,  manifestam  Dei  virtutem  in  semetipso  contes- 
tans;  ita  ut  de  corpore  impii  vermes  scaturirent,  ac  viventis  in 
doloribus  carnes  ejus  afiìuerent  odore  etiam  illius  ac  foetore 
exercitus  graveretur.     Et  qui  paulo  ante  sidera  caeli  contingere 


19  Cap.  9,  n.  23.        20  n  Mach.,  9,  4-28. 

se  arbitrabatur,  eum  nemo  poterat  propter  intolerantiam  foetoris, 
portare."  Prostratus  igitur  Antiochus  jacebat  propter  insana- 
bilem  et  invisibilem  plagam,  propter  intolerabilem  foetorem  mem- 
brorumque  collisionem.  Magnis,  immo  maximis  temporalibus  sup- 
pliciis  afficiebatur!  Iisque  permotus  Antiochus  orabat  ad  Domi- 
num,  deprecatorias  litteras  ad  Judaeos  mittebat,  votaque  fecit 
prò  Judaeis,  prò  Jerusalem  atque  tempio.  Sed  frustra;  nam 
illa  poenitentia  naturalis  omnino  erat,  ideoque  miserrimus  ille 
rex  "miserabili  obitu  vita  functus  est". 

"Hinc  igitur  (Antiochus  percussus)  coepit,  ex  gravi  superbia 
deductus  ad  agnitionem  suam  venire,  divina  admonitus  plaga, 
per  momenta  singula  doloribus  suis  augmenta  capientibus.  Et 
cum  nec  ipse  jam  foetorem  ferre  posset,  ita  ait:  Justum  est 
subditum  esse  Deo,  et  mortalem  non  paria  Deo  sentire.  Orabat 
autem  hic  scelestus  Dominum,  a  quo  non  esset  miserie  or  diam 
conseciituriis ;  et  civitatem,  ad  quam  festinans  veniebat  ut  eam 
ad  solum  deduceret,  ac  sepulchrum  congestorum  faceret,  nunc 
optat  liberam  redderet;  et  Judaeos,  quos  nec  sepultura  quidem 
se  dignos  hibiturum,  sed  avibus  ac  feris  diripiendos  traditurum, 
et  cum  parvulis  exterminaturum  dixerat,  aequales  mine  Athe- 
niensibus  facturum  pollicetur.  Templum  etiam  sanctum,  quod 
prius  expoliaverat,  optimis  donis  ornaturum,  et  pertinentes  ad 
sacrificia  sumptus  de  redditibus  suis  praestaturum  ;  super  haec, 
et  Judaeum  se  facturum,  et  omnem  locum  terrae  perambulatu- 
rum,  et  praedicaturum  Dei  potestatem".  O  quam  magnificae 
promissiones  !  Quam  mira  se  facturum  esse  dicit  !  Et  tamen  . . . 
nihil  ipsi  profuerunt!  "Supervenerat  enim  in  eum  justum  Dei 
judicium";  et  hoc,  vel  quia  non  erat  revera  poenitens,  vel  quia 
saltem  ejus  poenitentia  pure  naturalis  erat,  ut  videtur  ex  sacra 
pagina  deduci,  quae  (interposita  epistola  Antiochi  ad  Judaeos) 
sic  finem  imponit  huic  tristi  et  terribili  facto  historico  :  "Igitur 
homicida  et  blasphemus,  pessime  percussus,  et  ut  ipse  alios  trac- 
taverat,  peregre  in  montibus  miserabili  obitu  vita  functus  est". 

Aliud  naturalis  et  infructuosae  poenitentiae  exemplum  triste 
habemus  in  Juda,  Domini  traditore,  qui  poenitentia  quidem 
ductus  erat  (Mt.  27,  3),  tamen  "suspendio  vitam  et  animam 
amisit",  ut  docet  Catech.  Rom.,  P.  11,  cap.  5,  ».  6. 

Non  sufficit  itaque  naturalis  poenitentia  ad  peccatoris  justifi- 
cationem.      Requiritur   ut   poenitentia   supernaturalis    sit,    i.    e., 

necesse  est  ut  concipiatur  divina  adjuvante  gratia,  propter  aliquod 
motivum  nobis  per  fidem  propositum.  Quaenam  sint  motiva, 
infra  dicetur. 

Haec  doctrina  piane  pleneque  probatur  in  Tract.  de  Gratia,  et 
constat  ex  dissertis  Ecclesiae  declarationibus.  Ita,  v.  g.,  Conc. 
Aransicanum  II,  can.  4,  docet  hominem  a  Deo  recipere  non  tan- 
tum purgationem  peccatorum,  sed  etiam  ipsum  volutatis  afTectum, 
quo  purgari  peccator  vult  :  "Si  quis  ut  a  peccato  purgemur,  volun- 
tatem  nostram  Deum  exspectare  contendit,  non  autem  ut  etiam 
purgari  velimus,  per  Spiritus  Sancti  infusionem  et  operationem 
in  nobis  fieri  confitemur,  resistit  ipsi  Spiritui  Sancto,  per  Salo- 
monem  dicenti  :  'Praeparatur  voluntas  a  Domino',  et  Apostolo 
salubriter  praedicanti  :  'Deus  est,  qui  operatur  in  nobis  et  velie 
et  perficere  prò  bona  voluntate'  "21.  Ex  praefatis  verbis  non 
tantum  habetur  ipsa  doctrina,  sed  etiam  damnatio  sententiae  op- 
positae  ;  quam  damnationem  repetit  Conc.  Trid.,  sess.  6,  can.  3  : 
"S.  q.  d.,  sine  praeveniente  Spiritus  Sancti  inspiratione  atque 
ejus  adjutorio  hominem  credere,  sperare,  diligere  aut  poenitere 
posse,  sicut  oportet,  (i.  e.,  supernaturaliter),  ut  ei  justificationis 
gratia  conferatur,  A.  S."22. — Instantibus  haereticis  in  asserenda 
sufficientia  poenitentiae  naturalis  Innocentius  XI  respondit  eorum 
sententiam  iterum  damnando.  En  propositio  damnata  :  "Pro- 
babile est  sufficere  attritionem  naturalem,  modo  honestam"23. 

Neque  mirum  est  Ecclesiam  tantopere  insistere  in  asserenda 
poenitentiae  supernaturalitate  ;  quia  quamvis  ordo  naturalis  et 
ordo  supernaturalis  inter  sese  minime  opponantur  (uterque  enim 
a  Deo  provenit,  et  Deus  sibi  contradicere  nequit,  cum  sit  veritas 
infinita),  tamen  piane  distinguuntur.  Hanc  distinctionem  claris- 
sime  Dominus  noster  Jesus  Christus  statuit  per  verba  illa  quae 
ad  sanctos  Apostolos  nobisque  pariter  dixit:  "Sine  me  nihil 
potestis  facere"24.  Nihil  naturale  sine  Dei  concursu  naturali, 
nihil  supernaturale  sine  Christi  gratia  divina,  homo  facere  potest. 
"Sive  ergo  parum  sive  multum, — concludamus  cum  D.  Augus- 
tino, — sine  ilio  fieri  non  potest,  sine  quo  nihil  fieri  potest"25. 


21  Denz.-Ban.,  Enchiridion  Symbolorum,  n.  177  (Semper  citatur  edit.  11, 
nisi  aliud  notetur). 

22  Ibid.,  n.  813;  cfr.  n.  797. 
23Ibid.,  n.  1207. 

24  Jo.  15,  5. 

25  Rouet,  Enchiridion   Patristicum,  n.   1835    (Citatur  edit.   1). 

Sed  forte  quis  dicet:  sine  Christo  nihil  facere  possum  etiam 
in  ordine  naturali  ;  ergo  etiam  ad  opera  naturalia  peragenda, 
divina  gratia  indigeo. 

Dist.  antec.  :  sine  Christo,  tamquam  auctore  naturae,  nil  facere 
potes,  conc.  ;  indiges  enim  concursu  divino  ad  operandum.  Sine 
Christo,  tamquam  auctore  gratiae,  seu  ordinis  supernaturalis, 
neg.  Gratia  enim  stricte  dieta  et  concursus  naturalis  absolute  dis- 
tinguuntur.  Nam  gratia  omnino  et  quocumque  modo  conside- 
retur,  gratuita  est;  concursus  autem  naturalis  est  quodammodo 
debitus  nobis,  supposita  creatione. 

Insto:     Concursus  naturalis  vocari  potest  gratia. 

Dist.:  Vocari  potest  gratia,  lato  sensu,  conc;  gratia,  stricto 
sensu,  prout  de  ea  theologi  loquuntur,  neg.  Gratia,  lato  sensu, 
vocari  potest  quodeumque  donum  divinum  seu  a  Deo  procedens  ; 
gratia  autem  stricte  dieta  est  donum  supernaturale  intellectuali 
creaturae  a  Deo  concessum  in  ordine  ad  vitam  aeternam.  Et  hoc 
donum  non  datur  ad  actus  mere  naturales  ponendos,  ut  abunde 
theologi  probant. 

3.     Motiva  super  naturalia  poenitentiae. 

Jam  nunc  agendum  est,  licet  breviter,  de  motivis  supernatu- 
ralibus  poenitentiae. 

a)  Primum  omnium  omniumque  excellentissimum  est  amor 
Dei,  Summi  Boni,  ex  toto  corde  et  super  omnia. — b)  Alterum  est 
perfecta  contritio,  quae  ad  actum  caritatis  addit  peccati  detesta- 
tionem,  quatenus  Deo  oppositi,  et  propositum  non  peccandi  de 
cetero.  li  duo  actus  adeo  magnam  habent  efficaciam,  ut  justifi- 
cent  peccatorem,  etiam  antequam  sacramentum  poenitentiae 
recipiat  in  re;  includunt  tamen  votum  sacramentum  recipiendi, 
cum  includant  voluntatem  faciendi  quod  Deus  praecipit  aut  vult. 
— e)  Alia  motiva  praebet  attritio  (N.  B.),  seu  contritio  imper- 
fecta,  se,  praebet  turpitudinis  peccati  considerationem,  amissio- 
nem  aeternae  beatitudinis,  gehennae  atque  poenarum  metum  et 
timorem.  Notandum  tamen  est  tres  species  timoris  esse,  nempe, 
timorem  filialem  seu  castum,  quo  timet  homo  Deum  offendere 
ex  amore  et  reverentia;  timorem  simpliciter  servilem,  seu  timo- 
rem  servilem  sine  ullo  addito,  quo  homo  abstinet  a  peccato 
propter  poenas  quas  Dominus  minatur,  sed  simul  affectum  ad 
peccatum  deponit  homo;  timorem  serviliter  servilem,  quo  homo 

abstinet  a  peccato  propter  poenas,  sed  retinet  affectum  ad  ipsum 
peccatum.  Ex  hisce  timoris  speciebus  ultima  tantum  rejicienda, 
utpote  quia  mala;  retinet  enim  affectum  peccandi. — d)  Tandem 
assignari  potest  tamquam  motivum  ad  poenitendum  motivum 
uniuscujusque  virtutis. 

(N.  B.)  Attritio  definitur  sic:  animi  dolor  ac  detestatio  peccati 
commissi  procedens  ex  motivo  supernaturali,  a  caritate  distincto, 
cum  proposito  non  peccandi  de  cetero. 

a)  Disputatur  inter  theologos  utrum  sufficiat  attritio  concepta 
ob  metum  poenarum  temporalium,  ut  a  Deo  immissarum  vel  im- 
mittendarum. — Si  includatur  voluntas  a  peccato  abstinendi,  et 
Deus  consideretur  ut  vindex  supernaturalis,  non  video  cur  ad- 
mitti  non  possit  affirmativa  sententia,  cum  casus  hic  reincidat 
in  timorem  simpliciter  servilem,  qui  ab  omnibus  admittitur  tam- 
quam sufficiens  motivum  attritionis.  Si  autem  excludantur  illa 
duo,  tunc  mihi  videtur  admitti  non  posse  hujusmodi  motivum 
tamquam  sufficiens,  quia  in  casu  nonnisi  haberetur  timor  servi- 
liter  servilis,  qui  ab  omnibus  rejicitur.  Quidquid  sit,  in  praxi 
confessarius  excitare  debet  poenitentem  ad  altiorem  dolorem, 
ei  proponendo,  motiva  certe  sufficientia  ad  attritionem,  immo, 
expedit  ut  ei  proponat  contritionis  motiva,  utpote  perfectiora26. 

b)  Immo  etiam  disputatur  inter  theologos,  utrum  sufficiat 
attritio  concepta  ex  solo  metu  gehennae,  absque  se,  aliquali 
amore  Dei.  Affirmantes  vocantur  attritionistae,  negantes  vero 
dicti  sunt  contritionistae.  Exortis  inter  ipsos  gravibus  dissen- 
tionibus,  Alexander  VII,  die  5  Maji  1667,  praecepit  ut  "non  au- 
deant  alicujus  theologicae  censurae  alteriusve  injuriae  aut  contu- 
meliae  nota  taxare  alterutram  sententiam,  sive  negantem  neces- 
sitatem  aliqualis  dilectionis  Dei  in  praefata  attritione  ex  metu 
gehennae  concepta,  quae  hodie  inter  scholasticos  communior 
videtur,  sive  asserentem  dictae  dilectionis  necessitatem,  donec  ab 
hac  Sede  fuerit  aliquid  hac  in  re  definitimi".  Huc  usque  nihil 
definitum  est.  Sed  in  praxi  statim  ac  constat  quemlibet  poeni- 
tentem vere  attritum  esse,  atque  peccata  super  omnia  detestari, 
absolvendus  est,  quia  dispositus27. 


26  Cf r.  Ferraris,  O.  F.  M.,  Prompta  Bibliotheca,  tom.  VI,  voce  "Poe- 
nitentiae  sacramentum",  art.  II,  et  Appendix. 

27  Tanquerey,  De  Poenit.,  cap.  II,  art.  II,  n.  144,  edit.  13,  quae  semper 
citatur,  nisi  aliud  notetur. 

4.     Poenitentia  est  virtus  moralis. 

Assignatis  breviter  motivis  poenitentiae,  evolvenda  nunc  est 
illa  particula  poenitentiae  definitionis,  ubi  dicitur  poenitentiam 
virtutem  esse  moralem. 

Siquidem  poenitentia  non  est  virtus  theologica;  quia  hujus 
generis  virtutes  habent  tamquam  objectum  formale  Deum  in  se 
et  directe  consideratum  ;  sed  hoc  non  evenit  in  poenitentia,  cum 
sit  detestatio  peccati  commissi  et  emendatio  vitae  futurae;  ergo 
poenitentia  non  est  virtus  theologica.  Ex  altera  vero  parte, 
praeter  virtutem  theologicam  non  datur  nisi  virtus  moralis.  Cum 
autem  poenitentia  sit  virtus,  et  non  sit  virtus  theologica,  restat 
ut  tamquam  virtus  moralis  habeatur. 

QUAESTIUNCULA    I. 

Hic  occurrit  quaestio  sequens:  utrum  poenitentia  sit  virtus 
generalis,  seu  virtutes  omnes  complectatur,  an  sit  virtus  specialis, 
seu  habens  motivum  formale  proprium  distinctum  a  formali 
motivo  aliarum  virtutum? 

Non  fuit  una  sententia  inter  antiquos  theologos,  quorum  non- 
nulli primam  tenuerunt  sententiam,  se,  poenitentiam  esse  virtutem 
generalem.  Sed  eamdem  diversimode  explicarunt.  Alii,  cum 
Gullielmo  Altissiodorensi,  docuerunt  hominem  peccata  detestari 
per  virtutem  cui  peccata  opponuntur,  v.  g.,  ebrietatem  per  tem- 
perantiam. — Alii  cum  Durando  dixerunt  poenitentiam  esse  cari- 
tatis  exercitium,  quatenus  de  peccato  dolet  homo,  prout  est  Dei 
oifensa. — Alii  cum  Cajetano  tenuerunt  poenitentiam  esse  cari- 
tatis  exercitium,  ut  supra;  esse  praeterea,  religionis  exercitium, 
prout  per  peccati  confessionem  agnoscitur  Dei  dominium,  et  esse 
justitiae  vindicativae  actum,  prout  satisfactionem  praestat28. 

Non  obstantibus  hisce  opinionibus,  communis  evasit  sententia 
tenens  poenitentiam  virtutem  esse  specialem.  Pro  hac  sententia 
sunt  magni  Magistri  Alexander  Halensis,  S.  Bonaventura,  S. 
Thomas,  Ven.  Scotus,  qui  tamen  nonnullas  facit  distinctiones,  de 
quibus  breviter  dicetur  aliquid,  omnes  moderni,  ni  fallor. 

Alexander  Halensis,  S.  Bonaventurae  Magister,  Doctor  Irre- 
fragabilis  et  Theologorum  Patriarcha  vocatus,  mortuus  a.  1245, 
in  sua  Smunta  Theologiae,  P.  IV,  q.  54,  membro  I,  art.  2,  sibi 


28  Ibid.,  pag.  477  ;  Pesch,  De  Poenit,  n.  93. 

proponit  hanc  questionem:  Utrum  poenitentia  sit  virtus  spe- 
cialis?  eamque  modo  affirmativo  solvit:  "Quia  (poenitentia) 
respicit  (peccatum),  ut  mal-um  proprium  contra  Deum  perpe- 
tratimi, et  actum  elicit  specialem,  convenientius  dicenda  est  virtus 
specialis"29.  Et  hanc  opinionem  amplexi  sunt  ceteri  Doctores 
praecipui,  ut  statim  videbitur. 

Seraphico  Doctori,  quaestionem  investiganti,  "Utrum  poeni- 
tentia sit  virtus  generalis,  an  specialis",  non  placet  positio  eorum, 
qui  "voluerunt  dicere,  quod  est  virtus  generalis,  et  est  pars  jus- 
titiae  generalis,  cujus  est  facere  bonum  et  declinare  a  malo  .  .  . 
Quia,  etsi  poenitentia  respicit  malum  in  communi,  tamen  respicit 
sub  propria  ratione  et  habet  actum  specialem,  qui  indiget  virtute 
non  tantum  praecipiente,  sed  aliciente;  ut,  sicut  ira  per  zelum, 
quae  detestatur  omne  peccatum  in  proximo,  est  specialis  virtus, 
quia  respicit  illud  sub  ratione  digni  poena;  et  obedientia  specialis 
virtus,  quia  respicit  exequendum  sub  ratione  mandati:  sic  edam 
poenitentia  specialis  virtus,  quia  respicit  sub  ratione  mali  proprii 
a  se  contra  Deum  perpetrati,  prout  homo  ex  hoc  dignus  est 
puniri". 

Hac  ratione  solvit  Seraphicus  hanc  objectionem:  Poenitentia 
non  restringitur  ad  speciale  peccatum;  ergo  non  est  virtus  spe- 
cialis. "Ad  illud  quod  objicitur  de  objecto, —  ait  Seraphicus, — 
dicendum,  quod  etsi  non  contrahatur  ad  speciale  peccatum,  tamen 
illud  considerat  sub  speciali  et  propria  ratione,  hoc  est,  in  quan- 
tum a  se  perpetratum  et  Dei  ofFensivum,  cui  vult  reconciliari  et 
emendam  facere;  ideo  est  virtus  specialis,  quia  virtus  ponitur 
generalis,  non  ratione  objecti,  quod  est  materiale,  sed  secundum 
quod  habet  rationem  motivi"30. 

Angelicus  Doctor,  intimus  Seraphici  Doctoris  amicus,  sic  com- 
munem  sententiam  explicat  et  probat:  "Ubi  occurrit  specialis 
actus  laudabilis,  ibi  necesse  est  ponere  specialem  habitum  vir- 
tutis.  Manifestimi  est  autem,  quod  in  poenitentia  invenitur  spe- 
cialis ratio  actus  laudabilis,  se,  operari  ad  destructionem  peccati 
praeteriti,  in  quantum  est  Dei  offensa,  quod  non  pertinet  ad 
rationem  alterius  virtutis.  Unde  necesse  est  ponere,  quod  poe- 
nitentia est  specialis  virtus"31. 


29Edit.  Nuremberger  facta,  a.  1482,  cujus  exemplar  prostat  apud  Colle- 
gium  S.  Bonaventurae,  Allegany,  N.  Y.,  et  ex  quo  notas  desumpsi. 

30  S.  Bonav.,  Op.  Om.,  Quarach.,  tom.  IV,  pag.  321. 

31  Summ.  Theol.,  3,  q.  85,  a.  2. 

Duabus  ergo  rationibus  probant  praefati  Doctores  poeniten- 
tiam  virtutem  specialem  esse.  Prima:  quia  poenitentia  est  actus 
specialiter  bonus,  difficilis  et  laudabilis.  Secunda:  quia  poeni- 
tentia motivum  habet  speciale  formale,  se.,  odio  habet  pecca- 
timi, quia  et  quatenus  est  Dei  offensa.  Ceterae  virtutes  peccatum 
non  considerant,  ut  Dei  offensivum,  sed  tamquam  a  ratione  (fide 
illustrata)  deforme. 

Hic  notandum  occurrit  Doctori  Profundo,  Fr.  Richardo  a 
Media  Villa,  O.  F.  M.,  mortuo  e.  a.  1300,  non  piacere  dicere 
poenitentiae  objectum  "esse  peccatum  sub  ratione  qua  est  trans- 
gressio  divinae  legis  vindicabilis  et  expiabilis  per  actum  ipsius 
poenitentiae"32.  Quidquid  sit  de  hoc,  in  ceteris  opinionem  se- 
quitur  communem. 

Ven.  Doctor  Subtilis  et  Marianus,  O.  F.  M.,  loquendo  hisce 
de  rebus,  consentit  praedecessorum  Doctorum  expositionibus, 
sed  nonnullas  facit  distinctiones,  quas  mihi  liceat  notare. 

In  primis,  Doctor  qiiadrupliciter  poenitentiam  definit;  quia, 
secundum  ipsum,  poenitentiae  vocabulum  quatuor  includiti 
"Vindicare  commissum;  Detestari  commissum;  Acceptare  poe- 
nam  inflictam;  Patienter  ferre  poenam  inflictam"33.  Ex  hisce, 
quatuor  sequentes  definitiones  vel  descriptiones  efformat,  quarum 
"prima  est  ista  :  Poenitere  est  vindicare  peccatum  a  se  commis- 
sum .  .  .  Secunda  descriptio  est:  Poenitere  est  detestari  vel 
odire  peccatum  a  se  commissum,  vel  displiscentiam  habere  de  hoc 
peccato  a  se  commisso  .  .  .  Tertia  descriptio:  Poenitere  est 
poenam  inflictam  prò  peccato  suo  commisso  gratanter  acci- 
pere  .  .  .  Quarta  descriptio  est  :  Poenitere  est  poenam  sibi  prò 
peccato  suo  inflictam  patienter  sufferre"   (Ibid.). 

PRIMA  consideratur  poenitentiae  significatio. — (a)  Poeni- 
tentia primo  sensu  desumpta  est  virtus;  "quia  potest  esse  actus 
conformis  rectae  rationi"  fide  illustratae  (Oxon.  IV,  d.  14, 
q.  2,  n.  2). 

(b)  Poenitentia  hoc  sensu  sumpta  est  virtus  specialis;  "quia 
ille  actus  natus  est  habere  speciale  objectum,  et  speciales  circum- 
stantias;  objectum,  peccatum  vindicabile;  circumstantias,  quae 
conveniunt  actui,  ut  recte  tendenti  in  tale  objectum,  se,  finem, 
modum  et  hujusmodi"  (Ibid.  nn.  3-4). 


32  Scriptum  super  IV  Sent,  dist.  14,  a.  1,  Venetiis,  a.  1489. 

33  Oxon.  IV,  d.  14,  q.  1,  n.  14. 

(e)  Poenitentia  primo  sensu  desumpta  non  est  virtus  intellec- 
titalis;  "quia  virtus  intellectualis  dicit  verum  esse  aut  non  veruni 
esse  sive  in  speculandis  sive  in  agendis;  haec  autem  (poenitentia) 
inclinat  ad  sic  agendum,  non  ad  dictandum  sic  esse  agendum  ; 
ergo"  (Ibid.  n.  5). 

N.  B. — Quod  Ven.  Scotus  probat  generaliter,  Catech.  Rom., 
P.  II,  cap.  5,  n.  ó,  probat  quoad  fidem  specialiter;  et  ratio  est, 
quia  fides  poenitentiam  antecedit:  "Verum  in  eo,  quem  poenitet, 
fides  poenitentiam  antecedat  necesse  est;  neque  enim  potest  quis- 
que  se  ad  Deum  convertere,  qui  rìde  careat;  ex  quo  fit  ut  nullo 
modo  poenitentiae  pars  recte  dici  possit  fides". 

(d)  Poenitentia  primo  sensu  desumpta  est  actus  virtutis 
justitiae,  et  quidem  justitiae  vindicativae.  Poenitentia  enim  non 
est  actus  "virtutis  appetitivae  ordinantis  ad  seipsum,  cujusmodi 
sunt  temperantia  et  fortitudo  ;  ergo  est  actus  virtutis  ordinantis 
ad  alterum,  cujusmodi  est  justitia.  Hoc  argumentum  tenet, 
supponendo  illam  famosam  virtutum  appetitivarum  distinctionem, 
quod  ad  duo  genera  omnino  reducantur"  (Oxon.  IV,  d.  14, 
q.  2,  n.  5). 

Sed  "sub  justitia  continetur  amicitia  .  .  .  Numquid  igitur  actus 
iste  poenitendi  est  actus  amicitiae?"  (n.  6). 

Ad  hos  solvendum  notari  necesse  est  in  poenitentia  intendi 
peccati  punitionem  legisque  infractae  restaurationem.  Non 
itaque  reducitur  ad  amicitiam,  sed  ad  justitiam,  et  quidem  vindi- 
cativam,  poenitentiae  virtus.  "Respondeo — ait  Doctor — vinài- 
care,  etiam  quando  est  actus  ordinatus,  non  est  actus  amicitiae 
ad  illum  in  quem  vindicatur,  quia  vindicta  proprie  respicit  cor- 
respondentiam  poenae  ad  culpam  secundum  legem"   (Ib.  n.  7). 

"Est  ergo  iste  actus  justitiae  punitivae,  quae  distinguitur 
contra  justitiam  commutativam,  et  contra  amicitiam"  (Ib.  n.  8). 

Ex  hisce  tamen  verbis  concludendum  non  est,  ut  nonnulli 
faciunt,  Ven.  Subtilem  omnino  denegare  poenitentiam  quodam 
modo  reduci  posse  ad  justitiam  commutativam.  Ait  enim  Dr., 
Oxon.  d.  16,  q.  i,  n.  5;  "Justitia  commutativa  respicit  aequali- 
tatem  in  commutatione,  non  rei,  sed  magis  secundum  rectam 
rationem;  ergo  hoc  modo  justitia  punitiva,  quae  est  quaedam 
commutativa  in  punitione,  respicit  poenam  aequalem". 

SECUNDA  consideratur  poenitentiae  significatici . — (a)  Poeni- 
tentia  secundo  sensu  desumpta  est  virtus:  "quia  potest  esse  actus 
electivus  concors  rectae  rationi"  (Oxon.  IV,  d.  14,  q.  2,  n.  11). 

(b)  Poenitentia  secundo  sensu  desumpta  esse  potest  actus 
cujasaimque  virtutis  appetitivae  :  "quaecumque  enim  virtus  in- 
clinat  ad  complacendum  de  bono  honesto,  inclinat  etiam  ad  de- 
testandum,  et  ad  displiscendum  de  malo  inhonesto  opposito." 
Quod  autem  illa  virtus  appetitiva  necesse  sit,  ex  eo  probatur, 
"quia  nihil  est  principium  odiendi,  sicut  et  amandi,  nisi  virtus 
appetitiva"   (Ib.). 

TÉRTIA  consideratur  poenitentiae  significatio. — (a)  Poeni- 
tentia tertio  sensu  desumpta  est  virtus:  "quia  concors  rectae 
rationi"  (Ib.  n.  12). 

(b)  Poenitentia  tertio  sensu  desumpta  esse  potest  actus  cujus- 
cumqne  virtutis  appetitivae  :  "quia  quidquid  potest  esse  prin- 
cipium acceptandi  aliquod  objectum,  potest  esse  principium  ac- 
ceptandi  aliud  in  ordine  ad  ipsum;  per  diversas  autem  virtutes 
potest  acceptari  aliud  et  aliud  objectum  in  ordine  ad  hoc  quod 
possit  poena  inflicta  prò  peccato  acceptari"  (Ib.).  Deinde 
Doctor  adducit  exempla  desumpta  de  virtutibus  caritatis,  spei, 
timoris,  amititiae. 

QUARTA  consideratur  poenitentiae  significatio. — "De  quarto 
se,  patienter  ferre  poenam  inflictam,  patet  quod  potest  esse  actus 
virtutis,  et  specialis  virtutis,  (se.)  patientiae"  (Ib.). 

QUAESTIUNCULA    IL 

Concordant  ergo  magni  DD.  in  asserendo  poenitentiam,  qua- 
tenus  est  odium  peccati,  quia  est  offensa  Dei,  esse  virtutem  spe- 
cialem.     Sed  ad  quamnam  virtutem  cardinalem  reduci  potest? 

Ad  hanc  solvendam  quaestionem,  prae  oculis  habendum  est, 
poenitentiam  intendere  reparationem  injuriae  Deo  illatae  per 
hominem.  Jamvero  virtus  cardinalis  quae  intendit  et  exigit  in- 
furiar um  reparationem  non  nisi  justitia  est;  ideoque  ad  justitiam 
poenitentia  reduci  potest.  Ideo  Angelicus  Doctor  ait:  "Utrum- 
que  (recompensatio  et  retributio)  ad  materiam  justitiae  pertinet, 
quia  utrumque  est  commutatio  quaedam;  unde  manifestum  est, 
quod  poenitentia,  secundum  quod  virtus  est,  est  pars  justitiae"34. 

Attamen  bene  notandum  est  justitiam  esse  inter  aequales  et 


34  Surnm.  Theol,  3,  q.  85,  a.  3. 

aequalitatem  servare.  Ex  hoc  deducitur  differentia  justitiam 
inter  et  poenitentiam.  Poenitentia  intendit  quidem  reparationem 
injuriae,  sed  non  inter  aequales  ;  nani  Deus  Dominus  est,  homo 
peccator  servus;  Deus  est  totum,  homo  nihil. — Altera  differentia 
consistit  in  eo  quod  peccator  quidquam  aequale  Deo  reddere 
nequit  prò  injuria  peccati.  Si  enim  per  aliquem  humanum  actum 
redditur  aliqualis  reparatio  Domino,  hoc  pendet  a  divina  mise- 
ricordia quae,  propter  Domini  nostri  Jesu  Christi  merita,  hujus- 
modi  actum  acceptat  ut  sufficientem  reparationem.  "Sciendum 
est  .  .  .  — ait  Angelicus, — secundum  Philosophum,  in  5  Eth. 
(cap.  6),  dupliciter  dicitur  justum,  se,  simpliciter  et  secundum 
quid  :  simpliciter  justum  est  inter  aequales  ;  eo  quod  justitia  est 
aequalitas  quaedam,  quod  ipse  vocat  politicum,  vel  civile,  eo  quod 
omnes  cives  aequales  sunt,  quantum  ad  hoc  quod  immediate  sunt 
sub  principe,  sicut  liberi  existentes;  justum  autem  secundum 
quid  dicitur,  quod  est  inter  illos,  quorum  unus  est  sub  potestate 
alterius,  sicut  servus  sub  domino,  filius  sub  patre,  uxor  sub  viro, 
et  tale  justum  consideratur  in  poenitentia;  unde  poenitens  re- 
currit  ad  Deum  cum  emendationis  proposito,  sicut  servus  ad  Do- 
minum,  secundum  illud  Ps.  122  :  Sicut  oculi  servorum  in  mani- 
bus  dominorum  suorum,  ita  oculi  nostri  ad  Dominum  Deum 
nostrum,  donec  misereatur  nostri;  sicut  filius  ad  patrem,  secun- 
dum illud  Le.  15:  Pater,  peccavi  in  caelum  et  coram  te;  et 
sicut  uxor  ad  virum,  secundum  illud  Hierem.,  3  :  Fornicata  es 
cum  amatoribus  multis;  tamen  revertere  ad  me,  dicit  Domi- 
nus"35. 

Etiam  S.  Bonaventura  hunc  sentiendi  modum  approbat.  Ait 
enim  :  "quidam  voluerunt  dicere,  quod  poenitentia  non  est  aliud 
quam  caritas  secundum  substantiam,  differens  secundum  statum. 
Dicitur  enim  caritas,  in  quantum  amat  Deum,  sed  poenitentia,  in 
quantum  resurgens,  et  ejus  est  detestari  malum  in  quantum  Dei 
offensivum. — Sed  certe  si  timor,  qui  facit  declinare  a  malo, 
differt  a  caritate  ;  non  video,  quare  poenitentia  non  differat.  Sed 
quia  habitus  cognoscuntur  per  actus,  non  quoscumque,  sed  for- 
males  sive  elicitos  et  primos;  notandum,  poenitentiae  actus  est 
detestari  culpam  sive  peccatum,  quia  Dei  offensivum,  et  hoc  in 
reconciliationem  sive  emendam.  Et  quia  haec  ratio  est  ipsius 
justitiae,  dico,  quod  poenitentia  est  virtus  cardinalis,  contenta 


35  Ibid. 

sub  justitia"36.  Paulo  infra  S.  Doctor,  quamvis  dubitative,  enu- 
merat  poenitentiam  inter  partes  potentiales  ipsius  justitiae.  "Si- 
cut  enim  fortitudo  multos  habet  ramos  ab  una  radice  proceden- 
tes,  ut  patientiam,  perseverantiam,  fìduciam,  quae  induunt  unam 
rationem  ;  sic  etiam  justitia,  ut  puta  largitatem,  pietatem,  humili- 
tatem,  obedientiam,  poenitentiam,  quae  forte  sunt  partes  poten- 
tiales ipsius  virtutis  justitiae"37.  Pars  potentialis  (quae  etiam 
dicitur  virtus  annexa)  est  virtus  cui  convenit  tantum  pars  defì- 
nitionis  alterius  virtutis,  non  autem  tota  ratio  seu  definitio. 

Poenitentia  igitur  reducitur  ad  justitiae  virtutem,  cujus  est 
pars  potentialis.  In  hoc  conveniunt  omnes  Scholae.  Tantum- 
modo  remanet  aliquod  dubiolum  circa  justitiae  speciem,  ad  quam 
reducenda  sit  poenitentia.  Alii  cum  D.  Thoma  poenitentiam 
collocant  in  justitia  commutativa;  alii  cum  Ven.  Scoto  in  jus- 
titia wndicativa,  seu  punitiva,  sicut  ipse  ait.  Sed  Ven.  Scotus, 
ut  supra  notavi,  admittit  poenitentiam  aliquo  modo  reduci  posse 
ad  justitiam  commutativam.  Ex  altera  vero  parte  inclyta  Schola 
thomista  non  tenet  poenitentiam  esse  stricte  justitiam  commu- 
tativam, sed  tantum  tenet  esse  partem  potentialem  illius  justi- 
tiae. Non  ergo  fervor  scholae  nos  faciat  videre  irreconciliabilem 
oppositionem.  Haec  enim  revera  non  adest,  cum  altera  opinio 
(Ven.  Scoti)  consideret  peccati  punibilitatem,  altera  (thomista) 
punitionis  quantitatem,  ut  mihi  videtur.  Peccatum  puniendum 
est,  ait  Ven.  Scotus  ;  Thomistae  cum  Angelico  dicunt  :  punien- 
dum est  ad  aequalitatem,  in  quantum  possibile  est.  Aliis  verbis, 
poenitentia  aliquid  habet  ex  justitia  non  tantum  commutativa, 
sed  etiam  punitiva.     Estne  hic  contradictio  aliqua? 

5.     Proprii  peccati  detestatio. 

In  poenitentiae  definitione  dicitur  poenitentiam  hominem  in- 
clinare ad  personalis  seu  proprii  detesiationem  peccati.  Et  me- 
rito; nam  poenitentia  est  retractatio  quaedam;  sed  id  solum 
proprie  retractari  potest,  quod  fuit  propria  voluntate  commis- 
sum;  ergo  poenitentia  versatur  circa  acta  propria  voluntate  com- 
missa,  et  quidem  circa  acta  mala,  cum  agatur  de  retractatione. 
Atqui  acta  mala  propria  voluntate  posita  non  sunt  nisi  peccata 
personalia;  ergo  proprie  loquendo  poenitentia  haberi  nequit  nisi 
de  peccatis  personalibus.    Sic  magni  theologi  sentiunt.    Audiatur,. 


Op.  Om,  tom.  IV,  pag.  322.        37  ibid. 

v.  g.,  D.  Thomas:  "Proprius  actus  ejus  (poenitentiae)  est  in 
objectum  proprium,  quod  est  peccatum  commissum  ;  et  ideo  ejus 
actus  principalis,  se,  contritio,  secundum  suam  speciem,  respicit 
tantum  peccatum  praeteritum"  (Sent.  IV,  d.  17,  q.  2,  a.  2,  sol.  4). 
"Contritio  (autem)  est  dolor  respiciens  et  quodammodo  com- 
minuens  voluntatis  duritiam;  et  ideo  de  illis  solis  peccatis  esse 
potest,  quae  ex  duritia  nostrae  voluntatis  in  nos  proveniunt" 
(Ib.  sol.  2).  A  poenitentia  ergo  proprie  dieta  excluduntur  tam 
peccata  aliena  quam  peccatum  originale;  quia  facta  aliena  non 
possumus  retractare,  et  pariter  nequimus  alterius  personae  mu- 
tare voluntatem,  eo  sensu  de  quo  nunc  agimus.  Habere  tamen 
possumus  poenitentiam  large  sumptam  de  peccatis  alienis,  immo 
de  peccato  originali,  i.  e.,  odium  et  displiscentiam  de  illis.  Ad 
rem  S.  Thomas  :  "Poenitentia  est  quodammodo  de  quolibet  pec- 
catorum  genere  :  non  tamen  eodem  modo."  De  peccato  mortali 
habemus  poenitentiam  proprie  dictam;  "quia  proprie  dicimur 
poenitere  de  his,  quae  nostra  voluntate  commisimus  .  .  .  De  pec- 
catis autem  venialibus  est  quidem  poenitentia  proprie,  in  quan- 
tum sunt  nostra  voluntate  facta."  De  peccato  vero  originali  non 
habemus  poenitentiam  proprie  dictam;  "quia  peccatum  originale 
non  est  nostra  voluntate  peractum  ...  In  quantum  tamen  large 
accipitur  poenitentia  prò  quacumque  detestatione  rei  praeteritae, 
potest  dici  poenitentia  de  peccato  originali,  sicut  loquitur  August, 
in  lib.  de  Poenit.   (seu  De  vera  et  falsa  poenit.,  cap.  6)"38. 

6.  De  emendatione. 
Poenitentiae  virtus  inclinat  etiam  ad  firmum  emendationis  et 
satisfactionis  propositum.  Poenitentia  quidem  intendit  primario 
peccati  praeteriti  destructionem.  "Sed  ex  consequenti  poenitens 
etiam  odit  peccatum  f uturum  ;  nani  eadem  malitia  quae  inest  in 
peccato  praeterito,  se,  in j uria  et  ofTensa  Dei,  inest  etiam  in 
peccato  futuro.  Ergo  omnis  contritio  virtualiter  quoque  continet 
propositum  non  peccandi  de  cetero.  Ita  docet  S.  Thomas  : 
Troprius  actus  ejus  (poenitentiae)  est  in  objectum  proprium, 
quod  est  peccatum  commissum;  et  ideo  ejus  actus  principalis, 
se,  contritio,  secundum  suam  speciem,  respicit  tantum  peccatum 
praeteritum  ;  sed  ex  consequenti  respicit  futurum,  secundum  quod 
(poenitentia)    habet   aliquid   de  prudentiae   adjunctum,   et   non 

tantum  in  illud  ratione  propriae  speciei  movetur  ;  et  propter  hoc, 
ille,  qui  conteritur,  dolet  de  peccato  praeterito  et  cavet  futu- 
rum'  "39.  Homo  itaque  revera  poenitens  non  tantum  dolere  debet 
de  peccatis  commissis,  sed  etiam  debet  cavere  futura.  Unde 
Conc.  Trid.,  sess.  14,  cap.  4,  docet  quod  "contritio  .  .  .  animi 
dolor  est  ac  detestatio  de  peccato  commisso,  cum  proposito  non 
peccandi  de  cetero".  Hanc  contritionis  descriptionem  Catech. 
Rom.  sic  evolviti  "Natura  ...  et  ratio  piane  ostendunt  duo 
illa  ad  contritionem  in  primis  esse  necessaria,  dolorem  se,  peccati 
admissi  et  propositum  cautionemque  ne  quid  hujusmodi  in  pos- 
terum  committatur.  Nam  qui  amico  reconciliari  velit,  quem  in- 
juria  aliqua  affecerit,  et  doleat  oportet  quod  in  eum  injuriosus 
et  contumeliosus  fuerit;  et  diligenter  reliquo  tempore  provideat, 
ne  qua  in  re  amicitiam  laesisse  videatur"40.  Jure  ergo  meritoque 
Tertullianus  poenitentiam,  quae  secum  non  affert  emendationem 
vitae,  vanam  appellare  non  dubitavit  :  "Ubi  metus  nullus, — ait, — 
emendatio  proinde  nulla;  ubi  emendatio  nulla,  poenitentia  neces- 
sario vana,  quia  caret  fructu  suo,  cui  eam  Deus  sevit,  id  est, 
homini  saluti"41.  Ex  hoc  tamen  nemo  deducat  non  esse  vere 
poenitentem,  qui  iterum  peccat.  Si  non  excludit  peccandi  volun- 
tatem,  certe  non  est  vere  poenitens,  immo  non  est  poenitens  ullo 
modo.  Si  vero  excludit  illam  voluntatem,  tunc  est  vere  poeni- 
tens ;  quia  ponit  elementum  necessario  requisitum,  quamvis  postea 
fragilitate  humana  iterum  in  peccatum  labatur. 

Sed  vere  poenitens  non  tantum  cavere  debet  peccatum,  sed 
etiam  occasiones  peccati,  maxime  proximas  ;  debet  etiam  affectus 
moderari  atque  conari  positivam  acquirere  sanctitatem  per  virtu- 
tum  praxim  propriarumque  obligationum  adimpletionem.  Sic 
expresse  statuitur  apud  prophetam  Ezech.  :  "Si  autem  impius 
egerit  poenitentiam  ab  omnibus  peccatis  suis,  quae  operatus  est, 
et  custodierit  omnia  praecepta  mea,  et  fecerit  judicium  et  justi- 
tiam,  vita  vivet  et  non  monetar"  (18,  21).  Idem  repetit  v.  27: 
"Et  cum  averterit  se  impius  ab  impietate  sua  quam  operatus  est, 
et  fecerit  judicium  et  justitiam,  ipse  animam  suam  vivificabit". 
Iterum  v.  31  :  "Projicite  a  vobis  omnes  praevaricationes  vestras 
in  quibus  praevaricati  estis,  et  facite  vobis  cor  novum  et  spiri- 


39  Apud  Pesch,  Praelect.  Dogm.,  voi.  VII,  p.  II,  n.  100,  edit.  3. 

tum  novum."  Facere  judicium  et  justitiam,  facere  cor  novum 
et  spiritum  novum  indicant,  ut  videtur,  peccatorem  conamina 
facere  debere  positivam  sanctitatem  acquirendi.  Sic  tantum  "vita 
vivet  et  non  morietur". 

7.     Satisfactio  prò  peccato. 

Praeter  emendationem  vitae,  poenitentia  exigit  etiam  satisfac- 
tionem  prò  peccatis. — Satisfacere  est  facere  satis,  i.  e.,  facere 
quantum  requiritur  ad  reparandum  rem  debitam  aut  injuriam 
illatam,  seu  ut  sapienter  dccet  Catech.  Rom.,  satisfactio  est,  "rei 
debitae  integra  solutio;  nam  quod  satis  est,  ei  videtur  nihil  deesse. 
Quare  cum  de  gratiae  reconciliatione  loquimur,  idem  satisfactio 
significat,  quod  alteri  tantum  praestare,  quantum  irato  animo  ad 
ulciscendam  injuriam  satis  esse  possit;  atque  ita  satisfactio  nihil 
aliud  est  quam  injuriae  alteri  illatae  compensatio.  Quod  autem 
ad  hunc  locum  pertinet,  satisfactionis  nomen  divinarum  rerum 
Doctores  ad  declarandam  eam  compensationem  usurparunt,  cum 
homo  peccatis  commissis  Deo  aliquid  persolvit"42.  Itaque  satis- 
factio est  injuriae  Deo  illatae  compensatio  voluntaria. 

Haec  compensatio  facienda  est.  Nam  omnis  virtus  duo  in- 
cludit  momenta:  aversionem  a  malo  sibi  opposito  et  prosecu- 
tionem  boni  sibi  convenientis.  Poenitentia  igitur,  cum  sit  et  ipsa 
virtus,  hoc  facere  debet:  debet  repellere  malum  bonumque  pro- 
sequi.  "Malum  (autem)  peccati  est  injuria  Deo  illata,  bonum 
oppositum  est  compensatio  injuriae.  Unde  poenitentia  amplec- 
titur  quidquid  per  modum  compensationis  Deo  offerri  potest"43. 
Etenim  peccator  transgressus  est  justitiam;  ergo  non  tantum 
debet  a  peccato  cessare,  sed  etiam  compensationem  facere.  "Poe- 
nitentia,— ait  Angelicus, — non  habet  quod  sit  specialis  virtus,  ex 
eo  quod  dolet  de  malo  patrato  (ad  quod  sufficeret  caritas)  ;  sed 
ex  eo  quod  poenitens  dolet  de  peccato  commisso,  in  quantum 
est  offensa  Dei,  cum  emendationis  proposito;  emendatio  autem 
offensae  contra  aliquem  commissae  non  fit  per  solam  cessationem 
offensae,  sed  exigitur  ulterius  quaedam  recompensatio,  quae  habet 
locum  in  offensis  in  alterum  commissis,  sicut  et  retributio;  nisi 
quod  recompensatio  est  ex  parte  ejus  cui  offendit,  utpote  cum 

satisfacit;  retributio  ex  parte  ejus,  in  quem  est  offensa  com- 
missa"44. 

Hic  quaerere  liceat:  quaenam  sunt  opera  quibus  Deo  satis- 
facere  possit  peccator?  Illa  opera  reducere  possumus  ad  tria 
capita  cum  Conc.  Trio1.:  a)  primum  genus  constituunt  poenae 
a  nobis  sponte  susceptae  prò  vindicando  peccato;  b)  poenae  nobis 
impositae  a  sacerdote,  quando  sanctum  Poenitentiae  sacramentum 
recipimus,  secundum  constituunt  genus;  e)  tertium  genus  sunt 
temporalia  flagella  a  Deo  inflieta,  et  a  nobis  patienter  tolerata. 
Docet  enim  Trid.,  sess.  14,  cap.  9,  "tantum  esse  divinae  muni- 
ficentiae  largitatem,  ut  non  solum  poenis  sponte  a  nobis  prò  vin- 
dicando peccato  susceptis,  aut  sacerdotis  arbitrio  prò  mensura 
delieti  impositis,  sed  etiam,  quod  maximum  amoris  argumentum 
est,  temporalibus  flagellis  a  Deo  inflictis,  et  a  nobis  patienter 
toleratis,  apud  Deum  Patrem  per  Christum  Jesum  satisfacere 
valeamus".  Quam  doctrinam  anathemate  munivit  can.  13,  ejus- 
dem  sess.:  "S.  q.  d.  prò  peccatis,  quoad  poenam  temporalem, 
minime  Deo  per  Christi  merita  satisfieri  poenis  ab  eo  inflictis, 
et  patienter  toleratis,  vel  a  sacerdote  injunctis,  sed  neque  sponte 
suscepitis  ut  jejuniis,  orationibus,  eleemosynis,  vel  aliis  etiam 
pietatis  operibus,  atque  ideo  optimam  Poenitentiam  esse  novam 
vitam,  A.  S.". 

Sed  forsitam  alicui  occurret  antiqua  Protestantium  objectio, 
quae  sic  se  habet:  Satisfactione  nostra  obscuratur  vel  immi- 
nuitur,  saltem  ex  parte,  vis  meriti  et  satisfactionis  Domini  nostri 
Jesu  Christi  ;  ergo  de  satisfactione  neque  verbum  fieri  potest 
apud  veros  christianos. 

Sed  nullus  est  timor  illius  obscurationis  vel  imminutionis  ;  nam 
tota  vis  nostrae  satisfactionis  a  Domino  nostro  Jesu  Christo 
pendet,  qui  est  Pontifex  animarum  nostrarum,  quique  ita  vivide 
a  Conc.  Trid.  describitur:  "Neque  vero  ita  nostra  est  satisfactio 
haec,  quam  prò  peccatis  nostris  exsolvimus,  ut  non  sit  per  Chris- 
tum Jesum  :  nam  qui  ex  nobis  tamquam  ex  nobis  nihil  possumus, 
eo  confortante  qui  nos  confortat,  omnia  possumus  :  ita  non 
habet  homo  unde  glorietur,  sed  omnis  gloriatio  nostra  in  Christo 
est,  in  quo  vivimus,  in  quo  meremur,  in  quo  satisfacimus,  facien- 
tes  fructus  dignos  poenitentiae,  qui  ex  ilio  vim  habent,  ab  ilio 
ofTeruntur  Patri,  et  per  illum  acceptantur  a  Patre."    Omnia  ergo 

per  Christum  Dominum  fiunt.  Et  ideo  "nemo  unquam  catholicus 
sensit,  ex  hujusmodi  nostris  satisfactionibus  vim  meriti  et  satis- 
factionis  Domini  nostri  Jesu  Christi  vel  obscurari  vel  aliqua  ex 
parte  imminui  :  quod  dum  novatores  intelligere  volunt,  ita  opti- 
mam  poenitentiam  novam  vitam  esse  docent,  ut  omnis  satisfac- 
tionis  vim  et  usum  tollant"45.  Nulla  ergo  obscuratio  vel  immi- 
nutio,  nulla  quoque  gloriatio. 

SCHOLION. 
De  lutherana  poenitentiae  definitione. 

Ex  doctrina  superius  exposita,  jam  videri  potest  quantum  a 
ventate  aberret  Littherus  cum  suis  generaliter,  quando  asserit 
poenitentiam  consistere  tantiimmodo  in  resipiscentia,  seu  in  sola 
vitae  mutatione,  quin  teneatur  peccator  anteacta  peccata  detestari. 
Cath.  Rom.,  inter  varias  significationes  poenitentiae  nomini  affi- 
xas,  commemorat  sequentem:  "Airi,  a  catholica  fidei  doctrina 
longissime  remoti,  cum  arbitrentur  Poenitentiam  nullam  prae- 
teriti  temporis  rationem  habere,  nihil  aliud  quam  novam  vitam 
esse  definiunt"46.  Cum  haec  doctrina  lutherana  longissime  distet 
a  catholico  dogmate,  ideo  jure  meritoque  a  Leone  X  damnata 
fuit.  En  doctrina  a  Luthero  proposita  et  a  Papa  damnata: 
"Verissimum  est  proverbium  et  omnium  doctrina  de  contritio- 
nibus  huc  usque  data  praestantius  ;  de  cetero  non  facere  summa 
poenitentia;  optima  poenitentia,  nova  vita"47.  Itaque  prover- 
bium illud  non  verissimum  est,  sed  falsissimum.  Non  negatur 
quidem  poenitentiam  includere  resipiscentiam  ;  negatur  poeniten- 
tiam esse  resipiscentiam  unice.  Sed  liceat  nonnulla  alia  addere 
verba  circa  rem  tanti  momenti. 

Lutherus  in  suo  sermone  de  poenitentia,  a.  1518  habito,  dicit 
sacram  Scripturam  poenitentiam  non  vocare  dolorem,  sed  mentis 
mutationem  atque  consilii  :  "In  usu  Scripturae  sacrae  poeni- 
tentia non  dicitur  dolor,  sed  mutatio  mentis  et  consilii".  Ex  hoc 
Lutherus  deducit  poenitentiam  esse  novam  vitam  tantummodo. 
Sed  contra, 

I.  Script. — a)  Vet.  Test. — Contra  hoc  commentum  luthera- 
num  notandum  est  quod  sacra  Scriptura  conjungit  utrumque 
elementum,  se,  detestationem  peccati  commissi  et  vitae  emenda- 

tionem;  et  nullibi  dicit  poenitentiam  importare  tantummodo 
novae  vitae  institutionem.  Audiatur,  v.  g.,  David  rex,  poeni- 
tentium  exemplar  perf ectissimum  :  "Sacrificium  Deo  spiritus 
contribulatus  :  cor  contritum  et  humiliatum,  Deus,  non  despi- 
cies"48.  Si  cor  illud  erat  contritum,  i.  e.,  minutatim  divisum,  per 
similitudinem  a  rebus  corporeis  deductam  ;  si  cor  illud  erat  humi- 
liatum et  spiritus  ille  contribulatus,  proculdubio  erat  etiam  dolore 
plenus  poenitens  ille  qui  voce  magna  exclamavit:  "Peccavi  Do- 
mino"! cum  a  Natham  propheta,  parabolam  de  ove  parvula  et 
unica  proponente,  audivit  terribile  illud:  "Tu  es  ille  vir" !49. — 
Ezech.  propheta  exhortans  domum  Israel  ad  poenitentiam  non 
exigit  tantummodo  renovationem  spiritus  atque  cordis,  sed  exigit 
etiam  odium  praeteritarum  culparum;  immo  hoc  exigit  primum, 
cum  de  eo  primum  mentionem  faciat,  cum  dicit:  "Convertimini, 
et  agite  poenitentiam  ab  omnibus  iniquitatibus  vestris,  et  non 
erit  in  rujnam.  Projicite  a  vobis  omnes  praevaricationes  vestras 
in  quibus  praevaricati  estis".  Et  tantummodo,  postquam  docuit 
Israel  agendi  modum  relate  ad  praeterita — projectionem  iniqui- 
tatum — ,  transit  ad  docendum  vitae  renovationem  :  "Facite  vobis 
— inquit — cor  novum  et  spiritum  novum"50. — Tandem  idipsum 
"maxime  confirmant  illi  Sanctorum  Patrum  clamores  quos  in 
sacris  Litteris  frequenter  profusos  esse  legimus"51. 

b)  Nov.  Test. — Cum  Veteri  concordat  Novum  Testamentum. 
S.  Paulus,  e.  g.,  ad  Cor.  scribens  haec  habet:  "Quoniam  etsi 
contristavi  vos  in  epistola,  non  me  poenitet;  etsi  poeniteret, 
videns  quod  epistola  illa,  etsi  ad  horam,  vos  contristavit  nunc 
gaudeo;  non  quia  contristati  estis,  sed  quia  contristati  estis  ad 
poenitentiam.  Contristati  estis  secundum  Deum,  ut  nullo  detri- 
mentum  patiamini  ex  nobis.  Quae  enim  secundum  Deum  tristi- 
tia  est,  poenitentiam  in  salutem  operatur;  saeculi  autem  tristitia 
mortem  operatur"52.  Apostolus  fatetur  epistolam  illam  Corin- 
thiis  dolori  atque  tristitiae  fuisse;  de  quo  non  poenitet,  immo 
gaudet  non  quia  contristati  sunt,  sed  quia  contristati  sunt  ad 
poenitentiam.  Ideoque  Apostolus  non  habet  de  quo  poenitere, 
immo  habet  de  quo  gaudere  cum  tristitia  illa  adeo  fructifera  sit, 
ut  salutem  aeternam  producat.     S.  Paulus  igitur  dolorem  con- 

siderat  tamquam  dementimi  salutaris  poenitentiae,  vel  saltem 
non  excludit  ex  poenitentiae  notione  (sicut  facit  Lutherus),  adeo 
ut  ad  poenitentiam  exigat  tantummodo  mentis  mutationem  atque 
cordis  in  meliorem  frugem. 

IL  Anct.  Human. — Recesit  ergo  Lutherus  a  notione  poeni- 
tentiae in  sacris  Litteris  insinuata.  Et  non  tantum  recesit  ab 
auctoritate  divina,  verum  etiam  ab  ipsa  auctoritate  humana,  quae 
pariter  dolorem  de  prave  commissis  enumerat  tamquam  poeni- 
tentiae elementum.  Citemus  nonnullos  saltem  auctores  ad  no- 
strani sanctam  Religionem  non  pertinentes,  ut  eorum  auctoritas 
suspecta  non  sit  Lutheranis.  De  auctoribus  nostris  dicere 
possunt:     Cicero  prò  domo  sua. 

a)  Gallus  Asinius  et  Largus  Licinius,  pagani,  docent  nos  poe- 
nitere,  "cum  ea  quae  ipsi  fecimus  .  .  .  nobis  post  incipiunt  dis- 
piacere, sententiamque  in  iis  nostram  mutamus"53.  Docent  ergo 
mutationem  utique,  sed  pariter  dare  indicant  displiscentiam. 

b)  Ipse  Ovidius,  poetica  servata  sublimitate,  rigidam  etiam 
servat  conceptuum  accuratamque  expressionem,  dum  canit: 

"Saepe   levant    (Di)    poenas,    ereptaque    lumina    reddunt, 

Quum  bene  peccati  poenituisse  vident. 
Poenitet  o  !    si  quid  miserorum   creditur   ulli  ; 

Poenitet,  et  facto  torqueor  ipse  meo! 
Quumque    sit    exilium    magis    est   mihi    culpa    dolor:  ; 

Estque  pati  poenas,  quas  meruisse,  minus. 
Ut  mihi  Di   faveant,  quibus   est  manifestior   ipse, 

Poena    potest    demi,    culpa   perennis    erit. 
Mors   f aciet  certe,   ne   sim,   quum   venerit,   exul  ; 

Ne    peccarim,    mors    quoque    non    faciet. 
Nihil   igitur  mirum,    si  mens   mihi   tabida   facta 

De  nive  manantis  more  liquescit  aquae. 
Estur  ut  occulta  vitiata  terenide  navis; 

Aequorei   scopulos  ut  cavat  unda  salis  ; 
Roditur  ut  scabra  positum   rubigene   ferrum; 

Conditus  ut  tineae  carpitur  ore  liber  ; 
Sic  mea  perpetuos  curarum  pectora  morsus, 

Fine  quibus   nullo  conflciantur,   habent. 
Nec   prius   hi   mentem    stimuli,   quam   vita    relinquent; 

Quique    dolet,    citius,    quam    dolor,    ipse    cadet. 
Hoc  mihi    si   Superi,   quorum    sumus   omnia,   credent, 

Forsitam    exigua   dignus   habebor   ope  ; 
Inque  locum  Scythico  vacum  mutabor  ab  arcu  : 

Plus  isto,   duri,   si  precer,   oris   ero"54. 

Tanquerey,  De  Poenit,  n.   6.     54  Lib.   I   ex  Ponto,   Epist.    I,  v.  57-80. 

In  primis  Ovidius  docet  deos  hominem  punire  propter  pecca- 
timi, sed  punitionem  cessare  statim  ac  vident  ipsum  revera  poe- 
nituisse.  Evidens  autem  poenitentiae  signum  est  dolor:  "facto 
torqneor  ipse  meo",  ut  de  se  fatetur  Ovidius.  Hunc  dolorem 
postea  perpulchris  describit  figuris  :  Mens  dolore  consumitur 
sicut  nix  ad  ardorem  solis  ;  sicut  navis  terenide  (tinea  maritima)  ; 
sicut  scopuli  sale  aequoreo  seu  marino  ;  sicut  f  errum  rubigine  ; 
sicut  liber  consumitur  tinea.  Dolor  ille  est  sicut  perpetuus 
morsus,  sicut  perpetuus  stimulus. — Dolor  ille  est  vehemens  : 
"Torqueor",  dicit  Ovidius  ;  qui  enim  torquetur,  non  parum  immo 
multum  patiatur  oportet.  Est  spiritualis  non  corporeus  :  "Nil 
igitur  mirum — ait  Poeta — si  MENS  mihi  tabida  facta  .... 
liquescit".  Producitur  magis  ex  horrore  culpae,  quam  ex  poenis 
inflictis  ;  nam  ex  ipsis  inflictis  poenis,  ex  ipsissimo  exilio  pro- 
veniens  dolor  minor  est  prò  Nasone  quam  dolor  ex  culpa  pro- 
veniens  ;  magis  crimine  dolet  quam  poenis  : 

"Quumque  sit  exilium,  magis  est  mihi  CULPA  dolori; 
Estque  pati  poenas,  quam  meruisse,  minus." 

Luce  clarius  itaque  docet  Ovidius  ad  poenitentiam  dolorem 
pertinere. 

III.  Ratio. — Ratio  dictat  idem  quod  ab  auctoritate  audivi- 
mus.  Si  quis  enim  ab  alio  veniam  obtinere  velit,  naturale 
prorsus  est  detestationem,  adeoque  dolorem,  illatae  injuriae 
ostendere  quoquo  modo,  ut  persona  offensa  injuriam  condonare 
velit,  ostenso  dolore  mota. 

Neque  auctoritas  ergo  neque  ratio  lutheranis  favet,  ideoque 
nullimodo  admitti  potest  poenitentiae  notio,  quam  docent,  reti- 
nendaque  est  antiqua  definitio,  quae,  praeter  emendationem, 
exigit  quoque  peccatorum  detestationem. 

Unum  subterfugium  lutheranis  restati  verbi  poenitentiae 
translatio.  Poenitentia — dicunt — est  translatio  graeci  verbi  "me- 
tanoia",  quod  idem  est  ac  mentis  mutatio.  Hic  autem  nulla  fit 
mentio  de  dolore.    Ergo. 

Resp.:  transeat.  Theologi  enim  non  de  verbis,  sed  de  con- 
ceptibus  disputant.  Jamvero  ex  usu  loquendi  auctorum  tam 
sacrorum   quam   profanorum   poenitentia   dolorem   tristitiamque 

de  praeteritis  peccatis  edam  includit  ;  ideoque  non  nimis  siten- 
dum  est  in  ipsa  verbi  translatione.  Hanc  esse  mentem  auctorum 
candide  fassi  sunt  vel  ipsi  moderni  Protestantes  in  Lexicis  ab 
ipsis  editis.     Cfr.,  v.  g.,  Schlensner,  Robinson,  Thayner. 

ARTICULUS     IL 
De  Poenitentia  ut  sacramento. 

1.     Institutionis  sar amentì  poenitentiae  cansae  praecipaae. 

Postquam  breviter  explanata  fuit  poenitentia,  quatenus  virtus 
est,  ad  complementum  praenotionum,  aliquantulum  consideranda 
est  poenitentia,  prout  est  sacramentum  Novae  Legis.  Et  in 
primis  aliquid  de  causis  dicamus. 

Divina  misericordia  nobis  contulit  hoc  sacramentum,  a)  ad 
nostris  medendum  infirmitatibus  spiritualibus,  b)  ut  minus  anxii 
atque  peccatiores  de  peccatorum  remissione  essemus,  et  e)  ut 
reconciliationis  nostrae  cum  Deo  beneficium  Christo  Jesu,  Sal- 
vatori et  Pontifici  nostro  referremus.  "In  primis  autem — ait 
Catech.  Rom.,  P.  II,  cap.  5,  n.  io — explanandum  fidelibus  vide- 
tur,  quare  factum  sit,  ut  Christus  Dominus  poenitentiam  in  nume- 
rum  sacramentorum  referri  voluerit.  Hujus  autem  rei  illa  om- 
nino  causa  fuit,  ut  nobis  de  remissione  peccatorum,  quam  Deus 
pollicitus  est,  quum  ait  :  'Si  impius  egerit  poenitentiam  .  .  .' 
minus  debitare  liceret.  Vehementer  enim  pendere  animo  de  in- 
tima poenitentia  opus  esset,  quum  de  suo  cuique  judicio  in  iis, 
quae  agit,  merito  timendum  sit.  Ut  igitur  Dominus  huic  sollici- 
tudini  subveniret,  poenitentiae  sacramentum  instituit,  quo  per 
sacerdotis  absolutionem  peccata  nostra  nobis  remissa  esse  confi- 
deremus,  conscientiaeque  nostrae  ob  fidem,  quae  sacramentorum 
virtuti  merito  habenda  est,  peccatiores  redderentur.  Neque  enim 
aliter  accipienda  est  vox  sacerdotis,  peccata  nobis  legitime  con- 
donantis,  quam  Christi  Domini,  qui  ait  paralytico  :  'Confide,  fili, 
remittuntur  tibi  peccata  tua  .  .  .  .'  Deinde  vero,  quum  nemo 
salutem,  nisi  per  Christum,  ejusque  passionis  beneficio,  consequi 
possit,  consentaneum,  nobisque  utilissimum  fuit,  ejusmodi  sacra- 
mentum institui,  cujus  vi  et  efficatia  Christi  sanguis  ad  nos  de- 
fluens  peccata  post  baptismum  admissa  elueret,  atque  ita  recon- 
ciliationis beneficium  illi  uni  Salvatori  nostro  acceptum  referre 
prefiteremur". 

2.     Poenitentiae  sacramenti  definitio. 

Institutionis  sacramenti  Poenitentiae  causis  inspectis,  jam  nunc 
quid  Poenitentiae  sacramentum  sit,  nobis  videndum  est. 

Poenitentiae  sacramentum  definiri  potest:  "Sacramentum 
Novae  Legis  a  Christo  Domino  institutum,  quo  per  judicialem 
absolutionem  a  legitimo  ministro  impertitam,  fideli  rite  disposito 
remittuntur  peccata  post  baptismum  commissa,  gratiaque  sanans 
infunditur55. 

Evolvitur  definitio. 

Poenitentia  est  sacramentum  Novae  Legis.  —  JJuic  vocabulo 
"sacramentum"  variae  sunt  significationes,  quae  noscantur 
oportet,  ut  sic  vitetur  confusio,  cognito  sensu  in  quo  sumitur  hic 
hujusmodi  verbum. 

Antiquitus,  praesertim  apud  profanos  auctores,  sacramentum 
significabat  aliquando  juramentum,  vel  etiam  depositum  sacrum, 
i.  e.,  pecuniam,  quam  litigantes  de  aliqua  re  deponebant  apud 
pontificem,  eo  pacto  ut  victus  suam  relinqueret  partem  ad  usus 
sacros.  Hic  non  accipitur  praefata  vox  sensu  indicato. — Anti- 
quitus etiam,  apud  ecclesiasticos  scriptores  praesertim,  vox  "sa- 
cramentum" sumebatur  prò  aliquo  signo  sacro,  prò  aliqua  re 
sacra,  vel  etiam  prò  aliquo  ritu  sacro  et  symbolico,  aut  prò 
aliqua  doctrina  religiosa  et  secreta,  quae  solis  initiatis  seu  jam 
baptizatis  a  pontifice  proponebatur.  Hic  sumitur  vox  "sacra- 
mentum", quatenus  significat  signum  sacrum,  rem  sacram  vel 
ritum  sacrum.  Attamen  notandum  est  quod  antiquitus  vox 
"sacramentum",  etiam  quando  significat  rem  sacram,  sumebatur 
aut  prò  qualibet  re,  quocumque  modo  sacra,  aut  prò  re  sacra 
sacrante,  quae  se,  hominem  sanctificabat,  seu  quae  secum  habebat 
virtutem  gratiam  sanctificantem  homini  conferendi. 

In  praesenti  scripto  vox  "sacramentum"  sumitur  prò  re  sacra 
sacrante  seu  quatenus  sanctifìcat  hominem  per  gratiam  sancti- 
ficantem; quae  res  Christum  Dominum  habet  auctorem.  Et  in 
hoc  sensu  theologi  communiter  sic  sacramentum  definiunt: 
Signum  sensibile,  gratiae  significativum  et  productivum,  a  Christo 
permanenter  institutum. 

Sacramentum  est  signum,  quia  nobis  indicat  exterius,   quod 


55  Ci r.  Decr.  Ad  Armenos  ;  Conc.  Trid.  sess.  14,  can.  1,  et  Codex  Juris 
Can.,  can.  870. 

interius  seu  in  anima  fit:  "Illud  enim  signum  esse,  sanctus 
Augustinus  testatur,  quod  praeter  rem,  quam  sensibus  objicit, 
efficit  etiam,  ut  ex  se  alterius  rei  cognitionem  capiamus,  sicut 
ex  vestigio,  quod  terrae  impressum  intuemur,  transisse  aliquem, 
cujus  vestigium  apparet,  facile  cogniscitur"56.  Et  hac  de  causa 
sacramentum  est  signum;  "siquidem  specie  quadam  et  simili- 
tudine id  nobis  declarat,  quod  Deus  in  animis  nostris  sua  virtute, 
quae  sensu  percipi  non  potest,  efficit.  Baptismus  enim  (ut,  quod 
docetur,  exemplo  notius  fiat),  cum,  adhibitis  certis  et  solemnibus 
verbis,  aqua  extrinsecus  abluimur,  hoc  significati  Spiritus  Sancti 
virtute  omnem  peccati  maculam  et  turpitudinem  interius  elui,  et 
animas  nostras  praeclaro  ilio  caelestis  justitiae  dono  augeri  atque 
ornari  ;  simulque  ea  corporis  ablutio  ....  illud  in  animo  efficit 
quod  significat"57. 

Quod  sacramentum  sit  signum,  non  tantum  constat  ex  sim- 
pliciti ratiocinatione,  sed  etiam  ex  sacris  Litteris:  "Ex  Scrip- 
turis  aperte  colligitur  Sacramentum  inter  signa  numerandum 
esse  .  .  .  Apostolus  enim,  cum  affirmat  nos  omnes,  qui  bap- 
tizati  sumus  in  Christo  Jesu,  in  mortem  ipsius  baptizatos  esse, 
licet  cognoscere  baptismum  hujus  rei  significationem  habere,  ni- 
mirum,  ut  ait  idem  Apostolus,  nos  consepultos  esse  cum  ilio  per 
baptismum  in  mortem,,58. 

Sed  ad  quodnam  signi  genus  adscribendum  est  sacramentum, 
quia  plura  dantur  signa  ?  Re  quidem  vera  plura  dantur  signa  : 
alia  sunt  naturalia,  quae  se,  ex  sua  natura  aliquid  aliud  signi- 
ficant,  puta  fumus  ignem;  alia  sunt  arbitraria,  quae  se,  tantum 
ex  pacto  aliquid  significant,  ut  oliva  pacem;  alia  sunt  mixta, 
quae  dicuntur  ea,  quae  partim  ex  se  partim  ex  pacto  aliquid 
denotant.  Ex  communi  theologorum  consensu,  sacramentum 
reducitur  ad  ultimum  signi  genus,  adeo  ut  sit,  prout  Hugo  a  S. 
Victore  loquitur,  "ex  similitude  repraesentans  et  ex  institutione 
significans  et  ex  sanctificatione  continens  aliquem  invisibilem  et 
spiritualem  gratiam"59,  et  non  tantum  continens,  sed  et  conferens. 

Sacramentum  est  signum  sensibile,  gratiae  significativum  et 
productivum.  Adjectivum  "sensibile"  pleonasticum  est,  ideoque 
stricte  loquendo  non  requiritur  ad  definitionem  ;  sed  additur  con- 

56Catech.  Rom.,  P.  II,  cap.  1,  n.  5. 

57  Ibid.  n.  6. 

58  Ibid.  7. 

59Apud  Tanquerey,  De  Sacrarti,  in  genere,  pag.  185,  edit.  14. 

venienter  terminus  ille,  quia  "ad  instruendum  populum  aptissi- 
mus  est"60. 

Gratia  quam  repraesentat  et  producit  sacramentum  duplex  est  : 
gratia  sanctificans  et  gratia  sacramentalis.  Gratia  sanctificans 
seu  habitualis  est  qualitas  supernaturalis  "qua  justi  et  filii  Dei 
effecti,  aeternae  quoque  salutis  instituimur"  seu  "divina  qualitas 
in  anima  inhaerens  ac  veluti  splendor  quidem  et  lux,  quae  am- 
manirti nostrarum  maculas  omnes  delet,  ipsasque  pulchriores  et 
splendidiores  reddit"61.  —  Sacramentalis  gratia  est  jus  ad  gratias 
actuales  suo  tempore  conferendas  a  Deo,  juxta  communem  sen- 
tentiam. 

Quod  autem  sacramentum  sit  significativum,  patet;  nam  secus 
non  esset  signum.  Sed  peculiaritas  signi  sacramentalis  in  eo  est, 
quod  producat  rem  signatam,  i.  e.,  quod  producat  gratiam,  quam 
significat.  Praeter  signa,  quae  consensu  hominum  et  voluntate 
sunt,  ait  Catech.  Rom.,  "alia  quaedam  sunt  divinitus  data, 
quorum  tamen  non  unum  genus  esse  omnes  consentiunt.  Alia 
enim  signa  ob  eam  tantum  rem  a  Deo  hominibus  commendata 
sunt,  ut  aliquid  significar ent  vel  admonerent,  cujusmodi  fuerunt 
legis  purificationes,  panis  azymus,  et  alia  permulta,  quae  ad 
mosaici  cultus  caeremonias  pertinebant;  alia  vero  Deus  instituit, 
quae  non  significandi  modo  sed  efUciendi  etiam  vim  habent; 
atque  hoc  posteriori  signorum  genere  Sacramenta  Novae  Legis 
numeranda  esse  liquido  apparet.  Signa  enim  sunt  divinitus 
tradita,  non  ab  hominibus  inventa,  quae  rei  cujuspiam  sacrae, 
quam  declarant,  efficientiam  in  se  continere  certo  credimus"62. 

Sed  quomodo  sacramenta  conferunt  gratiam?  Eam  conferunt 
ex  opera  operato,  i.  e.,  eo  ipso  quod  sacer  ritus  valide  peragitur, 
ritus  ipse  gratiam  recipienti  dat.  Efficacia  ritus  illius  seu  ejus 
vis  causativa  a  meritis  aut  bonis  motibus  sive  ministrantis  sive 
recipientis  non  pendet,  quantumvis  tamen  nonnullae  praerequi- 
rantur  dispositiones  in  recipiente.  Legas  in  Conc.  Trid.,  can.  6-8, 
sess.  7.  Hoc  de  fide  est,  ut  constat  ex  Trid.,  loc.  cit.,  sed  adhuc 
disputatur  inter  theologos,  utrum  illa  causalitas  sit  physica,  aut 
moralis,  aut  intentionalis.  Et  in  hoc  unusquisque  in  suo  sensu 
abundet,  donec  Sancta  Mater  Ecclesia  loquatur. 


^Van  Noort,  De  Sacram.,  Amstelodami,  a.  1910,  pag.  6. 

61  Catech.  Rom,  P.  II,  cap.  2,  n.  50. 

62  P.   II,  cap.  1,  n.  9. 

Additur  in  definitione  signum  ....  a  Christo  institutum. 
Haec  verba  addita  sunt  ad  specialius  determinandum  signum  de 
quo  agitur;  sed  revera  non  requiruntur  ad  definitionem,  quia 
haec  verba  nobis  non  dicunt  quid  sit  sacramentum,  sed  nobis 
dicunt  unde  procedant  sacramenta,  sed  nobis  dicunt  causam 
efficientem  sacramentorum. 

Additur  etiam  adverbium  "permanenter".  Sed  neque  hoc  re- 
quiritur  ad  metaphysicam  definitionem,  ut  videtur  ;  nam  verbum 
hoc  proprie  nobis  non  dicit  quid  sit  sacramentum,  sed  sacramenti 
durationem. 

Corollarium.  —  Per  modum  corollarii,  mihi  liceat  tibi  pro- 
ponere,  care  lector,  sequentem  sacramenti  descriptionem  ;  longior 
quidem  est,  sed  omnia  dementa  continet  supra  elucidata  expres- 
sius  quam  antiqua  definitio.  Si  tibi  placet  eam  retinere,  retineas  ; 
secus  antiquam  conserves.  Definitio  est  haec:  Sacramentum  est 
signum  sensibile,  mixtumj  gratiae  sanctificantis  et  gratiae 
sacramentalis  repraesentativum  et  ex  opere  operato  productivum, 
a  Christo  permanenter  institutum. 

Poenitentia  est  sacramentum  Novae  Legis. — Viso  quid  sibi 
velit  sacramentum,  in  praesentiarum  videndum  est  utrum  defi- 
nitio revera  competat  Poenitentiae,  ut  est,  sacramentum.  Hoc 
facili  negotio  probatur.  Dictum  est  enim  quod  ad  sacramentum 
constituendum  tria  requiruntur :.  quod  sit  a)  signum  sensibile, 
b)  gratiae  repraesentativum  et  productivum,  e)  a  Christo  per- 
manenter institutum.  Atqui  haec  tria  competunt  Poenitentiae, 
quatenus  est  sacramentum  ;  ergo>  : 

Prob.  min.  a)  Poenitentia  est  signum  sensibile;  nam  nonnulla 
extrisecus  tum  a  poenitente  tum  a  sacerdote  fiunt,  quae  dare 
indicant  quod  interius  in  anima  fit.  Poenitens  actibus  suis  ex- 
ternis  piane  exprimit  se  animum  a  peccati  turpitudine  abdu- 
xisse  ;  sacerdos  suis  actibus  et  verbis  declarat  remissionem  pecca- 
torum,  quae  in  anima  poenitentis  efneitur.     Ergo63. 

b)  Poenitentia  est  gratiae  collativa:  nani  poenitentia,  ut  postea 
videbitur,  est  vere  remissiva  peccati;  sed  peccato  deleto,  infun- 
ditur  gratia  ;  ergo.  Quod  statim  ac  deletur  peccatum,  infundatur 
gratia,  probatur  in  Tract.  de  Gratia,  ubi  citatur  hic  can.  Conc. 
Trid.  :     "S.  q.  d.  hominem  justificari:vel  sola  imputatione  justi- 


Cfr.  Catech.  Rom.,  P.  II,  cap.  5,  n.   11. 

tiae  Christi,  vel  sola  peccatorum  remissione,  exclusa  gratia  et 
caritate,  quae  in  cordibus  eorum  per  Spiritimi  Sanctum  diffun- 
ditur,  atque  illis  ....  A.  S."64.  In  praesenti  ergo  oeconomia 
salutis,  statim  ac  remittitur  peccatimi,  infunditur  gratia. 

e)  Poenitentia  est  a  Christo  permanenter  instituta.  Dominus 
noster  Jesus  Christus,  ut  docet  Conc.  Trid.,  "sacramentum  poe- 
nitentiae  tunc  praecipue  instituit,  cum  a  mortuis  excitatus  in- 
sufflava in  discipulos  suos,  dicens  :  'Accipite  Spiritum  Sanctum  ; 
quorum  remiseritis  peccata,  remittuntur  eis;  et  quorum  reti- 
nueritis,  retenta  sunt'  (Joan.  20,  22).  Quo  tam  insigni  facto 
et  verbis  tam  perspicuis  potestatem  remittendi  et  retinendi  pec- 
cata, ad  reconciliandos  fideles  post  baptismum  lapsos,  Apostolis 
et  eorum  successoribus  fuisse  commendatam,  universorum 
Patrum  consensus  semper  intellexit,  et  Novatianos  remittendi 
potestatem  olim  pertinaciter  negantes,  magna  ratione  Ecclesia 
Catholica  tamquam  haereticos  explosit  atque  condemnavit.  Quare 
verissimum  hunc  iìlorum  verborum  Domini  sensum  sancta  haec 
Synodus  probans  et  recipiens,  damnat  eorum  commentitias  inter- 
pretationes,  qui  verba  illa  ad  potestatem  praedicandi  verbum  Dei, 
et  Christi  Evangelium  annuntiandi,  contra  hujusmodi  sacramenti 
institutionem  falso  detorquent"  (Sess.  14,  Cap.  1). — Et  in  can.  1 
ejusdem  sess.  statuit:  "S.  q.  d.  in  catholica  Ecclesia  Poeniten- 
tiam  non  esse  vere  et  proprie  sacramentum  prò  fidelibus,  quoties 
post  baptismum  in  peccata  labuntur,  ipsi  Deo  reconciliandis,  a 
Christo  Domino  nostro  institutum,  A.  S.". — Et  in  can.  3  ejusdem 
sess.  :  "S.  q.  d.,  verba  illa  Domini  Salvatoris,  Accipite  Spiritum 
Sanctum:  quorum  remiseritis  peccata,  remittuntur;  et  retinue- 
ritis,  retenta  sunt,  non  esse  intelligenda  de  potestate  remittendi 
et  retinendi  peccata  in  sacramento  Poenitentiae,  sicut  Ecclesia 
Catholica  ab  initio  semper  intellexit;  detorserit  autem,  contra 
institutionem  hujus  sacramenti,  ad  auctoritatem  praedicandi 
Evangelium,  A.  S.". — Damnatis  Novatianis  et  Protestantibus, 
Pins  X  damnavit  hanc  Modernistarum  doctrinam  :  "Non  adf uit 
in  primitiva  Ecclesia  conceptus  de  christiano  peccatore  auctori- 
tate  Ecclesiae  reconciliato,  sed  Ecclesia  nonnisi  admodum  lente 
hujusmodi  conceptui  assuevit.  Immo  etiam  postquam  poeni- 
tentia tamquam  Ecclesiae  institutio  agnita  fuit,  non  appellabatur 


(!4Scss.   14,   can.    11. 

sacramenti  nomine,  eo  quod  haberetur  uti  sacramentum  probro- 
sum".  (Prop.  46). — "Verba  Domini:  'Accipite  Spiritum  Sanctum: 
quorum  remiseritis  peccata,  remittuntur  eis;  quorum  retinueritis, 
retenta  sunt',  minime  referuntur  ad  sacramentum  poenitentiae, 
quidquid  Patribus  Tridentinis  asserere  placuit"  (Prop.  47).  Cfr. 
Decr.  "Lamentabili",  penes  Denz.  Ban.,  n.  2046  ss.  Itaque  Poe- 
nitentiae Sacramentum  non  habet  Ecclesiam  institutricem,  sed 
Christum  Dominum  agnoscit  tamquam  auctorem. 

Quod  Poenitentiae  sacramentum  fuerit  permanenter  a  Christo 
Domino  institutum,  ex  eo  patet  quod  Christus  instituit  sacra- 
menta propter  homines;  ergo  quandiu  homines  sunt,  tandiu  per- 
manere debent  sacramenta,  inter  quae  Poenitentia  numeratur. — 
Praeterea,  potestas  peccata  remittendi  non  minus  necessaria  est 
hodie  quam  tempore  Christi,  cum  homines  facile  in  peccata  la- 
bantur,  ut  tristi  experientia  comprobatur.  Hoc  insinuatur  a 
Conc.  Trid.,  hisce  verbis:  "Si  ea  in  regeneratis  omnibus  grati- 
tudo  erga  Deum  esset,  ut  justitiam  in  Baptismo,  ipsius  beneficio 
et  gratia  susceptam,  constanter  tuerentur,  non  fuisset  opus  aliud 
ab  ipso  Baptismo  sacramentum  ad  peccatorum  remissionem  esse 
institutum.  Quoniam  autem  Deus,  dives  in  misericordia,  cog- 
novit  figmentum  nostrum,  illis  etiam  vitae  remedium  contulit, 
qui  se  postea  in  peccati  servitutem  et  daemonis  potestatem  tra- 
didissent,  sacramentum  videlicet  Poenitentiae,  quo  lapsis  post 
Baptismum,  beneficium  mortis  Christi  applicatur"  (Sess  14, 
cap.  1). 

Poenitentia  ergo  est  sacramentum.  Et  est  sacramentum,  quo 
peccata  remittuntur  per  judicialem  absolutionem  a  legitimo  mi- 
nistro impertitam.  Verbis  sublineatis  exprimitur,  a)  forma: 
"Forma  (autem)  hujus  sacramenti, — ut  ait  Eugenius  IV  in  Decr. 
ad  Armenos — sunt  verba  absolutionis,  quae  sacerdos  profert, 
cum  dicit:  Ego  te  absolvo  .  .  .". — Exprimitur  b)  modus,  quo 
ministratur  hoc  sacramentum,  qui  alius  non  est  nisi  judicialis05. 
— Et  tandem  exprimitur  e)  minister,  qui  "est  sacerdos  habens 
auctoritatem  absolvendi  vel  ordinariam  vel  ex  commissione 
superioris,,e6. 

Dicitur  etiam  in  Poenitentiae  sacramenti  definitione  absolutio- 
nem concedi  fide  li  rite  disposito,  qui  vocatur  hujus  sacramenti 


05  Cfr.  Trid.,  sess.  14,  can,  9. 
66  Denz.-Ban.,  n.  699. 

subjectum.  Sed  ad  hoc  ut  sit  vere  et  proprie  subjectum  requi- 
ritur,  ut  habeat  nonnullas  dispositiones — esse  debet  enim  rite  dis- 
positus.  Dispositiones  illae  sunt:  a)  cordis  contritio,  b)  oris 
confessio,  e)  operis  satisfactio,  seu  melius,  satisfaciendi  votum; 
nam,  ut  aliquis  absolvatur,  non  requiritur  ut  prius  poenitentiam 
injunctam  peragat,  ut  constat  ex  damnatione  hujus  propositionis 
Petri  de  Osma:  "Non  sunt  absolvendi  poenitentes,  nisi  peracta 
poenitentia  eis  injuncta"67. 

Acerrime  disputatum  est,  et  proh  dolor  !  disputatur  adhuc  inter 
theologos,  utrum  illae  dispositiones  dicantur  et  sint  vere  et 
proprie  materia  proxima  sacramenti  Poenitentiae.  Circa  hanc 
questionem  neganda  sunt,  saltem  duo,  quae  Ven.  Scoto  et  Sco- 
tistis  (qui  tenent  contritionem,  confessionem  et  satisfactionem 
dispositiones  esse)  impinguntur. 

Primum  est  illud  quod  asserit  Tanquerey,  De  Poenit.,  n.  164, 
edit,  13,  nullo  nominato  auctore  scotista.  Juxta  Tanquerey,  Scotus 
veteresque  discipuli  ejus  tenuerunt  tres  illos  actus  poenitentis 
non  solum  dispositiones  esse,  sed  etiam  conditiones  sine  quibus 
non;  recetiores  autem  Scotistae  tenent,  juxta  Tanquerey,  hujus- 
modi  actus  esse  tantum  dispositiones. — Haec  distinctio  inter 
Scotistas  veteres  et  Scotistas  modernos  omnino  rejicienda  est, 
salva  reverenda.  Omnes  enim  Scotistae  tenent  hujusmodi  actus 
esse  dispositiones  et  conditiones  sine  quibus  non,  cum  Ven.  Scoto 
aiente  sacerdotis  sententiam  "nullo  modo"  absolvere,  "vel  saltem 
non  efficaciter,  nisi  reus  ille  sit  in  se  debito  modo  dispositus,  quia 
Sacramentum  est  signum  absolutionis  interioris,  quae  interior  non 
concomitatur,  nisi  sit  debita  dispositio  in  mente  interius  absol- 
vendi", i.  e.,  subjecti.  Hae  dispositiones  requiruntur  "simpli- 
citer",  secus  "inutilis"  est  absolutio  illa68.  Aliis  verbis,  sunt  dis- 
positiones requisitae  ad  validam  sacramenti  receptionem.  Non 
cito  Scotistas  prò  hoc,  quia  omnes  citare  deberem. 

Alterum,  quod  negari  debet,  est  Ven.  Scotum  negasse  hujusmodi 
actus  esse  partes  sacramenti  poenitentiae.  Ad  quod  probandum, 
citantur  illa  Doctoris  verba:  "Ista  tria  (contritio,  confessio  et 
satisfactio)  nullo  modo  sunt  partes  ejus",  se,  poenitentiae,  (Loc. 
cit.).  Et  Pesch,  De  Poenit.,  n.  73,  postquam  citavit  Conc.  Trid., 
quod  docet  "hos  actus  esse  partes  et  quasi-materiam  hujus  sacra- 


ci Denz.-Ban.,  n.  728;  cfr.  n.  1306,  1308,  1437,  1535. 
68  Oxon.  4,  d.  16,  q.  1,  n.  7. 

menti"  Poenitentiae,  concluditi  "Ergo  saltem  Scoti  loquendi 
modus  est  corrigendus,  neque  amplius  dicendum  est  actus  poeni- 
tentis  nullo  modo  esse  partes  sacramenti". — In  primis  dicendum 
est  Conc.  Trid.  non  intendisse  quaestiones  scholasticas  solvere, 
sed  veritatem  catholicam  defendere  ac  definire  contra  Reforma- 
tores.  Hoc  ab  omnibus  admittitur,  sed  in  praxi  aliquando,  ne 
dicam  saepissime,  oblivioni  traditur,  et  indiscrete  citantur  Sancti 
Concilii  verba  prò  hac  vel  prò  illa  opinione.  Quod  minime  ap- 
probandum  est,  nec  commendandum. — Praeterea,  quaestio  inter 
Scholasticos  non  est,  utrum  hujusmodi  actus  sint  partes09,  sed, 
utrum  illae  partes  sint  partes  in  recto,  an  tantum  partes  in  obli- 
quo. Aliis  verbis:  utrum  hujusmodi  partes  pertineant  ad  es- 
sentiam  sacramenti  Poenitentiae,  an  tantum  sint  partes  inte- 
grales.  Audiatur  Ven.  Scotus  loquens  de  actibus  poenitentis 
tamquam  de  partibus  Poenitentiae,  dum  agit  de  satisfactione  : 
"Secundo  modo  sumendo  satisfactionem  stricte  (de  ea  locutus  est 
late;  et  hic  est  primus  sumendi  modus  satisfactionem),  prout  se, 
distinguitur  contra  alias  PARTES  poenitentiae,  CONFESSIO- 
NEM  se.  et  CONTRITIONEM,  quae  magis  satisfaciunt  prò  pec- 
cato, quam  ipsa  SATISFACTIO,  prout  est  tertia  PARS  poeni- 
tentiae, dico  .  .  .  ."70. 

Non  ergo  adest  difficultas  ulla  quoad  verbum  "pars."  Sed 
estne  pars  essentialis,  an  pars  integralis?  De  hac  questione  non 
constat.  Et  Ecclesia  nolens  quidquam  adhuc  definire,  adhibet 
phrasim  illam  "quasi-materia".  Remanet  ergo  libera  quaestio 
illa,  ideoque  sine  ulla  theologica  censura,  Thomistae  sustinere 
possunt  actus  poenitentis  esse  partes  essentiales,  et  Scotistae  stare 
possunt  prò  altera  parte,  se,  sustinere  possunt  hujusmodi  actus 
esse  partes  integrales71.  Et  unusquisque  in  suo  sensu  abundare 
potest,  donec  Ecclesia  definitive  loquatur. — Interim  animadver- 
tendum  est  illa  verba  Ven.  Scoti,  "nullo  modo  partes  (sunt  Poe- 


69  "Utriusque  scholae  theologi  (thomistae  et  scotistae), — ait  Perrone, — 
admittunt  tres  esse  hujus  sacramenti  partes"  (De  Poenit,  cap.  V,  pag.  372, 
edit.  Migne,  a.  1864). 

™Report.   Paris,   lib.  4,  d.   lo,  q.   1,  n.   11. 

71  Cfr.  Gotti,  O.  P.,  Card.,  Theol.  Schol.-Dogm.,  Venetiis,  a.  1763,  tom. 
3,  pag.  167,  ubi  dicit  quod  ex  "S.  Thomae  doctrina  apparet,  quod  actus 
poenitentis,  nempe,  dolor  et  confessio,  sunt,  non  solum  de  integritate,  sed 
de  essentia  hujus  sacramenti  (Poenitentiae),  tamquam  ex  quibus  hoc  sacra- 
mentum  materialiter  constituitur,  sicut  baptismus  ex  ablutione  ;  quamvis 
oppositum  Scotistae  sentiant",  i.  e.,  sentiunt  actus  illos  esse  ad  integri- 
tatem  tantum. 

nitentiae)  contritio,  confessio  et  satisfactio"  intelligenda  esse  de 
partibus  essentialibus,  quia  haec  est  mens  totius  quaestionis  ;  non 
autem  intelligenda  esse  absolute.  Unde  non  Ven.  Scotus,  sed 
Pesch,  corrigendus  est,  qui  citat  quidem  verba  materialia,  non 
tamen  advertit,  ut  videtur,  ad  sensum  quaestionis. 

Per  Poenitentiae  sacramentum  dimittuntur  peccata  post  Bap- 
tismum  comissa.  Poenitentia  igitur  non  est  sacramentum  vivo- 
rum,  id  est,  non  est  sacramentum  quo  acquiritur  secunda  gratia, 
seu  augmentum  gratiae  ;  sed  est  sacramentum  mortuorum,  id  est, 
per  ipsum  obtinetur  prima  gratia,  seu  efficitur  transitus  a  statu 
peccati  mortalis  et  inimicitiae  Dei  ad  statum  gratiae  sanctifi- 
cantis  et  amicitiae  divinae.  Ideo  a  Patribus  et  theologis  Poeni- 
tentia vocatur  sacramentum  reconciliationis,  baptismus  labo- 
riosus,  secunda  post  naufragium  tabula.  "Ut  enim  confracta 
nave — ait  Catech.  Rom. — unum  vitae  servandae  perfugium  reli- 
quum  est,  si  forte  tabulam  aliquam  de  naufragio  liceat  arripere; 
ita,  post  amissam  Baptismi  innocentiam,  nisi  quis  ad  Poeniten- 
tiae tabulam  confugiat,  sine  dubio  de  hujus  salute  desperandum 
est"72. 

Denique  in  definitione  poenitentiae  sacramenti  adduntur  haec 
verba:  gratia  sanans  infunditur.  Hac  additione  indicari  inten- 
ditur  sacramentalis  gratia  hujus  sacramenti.  Si  enim  in  defini- 
tione aliorum  sacramentorum  indicatur  gratia  sacramentalis  seu 
specialis,  quare  non  indicari  debet  in  definitione  Poenitentiae? 
Quod  autem  gratia  sanans  sit  gratia  specialis  hujus  sacramenti, 
innuitur  in  Decr.  ad  Armenos,  quod  sic  se  habet  :  "Quod  si  per 
peccatum  aegritudinem  incurrimus  animae,  per  poenitentiam 
spiritualiter  sanamur"73. 

Sed  aliquis  dicet:  quare  non  additur  gratia  sanctificans. 

Resp.  1)  Quia  haec  non  indicatur  in  ceteris  sacramentis  a 
theologis. — 2)  Quia  gratia  sanctificans  non  est  gratia  specialis 
Poenitentiae;  est  enim  communis  omnibus  sacramentis,  ideoque 
subauditur.  Non  tamen  res  sic  se  habet  relate  ad  gratiam 
specialem. 


72  p.  Il,  cap.  5,  n.  1. 
"  Denz.-Ban..  n.  695. 


CAPUT  IL 

Status  quaestionis. 

Postquam  breviter  Poenitentiae  studuimus  tum  quatenus  virtus 
est,  tum  quatenus  est  sacramentum  Novae  Legis,  in  hoc  capite 
status  quaestionis  proponitur,  ubi,  videlicet,  deteminatur  sensus 
hujus  phrasis  "potestas  clavium",  et  indicatur  quo  sensu 
accipitur  hac  in  dessertatione,  necnon  praecipui  assignantur 
errores  circa  nostrani  materiam.  Duos  ergo  continebit  articulos 
capitulum  praesens  :  art.  I  :  Quid  intelligatur  per  clavium  potes- 
tatem  ;  art.  II  :  Errores. 

ARTICULUS     I. 
Quid  intelligatur  per  clavium  potestatem. 

(a)  Phrasis  "potestas  clavium",  ut  liquet,  metaphorica  est. 
En  ejus  sensus:  sicut  clavium  est  januam  materialem  aperire 
aut  claudere,  sic  hujus  potestatis  est  caelorum  januam  aperire 
aut  claudere,  i.  e.,  dignos  recipere  ac  indignos  excludere  a  caelo- 
rum regno,  ut  dicebant  antiqui. 

Potestas  clavium  considerari  potest  in  tota  sua  amplitudine 
aut  etiam  sub  aliquo  tantum  respectu.  In  tota  sua  amplitudine 
continet  totam  potestatem  (legislativam,  judicialem,  coactivam), 
quam  Dominus  noster  Jesus  Christus  B.  Petro  Apostolo  ejusque 
successoribus  Romanis  Pontificibus  contulit,  quando  ad  Prin- 
ciperà Apostolorum,  postquam  hic  feliciter  amoris  examen  su- 
peravi^ dixit:  "Pasce  agnos  meos  .  .  .  Pasce  oves  meas"  (Jo. 
21,  15  et  17)  ;  quibus  verbis  ipsi  subjecit  non  tantum  subditos, 
verum  etiam  praelatos  ipsos,  seu,  aliis  verbis,  totam  Ecclesiam, 
nullo  excepto.  Haec  pienissima  et  suprema  auctoritas  jam  a 
Domino  fuerat  promissa  B.  Petro  hisce  verbis  a  S.  Matthaeo 
relatis  :  "Tibi  dabo  claves  regni  caelorum  ;  et  quodeumque  liga- 
veris  super  terram  erit  ligatum  et  in  caelis,  et  quodeumque  sol- 
veris  super  terram  erit  solutum  et  in  caelis"1. 

Sic  accepta  potestate  clavium,  nonnisi  S.  Petrus  atque  Romani 
Pontifices  habent  potestatem  clavium.  Sed  hoc  sensu  non  acci- 
pitur potestas  clavium  hac  in  dissertatione. 


1  Mt.  16,  19.  (37) 

Praeterea,  clavium  potestas,  ut  dictum  est,  spectari  potest  sub 
aliquo  tantum  respectu,  se. ,  quatenus  est  potestas  judicialis  in  foro 
conscientiae  in  ordine  ad  remissionem  aut  retentionem  peccato- 
rum  a  Domino  concessa  suis  ministris  sacerdotibus  ;  et  simpli- 
citer  dicitur  potestas  remittendi  aut  retinendi  peccata  in  Poeni- 
tentiae  sacramento.  Et  sub  hoc  sensu  considerabitur  potestas 
clavium  in  praesenti  dissertatione. 

(b)  Card.  Cajetanus  asseruit  potestatem  clavium — auctorita- 
tem  aperiendi  et  claudendi — Uni  Summo  Pontifici  propriam  esse  ; 
et  ipsi  Caj etano  displicet  vocare  potestatem  clavium  potestatem 
remittendi  et  retinendi  peccata.  Cum  communi  doctrina  con- 
venit  quoad  rem,  licet  differat  quoad  terminologiam.  Usus  enim 
communis  tam  apud  Patres  quam  apud  theologos  praevaluit 
nomen  "potestatis  clavium"  tribuendi  etiam  potestati  remissivae. 
De  hac  questione  cfr.  ci.  Joyce  in  "The  Catholic  Encyclopedia", 
voi.  Vili,  verbo  "Keys,  Power  of  the." 

(e)  Alii  includere  volunt  in  potestate  clavium  non  solum  aucto- 
ritatem  super  Ecclesiam,  sed  etiam  super  Statum,  adeo,  ut  juxta 
ipsos,  Rom.  Pontifex  habeat  supremam  auctoritatem  spiritualem 
atque  temporalem.  Ad  hoc  probandum  citant  St.  Matthaeum, 
cap.  16,  19:  "Tibi  dabo  claves  regni  caelorum;  et  quodeumque 
ligaveris  super  terram  erit  ligatum  et  in  caelis,  et  quodeumque 
solveris  super  terram  erit  solutum  et  in  caelis". 

Haec  sententia  duplici  modo  proponitur  :  juxta  quosdam, 
suprema  potestas  illa  temporalis  a  Domino  collata  est  B.  Petro 
per  citata  verba  S.  Matthaei  directe,  i.  e.,  per  illa  verba  Petrus 
constitutus  est  supremus  Hierarcha  tam  spiritualis  quam  tempo- 
ralis; juxta  quosdam  autem,  auctoritas  illa  collata  fuit  indir ecte 
tantum. 

Illa  collatio  directa  non  placet  propter  sequentia.  Primo,  quia 
Christus  Dominus  Petro  dixit:  "Tibi  dabo  claves  regni  caelo- 
rum"; nihil  autem  dixit  de  terrenis  regnis  et  principatibus. — 
Secundo,  quia  Summi  Pontifices  non  videntur  agnovisse  hujus- 
modi  potestatem  directam  in  regna  terrestria.  Audiatur,  v.  g., 
Leo  XIII,  de  potestate  ecclesiastica  atque  de  potestate  civili 
suum  exprimens  sensum,  qui  est  omnium  Romanorum  Ponti- 
ficum  :  "Utraque  est  in  suo  genere  maxima"  ;  utraque  ergo  su- 
prema est  et  independens.  Si  autem  subordinatio  quaedam  inter 
utramque  interveniat  potestatem,  haec   subordinatio  pendet  ex 

utriusque  potestatis  natura  et  fine,  "cum  alteri  (potestati  civili) 
proxime  propositum  sit  rerum  mortalium  curare  commoda,  alteri 
(ecclesiasticae  potestati)  caelestia  et  sempiterna  bona  compa- 
rare"  (Encycl.  "Immortale  Dei"). 

Collatio  illa  indirecta  magis  fundatur,  ut  mihi  videtur,  in  na- 
tura et  fine  societatis  tum  ecclesiasticae  tum  civilis,  quam  in 
verbis  D.  N.  Jesu  Christi.  Christus  quidem  contulit  B.  Petro 
per  citata  verba  potestatem  amplissimam,  sed  quoad  regnum 
caelorum,  i.  e.,  quoad  Ecclesiam.  Vel  si  contineatur  hujusmodi 
potestas  in  illis  verbis,  continetur  implicite  valde,  minime  vero 
explicite. 

Ceterum  in  nostra  dissertatione  non  consideratur  hujusmodi 
potestas  temporalis,  sed  potestas  spiritualis,  et  quidem  in  foro 
poenitentiali,  ut  dictum  est. 

(d)  Praeterire  nequeo  unum  saltem  dicere  verbum  circa  ea, 
quae  ci.  Joyce,  loc.  cit.,  circa  Franciscanos  statuit. 

Exposita  Crd.  Cajetani  opinione,  prosequitur  auctor  citatus: 
"A  similar  opinion  would  seem  to  have.been  held  by  the  Fran- 
ciscans  whose  views  are  rejected  by  John  XXII  (loc.  cit.).  They 
contended  that  the  Pope  held  a  clavis  scientiae  and  a  clavis  po- 
tentiae ;  and  that,  though  in  the  case  of  the  clavis  potentiae  a 
decision  arrived  at  might  be  reversed  by  a  subsequent  act,  no 
reversai  was  possible  where  the  clavis  scientiae  had  been  em- 
ployed"2. 

Tria  ergo  dicit  Joyce:  1)  Franciscanorum  opinio  similis  est 
Card.  Cajetani  opinioni;  2)  Franciscani  tenuerunt  Summos  Pon- 
tifices  habere  duplicem  clavem,  se,  clavem  scientiae  atque  clavem 
potentiae;  et,  juxta  ipsos  Franciscanos,  decisiones  clavis  poten- 
tiae revocari  possunt  per  aCtum  subsequentem,  sed  clavis  scientiae 
decisiones  revocari  nequeunt;  3)  Joannes  XXII  rejecit  Francis- 
canorum opinionem. 

Resp.  ad  1).  In  primis  neganda  esse  videtur  similitudo  Card. 
Cajetani  opinionem  inter  et  Franciscalium  illorum  opinionem. 
Nam  Card.  Cajetanus  totus  esse  videtur  in  probando  unice 
Summum  Pontificem  clavium  potestatem  possidere;  dum  Fran- 
ciscales  illi  videntur  insistere  in  asserendo  revocationem  deci- 
sionum  possibilem  esse  vel  non,  prout  agitur  de  davi  potentiae 


2  The  Catholic  Encyclopedia,  voi.  Vili,  verbo  Keys,  Power  of  the. 

vel  de  davi  scientiae.  Hoc  patet  ex  ipsa  opinionum  expositione, 
quam  facit  ci.  auctor  ipse  loc.  cit.  Hoc  autem  nec  idem  nec 
simile  est,  ut  patet.     Ergo. 

Resp.  ad  2).  Sententia  de  duabus  clavibus  non  est  sententia 
unice  franciscana,  sed  dici  potest  fere  communis  saltem.  Audia- 
tur,  v.  g.,  Sviar  ez:  "Solet  a  theologìs  duplex  distingui  clavis: 
alia  scientiae,  alia  potentiae.  Clavis  scientiae  in  Pontifice  est  ad 
definiendas  veritates  fidei  ;  potentiae  ad  regendam  Ecclesiam"3. 

Hisce  ultimis  verbis  Suarezii  respondetur  ad  illud  de  revoca- 
tione  decisionum  datarum  vi  clavis  potentiae,  atque  ad  illud  de 
irrevocabilitate  decisionum  datarum  vi  clavis  scientiae.  Si  enim 
per  clavem  scientiae  intelligatur  potestas  definiendi  tamquam 
dogma  fidei  veritatem  aliquam,  et  per  clavem  potentiae  intelli- 
gatur potestas  Ecclesiam  gubernandi,  non  video  cur  rejicienda 
sit  haec  sententia.  Etenim  quod  sint  irrevocabiles  et  irreforma- 
biles  decisiones  dogmaticae,  omnes  catholici  norunt  et  admittunt; 
quod  autem  decisiones  disciplinares  sint  reformabiles  et  revo- 
cabiles,  hoc  abunde  constat  ex  ipsa  Historia  ecclesiastica.  Quod 
enim  prò  nunc  est  utile,  prò  crastino  erit  inutile  aut  nocivum, 
ideoque  mutandum  est;  nec  haec  mutatio  arguit  defectum  in 
Ecclesia,  cum  mutatio  iila  fundetur  in  humana  conditione  atque 
in  adjunctis  in  quibus  versamur.  Audiatur,  v.  g.,  Smus.  D.  N. 
Benedictus  XV  qui,  inter  causas  moventes  ad  novam  codifica- 
tionem  faciendam,  hanc  adducit:  "Saeculorum  enim  decursu, 
leges  quamplurimae  prodierunt,  quarum  nonnullae  aut  suprema 
Ecclesiae  auctoritate  abrogate  sunt  aut  ipsae  obsoleverunt  ;  non- 
nullae vero  aut  prò  conditione  temporum  difficiles  ad  exequen- 
dum,  aut  communi  omnium  bono  minus  in  praesentiarum  utiles 
minusve  opportunae  evaserunt"  (Encycl.  Providentissima  Mater, 
die  Pentec,  a  1919).  Itaque  Ecclesia  suas  potest  optimo  jure 
mutare  leges. 

Nihil  ergo  novi  protulerunt  Franciscales  illi,  nullaque  repre- 
hensione  aut  rejectione  digni  sunt  relate  ad  hoc  punctum. 

Resp.  ad  3).  Joannes  XXII,  ut  patet  ex  Bulla  "Quia  quo- 
rundam"  (quam  citat  ci.  Joyce),  non  rejicit  sententiam  ipsam, 
sed  applicationem  ejusdem  ad  quaestionem,  quae  principalis  est, 
de  paupertate  Christi  et  Apostolorum  necnon  de  paupertate  f  ran- 


3  Franciscus    Noel,    Theologiae    Suarez    Summa,    P.    II,    Diput.    XVI, 
sect.  IV. 

ciscana.  Franciscales  illi  putabant  declarationes  regulae  francis- 
canae  a  SS.  Pontifìcibus  Joannis  XXII  antecessoribus  fuisse 
declarationes  dogmaticas,  ideoque  irreformabiles,  nisi  clavis 
scientiae  sententia.  Hinc  quando  Papa  Joannes  nonnullas  voluit 
illarum  declarationum  reformationes  facere,  ei  restiterunt  Fran- 
ciscani  illi  ;  et  Joannes  XXII  contra  ipsos  declarat  et  probat 
illorum  SS.  Pontificum  declarationes  dogmaticas  non  fuisse, 
Franciscanosque  illos  errasse  in  applicatione  illius  sententiae  de 
clave  scientiae.  Hanc  sententiam,  ut  patet  ex  bulla  cit.,  neque 
approbat  neque  rejicit  S.  P.  Joannes,  sed  tantummodo  refert 
diversos  modos,  juxta  quos,  eamdem  sententiam  intelligunt 
auctores,  et  dicit  Franciscanos  illos  errasse  in  applicatione  illius 
sententiae  quocumque  modo  intellectae. 

Cum  ci.  Joyce  loquatur  de  Franciscanis  in  genere,  ut  videtur, — 
"by  the  Franciscans",  ut  ipse  ait, — insinuat  saltem  hujusmodi 
sententiam,  seu  melius,  hujusmodi  sententiae  applicationem, 
communem  fuisse  inter  Franciscanos.  Sed  hoc  probari  non 
potest.  Nam,  1)  citari  nequit  aliquis  auctor  gravis  franciscanus, 
qui  fuerit  prò  hujusmodi  applicatione;  2)  ipse  S.  P.  Joannes 
XXII  insinuat  se  non  agere  de  omnibus  theologis  franciscanis 
aut  de  eorumdem  ma  Jori  parte,  sed  de  quibusdam:  "Quia 
quorandam  mentes",  ait  S.  Ponti f ex.  Quinam  sint  illi  fautores 
ipse  S.  Pontifex  describit:  "Quia  quorundam  mentes  sic  pater 
mendacii  dicitur  excaecasse,  quod  nostris  constitutionibus,  quo- 
rum una  incipit  :  Ad  Conditorem  canonum,  alia  vero  :  Cum 
inter  nonnullos  ....  non  absque  multa  temeritate  plectibili 
nisi  fuerunt  detrahere  et  nituntur  ac  veritatem,  quam  continent, 
per  falsas  insanias  offuscare;  nos  tam  perniciosis  ausibus,  ne 
eorum  doctrina  pestifera  simplicium  animos  labefactare  valeat . .  . 
decrevimus  .  .  ."  In  decursu  bullae  eos  theologos  vocat  S.  Pon- 
tifex fabricatores  mendaciorum,  eos  declarat  contumaces  et  re- 
belles  Romanae  Ecclesiae  et  "haereticos  vitandos".  Numquid 
haec,  sine  manifesta  injuria,  dici  possunt  de  omnibus  theologis 
franciscanis  aut  de  eorumdem  majori  parte?4 

Talem  sententiam,  si  sic  eam  vocare  quis  velit,  sustinentes 
fuerunt  sic  dicti  Spirituales  et  ii  Fratres  Minores,  "qui  ex  parte 
Ludovici  Bavari  fuerunt"5,  quique  fratres  efformarunt,  ut  con- 


4  Bullarium  Franciscanum,  tom.  V,  pag.  271,   Romae, 

5  Ibid.  nota  3. 

stat  ex  Historia0,  illam  Fraticellorum  classem,  qui  dicuntur 
Michaelitae,  de  quibus  inter  alia  dicìtur  in  "The  Catholic  En- 
cyclopedia",  voi.  VI,  verbo  "Fraticelli",  n.  Ili:  "The  third 
group  of  the  Fraticelli  are  called  the  Michaelites,  deriving  their 
name  from  Michael  de  Cesena".  Et  pag.  247,  col.  2,  dicitur 
de  eisdem:  "Michael  de  Cesena  and  ali  his  adherents,  the 
Michaelites,  were  repudiated  by  the  (Franciscan)  order". 

Itaque  applicatio  illa  Franciscanis  in  genere  attribuì  nequit, 
cum  constet  illius  fautores  fuisse  Fraticellos  tantum. 

Quidquid  sit  de  his  aliisque  opinionibus,  in  hoc  scripto  per 
potestatem  clavium  intelligetur  potestas  remittendi  aut  retinendi 
peccata  in  sacramento  Poenitentiae. 

ARTICULUS     IL 
Errores  praecipui. 

(a)  Juxta  Scrìbas  et  Pharisaeos,  nullus  potest  peccata  dimit- 
tere,  nisi  solus  Deus. — Eos  refutavit  ipse  Dominus  Noster  Jesus 
Christus7. 

(b)  Montanistae  et  Novatiani  clavium  potestatem  non  nega- 
runt,  sed  tantummodo  restrinxerunt  ad  certa  peccatorum  genera. 

N.  B.  Novatianus,  tamen,  juxta  Patrum  testimonia,  clavium 
potestatem  negavit.  Ait  enim  5".  Athanasius'  "Novatum  cul- 
pamus  poenitentiam  tollentem,  ac  dicentem  nullam  superesse  iis 
veniam  qui  post  lavacrum  peccaverint"8. — 5\  Epiphanius  Nova- 
tianum  asseruisse  refert:  "Qui  .  .  .  post  baptismum  delin- 
quere, nullam  erga  eum  misericordiam  adhiberi  posse"9. — Juxta 
S.  Pacianum,  Novatianus  docuit  "quod  post  baptismum  poeni- 
tere  non  licet  ;  quod  mortale  peccatum  Ecclesia  donare  non  possit, 
immo  quod  ipsa  pereat  recipiendo  peccantes"10. — S.  Ambrosius, 
solvens  Novatianorum  objectionem  quamdam,  idem  docet  :  "Sed 
aiunt  (Novatiani)  se,  exceptis  gravibus  criminibus,  relaxare 
veniam  levioribus.  Non  hoc  quidem  ductor  vestri  erroris  Nova- 
tianus, qui  nemini  poenitentiam  dandam  putavit  .  .  .  Sed  Deus 
distinctionem  non  facit  ....  Sed  qui  culpam  exaggeraverit, 
exaggeret   poenitentiam.      Ita   nec   Novatianus   approbatur,   qui 


6  Marx,  Mannaie  di   Storia  Eccl..  pag.  379.  Firenze,  a.  1913. 
?Cfr.  Mt.  9,  1-8;  Me.  2,  1-12;  Le.  5,  18-26. 
8  M.  P.  G.  L.,  voi.  26,  col.  654. 
9M.  P.   G.  L.,  41,  1818. 
10  M.  P.  L.,  13,  1063. 

veniam  interclusit  omnibus  nec  vos    (Novatiani)    imitatores   et 
condemnatores"  ejusdem11. 

(e)  Petrus  Abaelardus  docuit  "quod  potestas  ligandi  atque 
solvendi  Apostolis  tantum  data  sit,  non  successoribus"12. 

(d)  Waldenses,  Wiclefiìtae,  Hussitae,  nonnulli  Armeni  atque 
Fraticelli  dicebant  pravos  sacerdotes  absolvere  non  posse.  Cui 
errori  Wiclefhtae,  Hussitae  ac  Fraticelli  addebant  hunc  alium, 
se.,  simplices  fideles  bonos  habere  clavium  potestatem. 

(e)  Protestantes.  —  1)  Luther us  et  lutherani  aliquando  ad- 
mittebant  sacramentum  Poenitentiae,  aliquando  rejiciebant.  Sed 
ultimo  rejecerunt.  Audiatur,  v.  g.,  Lutherus  ipse:  "Poeniten- 
tiae sacramentum,  quod  ego  his  duobus  (Baptismo  et  Caenae 
Domini)  accensui  signo  visibili  et  divinitus  instituto  caret,  et 
aliud  non  esse  dixi  quam  viam  et  reditum  ad  baptismum"13. 
Cum  ergo  Poenitentia  careat  signo  visibili  et  divinitus  instituto, 
proculdubio  non  est  sacramentum,  juxta  Lutherum. — Et  si  ali- 
quando,  ad  fucum  faciendum,  dicunt  per  poenitentiam  con  ferri 
peccatorum  absolutionem,  intelligunt  aut  Poenitentiae  virtutem 
aut  nudam  absolutionis  declarationem,  i.  e.,  sacer  minister  revera 
non  absolvit,  sed  tantummodo  dicit  Deum  absolvere  vel  absol- 
visse  peccatum  peccatoris,  propter  hujus  fidem  fiducialem  seu 
confidentiam. 

2)  Calvinus  negavit  distinctionem  baptismum  inter  et  poeni- 
tentiam, atque  docuit  poenitentiam  nihil  aliud  esse  quam  bap- 
tismi  recordationem.  Si  quis  aliquod  commisit  peccatum,  ut  ab- 
solutionem obtineat,  nihil  aliud  facere  debet  nisi  baptismum  in 
mentem  recolere  :  "Sic  autem  cogitandum  est,  quocumque  bap- 
tizamur  tempore,  nos  semel  in  omnem  vitam  ablui  et  purgari  : 
itaque  quoties  lapsi  fuerimus,  repetenda  erit  baptismi  memoria, 
et  hac  armatus  (erit)  animus,  ut  de  peccatorum  remissione  sem- 
per  certus  securusque  sit;  nam  etsi  administratus  praeteriisse 
visus  sit,  posterioribus  tamen  peccatis  non  est  abolitus"14. 

3)  Ecclesìa  Anglicana,  juxta  Mortimer1*,  aliosque  nonnullos 
Episcopalianos,  agnoscit  confessionem  sacramentalem(  !),  sed  non 


u  M.  P.  L,  16,  469. 

12  Denz.-Ban.,  n.  375. 

13  De   Captivit.   Babilonica,  circa  finem. 
iMnstitut  lib.  IV,  cap.  lo. 

15  Mortimer,  Catholic  Faith  and  Practice,  voi.  II,  pag.  166  ss.,  Long- 
mans,  Green  and  Co.,  1905. 

vult  filios  suos  ad  ipsam  confessionem  peragendam  obligare. — 
Mortimer  tres  adducit  formas  absolutionis  :  Prima  est,  quae 
invenitur  in  Matutino,  quam  dicit  declaratoriam  tantum  ;  secunda 
est,  quae  invenitur  in  Liturgia,  eamque  dicit  precatoriam  ;  tertia 
est,  quae  invenitur  in  Officio  Visitationis  infirmorum,  eamque 
dicit  judicialem  et  sacramentalem. 

Quod  Mortimer  dicit  circa  tertiam  formam  mihi  videtur  esse 
ipsius  opinio  personalis,  et  non  communis  doctrina  inter  Epis- 
copalianos.  Et  hoc  deduco:  1)  ex  conaminibus,  quae,  loc.  cit, 
Mortimer  facit  reducendi  suos  collegas  ad  antiquam  praxim; 
2)  ex  eo  quod,  ceteri  Episcopaliani  non  agnoscunt  sacramentum 
poenitentiae  tamquam  sacramentum  Evangelii,  i.  e.,  tamquam 
a  Christo  Domino  institutum.  Hoc  ultimum  optime  Rev. 
Aloysius  Joshua  Dodgson  Bradley,  antea  Anglicanus,  probat  in 
suo  Opusculo,  "A  Gentle  Remonstrance",  cap.  Vili,  Fr.  Pustet, 
1879.  3)  Tandem  ex  personali  inquisitione  ;  multos  interrogavi 
Episcopalianos  hac  de  re,  atque  omnes  uno  ore  mihi  dixerunt: 
"We  do  not  have  confession." 

Itaque,  si  poenitentia  non  est  sacramentum  a  Christo  insti- 
tutum, Episcopalianorum  absolutio,  si  quamdam  impertiantur, 
sacramentalis  esse  non  potest. 

4)  H.  C.  Lea  multa  contra  Poenitentiae  sacramentum  habet. 
Sed  de  eo  agetur  in  decursu  dissertationis. 

(f)  Modernistarum  commenta  S.  Pontifex  Pius  X16,  circa 
poenitentiam,  sic  contraxit:  1)  "Usus  conf erendi  baptismum 
infantibus  evolutio  fuit  disciplinaris,  quae  una  ex  causis  exstitit 
ut  sacramentum  resolveretur  in  duo,  in  baptismum  se,  et  poe- 
nitentiam"  (Prop.  45). — 2)  "Non  adfuit  in  primitiva  Ecclesia 
conceptus  de  christiano  peccatore  auctoritate  Ecclesiae  recon- 
ciliato; sed  Ecclesia  nonnisi  admodum  lente  hujusmodi  con- 
ceptui  assuevit.  Immo  etiam  postquam  poenitentia  tamquam 
Ecclesiae  institutio  agnita  fuit,  non  appellabatur  sacramenti  no- 
mine, eo  quod  haberetur  uti  sacramentum  probrosum"  (Prop. 
46). — 3)  "Verba  Domini:  'Accipite  Spiritum  Sanctum;  quorum 
remiseritis  peccata,  remittuntur  eis,  et  quorum  retinueritis,  re- 
tenta sunt'  (Joan.  20,  22-23),  minime  referuntur  ad  sacramen- 
tum poenitentiae,  quidquid  Patribus  Tridentinis  asserere  placuit" 
(Prop.  47). 

1GDenz.-Ban.,  n.  2046   ss. 


CAPUT  III. 

De  promissione  clavium  potestatis. 

In  praecedenti  capite  relati  fuerunt  errores  praecipui,  necnon 
determinatus  est  sensus  sub  quo  considerabitur  "clavium  po 
testas",  se,  quatenus  significat  potestatem  remittendi  aut  reti- 
nendi  peccata  in  sacramento  Poenitentiae. 

Haec  potestas  non  statim  collata  fuit  a  Domino  suis  sanctis 
Apostolis;  sed  prius,  quasi  eos  praeparans  ad  tam  permagnum 
opus,  eamdem  ipsis  promisit,  atque  deinde  contulit.  Duplicem 
promissionem  legimus  in  sacris  Litteris  fuisse  factam:  prima 
fit  Simoni  Petro,  secunda  ceteris  Apostolis.  Unde  duplicem  ar- 
ticulum  continebit  capitulum  hoc  :  art.  I  :  Promissio  Petro  f  acta  ; 
art.  II  :  promissio  ceteris  Apostolis  facta. 

ARTICULUS     I. 
Petro  promittitur  clavium  potestas. 

(A)  Sacer  textus. — Beati  Petri  confessionem  in  Christi  divi- 
nitatem  ejusdemque  divinam  generationem  a  Deo  Patre,  necnon 
permagnificam  laudem  atque  mercedem  quam  Christus  Pisca- 
tori tribuit,  sic  St.  Matthaeus  refert  atque  describit:  "Venit 
autem  Jesus  in  partes  Caesaraeae  Philippi  et  interrogavit  disci- 
pulos  suos,  dicens  :  Quem  dicunt  homines  esse  Filium  hominis  ? 
At  illi  dixerunt  :  Alii  Joannem  Baptistam,  alii  autem  Eliam,  alii 
vero  Jeremiam,  aut  unum  ex  prophetis. — Dicit  illis  Jesus  :  Vos 
autem  quem  me  esse  dicitis?  Respondens  Simon  Petrus  dixit: 
Tu  es  Christus,  Filius  Dei  vivi.  Respondens  autem  Jesus  dixit 
ei  :  Beatus  es,  Simon,  Bar-Jona,  quia  caro  et  sanguis  non  re- 
velavit  tibi,  sed  Pater  meus  qui  in  caelis  est.  Et  ego  dico  tibi, 
quia  tu  es  Petrus,  et  super  hanc  petram  aedifìcabo  Ecclesiam 
meam,  et  portae  inferi  non  praevalebunt  adversus  eam.  Et  tibi 
dabo  claves  regni  caelorum;  et  quodeumque  ligaveris  super  ter- 
ram  erit  ligatum  et  in  caelis,  et  quodeumque  solveris  super 
terram  erit  solutum  et  in  caelis"1. 


1  Mt.  16,  13  19. — Cfr.  Biblica,  voi.  I,  fase.  2,  pag.  240,  ubi  statuitur  contra 
v.  Harnack  "textus  criticus  et  gentiinus".     Romae,  P.  I.  B. 

(45) 

(B)  Textus  explanatio  brevis. — In  primis  Dominus  orationi 
incumbit,  et  quidem  solus,  ut  refert  S.  Lucas,  9,  18,  narri  agere 
intendit  de  re  summi  momenti.  Deinde  suos  discipulos  ex  Judaea 
et  Galilaea  extraxit,  eosque  ducit  in  solitudinem,  ubi,  mente 
serena,  cum  nullus  mirabilis  eventus  praeceserit,  accipere  queant 
doctrinam  de  Christi  divinitate  et  doctrinam  qua  Petrus  con- 
stituitur  Ecclesiae  fundamentum  atque  Supremus,  post  Christum, 
ipsius  Ecclesiae  Pastor  et  Rector. 

(a)  Petri  confessio  gloriosa. — Antequam  Dominus  ad  suum 
intentum  principale  perveniat,  adhuc  praeliminarem  quaestionem 
Apostolis  proponit,  ne  magnitudine  principalis  quaesiti  terrean- 
tur,  de  populi  opinione  circa  suam  divinam  personalitatem  : 
"Quem  dicunt  homines  esse  Filium  hominis?" — Ad  hanc  quae- 
stionem subito  respondent  omnes  Apostoli,  et  in  medium  profe- 
runt  popularem  sentiendi  modum  de  Christo  :  "At  illi  dixerunt  : 
Alii  Joannem  Baptistam,  alii  autem  Eliam  .  .  ."  Ex  qua  respon- 
sione deducitur  Judaicum  populum  Christum  Dominum  habuisse 
quidem  tamquam  hominem  privilegiatum,  tamquam  Dei  Lega- 
timi divinum,  minime  vero  tamquam  Messiam  toties  promissum  ; 
quia  eum  videbat  pauperem  et  humilem,  dum  exspectabat  Mes- 
siam gloriosum  ac  praepotentem,  qui  restitueret  antiquum  poli- 
ticum  statum  Israel. 

Sed  praeteriens  popularem  opinionem,  jam  nunc  Dominus 
ipsam  praecipuam  rem,  quam  intendebat,  tangit,  se,  indubie 
atque  dare  suos  docere  Apostolos  suam  divinitatem,  Petrique 
potiorem  principalitatem.  Atque  ad  hoc  obtinendum,  Apostolos 
ipsos  interrogat  de  propria  ipsorum  opinione.  Vos,  inquit,  vos, 
qui  meam  doctrinam  audistis;  vos,  quibus  eamdem  doctrinam 
clarius  et  accuratius  exposui  ;  vos,  qui  propius  vidistis  opera 
mea;  vos,  qui  a  principio  meae  publicae  vitae  mecum  fuistis, 
"vos  autem,  quem  me  esse  dicitis"? 

Magnum  atque  profundum  secutum  est  silentium  !  Interim 
Petrus  perfunditur  lumine  a  Patre  cadesti,  atque  videns  "suos 
condiscipulos  tacentes  et  aliquantulum  dubitantes  quid  dicerent; 
deinde  (sciens)  quod  apud  aliquos  commilitones  suos  aliqua  erat 
tarditas  in  fide;  ne  ergo  aliquis  ex  condiscipulis  aliquid  minus 
decens  ac  idoneum  de  Christo  proferret,  ipse  prior  responsum 
praeripuit  ac,  ut  ait  5*.  Chrys.,  prosilivit  (Syl.  sim.,  Grinìm.  Ili, 

p.  625 )"2,  dicens:  "Tu  es  Christus  Filius  Dei  vivi"!  Tu  es 
unctus  ille  per  excellentiam  toties  promissus  a  Domino  ;  Tu  es 
Messias;  Tu  es  Filius  Dei,  non  adoptivus,  sicut  nos  et  ceteri 
homines  sumus,  sed  naturalis;  Tu  eamdem  naturam  ac  Pater 
habes;  Tu  non  tantum  es  divinus  Legatus,  sed  ipse  Deus. 

(b)  Christi  responsio. — "Beatus  es,  Simon,  Bar-Jona"!  Do- 
minus  ait.  Vere  beatus,  quia  Dominum  confessus  est  a  Patre 
cadesti  genitum,  sicut  ipse  Petrus  genitus  est  a  suo  patre 
Joanne,  demptis  tamen  humanae  generationis  imperfectionibus3. 
Vere  beatus  ^s,  o  Petre,  "quia  caro  et  sanguis  non  revelavit  tibi, 
sed  Pater  meus  qui  in  caelis  es".  Non  humana  ratione  suis 
derelicta  viribus,  non  per  hominum  doctrinam,  immo  neque  an- 
gelorum,  has  divinas  veritates  cognovit  Petrus,  sed  divina  et 
speciali  Patris  caelestis  revelatione;  et  ideo  beatus! 

1)  Petrus  constitnitur  Ecclesiae  fundamentum. — "Et  ego  dico 
tibi  quia  tu  es  Petrus,  et  super  hanc  petram  aedificabo  Ecclesiam 
meam,  et  portae  inferi  non  praevalebunt  adversus  eam".  "Et 
ego,  inquit,  dico  tibi:  hoc  est,  sicut  Pater  meus  tibi  manifestavit 
divinitatem  meam,  ita  et  ego  tibi  notam  facio  excellentiam  tuam: 
Quia  tu  es  Petrus:  id  est,  cum  ego  sim  inviolabilis  petra,  ego 
lapis  angularis,  qui  facio  utraque  unum,  ego  fundamentum 
praeter  quod  nemo  potest  aliud  ponere  ...  ;  tamen  tu  quoque 
petra  es,  quia  mea  virtute  solidaris,  ut  quae  mihi  potestate  sunt 
propria,  sint  tibi  mecum  participatione  communia"  (S.  Leo, 
serm.  IV,  cap.  2:  Migne,  P.  L.,  tom.  54,  col.  150).  Tu  es  saxum 
(hoc  enim  sonat  aramaica  vox  Kepha),  et  super  hoc  saxum 
aedificabo  Ecclesiam  meam,  ait  Christus.  Notandum  est  Domi- 
num dixisse  EcclesiAM  meAM,  non  autem  dixisse  EcclesiAS, 
sicut  male  dixerunt  sic  dicti  Southern  Baptists:  "Christ's 
Churches".  Hoc  minime  rectum  est,  cum  Dominus  de  una  tan- 
tum loquatur  Ecclesia.'  In  hac  metaphora,  Christus  est  archi- 
tectus;  aedificium  est  Ecclesia  seu  societas  religiosa,  quam 
Christus  sibi  eflormaturus  est;  fundamentum  est  Petrus;  quod 
fundamentum,  cum  sit  petreum,  firmum  est,  atque  aedificio  sta- 
bilitatene atque  unitatem  praestabit.  Aliis  verbis,  Dominus  in- 
tendit  religiosam  societatem  instituere,  et  promittit  se  Petro  da- 


2  Apud  Knabenbauer,  Evang.  sec.  Mt.,  pag.  49,  Paris,  a.  1893. 
3S.  J.  Chrysost.,  Homil.  in  Mt,  54;.  M.  P.  G.,  tom.  58,  col.  531. 

turum  auctoritatem  seu  potestatem  conservandi  atque  unificandi 
societatem  illam;  nam  auctoritas  est  societati,  quod  fundamen- 
tum  est  domo. 

"Et  portae  inferi  non  praevalebunt  adversus  eam".  Per 
synecdochem,  vox  "portae"  indicat  civitatem,  et  civitas  indicat 
ejusdem  habitatores.  Nomine  "inferni"  inimicus  infensissimus 
regni  Dei  in  S.  Scriptura  indicatur.  Itaque  sensus  verborum 
"et  portae  inferi  .  .  ."  hic  est:  Diabolus  ejusque  sequaces, 
angeli  apostatici  et  homines  impii,  suprema  facient  conamina 
ad  Ecclesiam  Christi  destruendam;  sed  Ecclesia  debellabit  omnes 
inimicos  suos,  victoriamque  obtinebit  per  Petrum,  qui,  cum  fun- 
damentum  sit,  eam  sustinabit  vegetem  atque  victricem. 

2).  Petrus  constituitur  Ecclesiae  Janitor  seu  Supremus  Mo- 
derator.— "Et  tibi  dabo  claves  regni  caelorum;  et  quodcumque 
ligaveris  super  terram  erit  ligatum  et  in  caelis,  et  quodcumque 
solveris  super  terram  erit  solutum  et  in  caelis". 

In  primis  notandum  est  expressionem  illam  "regnum  caelorum" 
idem  esse  ac  Ecclesiam  Christi.  Christus  enim  asseruit  se  regem 
esse  atque  nihil  aliud  instituit  in  terris  nisi  Ecclesiam;  conse- 
quenter  Ecclesia  et  regnum  caelorum  in  casu  identificanda  sunt. 
Et  hoc  tenendum  est  ex  contextu,  contra  nonnullos  protestantes, 
qui  volunt  hos  terminos  disjungere  ad  hoc  ut  facilius  possint 
denegare  Petri,  ac  praesertim  Romanorum  Pontificum,  supre- 
mam  auctoritatem  super  Ecclesiam  militantem.  Cfr.,  v.  g.,  "The 
International  Criticai  Commentary,  St.  Matthew,  pag.  175-180, 
Alien,  New  York,  Charles  Scribner's  Sons,  1907",  ubi  dicitur 
Petrum  in  Ecclesia  esse  sicut  quemlibet  alium  Apostolum;  sed 
in  regno  caelorum,  se,  in  regno  instituendo  quando  Christus 
veniet  mundum  judicare,  tunc  Petrum  recepturum  esse  claves 
seu  supremam  auctoritatem. 

"Et  tibi  dabo  claves  .  .  ."  Dare  claves  in  sensu  scripturistico 
et  in  sensu  Orientalium  idem  est  ac  conferre  supremam  aucto- 
ritatem in  aliquid,  v.  g.,  in  aliquam  domum  aut  civitatem.  Hoc 
probatione  non  indiget,  cum  admittatur  ab  omnibus,  tam  catho- 
licis  quam  acatholicis,  qui  S.  Scripturae  operam  navant.  Ergo 
per  verba  "tibi  dabo  .  .  ."  Dominus  Petro  promisit  supremam 
auctoritatem  super  Ecclesiam,  eum  constituit  domus  aedificandae 
administratorem  absolutum,  suum  primum  repraesentantem, 
suum  locum-tenentem,  atque  Supremum  suum  in  terris  Vicarium. 

"Et  quodcumque  ligaveris  .  .  ."  Hisce  verbis  Petro  Dominus 
promittit  potestatem  amplissimam:  "Quodcumque",  ait  Domi- 
nus. Et  hanc  potestatem  exercere  potest  Petrus  dupliciter: 
Ligando,  "ligaveris",  et  solvendo,  "solveris".  Ubinam  exercere 
debeat  Petrus  suam  auctoritatem,  indicatur  verbis:  "Super 
terram";  ergo  non  debet  exspectare  ut  mortuorum  resurrectio 
peragatur,  ut  incipiat  suae  potestatis  exercitium. — Aliud  pro- 
mittitur  etiam  B.  Petro,  se,  suas  decisiones  confirmandas  esse 
in  caelis  seu  a  Deo.  Quidquid  itaque  Petrus  statuit  aut  prohibet, 
Deus  statuit  aut  prohibet. 

Ligatio  atque  solutio  non  intelligendae  sunt  materialiter,  sed 
spiritualiter ;  nam  agitur  hic  de  societate.  Quae  autem  spiri- 
tualiter  ligari  possunt  aut  solvi,  sunt  intellectus  et  voluntas.  Ergo 
Petrus  potest  suorum  subditorum  intellectus  et  voluntates  sol- 
vere aut  ligare,  et  hoc  pienissima  potestate.  Potest  proinde 
Petrus  : 

a)  Christi  mentem  atque  doctrinam  interpretari  ; — b)  legitime 
declarare  quid  liceat,  quidque  prohibitum  sit  in  lege  Christi; — 
e)  legis  observantiam  urgere; — d)  novas  leges  imponere,  secun- 
dum  spiritum  Christi; — e)  sententias  ferre,  atque  poenas  infli- 
gere; — f)  exigere  fidem,  quando  proponitur  aliqua  veritas  fidei 
vel  morum  in  sacro  revelationis  deposito  contenta; — g)  solvere 
quodcumque  spirituale  vinculum  fidelium,  i.  e.,  quodcumque  im- 
pedimentum  auferre,  quo,  fideles  ab  ingressu  caeli  praepediri 
possint  aut  retardari.  Uno  verbo,  Petrus  potest  pienissime  pote- 
statem exercere  administrativam,  legislativam,  judicialem,  coer- 
citivam,  et  quameumque  aliam,  si  adsit. 

Numquid  potestas  retinendi  aut  remittendi  peccata  continetur 
in  hac  amplisissima  potestate? 

Resp. — Continetur  utique,  non  tamen  explicitis  verbis,  sed  im- 
plicitis.  Cum  enim  Christus  Dominus  Petro  promiserit  otnni- 
modam  potestatem  solvendi  quodcumque  vinculum  spirituale,  eo 
ipso  Petro  promisit  potestatem  absolvendi  a  peccatis:  1)  quia 
peccata  fideles  ab  ingressu  caeli  aut  excludere  aut  saltem  retar- 
dare possunt;  2)  quia  potestas  absolvendi  a  peccatis  continetur 
in  illa  omnimoda  potestate,  sicut  pars  in  toto;  sed  cui  conces- 
sum  est  totum,  ei  concessa  est  et  pars  ;  ergo  Petro,  etc.  ;  3  )  quia 
Patres,  quando  loquuntur  de  verbis,  "Tibi  dabo  .  .  ."  mentionem 
de  potestate  remissiva  faciunt;  ergo,  juxta  ipsos,  potestas  re- 

missiva  continetur  in  illis  verbis;  4)  quia  theologi,  tum  antiqui 
tum  moderni,  idipsum  agnoscunt;  5)  quia  etiam  inimici  remis- 
sivae  potestatis  hoc  ipsum  agnoscunt.  E.  g.,  Dr.  Lea,  protestans, 
admittit  Dominum  Petro  ceterisque  Apostolis  concessisse  potè- 
statem  absolvendi  atque  ligandi  per  verba:  "Quorum  remise- 
ritis  peccata  .  .  ."  (Joan.  420,  22),  et  dicit  hanc  potestatem 
fuisse  promissam  in  Mattheo,  loc.  cit.  :  "The  orthodox  expla- 
nation  of  the  reiteration  of  the  grant  of  power  by  Christ  after 
His  resurrection  is  that  in  Matthew  He  merely  made  a  promise,, 
the  fulnllment  of  which  is  recorded  in  John"4. 

Itaque  potestas  remissiva  non  continetur  explicite  in  verbis: 
"Tibi  dabo  .  .  ."  ;  quia  Dominus  non  loquitur  expresse  de 
peccatis  in  hoc  loco  ;  sed  continetur  implicite  ex  omnium  conf  essu. 

Non  semper  ergo  et  tantum  voces  "Solvere  et  Ligare"  idem 
sunt  ac  declarare  aliquid  licitum  esse  aut  illicitum,  sicut  tenebant 
antiqui  protestantes. 

QUAESTIUNCULAE. 

I.  —  Utrum  B.  Petrus  locutus  fuerit  nomine  proprio,  an  no- 
mine  Apostolorum. 

Multi  tenent  Petrum  locutum  fuisse  nomine  Apostolorum. 
Cum  autem  loqui  nomine  alterius  sit  aliquantulum  aequivocum,, 
expedit  statuere  quo  sensu  admitti  possit  Petrum  locutum  fuisse 
nomine  Apostolorum.  Aliquis  enim  loqui  potest  nomine  alterius, 
tamquam  ipsius  merus  legatus  vel  tamquam  ipsius  superior.  Qua 
ergo  sensu  locutus  est  Petrus  nomine  Apostolorum? 

Protestantes  videntur  communiter  asserere  Petrum  locutum 
fuisse  nomine  Apostolorum  tamquam  merum  ipsorum  delega- 
tum;  et  hoc  faciunt  ne  cogantur  admittere  S.  Tetri  primatum,. 
et  principaliter  Romani  Pontificis  primatum,  cum  hic  verus, 
legitimusque  Piscatoris  successor  sit.  Sed  eorum  assertum  num- 
quam  probabunt,  quia  in  sacra  pagina  neque  indicium  neque. 
vestigium  habetur  de  hujusmodi  delegatione  ex  parte  Aposto- 
lorum. 

Quod  autem  Petrus  locutus  fuerit  nomine  Apostolorum,  tam- 
quam ipsorum  Superior,  admitti  potest,  quia  hoc  asserunt  multi 
Patres,  et  quia  in  sacra  Scriptura  multa  sunt  quae  hujusmodi 
superioritatem  indicant  atque  probant. 


4Cfr.  Rev.  P.  H.  Casey,  S.  J.,  Notes  on  a  History  of  auricular  Con- 
fession,  Philadelphiae,  1899,  pag.  6. 

Attamen  conformior  videtur  sacro  textui  sententia  quae  tenet 
B.  Petrum  locutum  fuisse  nomine  proprio.  Nam  Dominus  adeo 
singulari  loquitur  modo,  ut  nonnisi  de  Petro,  et  quidem  solo, 
i.  e.,  exclusis  ceteris  Apostolis,  ejus  verba  intelligi  possint.  Do- 
minus in  medium  profert  varia  nomina  Petri  :  "Simon,  filius 
Joannis,  tu  es  Petrus".  Petrum  beatum  proclamat.  Petrum  de- 
clarat  cadesti  lumine  donatum.  Petrum  constituit  fundamentum 
Ecclesiae,  interposito  nomine  Petri  (Kepha).  Petro  claves  tradit, 
seu  melius,  promittit:  "Tibi  dabo  ..  .  ."  Ergo  nisi  violentiam 
velimus,  saltem  aliqualem,  inferre  sacro  textui,  verba  Domini 
intelligenda  sunt  de  solo  Petro.  "Quibus  quaeso, — ait  Card. 
Cajetanus, — describendum  fuit  ab  Evangelista  quod  ad  solum 
Petrum  erat  sermo?  ....  Non  pluribus  nec  majoribus  cir- 
cumstantiis  describuntur  et  nominantur  a  notariis  personae  haere- 
des  et  legatariae  quam  persona  Petri  in  hoc  textu  descripta  et 
nominata  fuit"5.  Ergo  cum  Dominus  locutus  fuerit  ad  B.  Pe- 
trum tam  singulari  modo,  B.  Petrus  locutus  est  nomine  proprio. 

IL  —  Quid  dessignaverit  Christus  per  verba,  "Super  liane 
p  etram"? 

a)  Juxta  plures  antiquos  Protestantes,  per  illa  verba  Christus 
dessignavit  Semetipsum  gestu  :  Tu  es  Petrus  (verba  ad  Aposto- 
lum  Petrum)  ;  et  super  hanc  petram  (hisce  verbis  et  gestu  se- 
ipsum  dessignavit  Christus)  aedificabo  .  .  .  Haec  opinio  est 
sacri  textus  manifesta  violatio,  jam  antiquata  est,  atque  ab  ipsis 
protestantibus  ut  ridicula  rejicitur. 

b)  Multi  Patres  verba  "Super  hanc  petram"  litteraliter  intel- 
lexerunt  de  persona  Petri.  Huic  sententiae  astipulantur  omnes 
exegetae  moderni  tam  catholici  quam  etiam  acatholici.  Et  re 
quidem  vera,  sacer  textus  sic  simpliciter  sonat:  "Tu  es  Petrus 
(Kepha),  et  super  hanc  petram  (Kepha)  aedificabo  .  .  ."  Sensu 
ergo  obvio  et  naturali  nemo  non  intelliget  hujusmodi  verba  re- 
ferenda  esse  ad  personam  Petri. 

N.  B.  S.  Augustinus  (Retract.  lib,  I,  cap.  21,  n.  1)  dubitat, 
utrum  praefata  verba  litteraliter  intelligenda  sint  de  Petro,  an 
de  Christo.  Sed  moderni  omnes  fatentur  omni  fundamento 
carere  hujusmodi  dubium,  et  verba  illa  referunt  ad  Petrum 
ipsum. 


5  De  Rom.  Pontif.  Institutione,  cap.  4. 

e)  Alii  Protestantes  tenuerunt  verba  "Super  hanc  petram" 
significare  non  personam  Petri,  sed  ejus  fidem.  Ad  quod  susti- 
nendum  citant  Patres  illos,  qui  intelligunt  non  personam  Petri, 
sed  ejus  confessionem. 

Resp. — Persona  Petri  dessignatur  immediate,  ut  constat  ex 
omnibus  circumstantiis  sacri  textus.  Mediate  autem  dessigna- 
tur fides  seu  confessio  Petri,  quatenus  propter  hanc  fidem  seu 
confessionem,  Petrus  fundamentum  Ecclesiae  constituitur6.  Pa- 
tres tamen  non  excluserunt  personam  Petri,  sed  ejus  fidem  in 
divinitatem  Christi  adducunt,  ut  hanc  divinitatem  contra  Arianos 
demonstrent. 

III.  —  Suntne  genuina,  an  vero  interpolata  Ma  verba,  "Et 
Ubi  dabo  ....  solutum  in  caelis"? 

Autumant  interpolata  esse  nonnulli  liberales  et  nonnulli  mo- 
dernistae.  Sed  ceteri  omnes  exegetae  sustinent  genuina  esse. 
Et  ratio  est,  quia  "haec  verba  non  solum  in  omnibus  codicibus 
inveniuntur,  sed  absque  haesitatione  allegantur  ab  Origene  (ap. 
Eusebium,  H.  E.  VI,  25,  8),  et  Tertulliano  (De  Pudicit.  22, 
necnon  apud  De  Aleatoribus,  e.  I),  et  Tatiani  Diatessaron,  ideo- 
que  ab  Ecclesia  tum  graeca  tum  latina  initio  saeculi  tertii,  immo 
exeunte  saeculo  secundo,  tamquam  genuina  habebantur:  quod 
explicari  nequit,  si  recenter  fuissent  interpolata"7. 

Obj.  I. — Marcus  et  Lucas  illa  verba  non  citant. 

Resp. — Eorum  silentium  nil  obstat;  quia  non  singuli  Evan- 
gelistae  singula  Magistri  verba  referunt. 

Obj.  II. — "Ecclesia"  est  vox  paulina.  Ergo  Christus  eam  non 
potuit  adhibere. 

Resp. — S.  Paulus  quidem  saepe  saepius  adhibet  praefatam 
vocem,  sed  non  est  ejus  inventor,  cum  jam  Septuaginta  ipsam 
vocem  adhibuerint  ad  designandum  coetum  religiosum  Judaeo- 
rum.  Nihil  ergo  impedit  quominus  Dominus  adhibuerit  analogo 
sensu  ad  dessignandum  suum  proprium  coetum. 

Obj.  III. — Primatus  Petri  atque  ecclesiasticae  Hierarchiae  in- 
stìtutio  nonnisi  saeculo  secundo  afnrmari  coepit. 

Resp. — Hoc  assertum  falsum  omnino  est,  ut  probant  A.  Mi- 
chiels,  L'origine  de  Vepiscopat,  Louvain,  1900,  et  P.  Batiffol, 
UEglise  naissante  et  le  Catholicism,  Paris,  1909. 


6Cfr.  Knabenbauer,  Evang.  sec.  Mt.  in  h.  1.,  pag.  56  ss. 
7  Tanquerey,  Theol.  Fundament.,  edit.  lo,  pag.  383,  nota  3. 

ARTICULUS     IL 
Clavium  potestas   ceteris  Apostolis  promittitur. 

Postquam  Dominus  constituit  Petrum  Caput  Supremum  Eccle- 
siae,  eique  spirituales  tradidrt  claves,  jam  nunc  etiam  ceteris 
Apostolis  potestatem  ligandi  solvendique  promittit  verbis  a 
S\  Mattheo,  cap.  18,  v.  18,  relatis:  "Amen  dico  vobis,  quae- 
cumque alligaveritis  super  terram  erunt  ligata  et  in  caelo,  et 
quaecumque  solveritis  super  terram  erunt  soluta  et  in  caelo". 

Christus  itaque  Apostolis  suis  amplissimam  promittit  potesta- 
tem: quaecumque  alligaveritis,  quaecumque  solveritis.  Et  ex 
hoc  ipso  magna  exoritur  quaestio  circa  potestatem  Petro  pro- 
missam:  estne  Apostolorum  potestas  aequalis  Petri  potestati, 
an  Petri  potestas  major  est  Apostolorum  potestate,  seu,  num- 
quid  in  aliquo  minuitur  auctoritas  et  potestas  Petri  propter  po- 
testatem Apostolis  promissam? 

Respondeo  cum  SS.  Patribus  et  Conc.  Vaticano:  Potestas 
Petri  minime  minuta  fuit  per  illam  potestatem  Apostolis  pro- 
missam. Audiatur,  v.  g.,  Pius  IX  Pastores  Ecclesiae  convocans 
ad  Concilium  (Vaticanum)  :  "Antequam  vero,  devicta  morte, 
triumphans  in  Caelum  consessurus  ad  dexteram  Patris  (Chris- 
tus) conscenderet,  misit  Apostolos  in  mundum  universum,  ut 
praedicarent  Evangelium  omni  creaturae,  eisque  potestatem  dedit 
regendi  Ecclesiam  ...  Ut  autem  ejusdem  Ecclesiae  regimen 
recte  semper  atque  ex  ordine  procederet,  et  omnis  christianus 
populus  in  una  semper  fide,  doctrina,  cantate,  et  communione 
persisteret,  tum  semetipsum  perpetuo  affuturum  usque  ad  con- 
sumationem  saeculi  promisit,  tum  etiam  omnibus  unum  selegit 
Petrum,  quem  Apostolorum  principem,  suumque  hic  in  terris 
Vicarium,  Ecclesiaeque  Caput,  fundamentum  ac  centrum  con- 
stituit, ut  cum  ordinis  et  honoris  gradu,  tum  praecipuae  plenissi- 
maeque  auctoritatis,  potestatis  ac  jurisdictionis  amplitudine 
pasceret  agnos  et  oves,  confirmaret  fratres,  universamque  regeret 
Ecclesiam,  et  esset  Caeli  Janitor,  ac  ligandorum  solvendorum- 
que  arbiter,  mansura  etiam  in  Caelis  judiciorum  suorum  defini- 
tione"8.  Quidquid  ergo  faciunt  Apostoli,  quoad  regimen  Eccle- 
siae, faciunt,  consulto  Petro,  qui  Pastor  est  seu  Supremus  Mo- 
derator agnorum,  se,  subditorum,  et  ovium  seu  Apostolorum 
reliquorumque  Superiorum. 


8  Bulla  Aeterni  Patris,  29  Jun.,  1868.— Cfr.  Conc.  Vat.  sess.  IV,  cap.  I. 

"Amen  dico  vobis  .  .  ."  Nunc  nobis  inquirendum  est  quinam 
sint  illi  ad  quos  sermo  dirigitur:  dico  vobis.  Ex  hujus  capitis 
contextu  evidenter  deducituf  sermonem  esse  ad  Apostolos,  et 
quidem  solos.  Nullus  enim  àlius  iriterfuissè  videtur  illa  occa- 
sione, qua  disputabant  de  ma joritate  in  regno  caelorum  (h.  cap. 
v.  1).  Consequentei*  illud  "vóbis"  nonnisi  ad  Apostolos  re- 
ferendum est. 

Particula  "Amen",  secundum  scriptufistas,  significat  aliquid 
sollemne,  mirandum  àtque  extraordinarium.  Miranda  quidem 
et  extraordinaria  est  potestas  hic  Apostolis  promissa — se,  sol- 
vere et  ligare,  et  quidem  quaécumque,  et  eorum  actus  ratifi- 
candos  in  caelis  esse — atque  solemnis  valde  modus  quo  loquitur 
Dominus  :  "Amen  dico  vobis  .  .  ."  Magna  quidem  et  amplis- 
sima ipsis  promittitur  potestas  a  Domino.  Haec  tamen  amplis- 
sima potestas  exerceri  nequit,  inconsulto  Petro;  nam  si  Janitor 
domum  aperire  non  vult,  nihil  in  dòmo  f acere  poteris,  quidquid 
sit  de  tua  potestate.  Ut  aut'em  aliqùaritulum  cognoscere  possi- 
mus  hanc  Apostolis  promissam  potestatem,  necessario  nobis  est 
recurrendum  ad  contexturm 

Apostoli  Petrum  videbant  multis  peculiaribusque  modis  hono- 
ratum  a  Domino.  Ideo  disputabant  inter  ipsos,  et  quidem  inter 
ipsos  solos  (non  enim  probabile  est  se  velie  proprias  imperfec- 
tiones,  inter  quas  enumeranda  quidem  est  illa  aliqualis  ambitio, 
pandere  plebi),  quisnam  esset  major  in  regno  caelorum.  Tunc 
Dominus,  hac  occasione  arrepta,  suos  docet  Apostolos  sanctam 
humilitatem  et  simplicitatem,  posito  inter  ipsos  parvulo.  Ob 
parvuli  praesentiam,  Dominus  Apostolis  praecipit  ut  magni 
f aciant  pusillos,  quia  eorum  curam  angeli  gerunt  ;  eos  praeterea 
docet  scandalum  vitare;  addiditque  Dominus:  "Vae  mundo  a 
scandalis;  necesse  est  enim  ut  veniant  scandala,  veruntamen  vae 
homini  illi,  per  quem  scandalum  venit".  Sed  quamvis  Dominus 
proferat  illa  terrifica  "vae",  attamen  non  desperat  de  salute  ho- 
minis  scandalum  praebentis,  atque  proponit  benignus  et  mise- 
ricors  aliqua  media  quibus  salvari  possint  scandalosi  necnon 
reliqui  peccatores. 

Primum  medium  a  Domino  propositum  est  correctio  pecca- 
toris  privata-'  Si  pecca verit  frater  tuus  vade  "et  corripe  eum 
inter  te  et  ipsum  solum".  Si  peccator  correctioni  acquiescat, 
nihil  amplius  faciendum  est,  natii  "lucratus  es  fratrem  tuum". 

Secundum  medium  est  correctio  coram  uno  vel  duobus,  ut 
clarius  videat  peccator  se  male  egisse,  et  sic  emendationem  pro- 
mittat.  Facilius  enim  credimus  duorum  vel  trium  testium  testi- 
monio, quam  unius,  cum  "in  ore  duorum  vel  trium  testium  stet 
omne  verbum"   (Deut.  19,  15). 

Tertium,  medium:  "Die  Ecclesiae".  Si  secundum  medium 
inefficax  fuit,  rem  deferas  ad  judicium  Ecclesiae.  "Si  autem 
Ecclesiam  non  audierit,  sit  tibi  sicut  ethnicus  et  publicanus". 
Si  homo  ille  judicio  atque  sententiae  Ecclesiae  non  se  submittat, 
te  geras  erga  ipsum  sicut  se  gerunt  Judaei  erga  paganos  et 
publicanos  :  eos  habent  tamquam  immundos,  tamquam  gravissi- 
mos  peccatores,  ab  eorum  consortio  abstinent  omnino,  eosque 
tandem  a  synagoga  absolute  exclusos  habent.  Sit  tibi  ergo  in- 
obediens  ille  exeommunicatus  vitandus. 

Hoc  sane  terribile  est!  Sed  adhuc  terribilius  est  quod  se- 
quitur:  exeommunicatio  Ecclesiae  ratificatur  et  confirmatur  a 
Deo:  "Amen  dico  vobis,  quaecumque  alligaveritis  super  terram 
erunt  ligata  et  in  caelo  .  .  .  ." 

Similiter  sententia  absolutoria  Ecclesiae  ratificatur  et  confir- 
matur a  Deo:  "Quaecumque  solveritis  super  terram  erunt  so- 
luta et  in  caelo".  Magnum  solatium  prò  peccatoribus  poeniten- 
tibus  ! 

Per  haec  itaque  verba  "quaecumque  alligaveritis,  quaecumque 
solveritis",  Dominus  Apostolis  plenissimam  potestatem — "quae- 
cumque"— promittit  quoad  peccatores.     Possunt  ergo  Apostoli  : 

a)  declarare  quid  licitum  sit,  quid  vero  non; — b)  praescri- 
bere  quod  ipsis  videatur  necessarium  aut  utile  ad  peccatum 
vitandum  salutemque  animarum  procurandam; — e)  si  aliquis 
peccaverit,  possunt  cognoscere  de  causa; — d)  possunt  etiam  sen- 
tentiam  ferre  ligando,  peccatum  se.  retinendo,  poenas  infiggendo, 
vel  solvendo,  peccatum  se.  condonando  a  poenisque  peccatorem 
eximendo.    Et  haec  omnia  ratihabentur  a  Deo  in  caelo. 

Clare  ergo  Apostolis  Dominus  promittit  clavium  potestatem 
hisce  verbis.  Haec  autem  potestas  etiam  Apostolis  promittitur, 
quia  Christi  Ecclesia  per  omnes  mundi  partes  diffundi  debebat,  et 
unus  Petrus  non  potuisset  omnia  judicare  per  semetipsum. 

Haec  deductio  non  parvam  sibi  acquirit  auctoritatem  ex  con- 
fessione protestantium  interpretum,  uti  Keil  et  Weìs.  Cfr.  Kna- 
benbauer,  1.  e. 

Nota  I. — Ex  expositis  apparet  omnino  rejiciendam  esse  non- 
nullorum  protestantium  sententiam,  qui  tenent  in  praefato  textu 
de  peccato  non  agi.  Quod  agatur  de  peccato  dare  patet  ex  con- 
textu.  Dominus  enim  docens  correctionem,  supponit  quemquam 
peccatum  aliquod  commississe,  secus  correctio  inutilis  esset. 
Immo  expresse  loquitur  de  peccato;  ait  enim:  "Si  peccaverit 
in  te  frater  tuus  .  .  ."  Si  autem  frater  peccans  non  vult  reci- 
pere  correctionem  fraternam,  "die  Ecclesiae".  Quid?  Pecca- 
tum fratris,  ut  Ecclesia  videat  quid  agendum  sit  in  casu. 

Nota  IL — Pariter  rejicienda  est  sententia  illorum  protestan- 
tium, qui  dicunt  praefatam  potestatem  ecclesiasticam  exerceri 
tantum  in  foro  externo  seu  in  facie  Ecclesiae,  et  quidem  non 
quoad  omnia  peccata,  sed  tantum  quoad  defectus  commissos 
contra  Ecclesiam;  non  autem  exerceri  in  foro  conscientiae,  in 
foro  interno  seu  coram  Deo,  nec  quoad  peccata  contra  Deum 
commissa. 

1)  Non  excluditur  peccatum  aliquod;  quia  Dominus  dicit: 
quaecumque  alligaveritis,  quaecumque  solveritis.  Ergo  omne 
peccatum  inclusit. 

Forsitan  opponetur  illa  restrictio  "in  te"  ex  contextu:  "Si 
autem  peccaverit  in  te  frater  tuus  .  .  ."  Sed  haec  objectio 
firma  non  est,  cum  fundamentum  habeat  in  illis  verbis  "in  te", 
de  quibus  disputatur,  utrum  sint  genuina.  Non  esse  genuina 
videtur  ci.  Knabenbauer,  1.  e,  propter  rationes  a  se  allatas 
pag.  120  ss. 

2)  Quod  autem  Ecclesia  exerceat  suam  potestatem  etiam  coram 
Deo,  patet  ex  verbis  Domini:  si  Ecclesia  ligat,  et  caelum  seu 
Deus  ligat;  si  Ecclesia  solvit,  et  caelum  solvit.  Ergo  potestas 
ecclesiastica  exercetur  etiam  coram  Deo. 

QUAESTIUNCULA. 
Quid  intelligatur  nomine  "Ecclesiae". 

Juxta  nonnullos  protestantes,  Ecclesiae  nomine  intelligitur 
synagoga. — Juxta  alios,  intelligitur  multitudo  fidelium. — Juxta 
catholicos  autem  intelliguntur  praesules  (Apostoli  eorumque 
successores)  societatis  religiosae,  quam  Christus  promisit  aedi- 
ficare seu  constituere. 

Haec  ultima  sententia  omnino  tenenda  est.  Nam  Christus 
promisit    aedificare    Ecclesiam    suam    propriam:     "Aedificabo 

Ecclesiam  meam"  (Mt.  16,  18-19).  Ergo  quando  Christus  lo- 
quitur  de  "Ecclesia",  non  synagoga  intelligenda  est,  sed  illa  so- 
cietas  a  Christo  instituta,  quae  Caput  habet  Petrum  Pastoresque 
reliquos  Apostolos.  Hoc  evidens  esse  affirmant  vel  ipsi  moderni 
interpretes  protestantes,  v.  g.,  Keil,  Weiss,  Mansel.  Cfr.  Kna- 
benbauer,  1.  e. 

Quod  autem  intelligantur  praesules  Ecclesiae,  et  non  simplices 
fideles,  patet,  primo,  ex  eo  quod,  si  quis  ordinate  procedere  velit 
in  aliquo  negotio  ad  aliquam  societatem  pertinens,  non  recur- 
sum  faciet  ad  subditos,  sed  ad  praelatos  illius  societatis;  subditi 
enim  nihil  facere  possunt. — Altera  ratio  prò  nostra  sententia 
deducitur  ex  contextu.  Christus  enim  docebat  apostolos,  et 
quidem  solos;  ergo  intendebat  Dominus  ut  causae  ad  ipsos  de- 
ferrentur,  cum  ipsi  duces  constituti  fuerint,  non  autem  ad  po- 
pulum. — Tertia  ratio  est,  ipsa  judaica  mentalitas.  Judaicus  enim 
populus  agnoscebat  seniores  et  omnino  ignorabat  summam  pote- 
statem  penes  populum  esse.  Proinde  si  Christus  supremam 
potestatem  penes  populum  esse  voluisset  in  sua  Ecclesia,  de- 
buisset  hoc  Apostolis  declarare.  Sed  hoc  non  fecit,  immo  Apo- 
stolos selegit,  et  eos  privatim  docuit  quomodo  Ecclesia  guber- 
nanda  esset.  Ergo  intendebat  gubernium  Ecclesiae  Apostolis 
relinquere,  non  populo,  ideoque  ad  ipsos  recurrendum  est. 


CAPUT  IV. 

Potestas  clavium  Apostolis  conjertur  a  Domino. 

In  anteriori  capite  disputavimus  de  promissione  clavium;  et 
vidimus  Dominum  promisisse  suis  caris  Apostolis  amplissimam 
potestatem,  in  qua  continetur  clavium  potestas  sicut  pars  in 
toto.  Vidimus  etiam  (licet  obiter)  Apostolos  veros  esse  Pasto- 
res,  sed  esse  Simoni  Petro  subjectos,  qui  a  Domino  constitutus 
est  Caput  Ecclesiae  atque  totius  gregis,  tam  se,  populi  quam 
Rectorum  Moderator  Supremus. 

Nunc  investigandum  est  utrum  Dominus  suam  adimpleverit 
promissionem,  utrum  contulerit  potestatem  promissam.  De  hoc 
nullum  haberi  potest  dubium,  cum  Dominus  proclametur  in  sacris 
Litteris  fidelis.  Ergo  quod  promittit,  adimplet.  Dominum  vero 
praefatae  potestatis  promissionem  adimplesse  post  resurrectio- 
nem  suam  gloriosam  abunde  constat  ex  Evangelio  S.  Joannis. 

En  narrationem  dilecti  Discipuli  Joannis:  "Cum  ergo  sero 
esset  die  ilio,  una  sabbatorum,  et  fores  essent  clausae  ubi  erant 
discipuli  congregati,  propter  metum  Judaeorum,  venit  Jesus,  et 
stetit  in  medio,  et  dixit  eis:  Pax  vobis.  Et  cum  hoc  dixisset, 
ostendit  eis  manus  et  latus.  Gavisi  sunt  ergo  discipuli,  viso 
Domino.  Dixit  ergo  eis  iterum:  Pax  vobis.  Sicut  misit  me 
Pater,  et  ego  mitto  vos.  Haec  cum  dixisset,  insufflavit,  et  dixit 
eis:  Accipite  Spiritum  Sanctum:  quorum  remiseritis  peccata, 
remittuntur  eis;  et  quorum  retinueritis  retenta  sunt"1. 

Dominus,  morte  devicta,  a  mortuis  resurrexit,  vitamque  im- 
mortalem  sibi  comparavit.  Prima  quae  novit  Christi  resurrectio- 
nem  secundum  evangelicam  narrationem,  fuit  Maria  Magdalena, 
quae  nuntiavit  Apostolis  in  coenaculo  congregatis  corporis  Christi 
disparitionem  ex  sepulchro  ubi  collocatum  fuerat,  necnon,  ex 
Christi  mandato,  extraordinarium  resurrectionis  eventum. 

Post  hoc  nuntium,  ipse  Dominus  dignatus  est  suis  dilectis 
discipulis  apparere  in  coenaculo  noctem  versus,  ipso  resurrec- 
tionis die.  Statim  ac  Dominum  viderunt  magno  timore  per- 
territi  sunt  discipuli.     Sed  Dominus  ipsis  reddit  tranquillitatem 


ijoan.,  20,  19-23. 

et  pacem  per  assuetam  judaicam  salutationem  :  "Pax  vobis"  ! — 
Deinde  Salvator  noster  Apostolos  certiores  facit  de  sua  mirabili 
a  mortuis  resurrectione  eis  ostendendo  manus,  quibus  permagna 
operatus  est  opera  atque  miracula,  necnon  latus  quod  tantopere 
Deum  atque  genus  humanum  dilexit.  Et  gavisi  sunt  discipuli, 
viso  Domino!  Quis  enim  non  gauderet,  visa  tanta  maj estate, 
tanta  pulchritudine,  viso  tanto  miraculo,  visaque  adimpletione 
facti  jam  pluries  a  Domino  prophetati? 

Jam  Dominus  suis  Apostolis  pacem  dederat;  sed  quasi  non 
contentus  una  tantum  salutatione,  iterum  eos  salutat,  abundan- 
tiorem  gratiam  ipsis  confert  sua  iterata  salutatione,  atque  ipsos 
officiali,  ut  ita  dicam,  modo  suos  Apostolos,  suos  legatos  consti- 
tuit  :  "Dixit  ergo  eis  iterum  :  Pax  vobis.  Sicut  misit  me  Pater, 
et  ego  mitto  vos".  Eis  committit  eamdem  missionem,  quam  Ipse 
a  Patre  cadesti  recepit,  eos  constituit  suos  repraesentantes,  ipsis 
tradii  Ecclesiam  gubernandam.  Pater  mihi  divinam  contulit 
auctoritatem,  Ego  eamdem  vobis  confero;  Pater  voluit  ut  Ego 
salutem  humani  generis  procurarem,  Ego  volo  ut  vos  eidem 
negotio  operam  navetis.  Hisce  ergo  verbis  aliqualem  Dominus 
parallelismum  statuit  missionem  suam  inter  et  missionem  Apo- 
stolorum.  Notes  parallelismum:  Sicut  ...  et  (ita);  Pater 
.  .  .  ego  ;  misit  .  .  .  mitto  ;  me  .  .  .  vos. 

"Haec  cum  dixisset,  insufflavit,  et  dixit  eis  :  Accipite  Spiri- 
tum  Sanctum  :  quorum  remiseritis  peccata  remittuntur  eis  ;  et 
quorum  retinueritis,  retenta  sunt". — Insufflavit.  Cum  Deus  nihil 
frustra  faciat,  haec  insufflatio  nobis  aliquid  innuit  novum  ac 
singulare.  Et  re  quidem  vera,  juxta  Patres  et  commentaristas, 
haec  insufflatio  est  actio  symbolica  qua  voluit  Christus  significare 
collationem  Spiritus  Sancti:  "Accipite  Spiritum  Sanctum",  ait 
Dominus  Apostolis.  Attamen  hic  et  nunc  Spiritus  Sanctus 
Apostolis  datur  non  ad  omnia,  sicut  in  Pentecoste,  sed  ad  spe- 
ciale munus  remissionis  aut  retentionis  peccatorum.  Ideo  sub- 
dit  Dominus  Jesus:  "Quorum  remiseritis  ..."  Adeo  ma- 
gnum,  praeexcelsum  atque  delicatum  munus  est  peccatorum  re- 
missio  aut  retentio,  ut  specialis  requiratur  Spiritus  Sancti  assi- 
stentia  ! 

"Quorum  remiseritis  peccata,  remittuntur  eis;  et  quorum  re- 
tinueritis, retenta  sunt".  En  "Magna  Charta"  qua  Ecclesia 
probat  sibi  divinitus  fuisse  commissam  peccatorum  remissionem! 

Antequam  evolvamus  aliquantulum  hunc  textum  S.  Joannis 
notetur  expedit  confessio  adversariorum,  nonnullorum  saltem. — 
Dr.  Lea  admittit  hoc  in  textu  de  peccato  remittendo  agi.  Sed  duo 
saltem  quae  facit  approbari  nequeunt.  Primum:  lectores  remittit 
ad  verba  S.  Matthaei,  18,  18  :  "Amen,  dico  vobis  quaecumque  alli- 
gaveritis  .  .  .",  ad  hoc  ut  inteiligant  verba  S.  Joannis  :  "Quorum 
remiseritis  .  .  .".  Hoc  probari  non  potest,  nam  verba  S.  Joannis 
sunt  litteralia  et  plana,  dum  verba  S.  Matthaei  sunt  metaphorica. 
Ideoque  remittere  lectores  S.  Joannis  ad  S.  Matthaeum  idem  est 
ac  velie  explicare  sensum  clarum  per  sensum  obscurum,  saltem 
aliquantulum.  Hoc  autem  nemo  approbare  potest2. — Alterum 
quod  admitti  nequit  hoc  est:  idea  de  hac  potestate  nonnisi  lente 
evoluta  est  penes  populum  christianum;  immo,  addendum  esset, 
penes  ipsos  Apostolos,  cum  Lea  citet  in  suum  favorem  casum 
Petri  cum  Simone  Mago,  necnon  casum  S.  Joannis  cum  la- 
trane3. Admitti  potest  doctrinam  de  hac  potestate  paulatim 
propagatam  fuisse  penes  primaevos  christianos;  quia  erat  doc- 
trina  nova,  et  nonnisi  per  Apostolorum  praedicationem  cognosci 
poterat,  via  ordinaria;  praedicatio  autem  apostolica  non  statim 
ubique  peracta  fuit,  ut  constat  ex  historia.  Sed  falsae  sunt 
rationes  adductae  a  Dr.  Lea.  Una  ratio  est  :  Ecclesia  primitiva 
donum  hujus  potestatis  consideravit  tamquam  donum  personale 
Apostolorum.  Haec  ratio  non  est  ratio,  sed  simpliciter  inventio 
doctoris  Lea,  quia  nullum  documentum  primaevae  Ecclesiae  ad- 
ducit — nec  adducere  potest — quo  probari  possit  primaevos  chri- 
stianos hujusmodi  persuasionem  habuisse. — Secunda  ratio:  tem- 
pore quo  evangelia  conscripta  fuerunt  non  exspectabatur  Apo- 
stolos habere  successores.  Haec  ratio  falsa  est,  nam  tempore 
quo  S.  Joannes  suum  conscripsit  Evangelium  (a.  80-95(?)),  jam 
aliqui  ex  Apostolis  de  facto  habuerunt  successores.  Ita,  v.  g., 
S.  Jacobus  Major  qui  ad  caelos  evolavit  e.  a.  42;  S.  Jacobus 
Minor  e.  a.  63;  S.  Petrus  et  Paulus  e.  a.  64. 

Quid  dicendum  sit  ad  illud  quod  Dr.  Lea  profert  de  Aposto- 
lis Petro  et  Joanne  paucis  comprehendam. 

Praeprimis  notandum  est  Drem.  Lea  calami  lapsum  commi- 
sisse,  quando  dixit  Philippum  misisse  Simonem  Magum  ad 
Deum;  non  enim  fuit  Philippus,  sed  Petrus  qui  hoc  fecit,  ut 


2  Cf  r.  Casey,  Notes,  pag.  6-7. 

3  Cfr.  Casey,  ibid.,  pag.  9-14. 

legitur  in  Act.  Apost.,  cap.  8,  v.  19.  Jamvero  Petrus  non  dixit 
quidquam  de  confessione  aut  absolutione  Simoni  Mago;  nam 
Simon  Magus  magis  indigebat  Dei  timore  et  oratione  ad  obti- 
nendam  gratiam  poenitentiae.  Si  autem  Simon  Magus  fecisset 
quod  Petrus  ei  consiliavit,  proculdubio  Petrus  Simonem  absol- 
visset.  Si  vero  non  legitur  Petrum  absolvisse  Simonem  Magum, 
ex  hoc  facto  non  deducendus  est  defectus  potestatis  in  Petro, 
sed  defectus  dispositionis  in  Simone  Mago.  De  potestate  enim 
Petri  habemus  testimonium  expressum  in  S.  Evangelio;  sed  de 
dispositione  Simonis  nihil  habemus  in  s.  Scriptura,  immo  si  quid- 
quam constat  ex  s.  Scriptura  de  Simone  Mago,  est  hoc:  de  sua 
indispositione  ;  quo  in  casu  Petrus  revera  absolvere  non  potuit 
Simonem  Magum.  Attamen  Petrus  absolvere  non  potuit  in  casu 
non  ratione  defectus  potestatis,  sed  ratione  indispositionis  Si- 
monis. 

Argumentatio  Dris.  Lea  nisi  in  facto  S.  Joannis  illogica  est. 
Praesentatur  S.  Joannes, — ait  Dr.  Lea, — longo  tempore  orans 
ardenterque  desiderans  latronis  illius  (de  quo  Eusebius,  H.  E., 
Ili,  23)  conversationem,  cum  potuisset  S.  Joannes  latronem 
faciliter  absolvere.  Et  cum  hoc  relatum  non  inveniatur,  conclu- 
did  Dr.  Lea:  ergo  S.  Joannes  nihil  scivit  de  potestate  clavium. 
Numquid,  quaeso,  potestas  clavium  impedit  quominus  oremus 
prò  conversione  alicujus  peccatoris?  Minime  gentium! — Prae- 
terea,  non  quia  volo  aut  desidero  aliquem  absolvere,  possum 
ipsum  absolvere,  sed  mihi  prius  inquirendum  est,  utrum  dis- 
positus  sit  necne.  Si  dispositus  sit,  eum  absolvere  teneor,  velim 
nolim;  si  autem  indispositus  sit,  eum  absolvere  nequeo,  quam- 
vis  velim. — Insuper,  S.  Joannes  aliquibus  permansit  diebus  cum 
latrone  ilio,  post  hujus  poenitentiam,  usque  dum  ipsum  piene 
cum  Ecclesia  reconciliavit.  Cum  autem  inter  ordinarias  con- 
ditiones  reconciliationis  inveniatur  absolutio,  necessarium  non 
fuit,  ut  historiographi  explicitam  mentionem  de  absolutione  face- 
rent,  sicut  nec  mentionem  faciunt  de  collatione  Smae  Euchari- 
stiae;  quia  nonnisi  intendebant  specialem  curam  referre,  quam 
S.  Joannes  assumpsit  prò  conversione  illius  latronis.  Cfr.  Casey, 
"Notes",  ubi  optime  refutat  Doctorem  Lea. 

Idem  Casey,  ib.,  pag.  7,  affert  confessionem,  nobis  pretiosam, 
F.  Meìlor,  D.  D.,  quem  vocat  non  minus  hostilem  catholicae  doc- 
trinae    quam    Dr.    Lea:      "I    cannot    pretend, — ait    Mellor, — to 

challenge  the  doctrine  of  auricular  confession  and  priestly  ab- 
solution  on  a  priori  grounds,  as  if  it  were  impossible  for  God 
Himself  to  invest  an  order  of  men  with  such  stupendous  power. 
He  who  can  communicate  the  gift  of  tongues  and  prophecy  and 
healing  and  miracle,  cannot  consistently  be  regarded  as  incapa- 
ble  of  deputing  the  ghostly  function  in  question.  And  further, 
I  cannot  imagine  on  the  supposition  that  such  authority  was 
confided  to  mortai  men,  it  could  have  been  conveyed  in  terms 
more  precise  or  more  appropriate  than  those  now  under  con- 
sideration.  These  concessions  I  make  without  reserve  as  due 
in  ali  candor  to  the  Confessionalists,  whatever  consequences 
they  may  be  supposed  to  involve".  Hisce  verbis  F.  Mellor  can- 
dide fatetur  Deum  posse  committere  alicui  potestatem  peccata 
dimittendi  ;  capax  enim  est.  Candide  etiam  fatetur  Deum  hujus- 
modi  potestatem  contulisse,  et  quidem  terminis  adeo  praecisis  et 
appropriatis  ut  meliores  seligi  non  possent.  Sic  Dr.  Mellor  re- 
futavit,  licet  inconscienter,  Drem.  Lea,  qui  dicit  modum  colla- 
tionis  valde  imperfectum:  "There  is  a  serious  deficiency  in 
the  grant". 

Dominus  ergo  prius  constituit  Apostolos  suos  Legatos  quoad 
omnia  negotia  Ecclesiae:  "Sicut  misit  me  Pater  et  ego  mitto 
vos".  Deinde  specialiter  eis  committit  munus  peccata  remit- 
tendi,  postquam  eis  Spiritum  Sanctum  contulit:  "Quorum  re- 
miseritis  peccata  .  .  .".  Sed  quoniam  vox  "peccatum"  diversi- 
mode  sumitur  in  sacris  Litteris,  expedit  valde  ut  statuatur  sensus 
quo  sumitur  praefata  vox4.  Peccatum  enim  significare  potest: 
1)  sacrificium  prò  peccato;  2)  fomem  peccati  seu  concupiscen- 
tiam;  3)  reatum  culpae;  4)  reatum  poenae.  Quo  ergo  sensu 
D.  N.  Jesus  Christus  loquitur  de  peccato  in  hoc  loco  :  "Quorum 
remiseritis  peccata  .  .  ."?— Non  loquitur  de  peccato,  quatenus 
sacrificium  prò  peccato  significai  praecise  quia  sacrificium  prò 
peccato  non  potest  remitti  aut  retineri,  eo  sensu  sub  quo  loqui- 
mur.  Christus  quidem  abolevit  illa  sacrificia  prò  Novo  Testa- 
mento, sed  eo  tantum  modo  quo  fiebant  in  Veteri  Lege;  Se- 
ipsum  enim  constituit  sacrificium  nostrum  in  Novo  Foedere.  Et 
hoc  sacrificium  nec  remitti  nec  retineri  potest. — Nec  intendebat 
loqui  Dominus  de  peccato,  quatenus  significai  concupiscentiam; 


4  Cfr.  Pohle-Preuss,  Dogm.  Theol.,  The  Sacraments,  voi.  Ili,  Penance, 
pag.  12  ss.,  Herder,  1917. 

quia  haec  manet  in  homine,  etiam  quando  est  adornatus  gratia 
santificante,  proindeque  non  remittitur. — Loquitur  ergo  Domi- 
nus  de  peccato,  prout  significat  cnlpam,  quia  sub  hoc  respectu 
remitti  potest  aut  retineri,  ut  omnes  fatentur  tam  se,  nostri  quam 
adversarii.  Loquitur  etiam  de  peccato  sub  sensu  reatus  poenae, 
quia  culpa  et  poena  sunt  termini  correlativi,  et  quia  pariter  re- 
mitti aut  retineri  potest.  Et  de  facto,  eo  ipso  quod  culpa  deletur 
per  sacramentalem  absolutionem,  deletur  et  poena  aeterna,  juxta 
catholicam  doctrinam,  quamvis  non  semper  remittatur  tota  poena 
temporalis,  juxta  eamdem  doctrinam. 


CAPUT  V. 

De  praecipuis  collatae  potestatis  notis. 

Solvendi  ergo  retinendique  stupenda  potestate  Apostoli  a  Do- 
mino donati  sunt.  Nunc  nobis  evolvendus  est  sacer  textus,  tum 
educando  varias  qualitates  quibus  pollet  praefecta  potestas,  tum 
repellendo  errores  falsasve  opiniones  occurentes.  Quae  omnia 
faciemus  per  varios  articulos  sequentes. 

Tractandorum  conspectus  in  hoc  capitulo: 

Art.  I:  Potestas  clavium  est  potestas  permanens  in  Ecclesia 
Catholica. 

Art.  II  :  Clavium  potestas  non  est  potestas  Evangelium  prae- 
dicandi. 

Art.  Ili  :  Clavium  potestas  est  omnino  distincta  a  baptizandi 
potestate. 

Art.  IV  :  Clavium  potestas  est  potestas  vere  remissiva  peccati, 
atque  non  declarativa  tantum. 

Art.  V  :     Clavium  potestas  est  potestas  universalis. 

Art.  VI:    Clavium  potestas  est  potestas  judicialis. 

Art.  VII  :     Clavium  potestas  est  potestas  necessaria. 

ARTICULUS     I. 
Potestas  clavium  est  potestas  permanens  in  Ecclesia  catholica. 

Praeprimis  et  ante  omnia  inquirendum  est,  utrum  clavium 
potestas  permanens  sit  in  Ecclesia,  utrum,  se,  haec  potestas 
transierit  ad  episcopos  et  presbyteros,  an  concessa  fuerit  Apo- 
stolis  tantummodo. 

Abaelardus  ausus  est  sustinere  "quod  potestas  ligendi  atque 
solvendi  Apostolis  tantum  data  sit,  non  successoribus"1.  Sed 
contra  ipsum,  Deo  favente,  habemus  s.  Traditionem  constan- 
tissimam  sustinentem  hujusmodi  potestatem  exsistere  penes 
catholicos  episcopos  et  presbyteros. 

Prob.  (A)  Ratione  fide  illustrata. — (a)  Potestas  clavium  est 
verum  et  proprium  sacramentum  ;  sed  sacramenta  sunt  quid  per- 


1  Denz.-Ban.,  Ench.  Symbol.,  n.  379. 

(64) 

manens,  ut  patet  ex  eorum  definitione,  sacramentum  enim  est 
signum  sensibile,  gratiae  significativum  et  productivum,  a  Christo 
permanenter  institutum;  ergo. 

(b)  Potestas  clavium  instituta  fuit  a  Christo  Domino  in  favo- 
rem  peccatorum;  sed  peccatores  semper  aderunt;  ergo  semper 
aderit  clavium  potestas. 

(e)  CI.  Pesch2  prò  permanentia  clavium  hanc  adducit  ratio- 
nem:  "Eodem  modo, — ait, — data  est  haec  potestas  atque  aliae 
potestates  docendi,  baptizandi,  eucharistiam  conficiendi,  etc. 
Atqui  omnes  fatentur  hae  potestates  manere  in  ecclesia.  Ergo 
etiam  potestas  remittendi  peccata". 

N.  B. — Dr.  Lea3  dicit  Christum  dedisse  Apostolis  tantum  po- 
testatem  illam,  quia  illa  aetate,  qua  scribebantur  Evangelia,  Apo- 
stoli non  putabantur  habituri  successores,  quia  Dominus  praedi- 
xerat  diem  judicii  venturum  esse  antequam  illa  generatio 
praeteriret. 

Resp.  1)  Quoad  illud  de  die  judicii,  seu  de  Paronsia,  cfr.  Dr. 
Shanahan  in  "The  Catholic  World",  mensibus  Jan.,  Febr.,  Mar., 
a.  1918.  Nunc  ullam  non  instituo  quaestionem  hac  de  re,  quia 
meum  objectum  non  attingit. — 2)  Quod  autem  Apostoli  non  puta- 
rentur  habituri  successores,  historice  falsum  est.  Nam  historia 
docet  Apostolos  non  tantum  putatos  fuisse  successores  habuisse, 
sed  de  facto  Apostolos  instituisse  successores,  immo  his  manda- 
tum  dedisse  ut  rursus  alios  successores  instituerent4.  Cum  ergo 
falsa  sit  ratio  Dris.  Lea,  nihil  probare  potest  ejusdem  argumeri- 
tatio  contra  nostrae  potestatis  transmissionem. 

Prob.  (B)  Tradii,  (a)  S.  Clemens  Romanus  statuit  in  sua 
epist.  ad  Cor.  episcopos  et  sacerdotes  locum  tenere  Apostolorum, 
ideoque,  juxta  ipsum,  idem  ministerium  receperunt.  Sed  Apo- 
stoli peccata  dimittendi  potestatem  receperunt;  ergo. 

Prob.  maj.  ex  S.  Clemente,  qui  ait:  "Apostoli  nobis  praedi- 
catores  Evangelii  facti  sunt  a  Domino  Jesu  Christo,  Jesus  Chris- 
tus  missus  est  a  Deo  .  .  .  (Apostoli  autem)  constituerunt 
episcopos  et  diaconos  .  .  .  ac  deinceps  ordinationem  dederunt, 
ut,   cum   illi   decessissent,   ministerium   eorum  alii   viri   excipe- 


2Prael.  Dogm.,  voi.  VII,  P.  II,  pag.  7. 

3  A  History  of  Auricular  Conf ession,  voi.   1,  pag.   108. 

4  Cfr.   Pesch,   Prael.   Dogm.,  voi.  VII,   P.   II,  pag.  7,  in  nota. 

rent"5.  Cum  autem  ministerium  Apostolorum  contineat  clavium 
potestatis  exercitium,  et  cum  episcopi  receperint  idem  ministe- 
rium, ideo  episcopi  idem  clavium  ministerium  exercere  possunt. 
Hinc  rebelles  corinthios  S.  Clemens  hortatur  ut  propria  confi- 
teantur  peccata,  et  recipiant  correctionem  presbyterorum  in  poe- 
nitentiam:  "Eorum  (quae  deliquimus)  remissionem  implore- 
mus  .  .  .  Melius  est  homini  peccata  sua  confiteri  quam  indurare 
cor  suum  .  .  .  Vos,  igitur,  qui  sediotionis  fundamenta  jecistis,  in 
obedientia  subditi  estote  presbyteris,  et  correctionem  eorum  susci- 
pite  in  poenitentiam"6.  Ergo  clavium  potestas  cum  Apostolis 
mortua  non  fuit,  sed  in  Ecclesia  permanet. 

Sed  f  ortasse  quis  dicat  :  "Hic  mentio  non  fit  de  clavium  pote- 
statis exercitio". 

Resp. — Mentio  non  fit  explicita,  conc.  ;  non  fit  implicita,  neg.  ; 
quia  verba  "correctionem  suscipite  in  poenitentiam"  indicant 
rebelles  illos  recursum  fecisse  non  tantum  ad  Deum,  sed  etiam 
ad  presbyteros,  et  quidem  ad  veniam  obtinendam,  ideoque  pres- 
byteri  habent  potestatem  veniam  concedendi,  seu  habent  clavium 
potestatem. 

Nec  dicatur  hic  agi  de  actu  personali  et  privato  presbytero- 
rum; nam,  secundum  contextum  epistolae,  non  agunt  tamquam 
personae  privatim  ofTensae,  sed  quatenus  ministerium  Aposto- 
lorum receperunt,  ideoque  exercent  potestatem  aliquam,  quae 
non  competit  ceteris  offensis  personis,  secus  enim  ad  quid  in- 
vocare ministerium  Apostolorum,  si  agitur  de  re  ab  omnibus 
f  acienda  ? 

(b)  S\  Polycarpus,  S.  Joannis  Apostoli  discipulus,  vult  ut 
"presbyteri  sint  .  .  .  non  severi  nimis  in  judicio"7;  ergo  presby- 
teri,  secundum  S.  Polycarpum,  habent  potestatem  judicandi. 
Sed  hanc  non  .exercent  nisi  per  claves  ;  ergo  claves  remanent 
penes  presbyteros. 

(e)  5.  Irenaeus  testatur  exomologesim  seu  sacramentalem 
confessionem  in  Ecclesia  fieri;  et  consequenter,  indirecte  saltem, 
clavium  potestatem  in  Ecclesia  permanere.  Refert  enim  casum 
de  illis  mulieribus  seductis  a  Marco  haeretico8  ;  refert  etiam 
casum  de  Cerdone  haeretico9,  qui  pluries  receptus  est  in  Eccle- 


5  Rouet,  n.  20-21.  »  ROUet,  n.  193. 

6  Rouct,    n.   27.  9  Migne,  Patr.  7,  856. 
7Epist.   ad   Philip. 

siam  per  reconciliationem  exomologeticam.  Ergo  S.  Irenaeus 
agnovit  in  Ecclesia  potestatem  reconciliandi  peccatores  per  exo- 
mologesim,  seu  non  putavit  clavium  potestatem  cum  Apostolis 
exspirasse. 

(d)  Fides  in  exsistentiam  et  permanentiam  clavium  in  Eccle- 
sia invicte  atque  clarissime  exprimitur  in  institutione  tribiinalium 
poenitentialium.  Si  enim  episcopi  non  habuissent  clavium  pote- 
statem, numquam  instituissent  hujusmodi  tribunalia,  nam  illa  in- 
stitutio  fuisset  usurpatio  adeo  enormis  et  horrenda  ut  undique 
atque  omnes  protestati  fuissent,  de  quibus  protestationibus 
nullum  adest  vestigium.  Ergo  tam  episcopi  instituentes  quam 
fideles  se  submittentes  credebant  clavium  potestatem  in  Ecclesia 
extitisse. 

(e)  Etiam  S.  Cyprianus  agnoscit  in  sacerdotibus  potestatem 
absolvendi;  fortiter  enim  carpit  eos  qui  ad  S.  Communionem 
accedunt  "ante  expiata  delieta,  ante  exomologesim  factam  cri- 
minis,  ante  purgatam  conscientiam  sacrifìcio  et  manu  sacer- 
dotìs'no. — Eamdem  profert  doctrinam,  quando  fideles  hortatur 
ad  confessionem  :  "Confiteantur  singuli,  quaeso,  fratres,  delic- 
tum  suum,  dum  adhuc  qui  deliquit  in  saeculo  est,  dum  admitti 
confessio  ejus  potest,  dum  satisfactio  et  remissio  (facta)  per 
sacerdote s  apud  Deum  grata  est"11. — Et  in  epist.  ad  Antoniamim 
dicit  Dominum  poenitentibus  veniam  et  pacem  concedere  "per 
sacerdotes  ejus"12.  Ergo,  juxta  S.  Cyprianum,  clavium  potestas 
in  Ecclesia  permanet. 

(f)  Eamdem  fidem  exprimit  Firmilianus  in  sua  epist.  ad  Cy- 
prianum. Ex  verbis  enim  S.  Evangelii  concluditi  "Potestas 
ergo  remittendorum  peccatorum  apostolis  data  est,  et  ecclesiis, 
quae  illi  a  Christo  missi  constituerunt,  et  epìscopis,  qui  eis  ordi- 
natone vicaria  successerunt"13.  Clarioribus  ergo  verbis  proponi 
non  potest  doctrina  nostra. 

(g)  Hanc  permanentiam  sine  ulla  haesitatione  profitetur 
Origenes,  cujus  doctrina  sequentibus  contineri  potest14.  Si  ali- 
•quis  fidelium  in  peccatum  labitur,  multa  media  recuperandi  gra- 


10  Rouet,  n.  551. 

11  Rouet,  n.  553. 

12  Rouet,  n.  578. 

13  Rouet,  n.  602. 

14  Cfr.  Tixeront,  Histoire  des  Dogmes,  I.  La  Theologie  Anteniceene, 
pag.  299. 

tiam  habet,  quorum  praecipuum  est  poenitentiae  sacramentum. — 
Poenitens  peccatum  suum  celare  non  debet,  si  sanari  velit: 
"Vide  ergo  quid  edocet  nos  Scriptura  divina,  quia  oportet  pecca- 
tum non  celare  intrinsecus".  Sed  cuinam  pandendum  est  pecca- 
tum? Numquid  Apostolis?  Non;  jam  enim  mortui  sunt.  Cui- 
nam ergo?  Peccator  debet  "sacerdoti  Domini  indicare  peccatum 
suum  et  quaerere  medicinam".  "Consequens  enim  est  ut  .  .  . 
etiam  ministri  et  sacerdotes  Ecclesiae  peccata  populi  accipiant, 
et  ipsi,  imitantes  Magistrum,  remissionem  peccatorum  tribuant". 
— Ad  sacerdotem  etiam  judicare  pertinet  "quinam  languor"  seu 
quodnam  peccatum  "in  conventu  totius  ecclesiae  exponi  debeat 
et  curari".  Alio  in  loco  tandem  dicit  Origenes:  "Israelita  si 
peccet,  id  est  laicus,  ipse  suum  non  potest  auferre  peccatum; 
sed  requirit  levitam,  indiget  sacerdote,  immo  potius  et  adhuc 
horum  aliquid  eminentius  requirit:  pontifice  opus  est,  ut  pecca- 
torum remissionem  possit  accipere".  Itaque,  juxta  Origenem, 
clavium  potestas  data  fuit  non  tantum  Apostolis,  sed  etiam 
eorumdem  successoribus,  se,  Episcopis  et  sacerdotibus.  . 

(h)  Probatur  etiam  nostrum  assertum  ex  celeberrima  contro- 
versta  catholicos  inter  et  montanistas. — Acerrime  quidem  dis- 
putarmi de  clavium  potestatis  extensione,  necnon  de  ministro 
clavium;  sed  ullam  non  moverunt  quaestionem  de  clavium  po- 
testatis exsistentia  atque  permanentia  in  Ecclesia,  immo  exsi- 
stentiam  et  permanentiam  clavium  tamquam  veritates  incon- 
cussas  habent,  cum  nonnisi  de  clavium  extensione  pertractent. 
Ergo  utrique  persuasi  erant  tum  de  exsistentia  tum  de  per- 
manentia clavium.  Hoc  probatur  per  Tertullianum,  qui  mon- 
tanistarum  celeberrimus  est. 

Tertullianus,  quando  catholicus  erat,  exprimit  catholicam  doc- 
trinam,  et  consequenter  supponit  confessionem  faciendam  esse 
episcopo  vel  suo  delegato  in  ordine  ad  obtinendam  absolutionia 
gratiam15.  Quando  vero  montanistam  se  fecit  clavium  pote- 
statem  restrinxit,  sed  ejus  permanentiam  in  Ecclesia  non  nega- 
vit,  immo  eamdem  affirmavit,  ut  constat  ex  suo  montanistico; 
lib.  De  Pudicitia,  ubi  ait:  "De  levioribus  delictis  veniam  ab 
episcopo  consequi  poterit"16.  Per  illa  verba  "levioribus  delictis" 
significantur,  ex  contextu,  non  tantum  peccata  venialia,  sed  etiam 


15  Cf  r.  Tertull.,  in  suo  lib.  De  Poenit. 
^Rouet,  n.  386. 

peccata  mortalia,  quae  non  sunt  adulterium,  homicidium  aut 
idololatria,  quae  Tertullianus  ibidem  vocat  ma j ora  et  irremissi- 
bilia. — Eamdem  permanentiam  agnoscit  in  solutione  objectionis 
quam  sibi  facit  Tertullianus  circa  potestatem  Ecclesiae,  cui  ob- 
jectioni  sic  respondet:  "Sed,  habet,  inquis,  potestatem  Ecclesia 
delieta  donandi.  Hoc  ego  magis  agnosco  et  dispono,  qui  ipsum 
Paracletum  in  prophetis  nobis  habeo  dicentem  :  potest  Ecclesia 
donare  delictum,  sed  non  faciam,  ne  et  alia  delinquant"17.  Agnoscit 
ergo  Ecclesiam,  seu  praelatos  ecclesiasticos  potestatem  habere, 
sed  nonvult  ut  hujusmodi  potestas  exerceatur,  "ne  et  alia  de- 
linquant" peccatores. 

Obj. — Tertullianus  dicit  potestatem  datam  fuisse  S.  Petro 
personaliter;  ergo  data  non  fuit  Ecclesiae.  "De  tua  nunc  sen- 
tentia  quaero, — ait  Tertullianus18, — unde  hoc  jus  Ecclesiae  usur- 
pes.  Si  quia  dixerit  Petro  Dominus:  Super  hanc  petram 
aedificabo  Ecclesiam  meam;  Ubi  dabo  claves  regni  caelorum, 
vel:  Quaecumque  alligaveris  vel  solveris  in  terra,  erunt  alligata 
et  soluta  in  caelis;  ideirco  praesumis  et  ad  te  derivasse  solvendi 
et  alligandi  potestatem,  id  est,  ad  omnem  Ecclesiam  Petro  pro- 
pinquam?  Qualis  es,  evertens  atque  commutans  manifestam 
Domini  intentionem  personaliter  hoc  Petro  conferentem?  Super 
te,  inquit,  aedificabo  Ecclesiam  meam,  et:  dabo  tibi  claves,  non 
Ecclesiae;  et:  Quaecumque  solveris  vel  alligaveris,  non  quae 
solverint  vel  alligaverint". 

Resp. — Prima  fronte  videtur  Tertullianus  denegare  perma- 
nentiam clavium.  Sed  si  attente  consideretur  ejus  intendo,  non- 
nisi  negat  Ecclesiam  posse  absolvere  adulterium,  homicidium  et 
idololatriam  ;  quia  hic  est  scopus  libelli  De  Pudicitia.  Non  ergo 
negat  absolute  clavium  potestatem,  sed  tantummodo  restringit. 
Dicit  praeterea,  potestatem  solvendi  atque  ligandi  personaliter 
Petro  collatam  esse;  sed  hoc  non  dicit  ad  negandam  ipsam  pote- 
statem, quam,  ut  superius  vidimus,  agnoscit,  sed  ea  intentione 
dicit  illud,  ut  probat  psychicos  seu  catholicos  recte  non  procedere 
in  absolvendo  supra  relata  crimina,  recteque  procedere  pneuma- 
ticos  (montanistas)  in  denegando  absolutionem,  cum  tribuant 
hujusmodi  potestatem  soli  Petro.  Questio  ergo  magis  videtur 
de  ministro  potestatis,  quam  de  ipsa  potestate;  et  Tertullianus 
reprobat  tantum  praxim  psychicorum,  qui,  cum  carnales   sint, 


17  Rouet,  n.  387.       "  Rouet,  ibid. 

non  sapiunt  sicut  pneumatici,  qui  spirituales  sunt. — Tertullianus 
tandem  propter  aestum  disputationis  oblitus  est  Dominum  cla- 
vium  potestatem  promississe  atque  contulisse  non  tantum  Petro, 
sed  etiam  aliis  Apostolis,  et  tunc  locutum  fuisse  numero  plurali; 
ideoque  ultima  Tertulliani  verba  nullum  habent  valorem. 

(i)  vS\  Pacianus  invicte  contra  novatianos  probat  sacerdotes 
possidere  claves,  nec  tantum  Apostolis  concessas  fuisse  :  "Num- 
quid  Deus  non  poenitenti  non  commìnaretur,  nisi  ignosceret  poe- 
nitenti?  Solus  hoc,  inquis,  Deus  poterit.  Verum  est;  sed  et 
quod  per  sacerdotes  suos  facit,  ipsius  potestas  est.  Nam  quid 
est  illud  quod  Apostolis  dicit:  Quaecumque  ligaveritis  .  .  .? 
Cur  hoc  si  ligare  hominibus  ac  solvere  non  licebat?  An  tantum 
hoc  solis  Apostolis  licet?  Ergo  et  baptizare  solis  licet,  et  Spiri- 
tum  S'anctum  dare  solis,  et  solis  gentium  peccata  purgare;  quia 
totum  hoc  non  aliis  quam  Apostolis  imperatum  est.  Quodsi 
uno  in  loco  et  solutio  vinculorum  et  sacramenti  potestas  datur, 
aut  totum  ad  nos  ex  Apostolorum  forma  et  potestate  deductum 
est,  aut  illud  ex  decretis  relaxatum  est  .  .  .  Si  ergo  et  lavacri 
et  chrismatis  potestas,  majorum  et  longe  charismatum,  ad 
episcopos  inde  descendit,  et  ligandi  quoque  jus  adfuit,  atque 
solvendi"19.  Clariori  atque  profundiori  modo,  ut  mihi  videtur, 
re  felli  nequit  assertum  Abaelardi. 

(j)  Ideo  S.  Ambrosius  aiebat,  considerata  hac  transmissione 
clavium:  "Non  potestatem  usurpamus,  sed  servimus  im- 
perio"!20. Et  alio  in  loco  S.  Doctor  dicit  quod  jus  solvendi  atque 
ligandi  est  "jus"  quod  "solis  permissum  sacerdotibus  est"21. — 
Nostrani  doctrinam  edocet  etiam  hanc  objectionem  solvendo  : 
"Impossibile  videbatur  per  poenitentiam  peccata  dimitti  :  con- 
cessa hoc  Christus  Apostolis  suis,  quod  ab  Apostolis  ad  sacer- 
dotum  officia  transmissum  est.  Factum  est  igitur  possibile,  quod 
impossibile  videbatur"22. 

(k)  S".  Augustinus  quaerit:  "Non  sunt  istae  claves  (solvendi 
atque  ligandi)  in  Ecclesia,  ubi  quotiate  peccata  dimittuntur"?23. 
Ergo  nullum  habebat  dubium  de  clavium  transmissione  in  epi- 
scopos et  sacerdotes.  Ideo  ad  fideles  dicebat:  "Nec  eos  audia- 
mus,  qui  negant  Ecclesiam  Dei  omnia  peccata  posse  dimittere. 


1»  Rouét,  n.  1344.  22  De  Poenit,  lib.  2,  cap.  2,  n.  12. 

20  In  Ps.  38,  n.  37.  23  Serm.  149,  n.  7. 

2iRouet,  n.  1293.  •  "    • 

Itaque  miseri,  dum  in  Petro  petram  non  intelligunt  et  nolunt 
credere  datas  Ecclesiae  claves  regni  caelorum,  ipsi  eas  de  mani- 
bus  amiserunt"24. 

(1)  In  Constitutionibus  Apostolorum,  lib.  2,  cap.  11,  Apostoli 
introducuntur  ad  episcopum  dicentes  :  "In  ecclesia  sede  sermo- 
nem  faciens,  ut  qui  potestatem  habeas  judicandi  eos  qui  pecca- 
verunt.  Quoniam  vobis  episcopis  dictum  est:  Quorum  liga- 
veritis  .  .  .  Judica  igitur,  episcope,  potestate  fretus  tamquam 
Deus". 

(m)  Etiam  in  sacra  Liturgia  commemorantur  claves  atque  ex- 
primitur  sensus  de  ipsarum  clavium  permanentia  in  Ecclesia.  Ita 
in  Canonibus  Hippolyti  petitur  in  ordinatone  episcopi  :  "Tribue, 
etiam  illi,  Domine,  episcopatum  et  spiritum  clementem  ad  redi- 
menda  peccata;  et  tribue  illi  facultatem  ad  dissolvenda  omnia 
vincula  iniquitatum  daemonum". — In  Constitutionibus  ecclesiae 
aegyptiacae  prò  episcopo  petitur:  "Peccata  dimittat  juxta  praecep- 
tum  tuum  ...  et  in  virtute  potestatis  Apostolis  tuis  collata, 
omnia  poenarum  vincula  solvat"25. 

(n)  5\  Atanasius  sacerdotem  clavium  possessorem  proclamat  : 
"Quemadmodum  homo  a  sacerdote  baptizatus  Spiritus  Sancti 
gratia  illuminatur,  ita  qui  confitetur  in  poenitentia  per  sacerdo- 
tem Christi  remissionem  accipit"26. 

(o)  Eumdem  conceptum  exprimit  *S\  Joannes  Chrys.  de  sacer- 
dotibus  :  "Neque  enim  tantum  nos  regenerant  (sacerdotes  per 
baptismum),  sed  etiam  post  regenerationem  admissa  peccata 
condonare  possunt"27.  Et  ratio  quare  sacerdotes  hoc  facere 
possunt  est,  quia  Dominus  noster  Jesus  Christus  eis  hanc  cae- 
lestem  contulit  potestatem:  "Quaecumque  inferne  (hic  in  terris) 
sacerdotes  faciunt  eadem  Deus  superne  confirmat,  servorumque 
sententiam  ipse  Dominus  ratam  facit.  Quid  enim  aliud  illis 
dedit  quam  omnem  caelestium  potestatem?  Nam:  Quorum, 
inquit,  remiseritis  peccata,  remittuntur  eis.  Quae  major  hac 
potestas  fuerit?  Omne  judicium  dedit  Pater  Filio,  videoque 
ipsum  omne  illis  (sacerdotibus)  traditum  a  Filio  fuisse"28. 

(p)  5\  Leo  Magnus  reprobat  illam  quorumdam  episcoporum 
pravam    consuetudinem    publice    legendi    confitentium    peccata 


24  De  Agon.  Christ,  cap  3.  ^  Rouet,  n.  1120. 

25  Cfr.  Tanquerey,  De  Poenit.,  pag.  504.  28  Rouet,  n.  1119. 

26  Rnnot       r.        filli 


26  Rouet,  n.  80i 

coram  omnibus,  etiam  laicis;  eamque  reprobat,  quia  est  "contra 
apostolicam  regulam",  et  ex  eo  quod  "indulgenza  Dei  nisi  sup- 
plicationibus  sacerdotum  nequeat  obtineri".  Ideo  S.  Pontifex 
in  memoriam  revocat  episcoporum  illorum  quod  "reatus  con- 
scientiae  sufficiat  solis  sacerdotibus  indicari  confessione  se- 
creta"29. Nullum  ergo  dubium  habet  de  clavium  transmissione 
in  successores  Apostolorum. 

A  saec.  V  ad  usque  saec.  XII  habemus  constantissimam  atte- 
stationem  Patrum  et  scriptorum,  qui  rem  nostram  docent  tam- 
quam  veritatem  inconcussam  et  ab  omnibus  admissam,  ut  videre 
est,  v.  g.,  in  Libris  Poenitentialibus,  qui,  supponentes  tamquam 
certam  clavium  exsistentiam  et  permanentiam  in  Ecclesia,  re- 
gulas  tradunt  practicas  ad  rectum  clavium  exercitium  et  usum. 

Itaque  Abaelardus  nullum  fundamentum  habuit  ad  nostram 
veritatem  denegandam. 

Post  Abaelardum,  nullus  negavit  exsistentiam  clavium  in  Ec- 
clesia, quamvis  multi  erraverint  circa  ministrum.  Ita  v.  g., 
Waldenses,  Wicleffitae,  Hussitae  et  Fraticelli  dicebant  sacer- 
dotes  pravos  non  habere  clavium  potestatem,  eamque  habere 
simplices  fideles  bonos. — Protestantes  tenent  omnes  fideles  sacer- 
dotes  esse,  ideoque  omnes  habere  hanc  potestatem.  Etiam  ii 
errores  nobis  inserviunt  ad  confirmandam  clavium  potestatis  per- 
manentiam in  Ecclesia  ;  quia  hujusmodi  haeretici,  quamvis  errent 
circa  ministrum,  persuasi  tamen  erant  de  exsistentia  clavium; 
secus  claves  non  tribuissent  huic  vel  illi  personae. 

Potestas  ergo  peccata  remittendi  vel  retinendi  non  tantum 
Apostolis,  sed  etiam  "eorum  legitimis  successoribus"  episcopis 
se,  et  sacerdotibus,  fuit  communicata,  sicut  "universorum 
Petrum  consensus  semper  intellexit"30,  et  Ecclesia  semper  docuit 
ac  tenuit. 

ARTICULUS     IL 
Clavium  potestas  non  est  potestas  Evangelium  praedicandi. 

Ex  sacra  et  veneranda  Traditione  dare  atque  invicte  constat 
clavium  potestatem  ad  episcopos  presbyterosque  transiisse.  In 
hoc  autem  articulo  atque  in  sequentibus  intimius  consideranda 
est  potestas  illa. 


29Den.-Ban.,  n.  145   ss. 

30  Conc.  Trid.,  sess.  XIV,  cap.  I,  De  Poenit. 

Antequam  explicetur  quid  sit  potestas  illa,  statuendum  est, 
contra  protestates,  quid  non  sit.  Protestantes  enim  clavium  po- 
testatem  confundunt  cum  potestate  praedicandi  evangelium  et 
cum  potestate  baptizandi.  Primum  discutietur  in  praesentiarum, 
alterum  in  articulo  sequenti. 

Clavium  potestas  non  est  potestas  Evangelium  praedicandi. 

Prob. — Primo. — Verba  "Remittere"  et  "Praedicare"  non  sunt 
synonima  neque  philologice  neque  scripturistice  ;  ergo  difTerentes 
habent  significationes.  Ideoque  Dominus  diversas  dedit  pote- 
states  Apostolis  per  praefata  verba. 

Ulterius. — Si  verba  "Remittere  peccata"  sunt  synonima  verbis 
"Praedicare  Evangelium",  quid  significant  verba  "Retinere 
peccata"?  Dici  nequit:  a)  verba  "Retinere  peccata"  significare 
"«oft-remittere  peccata",  quia  hoc  implicat  contradictionem.  Apo- 
stolus  enim  haberet  potestatem  remittendi  peccata  et  simul  non 
haberet.  Non  haberet  potestatem  illam,  quia  "Remittere"  non 
significat  "Remittere",  sed  significat  "Praedicare",  juxta  prote- 
stantes ;  et  simul  haberet  Apostolus  praedictam  potestatem,  quia 
"Retinere"  significat  "non-remittere",  non  quatenus  implicat 
carentiam  potestatis,  sed  quatenus  significat  nolle  concedere  bene- 
ficium  absolutionis.  Dicere  ergo  verba  "retinere  peccata"  signi- 
ficare "wott-remittere  peccata"  est  patens  contradictio,  si  quis 
cum  protestantibus  asserere  velit  verba  "Remittere  peccata" 
significare  "Praedicare  Evangelium". — Neque  dici  potesti  b) 
verba  "Retinere  peccata"  idem  esse  ac  "now-praedicare  Evan- 
gelium alicui  nomini",  quia  hoc  est  contra  statutum  Domini 
Nostri  Jesu  Christi.  Dominus  enim  Apostolis  praecepit: 
"Euntes  ergo  in  universum  mundum  praedicate  Evangelium 
omni  creaturae"31,  i.  e.,  omnibus  hominibus,  nullo  excepto.  Ergo 
Apostoli  non  poterant  excludere  quemquam  a  praedicatione  ;  et 
consequenter  verba  "Retinere  peccata"  non  significant,  immo 
nec  significare  possunt,  "wow-praedicare  Evangelium  alicui  no- 
mini". Immo  si  Apostoli  non  praedicassent  omni  creaturae,  sed 
aliquem  exclusissent  a  praedicatione,  puniti  fuissent  juxta  illud 
Apostoli  Pauli:  "Si  evangelizavero,  non  est  mihi  gloria,  ne- 
cessitas  mihi  incumbit  ;  vae  enim  mihi  est,  si  non  evangelizavero" 


31  Me,  cap.,  ult.,  v.  15. 

(1  Cor.  9,  16).  Ergo  "Retinere  peccata"  non  significat  "non- 
praedicare". 

Ultimo. — Quod  "Remittere  peccata"  non  significet  "Praedi- 
care"  constat  etiam  ex  absurdis.  Ridiculum  enim  est  asserere 
Dominum  dixisse  paralytico:  confide,  fili;  praedicatur  tibi  evan- 
gelium,  quando  ei  dixit:  "Remittuntur  tibi  peccata  tua"32. — 
Pariter  ridiculum  est  exhibere  Dominum  nostrum  tamquam  di- 
centem:  Pater,  praedica  nobis  Evangelium,  sicut  et  nos  prae- 
dicamus  evangelium  commilitonibus  nostris,  quando  dixit: 
"Pater,  .  .  dimitte  nobis  debita  nostra,  sicut  et  nos  dimittimus 
debitoribus  nostris"33.  Dicere  ergo  "Remittere"  non  significare 
remittere,  sed  significare  "Praedicare",  nihil  aliud  est  nisi  mani- 
festa detorsio  sacrae  Scripturae  atque  abusus  communis  sensus. 

N.  B. — Sanctorum  Patrum  testimonia  afferri  nequeunt  contra 
protestanticum  assertum,  quia  nullus  eorumdem  PP.  cogitavit 
de  hujusmodi  insania.  Omnes  enim  verbum  "Remittere"  sump- 
serunt  in  ejus  naturali,  proprio  et  obvio  sensu. 

Doctrina  Conc.  Tridentini. — Jure  meritoque  S.  Conc.  Trid. 
sequentem  Christi  fidelibus  proposuit  doctrinam  :  "Dominus  .  .  . 
sacramentum  Poenitentiae  tunc  praecipue  instituit,  cum  a  mor- 
tuis  excitatus,  insufflava  in  Discipulos  suos  dicens  :  Accipite 
Spiritimi  Sanctum:  quorum  remiseritis  peccata,  remittuntur  eis; 
et  quorum  retinueritis ,  retenta  sunt.  Quo  tam  insigni  facto  et 
verbis  tam  perspicuis,  potestatem  remittendi  et  retinendi  peccata, 
ad  reconciliandos  fideles,  post  baptismum  lapsos,  Apostolis  et 
eorum  legitimis  successoribus  fuisse  communicatam  universo- 
rum  Patrum  consensus  semper  intellexit  .  .  .  Quare  verissi- 
mum  illorum  verborum  Domini  sensum  sancta  Synodus  probans 
et  recipiens,  damnat  eorum  commentitias  interpretationes,  qui 
verba  illa  ad  potestatem  praedicandi  verbum  Dei  et  Christi  Evan- 
gelium annuntiandi,  contra  hujusmodi  Sacramenti  institutionem, 
falso  detorquent"34. — Sanam  denique  doctrinam  sancta  Synodus 
dogmatice  definivit,  atque  protestanticum  anathemate  repulit 
errorem:  "S.  q.  d.  verba  illa  Domini  Salvatoris:  Accipite  Spi- 
ritum  sanctum:  quorum  remiseritis  peccata,  remittuntur  eis;  et 
quorum  retinueritis,  retenta  sunt,  non  esse  intelligenda  de  pote- 
state  remittendi  et  retinendi  peccata  in  sacramento  Poenitentiae, 


32  Mt.  9,  2.  34  Conc.  Trid.,  sess.  14,  cap.  I,  De  Poenit. 

ss  Ibid.  6,  12. 

sicut  Ecclesia  Catholica  ab  initio  semper  intellexit;  detorserit 
autem,  contra  institutionem  hujus  sacramenti,  ad  auctoritatem 
praedicandi  Evangelium,  A.  S."35. 

Nostra  tandem  aetate  iterimi  Ecclesia  professa  est  verba 
"quorum  remiseritis  .  .  ."  referri  ad  sacramentum  Poenitentiae, 
damnans  sequentem  Modemistarum  propositionem  :  "Verba 
Domini:  Accipite  Spiritimi  Sanctum:  quorum  remiseritis  pec- 
cata .  .  .  .,  minime  referuntur  ad  sacramentum  Poenitentiae, 
quidquid  Patribus  tridentinis  asserere  placuit"36.  Ad  nil  aliud 
ergo  referuntur  praefata  verba  nisi  ad  sacramentum  Poeniten- 
tiae. Et  jure  meritoque  hoc  asseruerunt  Patres  tridentini,  quia 
hoc  est  conforme  sacro  textui,  quidquid  dicant  protestantes  et 
modernistae. 

ARTICULUS     III. 
Clavium  pctestas  est  omnino  distincta  a  baptizandi  potestate. 

Postquam  vidimus  clavium  potestatem  confundendam  non 
esse  cum  praedicandi  potestate,  nunc  nobis  repellendus  est  alius 
protestanticus  error  confundens  clavium  potestatem  cum  bapti- 
zandi potestate.     Sed  contra, 

Cum  Ecclesia  catholica  tenendum  est  hujusmodi  potestates 
esse  piane  distinctas. 

Probatur  nostrum  assertum. 

(a)  Baptismus  et  Poenitentia  differunt  inter  se  ratione  ma- 
teriae  et  formae.  Baptismi  enim  materia  est  aqua;  forma  est: 
Ego  te  baptizo  in  nomine  Patris  .  .  .  Poenitentiae  autem  ma- 
teria sunt  peccata  ;  forma  sunt  verba  :  Ego  te  absolvo  a  peccati s 
tuis.     Sed  nemo  non  videt  has  res  esse  piane  distinctas.     Ergo. 

Obj. — Sed  aliquis  protestans  objicere  potest:  "Romanenses" 
has  differentias  introduxerunt. 

Respondeo  negando;  nam  hae  diflerentiae  suum  habent  fun- 
damentum  in  sacris  Litteris.  Quoad  baptismum  Dominus  dicit: 
"Nisi  quis  renatus  fuerit  ex  aqua  et  Spiritu  Sancto  non  potest 
introire  in  regnum  Dei"37.  Hisce  verbis  Dominus  nos  docet 
quidem  baptismi  necessitatem  directe,  sed  pariter,  indirecte  sal- 
tem,  nos  docet  baptismi  materiam,  se,  aquam.  Verba  adhibenda 
in  baptismi  administratione  Dominus  docet  penes  Mt.,  28,  19  : 


35Ibid.  can.  3.         36Den.-Ban.,  n.  2047.        37joan.  s,  5. 

"Euntes  ergo  docete  omnes  gentes,  baptizantes  eos  in  nomine 
Patris,  et  Filii  et  Spiritus  Sancti". — De  Poenitentia  vero,  ut 
saepius  audivimus,  Dominus  dicit  :  Quorum  remiseritis  peccata, 
etc.  Adhibendum  est  ergo  aliquod  verbum  quod  indicet  remis- 
sionem  illam,  v.  g.,  absolvo  te  a  peccatis  tuis;  quibus  verbis  in- 
dicatur  et  materia  et  forma. 

N.  B. — Nonnulli  thomistae,  v.  g.,  Vivo38,  sibi  constantes  non 
sunt  relate  ad  materiam  proximam,  ut  dicunt,  sacramenti  poe- 
nitentiae.  Quando  enim  agunt  contra  Scotistas  de  materia  pro- 
xima,  tenent  prò  aris  et  focis  actus  poenitentis  esse  materiam 
proprie  dictam;  quando  vero  agunt  contra  protestantes,  hujus- 
modi  actus  vocant  materiam  non  proprie  dictam,  sed  quasi-ma- 
teriam  vel  dispositiones.  Hic  agendi  modus  non  placet,  quia  de 
facile  confundi  potest,  praesertim  a  tyronibus,  quaestio  dogma- 
tice  definita  contra  protestantes  cum  quaestione  disputabili  inter 
theologos.  Hoc  nemo  non  videt  inconveniens  esse;  ideoque  ar- 
gumenta  desumenda  sunt  ex  fontibus  certis. 

(b)  Alia  differentia  inter  baptismum  et  poenitentiam  desu- 
mitur  ex  collatione  potestatum  baptizandi  et  remittendi. — Quoad 
baptismum  Dominus  simpliciter  Apostolis  injungit:  Baptizate. — 
Quoad  poenitentiam  vero  plura  f  acit  :  prius  promittit  potestatem, 
atque  postea  conf  ert  eamdem.  Potestas  baptizandi  est  simplex  ;  po- 
testas  autem  remittendi  duplex  est:  aut  remittere  aut  retinere. 
Ergo  dare  patet  Dominum  intendisse  diversas  Apostolis  pote- 
states  per  illos  actus  diversos  conf  erre,  nisi  quis  (quod  Deus 
avertati)  dicere  velit  Dominum  jocum  facere  aut  decipere 
voluisse. 

(e)  Baptismus  et  poenitentia  differunt  etiam  ratione  ministri. 
— Baptismus  conferri  potest  non  solum  a  sacerdote,  sed  etiam, 
in  casu  necessitatis,  a  quacumque  persona  rationis  usum  habente, 
etiam  a  femina.  Poenitentia  autem  nonnisi  a  sacerdotibus,  et 
quidem,  non  ab  omnibus  (excepto  mortis  articulo,  tunc  enim 
omnes  sacerdotes  jurisdictionem  habent),  sed  ab  iis  tantum,  qui 
jurisdictionem  habent. 

(d)  Differunt  etiam  ratione  subjecti. — Baptismus  confertur 
infidelibus  tantum.  Poenitentia  Christi  fidelibus  tantum. — Bap- 
tismus confertur  omnibus,  etiam  infantibus.  Poenitentia  vero 
adultis  tantum,  et  quidem  rite  dispositis.    Ergo. 


Disputatio  de  Re  sacrarti.,  tom.  3,  pag.  44,  edit.  Neapolitana,  1886. 

(e)  Differunt  ratione  effectus. — Baptismus  confert  gratiam 
•et  characterem  indelebilem.  Poenitentia  confert  gratiam  tantum. 
— Baptismus  meram  producit  cancellationem  debiti.  Poenitentia 
est  absolutio  vere  juridica  (de  qua  postea). — Baptismus  facit 
membra  Christi.  Poenitentia  mundat  membra  illa. — Baptismus 
aufert  quodcumque  peccatum,  sive  originale  sive  personale.  Poe- 
nitentia aufert  tantummodo  peccatum  personale.    Ergo. 

(f)  Ratione  frequentationis. — Baptismus  nonnisi  semel  con- 
fertur;  semel  enim  quis  nasci  potest  sub  eodem  respectu.  Poe- 
nitentia quoties  necessitas  adest,  confertur;  poenitentia  enim  est 
mundatio;  mundatio  autem  repeti  potest  quotiescumque  neces- 
saria est.     Ergo. 

(g)  Attributione  operationis.— In  baptismo  operatio  tribuitur 
in  sacra  Scriptura  virtuti  aquae  et  Spiritui  Sancto;  et  haec 
operatio  est  simplex  reconciliationis  ministerium.  In  poeniten- 
tia operatio  tribuitur  voluntati  et  judicio  absolventis;  et  haec 
operatio  est  vere  judicialis.    Ergo. 

(h)  Baptismum  differre  a  poenitentia  liquido  patet  etiam 
ex  antiquorum  consensu  tam  catholicorum  quam  haereticorum. — 
Antiqui  enim  cognoverunt  duas  remittendi  peccata  vias:  de  una 
omnes  consentiebant,  de  altera  disputabant.  Hae  duae  viae  sunt 
baptismus  et  poenitentia.  Alias  etiam  cognoverunt  vias,  sed  de 
his  non  disputabant.  En  quaestio  :  Potestne  Ecclesia  pecca- 
torem  gravissimis  etiam  criminibus  reum  ab  illis  criminibus 
mundare?  Per  baptismum  potest,  respondebant  omnes,  tam 
catholici  quam  haeretici,  se,  montanistae  atque  novatiani.  Po- 
testne Ecclesia  peccatorem  illum  ab  illis  criminibus  mundare  per 
poenitentiae  sacramentum?  Potest,  respondebant  catholici; 
haeretici  autem,  montanistae  et  novatiani,  negabant  Ecclesiam 
posse  peccatorem  absolvere  ab  idololatria,  fornicatione  et  homi- 
cidio;  sed  concedebant  Ecclesiam  posse  alia  peccata  remittere 
per  praedictum  sacramentum  poenitentiae.  Utrique  ergo  distin- 
guebant  unam  ab  altera  potestate,  baptismum  se,  a  poenitentia. 
Utrique  admitebant  poenitentiam  tamquam  medium  absolu- 
tionis,  licet  haeretici  restringebant  poenitentiam  ad  certa  peccata. 
Ideoque  praescriptionis  argumento  firmatur  etiam  catholica 
veritas  de  distinctione  baptismi  a  poenitentia. 

Jure  ergo  meritoque  Sancta  Mater  Ecclesia  tenuit  ac  tenet 
praefata  sacramenta  esse  piane  distincta.     Hanc  doctrinam  ex- 

ponit  in  sess.  XXIV,  cap.  II,  sancta  Tridentina  Synodus,  eam- 
demque  munit  canone  hoc:  "Si  quis  Sacramenta  confundens, 
ipsum  Baptismum  Poenitentiae  sacramentum  esse  dixerit,  quasi 
haec  duo  Sacramenta  distincta  non  sint,  atque  ideo  Poenitentiam 
non  recte  secundam  post  naufragium  tabulam  appellari,  A.  S."39. 

Nostris  etiam  diebus,  Sanctum  Ofhcium,  per  decr.  "Lamen- 
tabili", eamdem  doctrinam  docuit  modernisticum  commentum 
damnans  :  "Usus  conferendi  baptismum  infantibus  evolutio  fuit 
disciplinaris,  quae  una  ex  causis  exstitit,  ut  sacramentum  resol- 
veretur  in  duo,  in  Baptismum,  se,  et  Poenitentiam40.  Non  usus 
ergo,  sed  expressa  Christi  voluntas,  expresse  manifestata,  est 
causa  distinctionis  baptismum  inter  et  poenitentiam. 

N.   B. — Nonnulli  citantur  Patres,  ut  Cyrillus  et  Augustinus, 

tamquam  intelligentes  verba,  "quorum  remiseritis  .  .  ."  de  bap- 

tismo.      Sed,    ut    apparet    ex    contextu,    videntur    loqui    sensu 

accommodatitio. — Praeterea,  non  excludunt  catholicam  interpre- 

tationem. 

ARTICULUS     IV. 

Clavium  potestas  est  potestas  vere  remissiva  peccati,  non  autem 
declarativa  tantum. 

Rejectis  protestanticis  placitis  clavium  potestatem  confunden- 
tibus  cum  potestatibus  praedicandi  et  baptizandi,  jam  ad  charac- 
terem  vere  remissivum  clavium  accedendum  est. 

Haec  catholica  doctrina  clarior  apparebit,  examini  subjectis: 
a)  errore  Judaeorum  et  Novatiani;  b)  opinione  Richardi  a  S. 
Victore;  e)  opinione  nonnullorum  Scholasticorum,  et  d)  Pseudo- 
reformatorum  errore. 

§  1.     Error  Judaeorum  et  Novatiani. 

Judaei  et,  juxta  plures  Patres41,  Novatianus  asseruerunt  ho- 
minem minime  posse  peccata  dimittere,  sed  tantummodo  Deum 
posse. 

Haec  assertio  dupliciter  repelli  potesti  aut  negando  absolute, 
aut  distinguendo. 

a)  Absolute  negando  responderi  potest,  quia  Dominus  noster 
Jesus  Christus  hanc  potestatem  hominibus  dediti  "Quorum 
remiseritis  peccata,  remittuntur  eis  .  .  ."  Negatur  ergo  quod 
homines  non  habeant   hujusmodi  potestatem.     Ideo  S.  Petrus 


39  Trid.,  sess.  24,  cari.  2.  41  Vide  supra  cap.  2,  art.  2. 

40  Decr.   "Lamentabili",  propositione  45. 

Chrysologus4,2,  citatis  S.  Joannis  verbis,  ita  prosequitur  :  "Ubi 
sunt,  qui  per  homines  hominibus  peccata  remitti  non  posse  prae- 
scribunt?  .  .  .  Remittit  Petrus  peccata  et  toto  cum  gaudio 
suscipit  poenitentes  atque  omnibus  sacerdotibus  hanc  a  Deo 
concessam  amplectitur  potestatem". — Ideo  etiam  Hugo  a  S. 
Victore  merito  inf ert  :  "Ergo  Christus  homo  discipulis  suis 
vicem  ejus  agentibus  in  terra  potestatem  dedit  dimittendi 
peccata"43. 

b)  Etiam  distinguendo  solvi  potest  dictum  judaicum  et  nova- 
tianum  :  Homo  nequit  peccata  -  dimittere,  dist.  :  auctoritate 
propria  et  ex  se,  tamquam  causa  principalis,  conc.  ;  auctoritate 
delegata,  seu  communicata  a  Deo,  atque  ut  causa  instrumentalis 
libera  et  secundaria,  neg.  ;  Christus  enim  hanc  auctoritatem  suis 
sacerdotibus  communicavit,  ut  constat  ex  mox  citatis  verbis  : 
"Quorum  remiseritis  peccata  .  .  ."  Sic  questionem  solvunt 
sancti  PP.  et  magni  theologi,  v.  g.,  S.  Pacianus,  S.  Ambrosius, 
Hugo  a  S.  Victore,  Alexander  Halensis  aliique. 

1.  6\  Pacianus  ad  Sempronianum44  ait  :  "Solus  hos  (dimittere 
peccata),  inquis,  Deus  poterit.  Verum  est, — reponit  S.  Praesul — 
sed  et  quod  per  sacerdotes  suos  facit,  ipsius  potestas  est". — Et 
in  epist.  3,  n.  7,  sequenti  ratiocinatur  modo:  "Ceterum  quod 
ego  facio,  id  non  meo  jure,  sed  Domini.  Quare  sive  baptizamus 
sive  ad  poenitentiam  cogimus  seu  veniam  petentibus  relaxamus, 
Christo  id  alidore  tractamus.  Tibi  videndum  est,  an  Christus 
hoc  possit,  an  Christus  hoc  fecerit". 

2.  Similiter  S.  Ambrosius  arguit  contra  novatianos  :  "Cur 
baptizatis,  si  per  hominem  peccata  dimitti  non  licet?  In  bap- 
tismo  utique  remissio  pecatorum  omnium  est:  quid  interest, 
utrum  per  poenitentiam,  an  per  lavacrum  hoc  jus  sibi  datum 
sacerdotes  vindicent?  Unum  in  utroque  mysterium  est.  Sed 
dicis,  quia  in  lavacro  operatur  mysteriorum  gratia.  Quid  in 
poenitentia?     Nonne  Dei  nomen  operatur?"43. 

3.  Deus  dimittit  peccata, — ait  Hugo4*, — et  homo,  cui  Deus 
potestatem  dedit,  peccata  dimittit;  "sed  aliter  Deus  aliter  homo, 
Deus   enim   ex  semetipso    et   per   semetipsum   peccata   dimittit 


42  Serm.  84. 

43  De  Sacram.,  lib.  2,  p.  14,  cap.  1  ;  M.  P.  L.,  tom.  176,  col.  552. 

44  Epist.  I,  n.  6. 

45  De  Poenit,  lib.  1,  cap,  8,  n.  36. 
«M.  P.  L,  176,  col.  147. 

quando  vult;  homines  autem  non  ex  se,  sed  ex  grafia  in  eis  et 
per  eos  operante,  peccata  dimittunt". — Magister  Halensis,  O.  F. 
M.,  similiter  respondet  ad  hanc,  qiiam  sibi  facit,  objectionem  : 
potestas  ligandi  "solius  Dei  est,  dicendum  quod  hoc  intelligitur 
esse  solius  Dei  auctoritate  sive  a  se  ;  praelatorum  Ecclesiae  est 
ministerio  dato  a  Deo,  non  a  se"47.  Simili  modo  respondent  sub- 
sequentes  theologi. 

§  2.     Opinio  Richardi  a  Sancto  Victor  e. 

Si  quis  legat  Richardi  a  S.  Victore  opusculum,  cui  titulus: 
"Tractatus  de  potestate  ligandi  et  solvendi"48,  ad  hanc,  ni  fallor, 
veniet  conclusionem  :  juxta  Richardum,  sacerdos  revera  non 
dimittit  peccata  ipsa,  sed  tantummodo  poenam  peccati.  Haec 
conclusio  firmatur  praesertim  capite  VII  et  capite  X  praecitati 
opusculi,  ubi  colligendo  dicit:  "Constat  itaque,  quod  superius 
diximus,  illud  vinculum  quod  est  ad  obligationem  culpae,  solus 
Dominus  valet  et  solet  per  semetipsum  solvere;  illud  autem 
quod  est  ad  obligationem  poenae,  tum  per  semetipsum,  tum  per 
ministrum  suum  solet  dirumpere". 

N.  B.  Mirum  valde  est,  quod  Richardus  defendat  remissionem 
poenae  tantum,  atque  non  etiam  peccati.  Et  mirum  valde  est, 
quia  Richardus  invicte  refutavit  sententiam  de  declaratione  seu 
ostensione  (vide  §  sq.),  aurea  exegesi  facta  in  verba  Domini 
quibus  potestatem  concessit.  Utinam  sustinuisset  exegesim  illam 
in  toto  tractatu  ! 

Crisis. — Haec  opinio,  salva  reverentia  tanto  theologo  debita, 
rejicienda  est;  utpote  quia  non  piane  explicat  Domini  nostri 
Jesu  Christi  verba:  "Quorum  remiseritis  peccata,  remittuntur 
eis  .  .  ."  Dominus  enim  noster  loquitur  de  remissione  peccati, 
ut  patet  ex  textu.  Ergo  jure  Domini  verba  ad  poenam  tantum 
restringi  non  possunt.    Ideoque  rejicienda  videtur  haec  sententia. 

Si  objiciatur  solum  Deum  peccata  dimittere  posse,  responde- 
tur,  sicut  prius:  in  anteriori  §,  se,  Deus  dimittere  potest  auctori- 
tate propria,  homines  autem  aUctoritate  a  Deo  communicata. 

N.  B.  Propter  éamdem  insufficientiam  non  placet  quorum- 
dam  Scholasticorum  Illa  quasi  limitatio,  juxta  quam,  clavium 
potestas  nonnisi  "quodammodo"  attingit  ad  remissionem  peccati. 


47  Summa  Theologiae,  part  IV,  q.  20,  membro  6,  art.  3,  §  1. 

48  M.  P.  L,  196,  1159  1178. 

Dominus  enim  non  dicit  :  quorum  quodammodo  remiseritis  pecca- 
ta ..  .  Sed  simpliciter  seu  sine  ullo  additu  dicit:  "Quorum 
remiseritis  peccata,  remittuntur  eis". 

§  3.     Opinio  nonnullorum  Scholasticorum. 

I. 

Opinio  ipsa  de  ostensione. 

Nonnulli  Scholasticorum,  ut  refert  Hugo  a  S.  Victore49,  te- 
nuerunt  sacerdotes  semper  et  tantummodo  ostendere  peccatorem 
solutum  vel  ligatum  esse:  "Dicunt  quidam, — ait  Hugo,  loc. 
cit., — quod  illud  quod  sacerdos  dicitur  solvere,  non  est  aliud 
quam  solutum  ostendere:  similiter  dicitur  ligare,  id  est,  ligatum 
ostendere". — Pro  hac  sententia  citantur  Petrus  Lombardus,  Ma- 
gister  Sententiarum,  Alexander  Halensis,  qui  primus  Senten- 
tiarum  librum,  tamquam  textum,  in  scholis  adhibuit,  S.  Bona- 
ventura, aliique. 

Quod  Petrus  docuerit  hanc  sententiam  negari  non  potest,  cum 
dare  pateat  ex  suo  lib.  IV  Sent.,  dist.  XVIII,  ubi  inter  alia 
dicit  "quid  tenendum"  sit,  juxta  ipsum,  circa  quaestionem  de 
potestate  ligandi  atque  solvendi  :  "Hoc  sane  dicere  ac  sentire 
possumus,  quos  solus  Deus  peccatum  dimittit  ac  retinet,  et  tamen 
Ecclesiae  contulit  potestatem  ligandi  et  solvendi;  sed  aliter  ipse 
solvit  et  ligat,  aliter  Ecclesia.  Ipse  enim  per  se  tantum  ita  di- 
mittit peccatum,  quod  et  animam  mundat  ab  interiori  macula 
et  a  debito  aeternae  mortis  solvit"50.  "Non  autem  hoc  sacer- 
dotibus  concessit,  quibus  tamen  tribuit  potestatem  ligandi  et 
solvendi,  id  est,  OSTENDENDI  homines  ligatos  vel  solutos  .  .  ., 
quia,  etsi  aliquis  apud  Deum  sit  solutus,  non  tamen  in  facie 
Ecclesiae  solutus  habetur  nisi  per  sacerdotis  judicium"51. 

Quoad  Alexandrum  Halensem,  res  aliter  omnino  se  habet. 
Praedictam  enim  opinionem  non  docet,  immo  expresse  reprobat, 
cum  dicit  :  "Haec  sententia  tam  frivola  est  quam  ridenda"52.  Et 
adductis  rationibus  contra  eamdem  sententiam,  concluditi  "Te- 
nendum est  ergo,  hanc  sententiam  esse  nullam,\ — Juxta  Alexan- 
drum, praeterea,  non  tantum  Deus,  sed  etiam  sacerdos,  absolvit 


49  M.  P.  L,  176,  147. 

50  Sent.  IV,  d.  18,  cap.  5,  edit.  Quaracchi  secunda,  tom.  II,  pag.  862. 

51  Ibid.,  cap.  VI,  et  idem  repetit  cap.  VIII. 
52Sum.   Theol.,  part.   IV,  q.  20,  membro  3,   a.  2. 

a  peccato;  attamen  sacerdos  absolvit  non  propria  auctoritate, 
sed  auctoritate  a  Deo  data  est  et  cooperative  :  "Potestas  ligandi  ac 
solvendi  a  peccato  est  solius  Dei,  proprie  et  per  se  loquendo,  et 
quodam  modo  cooperative  est  ipsorum  sacerdotum  ....  De 
hac  cooperatione  intelliguntur  verba  Domini  in  Matthaeo  et 
Joanne  .  .  ."  Et  ibidem  membro  6,  art.  3,  explicat  quo  sensu 
ligandi  et  solvendi  potestas  "solius  Dei"  sit,  se,  "auctoritate  sive 
per  se";  quoad  Ecclesiae  praelatos  declarat  eos  absolvere  ac 
ligare  posse  auctoritate  Dei:  "Praelatorum  Ecclesiae  est  mini- 
sterio  dato  a  Deo,  non  a  se". 

Itaque  nullum  adest  dubium  (saltem  ut  mihi  videtur)  circa 
mentem  Doctoris  Irrefragabilis  Alexandri,  quidquid  dicat 
Estius53. 

Quoad  S.  Bonaventurae  mentem,  res  non  ita  claret.  Attamen, 
diligenter  inspecta  S.  Doctoris  terminologia,  magis  accedit  ad 
opinionem  Hugonis  et  Alexandri,  quam  ad  opinionem  Richardì 
et  Petri  Lombardi. 

"Si  quaeratur, — ait  S.  Bonaventura54, — utrum  potestas  clavium. 
se  extendat  ad  delendam  culpam;  dicendum  quod  bene  potest 
se  extendere  per  modum  deprecantis  et  impetrantis  ...  ;  sed 
per  modum  impertientis  non.  Quoniam  ergo  potestas  sonat  per 
modum  adivi  et  impertientis  EX  SE;  hinc  est,  quod  potestas 
clavium,  proprie  loquendo,  non  se  extendit  supra  culpam".  Prae- 
citata  verba  sunt  aliquatenus  difficilia  intellectu.  Sed  si  accom- 
modentur  verba  illa  terminologiae  communi,  tunc  apparebit  S. 
Bonaventuram  non  sustinere  sententiam  de  ostensione,  licet  S. 
Doctor  terminologiam  communem  non  adhibeat,  sed  adhibeat 
terminologiam  sibi  propriam. 

Communiter  dicitur:  Deus  absolvit  auctoritate  propria  et  ex 
se.  S.  Bonaventura  dicit:  Deus  absolvit  "per  modum  activi  et 
impertientis  ex  se". — Communiter  dicitur  :  Homo  absolvit  aucto- 
ritate communicata,  auctoritate  data,  ministerio  seu  auctoritate 
ministeriali,  non  a  se,  vel  ex  se.  S".  Bonaventura  dicit:  Homo 
absolvit  "per  modum  deprecantis  et  impetrantis". — Praeterea, 
notandum  est  S.  Bonaventuram  distinguere  inter  hominem  justi- 
ficatum  (per  contritionem  perfectam)  et  hominem  attritum.  Si 
homo  justificatus   est,   tenetur  accedere  ad  confessionem,  quia. 


53  In  IV  Sent.  Comment,  tom.  Ili,  pag.  236,  edit.   1680,   Paris. 
54Quaracchi,  tom.  IV,  pag.  473. 

"justificationi  necessarium  est  propositum  confìtendi"  et  quia 
"confessio  instituta  est  sub  praecepto"  (Quaracchi,  tom.  IV,  pag. 
432),  et  etiam  bonum  est,  ut  accedat  ad  confessionem  homo  ille 
"ad  erubescentiam  ...  ad  humiliationem  et  gratiae  augmen- 
tum",  necnon  ad  majorem  certitudinem  (Ibid.  pag.  450).  A 
fortiori  tenetur  accedere  ad  confessionem  homo  simpliciter 
attritus. 

Itaque,  secundum  S.  Bonaventurae  mentem,  ad  quaestionem 
hanc:  Utrum  sacerdos  culpam  delere  possit,  sic  responderi 
potest  :  Dist.  :  "ex  se",  neg.  ;  quia  hoc  f  acere  non  potest  nisi 
Deus  ;  per  modum  deprecantis  et  impetrantis,  seu  auctoritate  a 
Deo  data,  subd.  :  Si  homo  "justificatus"  sit  per  contritionem, 
neg.;  "quia  culpa  jam  deleta  est"  (Quaracchi,  tom.  IV,  pag. 
431)  ;  et  in  casu  sacerdos  "ostendit"  hominem  illum  esse  abso- 
lutum  eique  gratiam  augmentat  (Ibid.,  pag.  450)  ;  si  autem 
homo  sit  tantum  attritus,  nam  "possibile  est,  quod  aliquis  ad 
absolutionem  accedat  attritus"  (Quaracchi,  tom.  IV,  pag.  473), 
conc,  quia  confessio  sacramentalis  "valet  ad  deletionem  culpae 
quantum  ad  eos  qui  se  non  praeparaverunt  sufficienter  omnino" 
(Ibid.,  pag.  432). 

Itaque  S.  Bonaventura  docet  sententiam  de  ostensione.  Sed 
eam  non  docet  simpliciter  et  absolute,  sicut  asserit  Estius  (loc. 
cit),  et  sicut  videntur  asserere  Pohle-Preus55  et  Pesch56.  Sen- 
tentiam de  ostensione  docet  Seraphicus  tantummodo,  quando 
agitur  de  homine  contrito  contritione  perfecta.  UH  ergo  textus 
qui  opponuntur  et  in  quibus  apparet  S.  Bonaventura  tamquam 
sustinens  absolute  sententiam  de  ostensione,  explicari  possunt 
adducta  distinctione  de  auctoritate  propria  et  de  auctoritate 
delegata,  vel  etiam  adducta  distinctione  de  homine  perfecte  con- 
trito et  de  homine  simpliciter  attrito. 

Crisis. — Opinio  sustinens  ostensionem  in  omnibus  casibus, 
cujuscumque  sit,  rejicienda  est;  quia  conformis  non  est  verbis 
Domini  nostri  Jesu  Christi  qui  contulit  Apostolis  eorumque  suc- 
cessoribus,  potestatem  culpamque  ipsam  delendi.  Absolvamusque 
negotium  hoc  verbis  Richardi  a  S.  Victore  (cfr.  N.  B.,  pag. 
80  desumptis  ex  suo  "Tractatu  de  potestate  ligandi  et  sol- 
vendi",  quaeque  sic  sonant:     "Exstat  quorumdam  de  potestate 


55  The  Sacram.,  voi.  Ili,  pag.  147. 

56Prael.  Dogm.,  De   Sacram.,  part.   II,  pag. 

ligandi  atque  solvendi  sententia  tam  frivola,  ut  ridenda  videatur 
potius  quam  refellenda.  Putant  enim  et  praedicant  sacerdotes 
non  habere  potestatem  ligandi  atque  solvendi,  sed  ostendendi 
homines  esse  solutos  vel  ligatos.  Sed  numquid  Dominus  dicit: 
Quodcumque  ligatum  ostenderis  erit  ligatum,  et  quodcumque 
solutum  ostenderis  erit  solutum?  Dicunt  apostolicos  viros  pec- 
cata dimittendi  vel  retinendi  potestatem  non  habere,  cum  Do- 
minus hoc  dicat.  Dicunt  eos  tantummodo  potestatem  utrumque 
ostendendi,  cum  Dominus  hoc  non  dicat:  Quorum  remiseritis, 
inquit,  peccata,  non  quorum  ostenderitis,   remittuntur  eis"57. 

Haec  praeterea  sententia  numquam  praevaluit.  Pauci  tantum 
eam  sustinuerunt,  iique  obruti  sunt  auctoritate  Angelici  Docto- 
ris  necnon  Subtilis  Doctoris,  qui  cum  suis  scholis  antiquam  de 
vera  peccati  remissione  sustinuerunt  doctrinam  contra  paucos 
illos  qui  eam  obnubilabant. 

II. 

Intimius  discutitur  opinio  de  ostensione,  et  de  remissione 
poenae. 

Operae  pretium  est  investigare  de  quanam  praecise  agebatur 
questione  inter  Scholasticos,  quando  nonnulli  negabant  potesta- 
tem clavium  peccatum  dimittere  vel  solvere  posse,  et  affirma- 
bant  hujusmodi  potestatem  tantummodo  ostendere  remissionem 
vel  solutionem  peccati.  Hoc  nosse  valde  necessarium  est,  ut 
percipiatur  discrimen  Scholasticos  illos  inter  et  Reformatores, 
de  quibus  in  §  sequenti. 

Inter  Scholasticos  quaestio  circa  potestatem  clavium,  specialiter 
quando  agitur  de  remissione  culpae,  spectari  potest  tamquam 
corollarium  quaestionis  de  dispositionibus  subjecti:  Debetne 
poenitens  ante  confessionem  facere  actum  contritionis  seu  actum 
doloris  caritate  perfecti,  an  sufficit  quilibet  dolor,  quaelibet 
peccati  detestatio,  dummodo  actus  ille  sit  supernaturalis  ?  Major 
Scholasticorum  pars,  specialiter  post  S.  Thomam  et  Ven.  Scotum, 
exigebat  quamlibet  detestationem,  supernaturalem  quidem,  sed 
non  caritate  informatam.  UH  pauci  Scholastici,  Richardus  a 
S.  Victore,  Petrus  Lombardus,  aliique,  exigebant  caritatem 
stricte  dictam;  ideoque,  cum  peccata  jam  deleta  essent  per  cari- 
tatem, logica  necessitate  compulsi,  venerunt  ad  hanc  conclusio- 


57  M.  P.  L.,  196,  1168. 

nem:  Potestas  clavium  non  remittit  peccatimi,  quia  non  adest; 
sed  tantummodo  remittit  poenam  peccato  debitam  et  ostendit  in 
facie  Ecclesiae  peccatum  fuisse  deletum.  Idcirco  non  errarunt 
Scholastici  illi  circa  ipsam  potestatem,  sed  tantummodo  circa 
dispositiones  in  subjecto  requisitas. 

Audiamus  statum  quaestionis  ab  ipsis  antiquis  :  "Solet  quaeri, 
— ait  Hugo  a  S.  Victore68, — utrum  solvatur  homo  a  peccato, 
ut  primum  habet  veram  cordis  contritionem.  Quod  videtur  illa 
auctoritas  velie.  Dixi:  Confitebor  adversum  me  injustitiam 
meam  Domino:  et  tu  remisisti  impietatem  peccati  mei  (Ps.  31). 
Item:  Peccator  quacumque  hora  ingenuerit,  sahus  erit  (Ezech. 
18).  Sed  si  per  contritionem  cordis  solutus  est  a  peccato,  in 
confessione  oris  non  solvitur;  ad  quid  ergo  confessio  oris  est 
utilis,  si  ante  confessionem  oris  solutus  est  a  peccato?  Sed  si 
per  contritionem  cordis  solutus  est  a  peccato  :  "a  quo  solvit  eum 
sacerdos?"  Deinde  Hugo  exponit  sententiam  de  ostensione, 
adducit  rationes  illam  sententiam  sustinentium  et  tandem  rejicit 
sententiam  illam. 

Similiter  arguit  Petrus  Lombardus:  "Hic  quaeri  solet,  si  pec- 
catum omnino  dimissum  est  a  Deo  per  cordis  contritionem,  ex 
quo  poenitens  votum  habuit  confitendi,  quid  postea  dimittitur 
ei  a  sacerdote.  Video  enim,  quo  vinculo  eum  ligat,  se,  temporalis 
poenae,  sed  non,  a  quo  eum  absolvat;  et  ideo  quaero:  Ante 
poenitudinem  quippe  cordis  anima  rei  maculam  habet  et  foeto- 
rem  peccati,  atque  aeternae  ultionis  vinculo  ligata  existit;  si 
vero  ante  confessionem,  per  cordis  contritionem  Deus  per  se 
ipsum,  sine  ministerio  sacerdotis,  et  debitum  omnino  relaxat  et 
animam  interius  purgat  a  contagio  et  foetore  peccati,  quid  ergo 
mundat,  quid  absolvit  sacerdos?  Ubi  sunt  claves  illae,  quas 
Dominus  tradidit  Petro  et  successoribus  ejus  dicens:  Tibi 
dabo  .  .  .?"59.  Deinde  varias  adducit  sententias,  et  simul  pro- 
testata neque  se  neque  sustinentes  alias  sententias  negare  pote- 
statem peccata  remittendi  sacerdotibus  concessam  fuisse.  Vide, 
v.  g.,  cap.  V  ejusd.  dist.,  ubi  aperte  dicit:  "Nec  ideo  tamen 
negamus,  sacerdotibus  concessam  potestatem  dimittendi  et  re- 
tinendi  peccata,  eum  hoc  Veritas  in  Evangelio  aperte  doceat"60. 


ss  M.  P.  L.,  176,  147. 

59Sent.   IV,  d.   18,  e.   1,  in  edit.   Quaracchi,  pag.   857. 

Ut  videtur  ergo  non  agitur  proprie  de  ipsa  potestate  clavium, 
sed  potius  de  disposinone,  juxta  illos  Scholasticos,  ad  confes- 
sionem  requisita,  et  de  reconciliatione  remissionis  cum  subjecti 
dispositione.  Cum  ex  falso  principio  processerint  pauci  illi 
Scholastici,  se,  caritatem  exigendo  tamquam  dispositionem 
necessariam  prò  confessione,  ideo  ad  falsam  conclusionem  de- 
venerunt,  se,  ad  sententiam  de  sola  ostensione  remissionis 
peccati  et  ad  sententiam  de  remissione  poenae. 

In  hac  quaestione  de  dispositione  subjecti  5\  Bonaventura 
carpitur  a  Pohle-Preuss  et  a  Pesch,  1.  e.  Sed  injuste;  quia  S. 
Bonaventura  non  exigit  caritatem  tamquam  conditionem  neces- 
sariam ad  confessionem.  Hoc  dare  patet  ex  discussione  ac 
solutione  hujus  quaestionis  .  quam  S.  Bonaventura  instituit61  : 
"An  quis  quoad  modum  obligetur  confiteri  ex  cantate".  Ad- 
ducit  prius  rationes  exigentes  caritatem,  quas  postea  aut  repellit 
omnino  aut  ita  explicat  ut  appareat  caritatem  non  requiri  ne- 
cessario. Ideoque  non  est  S,  Dr.  prò  hac  parte.  Deinde  ad- 
ducit  rationes  non  exigentes  caritatem,  et  eas  relinquit  intactas. 
Ergo  S.  Bonaventura  hoc  agendi  modo  videtur  inclinatus  saltem 
ad  negativam  partem.  Et  hanc  negati vam  partem  amplectitur 
S.  Dr.  in  conclusione:  "Concedo, — ait, — quod  non  est  necessa- 
rium,  nec  obligatur  quis  confiteri  ex  caritate,  sed  tenetur  con- 
fiteri vel  ex  caritate,  vel  ex  dispositione  ad  caritatem  sufficiente, 
vel  secundum  probabilitatem,  vel  secundum  veritatem".  Aliis 
verbis,  si  poenitens  habeat  caritatem,  optime;  si  non  habeat 
caritatem,  requiritur  ut  aliquo  modo  "se  disponat  ad  gratiam 
per  omnium  peccatorum  detestationem.  Quodsi  se  non  dis- 
ponit,  immo  cum  voluntate  peccandi  accedit;  dico,  quod  peccat 
mortaliter,  quia  Sacramentum  irritum  facit,  quantum  in  se  est, 
et  hoc  non  est  sine  contemptu;  unde  tenetur  iterum  reverti  ad 
sacerdotem  et  petere  absolutionem".  Juxta  S.  Bonaventuram 
ergo  non  requiritur  caritas  tamquam  conditio  necessaria  ad  con- 
fessionem; sufficit  detestatio  peccati  et  voluntas  non  peccandi 
de  cetero.  Non  adest  ergo  ratio,  cur  praefati  auctores  im- 
pugnent  S.  Bonaventuram,  cum  S.  Dr.  exigat  conditiones,  quae 
ab  omnibus  exiguntur. 

Sed  objiciunt  auctores  citati:  S.  Bonaventura  exigit  eamdem 
dispositionem  prò  confessione  ac  prò  Sma.  Eucharistia  recipienda. 


61  Quaracchi,  torti.  IV,  pag.  446  ss 

Resp.  :  Nego,  S.  Bonaventura  non  exigit  eamdem  disposi- 
tionem.  S.  Bonaventura  instituit  comparationem  inter  Smam. 
Eucharistiam  et  confessionem,  quoad  necessitatem  dispositionis, 
non  autem  quoad  qualitatem  dispositionis.  Qui  vult  accedere 
ad  confessionem  se  disponere  debet  sicut  se  disponere  debet  qui 
vult  accedere  ad  Smam.  Eucharistiam.  Sed  numquid  eamdem 
dispositionem  habere  debet  qui  confitetur  ac  ille  qui  sacram 
Synaxim  recipit?  Negative.  Nam  poenitentia  est  sacramentum 
acquirendi  gratiam;  Eucharistia  est  sacramentum  promovendi 
et  augmentandi  gratiam.  Ideoque  non  requiritur  eadem  dispo- 
sitio.  "Respondeo: — ait  S.  Bonaventura, — Ad  horum  intelli- 
gentiam  notandum  est,  quod  quaedam  sunt  sacramenta  ordinata 
ad  gratiam  acquirendam  et  obtinendam,  ut  baptismus  et  poeni- 
tentia; quaedam  ordinata  sunt  ad  gratiam  promovendam  sive 
angmentandam,  ut  confirmatio  et  eucharistia.  Dico  ergo,  quod 
sicut  sacramenta  augmentantia  gratiam  non  habent  efficaciam 
nisi  in  habentibus  caritatem  ;  sic  Sacramenta  gratiam  impe- 
trantia  non  habent  efficaciam  nisi  in  eis  qui  se  disponunt"62,  id 
est,  prò  sacramentis  vivorum  requiritur  gratia  et  caritas,  prò 
sacramentis  mortuorum  requiritur  ut  homo  se  disponat  ad 
gratiam  et  caritatem.  Ideoque  quae  S.  Dr.  dicit  de  Sma.  Eucha- 
ristia et  poenitentia  referenda  sunt  ad  necessitatem  dispositio- 
nis, non  autem  ad  qualitatem  aut  quantitatem  dispositionis. 

Scholion  I. — (A)  Occasione  disputationis  de  poenitentis  dis- 
positionibus  exorta  est  illa  divisio  inter  Scholasticos  de  contri- 
tionistis  et  attritionistis.  Hi  contritionistae  et  attritionistae  con- 
fundendi  non  sunt  cum  contritionistis  et  attritionistis  posterio- 
ribus  Concilio  Tridentino.  Scholastici  contritionistae  exigebant 
caritatem  stride  dictam,  seu  contritionem  perfectam  ad  sacra- 
mentum poenitentiae  recipiendum  ;  attritionistae  vero  exigebant 
attritionem  tantum. — Contritionistae  autem  posteriores  Conc. 
Tridentino  exigunt  in  attritione  aliqualem  dilectionem;  dum  at- 
tritionistae (posteriores  Conc.  Tridentino)  tenent  sufficere  ad 
valide  recipiendum  poenitentiae  sacramentum  attritionem  ex 
metu  inferni  conceptam,  sine  illa  aliquali  dilectione. 

Sententia  contritionistarum  Scholasticorum  amplius  sustineri 
nequit  propter  varias  posteriores  hac  de  re  declarationes  Eccle- 
siae.    Attamen  Scholastici  illi  damnari  nequeunt,  cum  decisiones 

sint  posteriores.  Sententia  contritionistarum  posteriorum  Conc. 
Tridentino  damnari  nequit  propter  decretum  ab  Alexandro  VII 
die  5  Maji  a.  1667  editum,  ubi  prohibet  ne  sustinentes  imam 
opinionem  alteram  taxent  opinionem  alicujus  censurae  theolo- 
gicae  alteriusve  injuriae  aut  contumeliae  nota.  Hae  ergo  sen- 
tentia libera  manet. 

(B)  Acquiescendum  non  est  (mihi  videtur)  Estio™  dicenti 
Scholasticos  contritionistas  damnatos  fuisse,  dum  damnati 
fuerunt  protestantes.  Nam  magna  est  differentia  inter  Schola- 
sticos illos  et  protestantes.  Scholastici  illi  exigebant  caritatem 
(et  in  hoc  errarunt)  ;  sed  exigebant  votum  seu  propositum  ad 
claves  recurrendi;  protestantes  hoc  votum  rejiciunt,  et  propter 
hoc  damnati  sunt. — Protestantes  damnantur,  quia  poenitentiam 
non  agnoscunt  ut  sacramentum;  Scholastici  illi  admittunt  Poeni- 
tentiae  sacramentum. — Scholastici  admittunt  confessionem  jure 
divino  necessariam  esse;  hoc  rejiciunt  protestantes. — Prote- 
stantes rejiciunt  clavium  potestatem;  Scholastici  illi  eam  ad- 
mittunt, et  quidem  admittunt  illam  potestatem  practicam  esse 
atque  efficacem. — Tandem  protestantes  damnati  sunt,  nam  con- 
tumaces  fuerunt;  contra  Scholasticos  illos  nullum  editum  fuit 
decretum.     Ergo  non  adeo  facile  admittendum  est  dictum  Estii. 

Scholion  IL — Aliquis  quaerere  potesti  quare  ad  claves  re- 
currere  teneor,  etiam  quando  actum  contritionis  caritate  perfec- 
tae  peregi?  Teneris  ratione:  a)  voti  confitendi;  b)  satisfac- 
tionis  Deo  exhibendae;  e)  ordinis  et  disciplinae,  quia  absolutus 
es  via  quasi  extraordinaria;  d)  securitatis.  Pro  evolutione  prae- 
cedentium  cfr.  Hurter,  Theol.  Special.,  P.  altera  Oeniponte, 
a.  1883,  pag.  388  et  s.,  ubi  etiam  explicat  ci.  auctor  quomodo 
absolutio  efficax  sit  et  utilis  etiam  in  casu  perfectae  contritionis, 
se,  quia  peccata  remittuntur  novo  titulo,  gratiaque  augmentatur. 

§  4.  Pseudo-reformatorum  error. 
Pseudo-re formatores  tenent  peccata  operiri  per  fidem  fìdu- 
cialem  in  meritis  Domini  nostri  Jesu  Christi,  et  sacerdotis  abso- 
lutionem  seu  clavium  potestatem  nude  annunciare  seu  declarare 
remissionem  peccatorum,  seu  potius,  co-operationem  illam  per- 
actam  fuisse.     Sed  contra, 

Clavium  potestas  est  potestas  vere  remissiva  peccati. 

I. — Prob.  :  (a)  Ex  ipsissitno  ìextu  collationis  ;  si  remiseritis  pec- 
cata, remittuntur  ;  si  retinueritis  peccata,  retinentur.  Quid  clarius  ? 
Sufficit  ergo  legere  textum  ad  cognoscendum  ibi  agi  de  vera  re- 
missione peccatorum,  et  non  de  declaratione  aut  annunciatione 
remissionis  tantum.  Ideoque  repetenda  sunt  Richardi  a  S.  Vie- 
tare verba  supra  relata:  Numquid  Dominus  dicit:  quodeumque 
ligatum  ostenderis,  erit  ligatum;  et  quodeumque  solutum  osten- 
deris, erit  solutum?  Quare  dicitur  apostolicos  viros  peccata  re- 
mittendi  et  retinendi  potestatem  non  habere,  cum  Dominus  hoc 
dicat?  Quo  jure  affirmatur  apostolicos  viros  tantummodo  habere 
potestatem  ostendendi,  cum  Dominus  hoc  non  dicat? 

Habes  itaque,  lector,  duas  partes  sibi  invicem  opponentes: 
protestantica  pars  negat  clavium  potestatem  vere  remissivam 
esse  peccati;  ex  altera  parte  Dominus  affirmat.  Cui  velis, 
credas.  Sorte  tamen  inacquali,  credes,  vitae  vel  interitus.  Vitae, 
si  Christo  credas;  interitus,  si  protestantibus  credas. 

(b)  Juxta  omnes,  tam  catholicos  quam  adversarios,  verba 
"Remittuntur"  et  "Retenta  sunt"  significant  veram  et  propriam 
remissionem  ac  retentionem  ;  ergo,  vi  parallelismi,  eamdem  signi- 
ficationem  habent  verba  "Remiseritis"  et  "Retinueritis".  Ratio 
est,  quia  Dominus  nullam  additionem  vel  animadversionem  fecit 
ex  quibus  deduci  posset  ultima  citata  verba  alio  intelligenda 
esse  modo  quam  priora.  Cum  ergo  Dominus  nullam  ulteriorem 
declarationem  fecerit,  dare  deducitur  Dominum  voluisse  per 
verba  "Remiseritis"  et  "Retinueritis"  Apostolis  conferre  potesta- 
tem vere  remissivam,  et  non  tantum  declarativam  vel  osten- 
sivam. 

(e)  Ulterius,  si  sacerdos  non  absolvit,  sed  tantummodo  de- 
clarat  peccatorem  absolutum  esse,  tunc  peccatoris  absolutio 
praecederet  actionem  sacerdotis.  "Atqui  verba  Christi  dare 
significant  sacerdotis  actionem  esse  priorem  ipsa  remissione 
pecatorum,  Quaecumque,  inquit,  solveritis  super  terram,  erunt 
soluta  et  in  caelis.  Item:  Quorum  remiseritis  peccata,  remit- 
tuntur eis,  cum  alioqui  potius  dicendum  fuisset:  Solvetis  et  re- 
tinebitis  in  terra,  quae  jam  ante  soluta  sunt  et  remissa  in  caelis. 
Qui  modus  loquendi  prorsus  alienus  est  a  mente  omnium  Pa- 

trum"64,  et  manif estam  violentiam  infert  sacro  textui  ;  ergo  sacer 
textus  intelligi  nequit  de  declaratione  tantum,  sed  intelligi  debet 
de  vera  remissione. 

Accedit  quod  Dominus  ita  loquitur  ut  clare  pateat  peccatoris 
purgationem  effectum  esse  actionis  sacerdotalis  :  si  remittitis,  re- 
mittitur  ;  ergo  prior  est  actio  sacerdotis,  posterior  peccatoris 
purgatio,  sicut  prior  est  causa,  posterior  est  effectus. 

IL — Idem  constat  ex  contextu. — (a)  Apostoli  agunt,  quando 
remittunt  peccata,  in  virtute  Spiritus  Sancti.  Sed  Spiritus  Sancti 
proprium  est  non  tantum  declarare  remissionem  concessam 
fuisse,  sed  ipsam  remissionem  efficere  seu  ipsius  est  remittere 
aut  retinere.  Ergo  Apostoli  etiam  non  tantum  declarant  seu 
ostendunt  remissionem,  sed  ipsam  remissionem  operantur. 

(b)  Praeterea,  Apostoli  habent  eamdem  missionem  ac  Domi- 
nus noster  Jesus  Christus  ;  sed  missio  Domini  nostri  Jesu  Christi 
non  fuit  tantum  ostendere  vel  declarare  remissionem  vel  reten- 
tionem  peractam  fuisse,  sed  fuit  remittere  vel  retinere;  ergo 
remittere  vel  retinere  fuit  Apostolorum  missio,  non  tantum  nude 
declarare. 

Major  evidens  est  ex  verbis  Domini  :  "Sicut  me  misit  Pater,  et 
ego  mitto  vos".  Notandum  tamen  est  quod  adest  aliqua  differentia 
inter  Christi  missionem  et  missionem  Apostolorum.  Christus 
enim,  ut  Deus,  remittit  peccata  auctoritate  propria,  et,  ut  Homo, 
cum  habeat  potestatem  excellentiae,  peccata  dimittit,  tamquam 
potestatem  habens  ministerii  principalis;  Apostoli  autem  dimit- 
tunt  potestate  ministeriali  secundaria.  "Veruntamen  sicut  ad 
effectum  baptismi  nihil  intererat,  utrum  Christus  per  se,  an  vero 
per  apostolos  baptizaret;  quia  semper  verum  erat  illud:  Hic 
est  qui  baptizat  in  Spiritu  Sancto;  et  sicut  non  minus  manda- 
batur  a  lepra,  quem  apostolus  accepta  a  Christo  potestate,  mun- 
dum  esse  juberet,  quam  quem  per  se  ipsum  Christus  mundaret, 
et  ita  in  ceteris  miraculis;  quia  nimirum  per  apostolos  Christus 
operabatur  ad  eumdem  prorsus  modum,  non  minus  consequeba- 
tur  remissionem  peccatorum  is  cui  apostolus  mandato  Christi, 
quam  cui  Christus  per  se  diceret  :  Remittuntur  Ubi  peccata  tua, 
vel,  Ego  te  absolvo  a  peccatis  tuis,  Christo  videlicet  hoc  idem 


64  Cfr.  Guillermus  Estius,  in  Quatuor  Lib.  Sent.  Comm.,  tom.  Ili,  pag. 
237  ss.,  Paris,  1680. 

agente  per  apostolum  tamquam  vicarium  suum,  quod  in  evangelio 
legitur  fecisse  per  se"05. 

Minor  probatur,  se,  Dominum  nostrum  remisisse  peccata. 
Quando  Dominus  erat  apud  pharisaeum  illuni,  qui  ipsum  invi- 
taverat,  "ut  manducaret  cum  ilio",  quaedam  "mulier,  quae  erat 
in  civitate  peccatrix",  ingressa  est  domum  pharisaei,  "et  stans 
retro  secus  pedes  Domini,  lacrymis  coepit  rigare  pedes  ejus,  et 
capillis  capitis  sui  tergebat,  et  osculabatur  pedes  ejus,  et  un- 
guento ungebat".  Haec  omnia  Simoni  pharisaeo  non  placuerunt, 
coepitque  murmurare.  Sed  Domino  placuerunt,  et  Ipse  mulierem 
defendit  atque  dixit  "ad  illam:  Remittuntur  tibi  peccata.  Et 
coeperunt,  qui  simul  discumbebant,  dicere  intra  se:  Quis  est 
hic  qui  etiam  peccata  dimittit  ?"66.  Ergo  Dominus  mulierem  ab- 
solvit,  et  non  tantum  eam  absolutam  declaravit. 

Sed  f  orsitam  quis  dicat  :  Dominus  non  absolvit,  quia  non  loqui- 
tur  nomine  proprio,  sed  modo  impersonali:  "Remittuntur  tibi 
peccata". 

Resp. — Haec  objectio  per  illud  solvitur  quod  discumbentes 
dixerunt:  "Quia  est  hic  qui  etiam  peccata  dimittit  ?"  Ergo  in- 
tellexerunt  Dominum  egisse  nomine  proprio. 

Eadem  minor  probatur  per  miraculum  in  paralytico  patratum 
a  Domino.  Dominus  enim  "dixit  paralytico:  Confide,  fili,  re- 
mittuntur peccata  tua".  Et  quia  hoc  dixit  Dominus,  "quidam 
de  scribis  dixerunt  intra  se:  Hic  blasphemat.  Et  cum  vidisset 
Jesus  cogitationes  eorum,  dixit:  Ut  quid  cogitatis  mala  in  cor- 
dibus  vestris  ?  Quid  est  f  acilius  dicere  :  Dimittuntur  tibi  peccata 
tua,  an  dicere  :  Surge,  et  ambula  ?  Ut  autem  sciatis  quia  Filius 
hominis  habet  potestatem  in  terra  dimittendi  peccata,  tunc  ait 
paralytico  :  Surge,  tolle  lectum  tuum,  et  vade  in  domum  tuam"67. 
Ergo  Dominus  non  tantum  declaravit  remissionem,  sed  eamdem 
peregit. 

III. — Quod  clavium  potestas  non  tantum  declarativa,  verum 
etiam  remissiva  sit,  dare  confirmatur  ex  fide  non  solum  Eccle- 
siae  Romanae,  sed  etiam  ex  fide  Ecclesiae  Graecae,  immo  ex  con- 
cessione ipsorum  antiquorum  haereticorum.  In  mentem  reco- 
latur,  v.  g.,  controversia  Catholicorum  cum  Montanistis  et  No- 
vatianis  jam  saeculo  IL  Verba  concessionis  clavium  potestatis 
adeo  clara  sunt,  ut  ab  ipsis  haereticis  negari  non  potuerit  hujus- 

^Estius,  1.  e,  pag.  236  s.        66  Le.  4.  36-50.       67  ml  9.  1-8. 

modi  potestatem  fuisse  concessam.  Ideo  haeretici  nihil  aliud 
fecerunt  nisi  velie  restringere  potestatem  illam;  consequenter, 
persuasi  erant  de  vera  remissione,  nec  cogitabant  de  simplici  an- 
nunciatione.  Aliud  fecerunt,  se.,  velie  auferre  a  catholicis  illam 
potestatem  atque  transfer  re  ad  haereticos,  sed  non  negarunt 
naturam  remissivam  clavium.  Hoc  utique  libentissime  fecis- 
sent,  si  aliquod,  vel  leve,  vestigium  invenire  potuissent. 

Saeculo  XII  apparet  Abaelardus,  et  negat  hujusmodi  potesta- 
tem concessam  fuisse  aliis  quam  Apostolis,  sed  non  negat  clavium 
potestatem  vere  remissivam  esse;  quia  hoc  dare  videt  in  verbis 
Domini. 

Ideoque  cum  tota  antiquitas  sibi  persuasa  sit  de  natura  re- 
missiva clavium,  et  cum  verba  concessionis,  obvio  sensu  sumpta, 
eamdem  veritatem  doceant,  jure  meritoque  rejicitur  protestan- 
tica  sententia  de  simplici  et  nuda  declaratione  remissionis.  Acce- 
dit  quod  Lutherus  et  Calvinus  primique  eorumdem  sequaces, 
cum  catholici  fuerint,  crediderunt  et  admiserunt  clavium  pote- 
statem sensu  catholico  sumptam;  sed  postea  gratiae  infideles, 
fidem  rejecerunt,  apostatasque  se  fecerunt.  Jamvero,  cui  cre- 
dendum  est,  illi  qui  fideliter  depositum  revelationis  et  antiqui- 
tatis  servat,  an  apostatae?  Sine  dubio,  fideli  credendum  est,  ut 
recta  ratio  dictat.  Credamus  ergo  Ecclesiae  Catholicae,  quae 
Christi  doctrinam  de  vere  remissiva  potestate  conservat  et  ana- 
themate  munit:  "S.  q.  d.,  absolutionem  sacramentalem  sacer- 
dotis  non  esse  actum  judicialem,  sed  nudum  ministerium  pro- 
nunciandi  et  declarandi  remissa  esse  peccata  confitendi,  modo 
tantum  credat  se  esse  absolutum  ...  A.  S."68 

ARTICULUS     V. 
Clavium  potestas  est  potestas  universalis. 

Baptismum  inter  et  poenitentiam  differentia  visa,  necnon  exa- 
minata  clavium  potestatis  qualitate  remissiva,  nunc  consideranda 
est  alia  ejusdem  potestatis  qualitas,  se,  ejus  universalitas. 

Universalitas  illa  esse  potesti  a)  quoad  ministrum,  b)  quoad 
subjectum,  e)  quoad  tempus,  d)  quoad  materiam  removendam. 
Aliis  verbis,  inquiri  potest,  utrum  clavium  potestas  exerceri 
possit  a  quocumque,  etiam  a  f emina,  etiam  ab  infante,  sicut  te- 
nuerunt  nonnulli  antiqui  protestantes  ;  utrum  dispensari  possit 


68  Conc.  Trid.,  sess.  14,  can.  9  ;  vide  ibid.  cap.  6. 

cuicumque,  etiam  infidelibus,  infantibus  ;  utrum  clavium  potestas 
concessa  fuerit  tantum  Apostolis,  an  exerceri  possit  quocumque 
tempore  ad  usque  se,  mundi  consummationem  ;  utrum  tandem 
per  clavium  potestatem  deieri  possit  quodeumque  peccatum,  nulla 
prorsus  exceptione  facta. 

In  praesentiarum,  nobis  consideranda  est  clavium  potestatis 
universalitas  quoad  materiam  removendam.  Quaestio  enim  de 
universalitate  quoad  tempus  examinata  fuit  in  art.  I  hujus  capi- 
tuli,  ubi  discussa  fuit  clavium  permanentia  in  Ecclesia  Catholica. 
Universalitas  autem  quoad  ministrum  et  universalitas  quoad  sub- 
jectum  proprie  non  pertinent  ad  meum  propositum,  quod  est 
disserere  de  ipsa  clavium  potestate;  ideoque  illae  universalitates 
mihi  relinquendae  sunt.  Remanet  ergo  universalitas  quoad 
materiam  removendam;  et,  juxta  catholicam  doctrinam,  tenen- 
dum  est  sequens  dictum: 

Nullum  est  peccatum  quod  per  clavium  potestatem  deieri  non 
possit. 

N.  B. — Antequam  incipiamus  supra  dictae  propositionis  pro- 
bationem,  non  supervacaneum  est  notare  nos  hac  in  disserta- 
tione  clavium  potestatem  considerare  in  se,  non  autem  in  hoc 
vel  in  ilio  ministro.  Clavium  universalitas  proinde  spectanda 
est  in  se,  idest,  clavium  potestas,  quantum  in  se  est,  delere  potest 
quodeumque  peccatum;  licet  hic  vel  ille  minister  aliquando  non 
habeat  jurisdictionem  seu  facultatem  ad  absolvendum  ab  hoc  vel 
ilio  peccato.  Ideoque  Summus  Pontifex,  v.  g.,  quin  laedat  uni- 
versalitatem  clavium,  potest  denegare  huic  vel  illi  ministro  juris- 
dictionem ad  absolvendum,  vel  potest  etiam  concessam  juris- 
dictionem restringere. 

Prob.  (A)  Scriptura. — Christus  Dominus  quando  clavium  po- 
testatem contulit  nullam  limitationem  aut  exceptionem  fecit; 
ergo  potestas  illa  est  universalis,  sive  omne  peccatum  per  clavium 
potestatem  deieri  potest. 

Prob.  antecedens  Domini  verbis  ad  Apostolos:  "Quorum  re- 
miseritis  peccata,  remittuntur  eis;  quorum  retinueritis,  retenta 
sunt".  Nullum  ergo  peccatum  excludit  Dominus,  et  consequen- 
ter  potestas  remissiva  universalis  est. 

(B)  Traditione. — Primis  Ecclesiae  temporibus,  i.  e.,  saec.  I  et 
initio  saec.  II,  quaestio  de  universalitate  clavium  tacta  non  fuit. 

Tantummodo  inveniuntur  vestigia  ex  quibus  deducitur  omnia 
peccata,  etiam  gravissima,  per  poenitentiam  deleta  fuisse,  aut 
saltem  deducitur  illis  temporibus  firmam  persuasionem  et  fidem 
adfuisse  de  possibilitate  omnia  peccata  delendi. 

Ita,  a)  juxta  omnes  Patres  modernosque  commentatores,  ex- 
ceptis  nonnullis  rationalistis,  S.  Paulus,  apostolica  clementia  mo- 
tus,  incestuosum  corinthium  absolvit69. 

b)  Eadem  fides  fìrmatur  facto  quod  narrat  Clemens  Alexan- 
drinus  de  S.  Joanne  Apostolo10.  Dilectus  Discipulus  converterat 
juvenem  quemdam,  qui,  post  baptismum,  viam  perditionis  in- 
gressus  est,  et  "insignis  latro  erat,  violentia,  caedibus,  atrocitate 
excellens".  Hoc  non  obstante,  Apostolus  Joannes  multum  ad- 
laborat  prò  latronis  conversione,  ac  tandem  obtinet  ut  hic  ad 
bonam  frugem  redeat. 

Hoc  autem  factum  aut  certum  est  aut  non.  Si  certum  est; 
ergo  revera  clavium  potestas  omnia  delet  peccata.  Si  certum 
non  est,  fateri  saltem  debemus  primaevos  christianos  admisisse 
possibilitatem  omnia  peccata  delendi  per  clavium  potestatem; 
secus  enim  non  invexissent  hujusmodi  narrationem. 

Obj. — In  casibus  de  Paulo  et  Joanne  Apostolis  non  agitur  de 
omnibus  peccatis. 

Resp. — In  casibus  de  Paulo  et  Joanne  Apostolis  revera  sermo 
non  est  de  omnibus  peccatis.  Sed  cum  agatur  de  gravissimis 
peccatis,  cujusmodi  sunt  incestus  et  homicidium,  facile  deduci 
potest  Apostolos  veniam  concesisse  levioribus  peccatis,  cum 
veniam  non  denega verint  gravioribus. 

e)  S.  Polycarpus,  S.  Joannis  discipulus,  presbyteros  hortatur 
ut  sint  misericordes  erga  lapsos,  et  quidem  erga  cunctos;  ergo 
ipsi  cura  non  erat  de  gravitate  lapsus,  dummodo  persona  lapsa 
velit  corrigere  malum  quod  commisit  :  "Presbyteri  sint  ad  mise- 
rationem  proni,  misericordes  erga  cunctos,  aberrantia  redu- 
centes  .  .  .  non  severi  nimis  in  judicio,  scientes  nos  omnes  de- 
bitores  esse  peccati"71. 

d)  S.  Clemens  Romanus,  Papa,  corinthios  rebelles  contra  eccle- 
siasticos  superiores  hortatur  ut  resipiscant72  ;  et  hoc,  non  ob- 
stante quod  agitur  de  seditione,  quam  S.  Pontifex  vocat  "impiam 
et  detestandam"  (cap.  I),  qua  contigit  "ut  honorificum  et  illustre 


69Cfr.  1  Cor.  5,  4  et  2  Cor.  2,  5.  71  Rouet,  n.  73. 

70  M.  P.  G.,  9,  647.  72  i  Cor. 

nomen  (corinthiorum)  vehementer  blasphemaretur".  Occasione 
hujus  ingentis  criminis,  S.  Pontifex  rebelles  non  repellit,  sed 
dulciter  impellit  ut  auferant  "celeriter"  crimen  commissum  (cap. 
48),.  cum  antea  (cap.  44)  eos  poenitentiam  docuerit,  dicens  : 
"Quaesumque  deliquimus  et  fecimus  .  .  .  eorum  remissionem 
imploremus  .  .  .  Melius  est  homini  peccata  sua  confiteri,  quam 
indurare  cor  suum".  "Vos  igitur, — concludit,  cap.  .57, — qui  se- 
ditionis  fundamenta  jecistis,  in  obedientia  subditi  estote  pres- 
byteris,  et  correctionem  suscipite  in  poenitentiam".  Nullum  ergo 
peccatum  S.  Pontifex  tamquam  irremissibile  considerava. 

e)  Pariter  nullam  cognovit  restrictionem  auctor  operis  cui 
titulus  Didache,  cum  simpliciter  dicat:  "Confiteberis  peccata 
tua"73.  "Frangile  panem  et  gratias  agite,  postquam  delieta  vestra 
confessi  estis"74. 

f)  Etiam  auctor  Epistolae  sic  dictae  Bamabae  nullam  facit 
distinctionem,  et  repetit  verba  Didache:  "Confiteberis  peccata 
tua"75. 

g)  Similiter  S.  Ignatìus,  Martyr,  dicit  Dei  esse  "quotquot  poe- 
nitentia  ducti  redierint  ad  unitatem  Ecclesiae"76.  Nullus  ergo 
peccator,  quantumvis  ingens,  excipitur. 

h)  S.  Irenaeus  refert  nonnullas  a  Marco  haeretico  seductas 
mulieres,  in  Ecclesiam  iterum  receptas  fuisse,  exomologesi  seu 
confessione  facta77. — Idem  Sanctus  refert  Cerdonem  haereticum 
saepius  in  Ecclesiam  receptum  fuisse,  a  qua  tandem  defecit 
omnino78. — Praeterea,  S.  Irenaeus  sine  ulla  distinzione  omnibus 
lapsis,  sed  poenitentiam  agentibus,  veniam  promittit79.  Ergo 
S.  Doctor  minime  putavit  ullum  esse  peccatum  quod  deieri  non 
posset  per  exomologesim,,  seu  per  clavium  potestatem. 

i)  Vetustissimae  Ecclesiae  sensum,  quoad  universalitatem  re- 
missionis,  paucis  comprehendit  Dionysius,  Corinthiorum  epis- 
copus,  in  sua  epistola  ad  ecclesiam  mastriacam  ceterasque  eccle- 
sias  Ponti,  ubi  episcopis  regionis  illius  "cunctos,  qui  a  quovis 
lapsu  sive  delieto,  sive  etiam  ab  haeretica  pravitate  resiliunt, 
benigne  suscipi  jubet",  sìcut  refert  Eusebius80.  Nullum  ergo 
peccatum  excipitur. 


73Rouet,  n.  3.  ™  Ibid.,   n.   66.  ™  Ibid.  551  et  1112. 

74  Ibid.  n.  8.  77  M.  P.  G.,  7,  591.  «>'M.  P.  G.  L.,  20,  386. 

75  Ibid.  n.  37.  78  ibid.,  856. 

j)  Similiter  Hermas  in  suo  opere  cui  titulus  Pastor  conatur 
omnes  peccatores,  quicumque  sint,  ad  poenitentiam  reducere  re- 
missionis  spe,  atque  reprehendit  eos,  qui,  servos  Dei  qui  pecca- 
verunt,  poenitentiam  agere  non  sinebant  (Similitudine  Vili). 
Propterea,  Tertullianus,  jam  montanista,  Herman  odio  habet, 
eumque  vocat  "apocryphum  pastorem  maechorum",  cujus  "scrip- 
tura  sola  maechos  amat".     (De  Pudicitia,  cap.  10  et  cap.  20). 

Sed  quaestio  de  universalitate  clavium  non  amplius  vago  modo 
exposita  est,  sed  clarissimo  modo,  quando  haeresis  novatiana, 
montanista  et  tertullianista  in  medium  prodiit  clavium  potesta- 
tem  restringere  volens. 

Novatiani,  montanistae  atque  tertullianistae,  zelo  non  secun- 
dum  scientiam  ducti,  putarunt  Ecclesiam  absolvere  non  posse  a 
criminibus  gravibus  adulterii,  idololatriae  atque  homicidii,  sed 
dicebant  solummodo  Deum  ea  condonare  posse.  Hinc  exorta  est 
quaestio  de  universalitate  clavium.  Haeretici  illi  potestatem 
clavium  restringebant  ;  catholici  autem  nullam  admittebant  re- 
strictionem. 

Catholica  sententia  omnino  tenenda  est,  quia  conformis  est 
sacrae  Scripturae.  Dominus  enim  nullam  posuit  restrictionem  : 
"Quorum  remiseritis  peccata,  remittuntur  eis;  quorum  retinue- 
ritis,  retenta  sunt".  Et  hoc  argumento  inniti  catholici  respue- 
runt  haereticorum  supra  dictorum  placitum  et  commentum.  Vi- 
deamus  nonnulla  facta  et  dieta. 

1)  Statim  ac  haeretici  illi  suam  propalare  doctrinam  coeperunt, 
damnati  sunt  in  Synodo  Romana  sub  Cornelio  Papa,  damnati 
sunt  ab  omnibus  episcopis  italis,  atque  ab  episcopis  africanis, 
duce  S.  Cypriano.  Ergo  ilio  tempore  catholici  sibi  persuasi  erant 
de  universalitate  clavium. 

Factum  damnationis  legas  apud  Eusebium;  Migne,  P.  G.  L., 
toni.  20,  col.  615. 

2)  Tertullianus  (De  Pudicit.,  cap.  2),  eloquentissimus  omnium 
rigoristarum  exaggeratorum  illius  temporis,  dicit  de  se  suisque 
commilitonibus  quoad  criminal  "Nos  haec  dividimus  in  duos 
exitus  :  alia  erunt  remissibilia,  alia  irremissibilia".  Sed  catholici 
jam  ab  initio  disputationis  hanc  divisionem  rejecerunt,  sacra 
Scriptura  nisi  ;  ergo  persuasi  erant  de  universalitate  clavium,  seu 
de  eo  quod  per  clavium  potestatem  omnia  peccata  remitti  poterat. 

3)  Sic  S.  Pacianus,  episcopus  barcinonensis,  novatianos  rejicit 
in  sua  epistola  III  ad  Sempronianum  :  "Tractatus  omnis  nova- 
tianorum,  quem  ad  me  confertis  undique  propositionibus  desti- 
nasti, Semproniane  frater,  hoc  continet:  Quod  post  baptismum 
poenitere  non  liceat,  quod  mortale  peccatum  Ecclesia  donare 
non  possit,  immo  quod  ipsa  pereat  recipiendo  peccantes  .  .  . 
Quis  hoc  vindicat,  frater,  Moyses,  an  Paulus,  an  Christus?  .  .  . 
Nullus  horum,  inquies.  Quis  ergo?  Novatianus  hoc  praece- 
pit  .  .  .  At  vel  quando,  frater,  quibusve  temporibus?  Statim 
post  Domini  passionem?  Post  Decii  principatum,  id  est,  post 
trecentos  prope  annos  dominicae  passionis  .  .  .  Ergo  a  Christi 
(adventu)  usque  ad  Decii  principatum  nullus  intelligensf  Post 
Decium  denique  omnis  episcopus  impatiens;  omnes  alii  disso- 
luti, qui  se  miscere  perditis  mallent,  qui  perire  cum  miseris,  qui 
alieno  vulnere  vulnerati"?  (n.  1). 

"Nescio,  ais,  (frater,  Semproniane),  an  remitti  pccatum  ab 
episcopis  possit  .  .  .  Cur  igitur  Novatianus  tuus  .  .  .  haec 
suasit?  Habes  Cypriani  testimonium,  Cypriani  quem  nec  vos 
unquam  infamare  potuistis.  Nam  quodam  in  loco  ad  Antonia- 
num  hoc  modo  scripsit  :  'Additum  est  etiam  Novatiano  tunc  scri- 
bente  et  quod  scripserat,  sua  voce  recitante,  et  Moyse,  tunc  con- 
fessore nunc  jam  martyre  subscribente,  ut  lapsis  infirmis  et  in 
exitu  constitutis  pax  daretur;  quae  litterae  per  totum  mundum 
missae  sunt,  et  in  notitiam  ecclesiis  omnibus  perlatae  sunt'. 
Quid  ais,  Semproniane  frater?  Novatianus  haec  scripsit,  et  ut 
obsequium  merae  voluntatis  adjungeret,  etiam  scripta  recitavit. 
Testis  est  ejus  dextera,  testis  quae  scripsit,  manus  :  testis  lingua, 
quae  legit"  (n.  5). 

"Sed  poenitenti,  inquies,  (Semproniane  frater),  peccata  di- 
mittis,  cum  tantum  in  baptismate  tibi  liceat  relaxare  peccatum. — 
Non  mihi  piane,  sed  Deo  soli,  qui  et  in  baptismate  donat  admis- 
sum,  et  poenitentium  lacrymas  non  repellit.  Ceterum  quod  ego 
facio,  id  non  meo  jure,  sed  Domini  .  .  .  Quare  sive  baptiza- 
mus,  sive  ad  poenitentiam  cogimus,  seu  veniam  peccatoribus  re- 
laxamus,  Christo  id  auctore  tractamus.  Tibi  videndum  est,  an 
Christus  hoc  possit,  an  Christus  hoc  fecerit"   (n.  7). 

"Si  poenitentibus  remissio  peccatorum  dari  potuit,  ais,  (Semp- 
proniane  frater),  baptisma  non  fuit  necessarium. — Insitissima 
comparatio  !    Baptismus  enim  sacramentum  est  dominicae  passio- 

nis:  poenitentium  venia,  meritimi  confitentis"  (n.  8),  i.  e.,  bap- 
tismus  et  poenitentia  stium  effectum  producunt  ex  opere  operato, 
sed  ex  parte  poenitentis  plus  requiritur  ad  remissionem  obti- 
nendam  per  absolutionem,  quam  per  baptismum.  Aliunde  bap- 
tismus  est  prò  infidelibus,  poenitentiae  sacramentum  autem  est 
prò  christianis  lapsis.    Ideoque  non  recte  arguebant  novatiani. 

"Videamus  deinde  quid  dicas  (Semproniane)  :  'Si  Deus 
saepius  jubet  hominem  poenitere,  inquis,  saepius  peccare  per- 
mittif. — Quid  ais?  Ergo  qui  saepius  remedium  criminis  mon- 
strat,  crimen  ostendit?  Et  medicus  ille  cum  curat,  assidue  vul- 
nerari docet?  Deus  nec  peccare  vult  hominem  semel,  et  tamen 
liberat  a  peccato.  Nec  utique  cum  liberat,  peccatum  docet; 
sicut  nec  qui  ab  incendio  liberat,  in  saxa  compellit.  Aliud  est 
de  periculo  liberari,  aliud  ad  periculum  cogi  .  .  .  Quod  si,  ut 
ais,  ad  peccatum  cogitur,  cui  poenitentiae  medicina  monstratur; 
quid  tandem  facturus  est,  cui  poenitentia  ipsa  praecluditur  ;  cui 
desperato  remedio  totum  vulnus  operitur;  cui  ex  integro  vitae 
aditus  denegatur?"   (n.  9). 

S.  Pacianus,  quando  pervenit  ad  exegesim  verborum,  "Quo- 
rum solveritis  ..."  haec  scripsit  memoranda  verba:  "Quo- 
rum solveritis",  inquit;  omnino  nihil  excipit.  "Quaecumque", 
inquit:  "vel  magna,  vel  modica"  (n.  12). 

Mihi  displicet  non  posse  totam  illam  epistolam  III  santissi- 
mi Praesulis  exscribere.  Sed  praedicta  sufficiant,  tam  ad  ever- 
tendos  rigoristas  illos  exaggeratos,  quam  ad  catholicam  doctri- 
nam  solide  probandam  et  confirmandam. 

4)  S.  Ambrosius  fuit  alter  ex  Patribus,  qui  multum  adlabo- 
rarunt  in  impugnanda  haeresi  novatiana.  S.  Doctor  pariter  re- 
jicit  novatianorum  distinctionem  peccatorum  in  gravia  et  levia, 
id  est,  in  irremissibilia  et  remissibilia  :  "Sed  aiunt  (Novatiani) 
se  exceptis  gravioribus  criminibus,  relaxare  veniam  leviori- 
bus  .  .  .  Sed  Deus  distinctionem  non  facit,  qui  misericordiam 
suam  promisit  omnibus  et  relaxandi  licentiam  sacerdotibus  suis 
sine  ulla  exceptione  concessit"81.  "Evidentissime  Domini  prae- 
dicatione  mandatum  est  edam  gravissimi  criminis  reis,  si  ex  toto 
corde  et  manifesta  confessione  peccati  poenitentiam  gerant,  sa- 
cramenti caelestis  refundendam  gratiam"82. 


si  M.  P.  L,  16,  469. 
82  Ibid.,  col.  501. 

5)  S.  Cyprianus  omnes  lapsos  sine  ulla  exceptione,  hortatur  ad 
poenitentiam  et  confessionem  :  "Confiteantur  singuli,  quaeso 
vos,  fratres  dilectissimi,  delictum  suum,  dum  adhuc  qui  deliquit 
in  saeculo  est,  dum  admitti  confessio  ejus  potest,  dum  satisfactio 
et  remissio  (facta)  per  sacerdotes  apud  Dominum  grata  est"83. 
Sed  hanc  hortationem  numquam  fecisset,  si  putasset  clavium  po- 
testatem  limitatam  fuisse.  Ergo. — In  epistola  55,  ad  Antonia- 
num,  S.  Martyr  statuit  a  Domino  "per  sacerdotes  ejus  pacem 
posse  concedi",  atque  post  mortem  exomologesim  non  esse,  ideo- 
que  vult  ut  vere  poenitentes  in  ecclesiam  admittantur:  "Quodsi 
invenimus, — inquit, — a  poenitentia  agenda  neminem  debere  pro- 
hiberi  et  deprecantibus  atque  exorantibus  Domini  misericordiam, 
secundum  quod  ille  misericors  et  pius  est,  per  sacerdotes  ejus 
pacem  posse  concedi,  admittendus  est  plangentium  gemitus  et 
poenitentiae  fructus  dolentibus  non  est  negandus.  Et  quia  apud 
inferos  confessio  non  est,  nec  exomologesis  fieri  potest,  qui  ex 
toto  corde  poenituerint  et  rogaverint,  in  ecclesiam  debent  interim 
suscipi  et  in  Domino  reservari".  Juxta  S.  Cyprianum,  recipi 
debent  vere  poenitentes.  Sed  non  adesset  hujusmodi  obligatio, 
si  Ecclesia  non  posset  absolvere  ab  omni  peccato.  Praelati  enim 
dicere  possent  :  volumus,  sed  non  possumus. 

6)  Origene s  etiam  nescivit  ullam  clavium  restrictionem.  Ait 
enim:  "Utilem  esse  post  quantacumque  peccata  poenitentiam 
sciemus,  ut  praeterquam  quod  plurimorum  facinorum  poenae 
non  luemus,  aliqua  etiam  spes  prò  bene  deinde  gestis  supersit, 
etiamsi  sexenta  prius  flagitia  admissa  sint"84. — Docet  adulterium 
per  poenitentiam  purgari  posse;  et  quidem  non  semel,  sed 
pluries:  "Apud  christianos  si  adulterium  fuerit  admissum,  non 
est  praeceptum,  ut  adulter  vel  adultera  corporali  interitu  pu- 
niantur  .  .  .  Nunc  non  infertur  poena  corpori,  nec  purgatio 
peccati  per  corporale  supplicium  constat,  sed  per  poeniten- 
tiam .  .  .  Quod  si  aliquis,  qui  forte  praeventus  est  in  hujus- 
modi peccatis,  admonitus  nunc  verbo  Dei,  ad  auxilium  confugiat 
poenitentiae,  ut,  semel,  admisit,  secundo  non  faciat  aut,  si  se- 
cundo  aut  etiam  tertio  praeventus  est,  ultra  non  addat"S5. 

Ex  exscriptis  ergo  patet  prò  Origene  non  adfuisse  peccatum 
aliquod  irremissibile. 


De  Lapsis,  cap.  29.       84  m.  P.  13,  1178.  ^  Ibid.  12,  532. 

Aliquam  tamen  creant  difficultatem  haec  Origenis  verba: 
"Nescio  quomodo  nonnulli  sibi  arrogantes  ea,  quae  sacerdotalem 
dignitatem  superant,  fortasse  neque  callentes  sacerdotalem  scien- 
tiam,  gloriantur,  quasi  possint  etiam  idololatriam  condonare  et 
adulterium  et  fornicationem  dimittere,  quasi  preces  prò  iis,  qui 
talia  ausi  sunt,  luant  etiam  peccata  ad  mortem"86.  Sed  Origines 
non  intendit  denegare  sacerdotem  posse  hujusmodi  peccata  re- 
mittere.  Unice  intendit  retundere  nonnullorum  sacerdotum 
nimiam  facilitatem  in  condonando  delieta  illa.  Non  enim  exigere 
videbantur  ii  sacerdotes  canonicam  poenitentiam  ;  et  haec  praxis 
Origeni  non  placuit,  proindeque  severe  ac  exaggerate  locutus 
est.  Alio  tamen  in  loco  (Migne,  P.  G.  L.,  tom.  11,  col.  987) 
statuit  etiam  libidinosos  recipi  posse,  licet  tardius:  "Christiani 
ut  perditos  et  Deo  mortuos  lugent  eos,  qui  libidine  aut  quovis 
alio  crimine  dejecti  sunt;  eosdem  vero  quasi  a  mortuis  excitatos 
ducunt,  si  eam  morum  mutationem  fecerint,  quae  rationi  con- 
venit;  tardius  tamen  admittuntur  quam  qui  primo  recipiuntur; 
et  quia  post  mortem  professam  religionem  lapsi  sunt,  ob  omni 
posthac  dignitate  et  praefectura  in  ecclesia  arcentur".  Non  ergo 
"poenitus  desperandum  est.  Possibile  namque  est,  ut,  si  forte 
resipiscat,  qui  devoratus  est,  rursum  possit  evomi  sicut  Jonas"87. 

7)  Didascalia  Apostolorum  commendat  episcopo  ut  praedicet 
poenitentiam  peccantibus,  utque  recipiat  poenitentes,  quicumque 
sint,  dummodo  vere  poeniteat  eos  :  "Uniuscujusque  curam 
habeto  episcopus,  et  eorum  qui  non  peccaverunt,  ut  maneant, 
sicut  sunt,  sine  peccatis;  et  eorum,  qui  peccaverunt,  ut  poeni- 
tentiam agant,  iisque  remissionem  peccatorum  dato  .  .  .  Tu 
ergo,  episcope,  doce  et  corrige  et  solve  per  remissionem,  et 
cognosce  locum  tuum  quasi  locum  Dei  omnipotentis,  et  quod 
accepisti  potestatem  remittendi;  nam  vobis,  episcopi,  dictum  est: 
Quodcumque  ligaveritis  .  .  .  (cap.  18).  "Via  autem  pacis  est 
Salvator  noster,  qui  et  dicit  nobis  :  Dimittite,  et  dimittetur  vobis 
(Le.  6,  37),  hoc  est,  date  remissionem,  et  recipietis  ...  Si  ergo 
non  remiseris  his,  qui  peccaverunt,  quomodo  recipies?  Nonne 
e  contra  per  os  tuum  te  conligas,  dicens  remisisse,  et  non  re- 
misisti,  sed  interf  ecisti  ?  Qui  enim  de  ecclesia  pellit  eum,  qui 
convertitur,  interficit  eum  pessime  et  sanguinem  ejus  effundit 
sine  misericordia  .  .  .  non  attendens  ad  misericordiam  Domini 


seibid.  11,  527.         87ibid.  12,  355. 

et  reminiscens  eam,  quae  super  poenitentes  est,  bonitatem  ejus, 
nec  hac  in  re  tamquam  exemplar  sumens  eos,  qui  in  multitudine 
peccatorum  in  poenitentia  acceperunt  remissionem  a  Deo"  (cap. 
21).  Episcopi  ergo  potestatem  habent  remissionem  conf erendi 
peccatorum,  et  hanc  exercere  debent  super  quaecumque  peccata, 
dummodo  peccatorem  vere  poeniteat,  nec  timere  debent  in  hoc 
faciendo,  quia  sic  sibi  proponunt  tamquam  exemplar  Deum,  qui 
omnibus,  nemine  excepto,  benigne  parcet. 

S)  S.  Augustinus,  hortatur  fideles  ne  audiant  eos,  "qui  negant 
Ecclesiam  Dei  omnia  posse  peccata  dimittere"  (Migne,  P.  L., 
tom.  40,  col.  308).  Et  in  sermone  352  (Migne,  P.  L.,  tom.  39, 
col.  1559),  dicit  quod  talia  dicentes  "exclusi  sunt  ab  Ecclesia, 
et  haeretici  facti  sunt.  In  quibuscumque  peccatis  non  perdit 
viscera  pia  mater  Ecclesia". 

9)  Pro  S.  Gelasio,  Papa,  nullum  datur  peccatum  irremissibile. 
"Nullum  est  quippe  peccatum,  prò  quo  aut  non  oret  Ecclesia 
remittendo,  aut  quod,  data  sibi  divinitus  potestate,  desistentibus 
ab  eodem  non  possit  absolvere  vel  poenitentibus  relaxare,  cui 
dicitur:  Quaecumque  dimiseritis  super  terram  ...  In  quibus- 
cumque omnia  sunt,  quantacumque  et  qualiacumque  sint"  (Migne, 
P.  L.,  tom.  59,  col.  105). 

10)  S.  Joannes  Chrysostomus  in  universalitate  clavium  innixus 
"pronuntiare  non  dubitavit:  Licet  millies  poenitentiam  egeris 
(et  relapsus  fueris),  accede"  ad  me,  ut  refert  Socrate s  (Migne, 
67,  726).  Idem  S.  Doctor  ab  adversariis  accusatur  de  eo  "quod 
licentiam  peccantibus  praebeat  sic  docens:  "Si  iterum  peccasti, 
poeniteat  iterum  ;  et  quoties  peccaveris,  veni  ad  me,  ego  te 
sanabo"88. 

11)  Persuasus  de  eadem  ventate  papa  Caelestinus  I  horret  de 
impia  praxi  denegandi  absolutionem  moribundis  in  executionem 
mandata  a  nonnullis  episcopis,  et  dicit:  "Quovis  tempore  non 
est  deneganda  poenitentia  postulanti"89. 

12)  S.  Fulgentius,  colligens  in  unum  dieta  SS.  Patrum  atque 
praxim  Ecclesiae,  dicit  :  "Qui  non  credit  intra  Ecclesiam  catho- 
licam  cuncta  relaxari  posse  peccata,  ipse  sibi  remissionem  de- 
negat,  si  de  hoc  saeculo  in  eadem  impoenitentis  cordis  duritia 
perseverans  ab  ecclesiastica  societate  discedat"90. 


cibici.  103,  111.  90Lib.  1,  De  Remission.  peccat,  cap.  23. 

g9  Ibid.  50,  431. 

Deo  favente,  haeresis  illorum  rigoristarum  exaggeratorum 
mortila  est,  atque  Concilia,  Patres  et  scritores  ecclesiastici  sub- 
sequentes  nonnisi  repetunt  universalitatem  clavium  Ecclesiae, 
quae  iterum  redidit  ad  pacificarli  póssessionem  suae  veritatis. 
Sic  in  Libris  Poenitentialibus  sine  ulla  haesitatione  determinatur 
poenitentia  imponenda  prò  peccatis,  quaecumque  sint,  a  christianis 
commissis. — Papa  Joannes  XIX,  a.  1024-33,  in  sua  epistola  17 
ad  Hugonem,  episcopum  antissidorensem,  ait:  "Nullum  in 
Ecclesia  catholica  majus  potest  esse  nefas,  quam  existimare  ali- 
cujus  naevum  criminis,  praecipue  poenitentis,  quod  non  queat 
dissolvere  concessa  Petro  a  Domino  clavis". 

13)  Scholastici  de  universalitate  clavium  agunt,  dum  dispu- 
tant  de  obligatione  confitendi  ;  haec  enim  includit  alteram,  quia 
"confessio, — ut  ait  S.  Augustinus, — est  per  quam  latens  morbus 
spe  veniae,  aperitur"  (Cfr.  S.  TheoL,  divi  Thomae,  SuppL,  q.  7, 
a.  1). 

Sic  Alexander  Halensis  tenet  "quod  ornile  genus  peccati  est 
confitendum,  sicut  praecipitur  in  Decretali;  unde  et  peccata 
cordis,  oris  et  operis"91. — Et  ibid.,  q.  4,  disputat  de  peccatis 
alienis,  et  dicit  "quod  non  debemus  confiteri  peccata  aliena., 
nisi  in  casu,  se,  quatenus  sint  circumstantiae  proprii  peccati;  et 
tunc  ita  quod  nullo  modo  fiat  proditio  alicujus  (personae)  cri- 
minis".— Quoad  peccata  venialia  dicit  quod  "quamvis  ...  de 
ratione  sui  generis  non  sit  necesse  confiteri  illa,  utile  tamen  est, 
quia  poena  illis  debita  minuitur  ex  vi  clavium.  Et  etiam  aliae 
sunt  utilitates,  se,  cautela  contra  lapsum  in  mortale  et  conser- 
vatio  puritatis  animae"02.  Sed  homo  "tenetur  ea  (peccata 
venialia)  confiteri,  quando  dubium  est  de  aliquo  (peccato),  utrum 
sit  veniale  vel  mortale"  (Ibid.). 

S.  Bonaventura  tenet  quod  "omnis  agens  poenitentiam  super 
culpam,  quamvis  gravissimam,  inveniat  veniam  a  Deo"93,  et  rigo- 
ristarum exaggeratorum  sententiam  vocat  errorem,  qui  error 
"pessimus  error  est  et  crudelissimus  .  .  .  quia  claudit  viscera 
divinae  misericordiae  ;  et  tunc  omnes  peccatores,  vel  fere  omnes 
cogeret   desperare"94. — In   suo  Breviloquio95,    S.   Doctor   super- 


91  Sum.  Theol.,  part.  IV,  q.  77,  membro  2,  a.  3. 

92  Ibid.  a.  5. 

93Quaracchi,  tom.  IV,  pag.  334. 

94  Ibid.  pag.  333. 

95  Quaracchi,  a.  1896,  pag.  320  s. 

exaltat  Christi  Pontificis  summam  clamentiam  ;  "et  summa  cla- 
mentia  Pontificis  superexcedit  omnia  peccata  humana,  qualia- 
cumque  et  quaniacumque  et  quotiescumque  fuerint  perpetrata: 
hinc  est,  quod  peccantes  suscipere  ad  veniam  est  ipsius  Ponti- 
ficis clementissimi,  non  semel  nec  bis,  sed  quotiescumque  sup- 
pliciter  imploraverint  clementiam  Dei.  Et  quod  clementia  divina 
tunc  vere  et  suppliciter  imploratur,  quando  intervenit  poeniten- 
tiae  lamentum  ;  et  ad  hoc  potest  homo  convertere  se,  quandiu  est 
in  statu  praesentis  vitae,  quia  vertibilis  est  in  bonum  et  in  ma- 
lum;  hinc  est,  quod  quantumcumque  et  quando  cumque  et  quo- 
tiescumque peccator  peccaverit,  et  poenitentiae  Sacramentum 
potest  habere  refugium,  per  quod  sibi  fiat  remissio  peccatorum". 
Nullum  ergo  excipit  peccatum  S.  Doctor,  nullumque  praesentis 
vitae  momentum. 

Angelicus  Doctor  non  tantum  probat  doctrinam  catholicam 
de  universalitate  clavium,  sed  edam  obligationem  omnia  peccata 
confitendi  pulcherrima  et  clara  comparatione  perlustrat  ex  arte 
medica  desumpta.  Ait  enim,  quando  expendit  quaestionem, 
"Utrum  oporteat  conf essionem  esse  integram"  :  "Respondeo  di- 
cendum,  quod  in  medicina  corporali  oportet,  quod  medicus  non 
unum  solum  morbum,  contra  quem  medicinam  dare  debet, 
cognoscat,  sed  etiam  universaliter  totam  habitudinem  ipsius  in- 
firmi, eo  quod  unus  morbus  ex  adjunctione  alterius  aggravatur, 
et  medicina  quae  uni  morbo  competeret,  alteri  documentum 
praestaret;  et  similiter  est  in  peccatis,  quia  unum  aggravatur  ex 
adjunctione  alterius;  et  illud  quod  uni  peccato  esset  conveniens, 
alteri  incentivum  praestaret,  cum  quandoque  aliquis  contrariis 
peccatis  infectus  sit,  ut  Gregorius  in  Pastorali  (part.  3,  cap.  3) 
docet.  Et  ideo  de  necessitate  confessionis  est,  quod  homo  omnia 
peccata  confiteatur,  quae  in  memoria  habet:  quod  si  non  faciat, 
non  est  confessio,  sed  confessionis  simulatio"96. 

Ven.  Scotus  eamdem  tenet  doctrinam  ac  praecedentes  doctores 
in  ejus  scriptis,  se.  Oxoniensi  et  Parisiensi,  Sent.  IV,  dist.  17, 
ubi  agit  de  confessione. 

Conc.  Lateranense  IV,  ad  quod  omnes  Scholastici  recurrunt 
quando  de  confessione  disputant,  statuiti  "Si  post  susceptionem 
baptismi  quisque  lapsus  fuerit  in  peccatum,  per  veram  potest 
semper  poenitentiam  recuperari"97.     Nullus   excipitur  peccator, 

96  Suppl.,  q.  9,  a.  2  in  e.        »*  Denz.-Ban.,  n.  430. 

nullumque  peccatum. — In  Decr.  prò  Armenis  de  sacramento 
Poenitentiae  simpliciter  dicitur:  "Effectus  hujus  sacramenti  est 
absolutio  a  peccatis"98. — Conc.  Tridentinum  nobis  refert  quod 
"Novatianos  remittendi  potestatem  olim  pertinaciter  negantes", 
magna  ratione  Ecclesia  catholica  tamquam  haereticos  explosit 
atque  condemnavit"100. — Et  tandem  in  novissimo  Codice  Juris 
Canonici  consecratur  nostra  constantissima  doctrina  de  univer- 
salitate  clavium  hisce  verbis:  "In  poenitentiae  sacramento  .  .  . 
remittuntur  peccata  post  baptismum  commissa"  (Can.  870). 
Praeterea,  reiteratur  obligatio  "omnia"  peccata,  nondum  con- 
fessa, confitendi  (Cfr.  Can.  901). 

Scholion  I. — Hic  quaerere  liceat:  quaenam  peccata  confiteri 
debeat  homo?  Cum  Codice  Juris  Canonici  (can.  901  et  s.)  qui, 
repraesentat  simul  et  confirmat  antiquam  doctrinam,  responde- 
tur  : 

a)  Homo  confiteri  deb  et  omnia  peccata  mortalia,  nondum 
accusata,  et  quorum  meminit. — Praeterea,  confiteri  debet  omnes 
circumstantias,  quae  mutant  speciem  peccatorum. 

b)  Potest  homo,  et  utile  valde  est,  confiteri  peccata  jam  re- 
missa,  nec  non  peccata  venialia. 

Scholion  IL — De  praecipuis  difUcultatibus  quae  fieri  solent 
contra  universalitatem  clavium. 

I.     DiiUcultates  ex  S.  Scriptura. 

(a)  Christus  dixit  blasphemiam  contra  Spiritum  Sanctum 
non  remitti  neque  in  hoc  neque  in  futuro  saeculo  (Mt.  12,  31). 

Resp. — Blasphemia  illa,  quae  alia  non  est  nisi  pertinax  negatio 
notae  veritatis,  aut,  secundum  alios,  impoenitentia  finalis,  quam- 
vis  hoc  non  verisimile  sit,  quia  Dominus  contra  pharisaeos  ar- 
guebat,  qui  negabant  dare  pluriesque  probatum  characterem 
messianicum  Domini,  ut  videre  est  in  cap.  12  S.  Matthaei,  ex 
quo  desumitur  objectio;  blasphemia  illa,  inquam,  non  remittitur, 
dist.  :  ex  defectu  potestatis  vel  voluntatis  in  Deo  ejusve  mini- 
stris,  neg.  ;  ex  defectu  sincerae  poenitentiae  in  peccatore,  conc. 
Sed  hic  defectus  nil  facit  contra  clavium  universalitatem,  ut 
patet;  ergo. 


98  Ibid.  n.  699. 

99  Quia  immerito  restringentes. 
i°9  Dens.-Ban.,  n.  894. 

(b)  Juxta  S.  Paulum,  apostatas  "impossibile  est  .  .  .  rursus 
renovare  ad  poenitentiam"   (Hebr.  6,  4.). 

Resp. — I. — Impossibile  est  ut  renoventur  per  baptismum,  quia 
baptismus  initerabilis  est. 

II. — Impossibile  est  ut  renoventur  per  poenitentiae  sacramen- 
tum,  dist.  :  Impossibile  est  metaphysice,  adeo  ut  apostatae  illi 
converti  et  in  meliorem  f  rugem  mutari  nequeant,  neg.  ;  nam 
omnes  theologi  et  philosophi  sani  tenent  hominem,  quamdiu  est 
in  hac  praesenti  vita,  vertibilem  esse  et  in  bonum  et  in  malum. — 
Impossibile  est  moraliter  seu  valde  difficile,  conc.;  hoc  tamen 
non  est,  quia  Deus  ejusque  ministri  nequeant  vel  nolint  reno- 
vare per  poenitentiam  apostatas,  sed  quia  hujusmodi  apostatae 
pertinaciter  gratiae  resistunt,  et  ad  veram  poenitentiam  redire 
nolunt.  Haec  ergo  objectio  pariter  nil  facit  contra  clavium  po- 
testatem. 

(e)  Juxta  ipsum  S.  Paulum,  "voluntarie  peccantibus  .  .  .  post 
acceptam  notitiam  veritatis,  jam  non  relinquitur  prò  peccatis 
hostia,  terribilis  autem  quaedam  expectatio  judicii"  (Hebr.  10, 
26). 

Resp. — Eis  non  relinquitur  hostia,  si  pertinaces  sint  in  apo- 
stasia, quia  voluntarie  sunt  extra  Ecclesiam  catholicam,  quam 
norunt  esse  veram,  et  quidem  unice  veram,  ideoque  voluntarie 
sunt  extra  viam  salutis;  si  autem  ad  Ecclesiam  redeant,  cer- 
tissime habent  iterum  hostiam,  quia  sunt  iterum  Ecclesiae  mem- 
bra viva,  ideoque  omnium  honorum  ejus  spiritualium  participes 
sunt,  sicut  antea.  Eorum  ergo  malum  et  infelicitas  pendent  ab 
eorumdum  propria  voluntate,  non  autem  a  defectu  vel  carentia 
clavium  ex  parte  Ecclesiae. 

(d)  "Qui  scit  fratrem  suum  peccare  peccatum  non  ad  mor- 
tem,  petat,  et  dabitur  ei  vita  peccanti  non  ad  mortem.  Est 
peccatum  ad  mortem,  non  prò  ilio  dico,  ut  roget  quis"  (I  Joan. 
5,  16). 

Resp. — In  primis  statuendum  est,  quid  intelligatur  per  pecca- 
tum ad  mortem,  nam  adest  aliqua  disceptatio  circa  hoc  punc- 
tum.  Juxta  quosdam,  hujusmodi  peccatum  ad  mortem  est  im- 
poenitentia  finalis;  juxta  alios,  praesertim  modernos,  peccatum 
illud  est  peccatum  infidelitatis,  quo  negatur  Christi  Domini  nostri 
divinitas.  Haec  ultima  sententia  conformior  sacro  textui  vide- 
tur,  quia  in  toto  cap.  5,  S.  Joannes  de  fide  in  Christum  Dominum 

loquitur.  Qui  ergo  fidem  rejicit  in  Christum  bene  notum,  quan- 
tum humana  f  ragilitas  sinit,  committit  peccatum  illud  ad  mortem. 

Quidquid  sit,  peccatum  illud  ad  mortem  irremissibile  non  est 
ex  defectu  potestatis  clavium,  sed  ex  defectu  seu  carentia  debitae 
dispositionis  in  peccatore,  ratione  ejusdem  resistentiae  contra 
divinam  gratiam. — Praeterea,  S.  Joannes  non  dicit  peccatum 
illud  ad  mortem  irremissibile  esse,  sed  tantummodo  declaret  in 
casu  non  obligare  praeceptum  orandi  prò  proximo,  "Est  pecca- 
tum ad  mortem,  non  prò  ilio  dico,  ut  roget  quis",  ait  dilectus 
Discipulus,  i.  e.,  declarat  peccatorem  tale  peccatum  committen- 
tem  publicis  Ecclesiae  surlragiis  privatum  esse  (sicut  hodie  sunt 
excommunicati  )  propter  peccati  enormitatem.  Sed  haec  pri- 
vatio  atque  haec  cessatio  obligationis  orandi  perdurat  tantum- 
modo, usque  dum  peccator  ille  suam  deponit  pravam  volun- 
tatem,  qua  deposita,  iterum  peccator  ille  membrum  vivum  Eccle- 
siae incipit  esse,  ideoque  iterum  capax  est  beneficiorum  Ecclesiae. 
Clavium  ergo  potestas  intacta  remanet.  Quare  nec  haec  objectio 
valet  aliquid  contra  clavium  universalitatem. 

N.  B. — Difficultates  supra  relatae  sunt  praecipuae  difficultates 
ex  divina  Scriptura  desumptae;  atque  solutiones  datae  sunt  so- 
lutiones  communiter  a  PP.  et  theologis  propositae101. 

Ex  hujusmodi  solutionibus,  hoc  principium  regens  deduci 
potest:  peccatum  hoc  est  irremissibile,  dicit  aliquis.  Respon- 
deas  :  dist.  :  est  irremissibile  ex  defectu  clavium,  quasi  claves 
nil  possint  super  peccatum  illud,  neg.  ;  est  irremissibile,  i.  e., 
remissu  valde  difficile,  propter  defectum  debitae  dispositionis  in 
peccatore,  quatenus,  se,  pertinaciter  gratiae  resistit,  conc. 

IL     Difficultates  ex  SS.  Patribus. 

Quoad  difficultates  ex  SS.  Patribus  desumptas  cum  ci.  Pesch102 
notes  : 

"a)  Patres  simpliciter  repetunt  verba  Scripturae  supra  relata, 
quo  in  casu  explicatio  jam  proposita  est  adhibenda. 

b)  Interdum  historice  tantum  referunt  quaedam  peccata  de 
facto  non  remitti,  non  propter  defectum  potestatis  clavium,  sed 
quia  tales  peccatores  non  sunt  dispositi  ad  recipiendam  abso- 
lutionem. 


101  Cfr.  v.  g,  Hurter,  Theol.  Spec,  tom.  Ili,  CCXLII  ;  Pesch,  Prael. 
Dogm.,  voi.  VII,  P.  II,  pag.  15;  Tanquerey,  De  Poenit.,  n.  32. 
!°2  Prael.  Dogm.,  voi.  VII,  P.  II,  pag.  22. 

e)  Non  raro  difficultatem  magnarti  conversionis  efferunt. 

d)  Saepe  quoque  dicunt  peccatum  aliquod  esse  irremissibile, 
quia  propter  enormitatem  suam  meretur  non  remitti." 

Hisce  animadversionibus  addenda  videtur  haec  alia:  Saepe 
PP.  loquuntur  de  poenitentia  publica  et  canonica,  quae  nonnisi 
semel  concedi  solebat,  ut  fere  uno  ore  PP.  ipsi  testantur.  Sed 
haec  poenitentia  probe  distinguenda  est  a  poenitentia  privata  et 
secreta,  quae  concedebatur  quotiescumque  necessaria  erat,  ut  jam 
docet  Origene s:  "In  gravioribus  .  .  .  criminibus  (prò  quibus 
publica  poenitentia  statuta  erat)  semel  tantum  poenitentiae  con- 
ceditur  locus;  ista  vero  communia,  quae  frequenter  incurrimus, 
semper  poenitentiam  recipiunt  et  sine  intermissione  redimun- 
tur"103.  Et  in  homil.,  2,  in  Ps.  37,  19  ;  Migne,  12,  1336,  Origenes 
hortatur  peccatorem  ut  vadat  ad  confessarium  peritum  et  mise- 
ricordem,  eique  pandat  secreto  proprium  peccatum,  et  paratus  sit 
ad  proprium  languorem  exponendum  "in  conventu  totius  eccle- 
siae",  si  sic  faciendum  putaverit  confessarius.  Ergo  duplex  erat 
conf  essio  :  altera  secreta,  altera  publica  ;  et  conf  essio  secreta 
frequentior  erat  quam  publica.  Quando  quis  ergo  objiciat  con- 
fessionem  semel  peractam  fuisse  in  antiquitate,  distinguendum 
est  inter  poenitentiam  publicam  et  poenitentiam  secretam  ;  et  sic 
solvetur  difficultas. 

ARTICULUS     VI. 
Clavium  potestas  est  potestas  judicialis. 

Vidimus  omne  prorsus  peccatum,  nullo  excepto,  deieri  posse 
per  clavium  potestatem.  Nunc  nobis  inquirendum  est  quomodo 
exerceatur  hujusmodi  potestas.  Quod  non  exerceatur  modo 
gratioso,  sed  modo  judiciali  apparebit  tum  ex  S.  Scriptura  tum 
ex  S.  Traditione. 

(A)  Probatur  ex  S.  Scriptura.  —  (a)Dominus  ait:  "Quorum 
remiseritis  peccata,  remittuntur  eis;  et  quorum  retinueritis,  re- 
tenta sunt".  Apostoli  ergo,  juxta  hanc  dominicam  concessionem, 
unum  ex  iis  duobus  facere  potuerunt:  a)  remittere  seu  delere 
peccatum  aut;  b)  retinere,  seu  absolvere  nolle  positive,  i.  e.,  non 
absolvere  propter  aliquod  motivum.  Sed  hanc  facultatem  non 
potuerunt  Apostoli,  immo  non  debuerunt,  exercere  prò  lubitu, 
quia  non  erant  causa  principalis  remissionis,  sed  erant  tantum- 


!°3M.  P.  12,  561. 

modo  ministri  Christi  (I  Cor.  4,  1),  proindeque  eam  exercere 
debebant  prudenter,  i.  e.,  judicare  debebant  quando  liganda  sint 
peccata,  quando  vero  solvenda.  Ideoque  prius  instituere  de- 
bebant causam,  seu  inquirere  debebant  numerum  et  gravitatem 
peccatorum,  nec  non  dispositiones  poenitentis,  ad  hoc  ut  postea 
justam  ferre  sententiam  possent  absolutionis  vel  retentionis; 
secus  injustitiam  commiterent,  quia  vel  indignum  admitterent 
vel  dignum  repellerent.  Ergo  Apostoli,  si  digne  clavium  pote- 
statem  exercere  voluerunt,  judicialiter  procedere  debuerunt,  vi 
compulsi  ipsius  facultatis  concessae. 

(b)  S.  Paulus  in  damnatione  incestuosi  (I  Cor.  5,  3  sq.)  pro- 
cedit  judicialiter:  "judicavi", — ait  Apostolus, — "eum  qui  sic  ope- 
ratus  est".  Et  postquam  vidit  emendationem  peccatoris  illius, 
et  non  prius,  eum  restituit  Ecclesiae  unitati  (II  Cor.  5,  sq.). 
Itaque  non  prò  lubitu,  sed  judicialiter  procedere  debet  qui 
clavium  potestate  gaudet,  ideoque  clavium  potestas  judicialis  est. 

(B)  Traditione.  —  (a)  5.  Polycarpus,  in  sua  epist.  ad  Philip., 
cap.  6,  vult  ut  "presbyteri  sint  .  .  .  non  severi  nimis  in  judicio". 
Ergo,  juxta  S.  Polycarpum,  sacerdotes  judices  sunt.  Sed  sacer- 
dotes,  qua  sacerdotes,  aliud  non  exercent  judicium,  nisi  judicium 
quod  exercetur  super  peccatores  per  clavium  potestatem;  ergo 
clavium  potestas  est  potestas  judicialis. 

(b)  Didascalia  Apostolorum  ad  episcopos  aiunt:  "Oportet . . . 
episcopi,  secundum  Scripturas  vos  judicare  peccatores"  (Lib.  2, 
cap.  15).  Quando  aliquis  peccator  ejectus  est  extra  Ecclesiam, 
praecipitur  ibid.  episcopo  admittere  peccatorem,  praevio  tamen 
examine:  "Tu,  episcope,  jube  eum  intrare,  et  examine  facto, 
an  poenitentiam  agat  ac  dignus  sit,  qui  in  ecclesiam  recipiatur, 
impone  ei  dies  jejunii  secundum  delictum  ejus"  (Ibid.  cap.  16). 
Procedit  ergo  juridice  praesul  in  admittendis  peccatoribus  ;  ergo 
clavium  potestas  est  judicialis. 

(e)  Origene s  S.  Pauli  actionem  contra  incestuosum  corin- 
thium  vocat  "sententiam"  (Migne,  P.  G.  L.  tom.  12,  col.  1369). 
Ergo,  juxta  Origenem,  S.  Paulus  processit  juridice.  Juridice 
pariter  procedit  episcopus  quando  agit  de  peccatisi  "Nos, — ait 
Origenes, — episcopi  arguentis  iracundiam  ferre  non  possumus, 
sed  indignanter  accipimus,  illum  furorem,  qui  Dei  esse  dicitur, 
arguentem  nos  quomodo  tolerabimus" ?  (Ibid.) 

(d)  Idem  probatur  ex  institutione  tribunalis  poenitentialis. 
"Inde  a  primis  saeculis, — ait  Pesch,104 — in  ecclesia  exsistebat 
tribunal  poenitentiale  cum  suis  judicibus,  testibus,  legibus,  poenis; 
et  prò  hoc  instituto  provocabant  ad  verba  Domini  Mt.  18,  18 
et  Jo.  20,  23.  Ita  Tertull.  (Apolog.  e.  39;  M.  1,  468),  Const. 
apost.  (1.  2,  e.  11  sq.;  M.  1,  611),  S.  Ambros.  (De  Poen.  1,  1, 
e.  2.  n.  7;  M.  16,  468).  S.  Hieron.  (Ep.  14,  n.  8;  M.  22,  352), 
S.  August.  (De  civ.  Dei  1.  20,  e.  9;  M.  41,  672),  S.  Greg.  M. 
(Hom.  26  in  evang.  1.  2,  n.  9  ;  M.  76,  1199).  Cfr.  Frank,  Buss- 
diziplin  1.  2.  Ergo  vetus  ecclesia  intelligebat  illis  temporibus 
sibi  traditam  esse  potestatem  judicialem".  In  Cons.  apost.  1.  e, 
inter  alia  legitur:  "In  ecclesia  sede  (episcope)  sermonem  fa- 
ciens,  ut  qui  potestatem  habeas  judicandi  eos,  qui  peccaverunt. 
Quoniam  vobis  episcopis  dictum  est:  Quodcumque  ligaveri- 
tis  ....  Judica  igitur,  episcope,  potestate  fretus  tamquam 
Deus". 

(e)  Eadem  veritas  confirmatur  ex  controversia  catholicorum 
cum  montanistis. — Catholici  enim  inquisitionem  instituebant  de 
peccatis  eorumque  gravitate,  nec  non  de  peccatoris  dispositio- 
nibus,  ad  hoc  ut  majores  vel  minores  imponeret  satisfactiones. 
Montanistae  vero  eamdem  inquisitionem  faciebant  ad  conclu- 
dendum  utrum  peccata  commissa  remissibilia  aut  irremissibilia 
essent.  Ergo  tam  catholici  quam  montanistae  persuasi  erant  de 
charactere  judiciali  clavium  potestatis. 

(f)  Conc.  laodicenum,  cap.  2,  statuit  peccatoribus,  qui  "se  a 
malis  perfecte  convertunt,  tempore  poenitentiae  eis  prò  delieti 
proportione  dato  .  .  .  offerre  communionem".  Pro  delieti  pro- 
portione  tempus  illud  poenitentiae  datum  est.  Ergo  prius  facta 
fuit  inquisitio  de  delieto  atque  de  delieti  gravitate,  seu  prius 
ecclesiastica  auctoritas  judicium  instituit.  Simile  quid  statuit 
Conc.  Carthaginense  III,  can.  31  :  "Poenitentibus  secundum 
peccatorum  differentiam  episcopi  arbitrio  poenitentiae  tempora 
decernantur". 

(g)  5.  Hilarius  dicit:  "Ad  terrorem  autem  metus  maximi, 
quo  in  praesens  omnes  continentur,  immobile  severitatis  judicium 
praemisit,  ut  quos  in  terris  ligaverint  ...  et  quos  solverint  .  .  . 
hi  apostolicae  conditione  sententiae  in  caelis  quoque  aut  soluti 
sint  aut  ligati"105. 


104Prael.  Dogm.,  voi.  VII,  P.  II,  pag.  47.  105  M.  P.  9,  1021, 

(h)  S.  Joannes  Chrysostomus  stupet  super  hanc  caelestem 
potestatem  judiciariam  sacerdotibus  impertitam:  "Sacerdotis 
solium  in  caelis  collocatimi  est,  et  caelestia  administrandi  habet 
potestatem.  Quis  haec  dicit?  Ipse  caelorum  rex:  Quaecum- 
que  enim  ligaveritis  ...  A  terra  judicandi  principalem  aucto- 
ritatem  sumit  caelum.  Nam  judex  (sacerdos)  sedet  in  terra, 
Dominus  sequitur  servum,  et  quidquid  hic  in  inferioribus  judi- 
caverit,  hoc  in  supremis  comprobat"106. — Eamdem  profert  doc- 
trinam  S.  Doctor  in  suo  opere  De  Sacerdotio,  lib.  3  :  "Quae- 
cumque  inferne  sacerdotes  faciunt,  eadem  Deus  superne  con- 
firmat,  servorumque  sententiam,  ipse  Dominus  ratam  facit  .  .  . 
Omne  judicium  dedit  Pater  Filio,  videoque  ipsum  omne  illis 
(sacerdotibus)  traditum  a  Filio  esse"107. 

(i)  St  Hieronymus  abhorret  quidquam  sinistri  de  episcopis 
dicere,  nam  "claves  regni  caelorum  habentes  quodammodo  ante 
diem  judicii  judicant"108. 

(j)  Similiter  se  expressit  S.  Gregorius  Magnus  de  Apostolis 
et  episcopis:  "Principatum  superni  judicii  sortiuntur,  ut  vice 
Dei  quibusdam  peccata  retineant,  quibusdam  relaxent  .  .  .  Ecce 
qui  districtum  Dei  judicium  metuunt,  animarum  judices  fiunt 
et  alios  damnant  vel  liberant  .  .  .  Grandis  honor,  sed  grave 
pondus  .  .  .  causae  ergo  pensandae  sunt,  et  tunc  ligandi  atque 
solvendi  potestas  exercenda.  Videndum  est  quae  culpa  prae- 
cessit,  aut  quae  sit  poenitentia  secuta  post  culpam,  ut  quos  om- 
nipotens  Deus  per  compunctionis  gratiam  visitat,  illos  pastoris 
sententia  absolvat"109. 

(k)  Theodoretus  ait:  "Sicut  sacerdos  lepram  dijudicat,  ita 
oportet  ipsum  et  judicem  esse  peccatorum  animae"  (Q.  15  in 
Exod.). 

(1)  Cum  Patribus  idem  sentiunt  Scholastici,  quamvis  non 
loquantur  nisi  incidenter,  ut  ita  dicam. 

Ita,  v.  g.,  Petrus  Lombardus  supponit  tamquam  ab  omnibus 
admissum  sacerdotem  judicem  esse,  et  magis  agit  de  qualitatibus 
hujusmodi  judicis,  ubi  quaerit:  "Qualis  esse  debeat  judex 
ecclesiasticus"  (Sent.  IV,  dist.  19)  ;  et  per  S.  Augustinum  probat 
quod  "debeat  esse  sacerdos,  qui  alios  ligat  et  solvit,  discretus 
se,  et  justus". 


106  M.  P.  56,  130.  108  Rouet,  n.  1345. 

i07Rouet,  n.  1119.  io»  lbid.  n.  2235. 

Alexander  Halensis110,  loquendo  de  poenitente  dicit:  "Debet 
confiteri  (peccatum),  sicut  habet  in  conscientia,  et  relinquere 
judicio  sacerdotis". — Et  ibid.,  q.  78,  m.  1,  a.  1,  dieit  sacerdotis 
potestatem  dicere  "efficaciam  et  judicium". 

5.  Thomas111  tenet  quod  "judex  in  foro  conscientiae  non  est 
nisi  sacerdos,  qui  habet  potestatem  ligandi  et  solvendi". 

S.  Bonaventura  colligit  doctrinam  de  hoc  puncto  in  suo  Brevi- 
loquio, p.  VI,  cap.  X,  n.  5,  hisce  verbis:  "Postremo,  quia  in 
curatione  nostra  mani  f  estari  debet  ipsius  Christi  judicis  recta 
justitia;  et  ipsius  in  propria  persona  non  est  judicare  ante  judi- 
cium ultimum  et  finale:  ideo  ad  particularia  judicia  ante  finem 
judices  debuit  constituere.  Et  quia  judices  isti  inter  Deum  offen- 
sum  et  hominem  offendentem  sunt  quasi  intermediarii  et  pro- 
ximi  Christo  et  praepositi  populo  ;  Domino  autem  illi  praecipue 
ministerio  consecrati,  se,  sacerdotes:  ideo  omnibus  in  sacerdotali 
ordine  constitutis  et  solis  datur  potestas  duplicis  clavis,  se,  clavis 
scientiae  ad  discernendum,  et  clavis,  quae  est  potestas  ligandi 
et  solvendi,  ad  dijudicandum  et  absolutionis  beneficium  impen- 
dendum". 

Ven.  Duns  Scotus,  allegatis  verbis:  Quorum  remiseritis  .  .  . 
dicit:  "Ibi  .  .  .  Christus  dedit  Apostolis  et  omnibus  sacerdo- 
tibus  potestatem  judicandi  peccata  .  .  .  Isti  (Apostoli  et  sa- 
cerdotes) facti  sunt  judices  in  isto  (conscientiae)   foro"112. 

Optima  igitur  ratione  S.  Conc.  Tridentinum,  vestigia  praemens 
tam  S.  Scripturae  quam  Traditionis,  declarat  quod  Christus  Do- 
minus  "ante  hoc  (poenitentiae)  tribunal  tamquam  reos  sisti  voluit 
peccatores  baptizatos,  si  justificari  velint"113  •  "Quia  Dominus 
noster  Jesus  Christus,  e  terris  ascensurus  in  caelos,  sacerdotes 
sui  ipsius  vicarios  reliquit,  tamquam  praesides  et  judices  .  .  . 
qui  prò  potestate  clavium  remissionis  aut  retentionis  peccatorum 
sententiam  pronuntient"114. — Docet,  praeterea,  S.  Conc,  "quod 
absolutio  sacerdotis  ...  non  est  solum  nudum  ministerium  vel 
annuntiandi  Evangelium  vel  declarandi  remissa  esse  peccata: 
sed  ad  instar  actus  judicialis,  quo  ab  ipso  velut  a  judice  sen- 


110  Siim.  Theol.  P.  IV,  q.  77,  m.  2,  a.  2. 

1"  Suppl.  q.  8,  a.  2  ad  2.  Cfr.  ibid.  q.  17,  a.  3.  et  q.  W. 

112  In  edit.  Vives,  tom.  24,  pag.  278  ;  cfr.  ibid.  tom,  18,  d.  17  et  19. 

113  Sess.  14,  cap.  2. 
mibid.  cap.  5. 

tentia  pronuntiatur"115.  Et  ne  ullum  remaneat  dubium  de  cha- 
ractere  judiciali  absolutionis,  rem  definitive  ac  dogmatice  ab- 
solvit,  sequenti  canone  9  sessionis  XXIV:  "S.  q.  d.  absolutio- 
nem  sacramentalem  sacerdotis  non  esse  actum  judicialem  .  .  . 
A.  S.". — Ultimo  tandem,  in  Codice  Juris  Canonici,  can.  870, 
docet  Ecclesia  peccatorum  remissionem  conferri  "per  judicia- 
lem absolutionem". 

SCHOLION. — De  tribunali  poenitentiae  atque  de  tribunali 
externo,  maxime  civili. 

Utrumque  tribunal  in  eo  convenit  quod  adsunt  judices,  accu- 
satores,  testes,  rei  atque  causae;  judices  tenentur  causam  in- 
stituere,  justamque  dicere  sententiam.  Sed  differt:  1)  Poeni- 
tentia  est  tribunal  internum  prò  foro  conscientiae,  aliud  est  mere 
externum;  2)  poenitentia  est  directe  in  bonum  individui,  aliud 
autem  est  directe  in  bonum  societatis;  3)  Poenitentia  reddit  in- 
nocentiam  peccatori  eumque  justificat,  i.  e.,  eum  facit  justum, 
aliud  vero  reum  tantummodo  declarat  innocentem;  4)  In  poe- 
nitentia poenitens  ipse  simul  est  accusator,  reus  atque  testis,  in 
aliis  autem  tribunalibus  ita  non  est,  ut  omnes  norunt. 

ARTICULUS     VII. 
Clavium  potestas  est  potestas  necessaria. 

Clavium  charactere  judiciali  superius  exposito,  ad  complen- 
dum  et  concludendum  studium  de  clavium  potestate,  discuti  debet 
alia  earumdem  clavium  qualitas,  se,  ejus  necessitas.  In  hoc 
ultimo  articulo  investigandum  est,  utrum  peccator  teneatur  re- 
cursum  facere  ad  claves  ut  peccatorum  veniam  obtineat,  an  ipsi 
liberum  tantum  sit  hujusmodi  facere  recursum. 

Protestantes,  nonnulli  saltem  ex  Anglicanis  et  Ritualistis, 
tenent  utile  esse  ad  claves  recurrere,  sed  non  necessarium;  at 
contra  est  doctrina  catholica  quae  sic  exprimi  potesti 

Ad  veniam  peccatorum  obtinendam  non  tantum  utile  est  ad 
claves  recurrere,  sed  etiam  necessarium  sive  re  sive  saltem  voto. 

Explicatur :  (a)  De  utilitate  nulla  est  quaestio,  cum  tùm  a 
catholicis  tum  a  protestantibus  (saltem  ab  eminentioribus  et 
sanioribus)  agnoscatur. 

(b)  Quaestio  est  de  necessitate.  Et  cum  catholica  Ecclesia 
tenendum  est  recursum  illum  necessarium  esse  tum  necessitate 

H5  ibid.  6. 


De  Clavium  Potestatis  Existentia  Atque  Natura.         113 

praecepti,  quatenus  se,  si  omittatur  culpabiliter  salus  non  obti- 
netur,  tum  necessitate  medii,  quatenus  se.,  salus  obtineri  nequit 
alio  medio,  si  quis  mortale  peccatum  commisit  post  baptismum 
susceptum. 

(e)  Dicitur:  sive  re  sive  saltem  voto;  nam  aliquando  impos- 
sibilis  est  recursus  ad  sacerdotes  jurisdictionem  habentes,  et 
tunc,  juxta  catholicam  doctrinam,  sufficit  votum,  i.  e.,  voluntas 
submittendi  propria  peccata  clavibus  cum  actu  perfectae  con- 
tritionis. 

Probatur  propositum.  (A)  Scriptura.  (a)  "Quorum  remise- 
ritis  peccata,  remittuntur  eis;  quorum  retinueritis,  retenta  sunt", 
i.  e.,  Si  vos  remittitis,  Ego  remitto;  si  vos  retinetis,  si  vos  non 
impertimini  absolutionem,  Ego  non  impertior.  Itaque  haec  verba 
includunt  tamquam  necessarium  recursum  ad  Ecclesiae  mini- 
stros,  si  peccator  vult  salutem  obtinere.  Hic  est  obvius  sensus 
praecitati  textus  :  Commisisti  mortale  peccatum  ?  Recurras  ad 
Ecclesiae  ministros,  secus  Deus  non  te  absolvet.  Ergo  "praeter 
absolutionem  nullum  aliud  medium  independens  justificationis 
exsistit",  ut  ci.  Pesch  verbis  utar116.  Etenim  si  sic  non  intelli- 
guntur  Domini  verba,  potestas  collata  simpliciter  vana  est  et 
illusoria. 

Obj. — Possum  actum  perfectae  contritionis  perficere. 

Resp. — Potes,  divina  adjuvante  gratia,  quae  nulli  denegatur. 
Sed  in  actu  perfectae  caritatis  includitur  necessario  voluntas 
confitendi  seu  ad  claves  recurrendi,  quia  hujusmodi  actus  in- 
cludit  voluntatem  Domini  praecepta  et  voluntatem  servandi. 
Sed  voluntas  est  ut  ad  ministros  ejus  recurras.     Ergo. 

Attamen  non  requiritur  votum  explicitum,  i.  e.,  non  requiritur 
ut  peragas  actum  specialem  quo  exprimas  voluntatem  tua  peccata 
clavibus  subjiciendi,  quamvis  hunc  actum  perficere  specialem 
valde  laudabile  sit;  sed  non  teneris,  quia  nullibi,  quantum  scio, 
praecipitur  hujusmodi  actus.  Sufficit  proinde  votum  implicitiim, 
i.  e.,  generalis  voluntas  faciendi  quod  Deus  praecipit  ad  salutem 
obtinendam. 

Obj. — Hujusmodi  recursus  est  nimis  durus. 

Resp. — Ita  est,  sed  vitari  nequit,  quia  Deus  praecipit;  ideo- 
que  unum  ex  iis  duobus,  quando  peccatum  mortale  committi- 


"«Prael.  Dogm.,  voi.  VII,  P.  II,  pag.  175. 

tur:  aut  recursum  facere,  saltem  in  voto,  ad  claves  aut  damnari. 
Non  datur  medium. 

Sed  prosequamur  probationem. 

(b)  Per  praefata  verba  Apostoli  eorumque  successores  con- 
stituti  sunt  judices  in  regno  Dei.  Sed  in  omni  regno  bene  ordi- 
nato causae  deferendae  sunt,  et  quidem  necessario,  non  tantum 
libere,  ad  judices  regni.  Ergo  causae  occurrentes  in  regno 
Christi  sunt  deferendae  ad  judices  ejus,  ad  Apostolos  se,  aut 
ad  eorum  successores,  nisi  quis  dicere  velit  regnum  Christi  in- 
ordinatum  esse.  Quod  absit!  Ergo  necessarius  est  recursus 
ad  claves,  peccato  mortale  interveniente. 

Obj. — Recursus  esset  revera  necessarius,  si  Dominus  locutus 
fuisset  modo  negativo:  Si  non  remittitis,  non  remittam  .  .  .  Sed 
locutus  est  modo  positivo  seu  affirmativo:  Si  quorum  remittitis 
peccata  .... 

Resp. — Conc.  Dominum  locutum  fuisse  modo  positivo  ;  sed 
neg.  recursum  non  esse  necessarium.  Nam  eo  ipso  quod  rex 
aliquis  tribunal  constituit,  satis  superque  demonstrat  causas 
tractari  debere  apud  illud  tribunal  constitutum,  secus  tribunal 
esset  supervacaneum.  Sed  Dominus  verbis:  Si  quorum  re- 
miseritis  peccata  .  .  .  tribunal  constituit.     Ergo. 

Praeterea,  haec  necessitas  confirmatur  verbis  promissionis  : 
"Quaecumque  ligaveritis,  erunt  ligata".  Ergo  necesse  est  ut 
omnia  deferantur  peccata  ad  sacerdotis  tribunal,  ad  hoc  ut  ipse 
videat  quaenam  solvenda,  quaenam  vero  liganda  sint117. 

(B)  Trad. — Patres  atque  antiqui  scriptores  ecclesiastici  nec 
non  Concilia  de  necessitate  clavium  egerunt,  dum  disputarunt 
de  necessitate  confessionis  seu  exomologesis.  Cur  autem  sic  se 
geserint,  deduci  potest  ex  Tertulliano11*  exomologesim  defi- 
niente:  "Exomologesis  est  petitio  veniae,  qua  qui  petit  veniam 
delictum  confitetur".  Posita  ergo  in  tuto  necessitate  veniae.  in 
tuto  ponitur  pariter  necessitas  auctoritatis  veniam  concedentis  ; 
nam,  ut  ipse  Tertullianus  ait,  "frustra  agetur  poenitentia,  si 
caret  venia"119.  Haec  autem  venia  obtinetur  a  Deo  per  auctori- 
tatem  Ecclesiae,  seu  praelatorum  ipsius,  ut  patebit  ex  sequen- 
tibus. 


117  Cfr.  Bellarminus,  Controv.,  lib.  Ili,  De  Poenit,  cap.  2,  col.  1031. 

118  De  Orat,  cap.  7. 
119De  Pudit,  cap.  3. 

/. — Patres  Apostolici. 

Patres  Apostolici  loquuntur  quidem  de  confessione,  sed  non 
constat  utrum  loquantur  de  confessione  soli  Deo  facta,  an  de 
confessione  apud  sacerdotes. — Non  constat  etiam  utrum  loquan- 
tur de  confessione,  ut  ita  dicam,  devotionis,  an  de  confessione 
sacramentali  stricte  dieta. 

In  Didache  statuitur:  "In  ecclesia  confiteberis  peccata  tua, 
neque  accedes  ad  orationem  cum  conscientia  mala"120.  "Die 
dominica  autem  convenientes  frangite  panem  et  gratias  agite, 
postquam  delieta  vestra  confessi  estis,  ut  sit  mundum  sacrificium 
vestrum"121.  Hic  commendatur  confessio,  et  proponitur  tam- 
quam  medium  purificationis.  Hoc  medium  est  necessarium, 
sicut  necessarium  est  ut  conscientia  sit  munda  mundumque  sacri- 
ficium. Sed  numquid  agitur  hic  de  confessione  sacramentali? 
Non  sunt  concordes  auctores  circa  hoc  punctum.  Etenim,  juxta 
Tixeront122 ,  illa  confessio,  cum  facienda  sit  "in  ecclesia",  est 
aliquid  quasi- officiai  e,  ideoque  facienda  est  coram  ministro  eccle- 
siae;  juxta  Tanquerey,  "nil  prohibet  quin  praefata  verba  de 
confessione  sacramentali  intelligantur"123  ;  Pesch  citat  Didache 
prò  confessione  sacramentali,  quamvis  agnoscit  non  apparere, 
"utrum  confessio  facienda  sit  hominibus  an  soli  Deo"124;  juxta 
Pohle-Preus,  citata  verba  Didache  intelligi  possunt  de  confes- 
sione coram  ministro,  quamvis  character  sacramentalis  non  pro- 
betur  per  illam  auctoritatem,  quia  silet  de  absolutione125  ;  juxta 
D'Ales,  confessio  illa  erat  prò  primis  christianis  quod  est  con- 
fieor  Deo  in  missa  dictum,  i.  e.,  generalis  quaedam  confessio126. 
Cum  ergo  auctores  non  sint  concordes,  nec  auctoritas  illa  in  se 
clara  sit,  quod  deduci  potest,  ut  mihi  videtur,  est  hoc:  tunc 
temporis  extitisse  aliquam  confessionem  externam,  eamque  fuisse 
consideratam  tamquam  necessariam. 

Eodem  modo  interpretanda  esse  videtur  auctoritas  epistolae 
auctoris,  sic  dicti  Pseudo-Bamabae,  cum  auctor  adhibeat  eadem 
verba,  exceptis  verbis  "In  ecclesia". 


120  Rouet,  n.  3. 

121  Ibid.  n.  8. 

122  Histoire  de  Dogmes,  I.  La  Theologie  Anteniceene,  pag.  149-51,  Paris, 
1905. 

123De  Poenit,  pag.  539. 

i24  Prael.  Dogm.,  voi.  VII,  P.  II,  pag.  178. 

!25De  Poenit.,  pag.  214. 

i26Theol.  de  Tertull.,  pag.  342,   in  nota  2,  Paris,   1908. 

Hermas  in  suo  opere  cui  titulus  "Pastor",  loquitur  etiam  de 
confessione,  sed  non  dicit  cuinam  peccata  sint  aperienda,  nec  de 
absolutione  loquitur127. 

S.  Clemens  Romanus  corinthios  rebelles  inducit  ad  confessio- 
nem,  ejusdemque  necessitatem  eis  patefacit,  dicens:  "Melius 
enim  est  homini  peccata  sua  confiteri  quam  indurare  cor 
suum"128. — Cuinam  facienda  sit  confessio  insinuat  hisce  exhor- 
tatoriis  verbis  ad  duces  rebellionis  dictis:  "Vos  igitur  qui  se- 
ditionis  fundamenta  jecistis  in  obedientia  subditi  stote  presby- 
ieris,  et  correctionem  eorum  suscipite  in  poenitentiam"129. 

77. — Patres  posteriores. 

Quod  vago  proposuerunt  modo  Patres  Apostolici,  disserte  a 
sequentibus  Patribus  asseritur,  se,  ad  salutem  conquerendam  post 
peccatum  mortale  commissum  necessarium  esse  confugere  ad 
confessionem  sacramentalem  seu  recursum  facere  ad  clavium 
potestatem. 

(a)  6\  Irenaeus  habet  exomologesim  tamquam  medium  sa- 
lutis  necessarium,  ejusdem  omissionem  tamquam  causam  per- 
ditionis.  Hoc  luculenter  patet  ex  facto  quod  refert  de  mulieri- 
bus  a  Marco  ejusque  discipulis  seductis:  mulieres  quae  pecca- 
tum suum  confessae  sunt,  Deo  et  Ecclesiae  reconciliatae  sunt; 
mulieres  autem  quae  ita  non  fecerunt,  desperarunt  "a  vita 
Dei"130.  Ergo,  juxta  S.  Irenaeum,  exomologesis,  confessio  seu 
recursus  ad  clavium  potestatem  est  res  necessaria  ad  salutem 
obtinendam. 

(b)  Argumentum  fortissimum  in  favorem  necessitatis  ad 
claves  recursus  est  institutio  poenitentialium  tribunalium. — Ad 
quid  instituere  hujusmodi  tribunalia,  si  necessarius  non  fuisset 
ad  claves  recursus?  Ad  quid  se  submittere  hujusmodi  proces- 
sibus  laboriosis,  duris  et  verecundia  afficientibus  ?  Hoc  insti- 
tutum  luce  clarius  probat  fidem  in  necessitatem  ad  claves  re- 
cursus, fidem,  inquam,  tam  praelatorum  quam  etiam  subdi- 
torum. 

(e)  Tertullianus  ad  urgendam  necessitatem  exomologesis  pro- 
ponit  exemplum  atque  praxim  infirmorum  corporalium,  necnon 
damnationis   poenam:      "Exomologesis  .  .  .    disciplina    est  .  .  . 


i27Simil.  9,  cap.  23,  n.  4.  ™  Ibid.,  57,  1. 

128  Epist.  ad  Cor.,  cap.  51,  n.  1.         i»>  Rouet,  n.  193. 

ingemiscere,  lacrimari,  mugire  .  .  .  presbyteris  advolvi  .  .  .  Ple- 
rosque  tamen  hoc  opus  ut  publicationem  sui  aut  suffugere  aut 
de  die  in  diem  differre  praesumo,  pudoris  magis  memores  quam 
salutis,  velut  illi  qui  in  partibus  verecundioribus  corporis  con- 
tracta  vexatione  conscientiam  medentium  vitant  et  ita  cum  eru- 
bescentia  sua  perenni.  Grande  piane  emolumentum  verecun- 
diae  occultatio  delieti  pollicetur  .  .  .  An  melius  est  damnatum 
latere  quam  palam  absolvi?"131.  Sicqt  ergo  necessarium  est  cor- 
poralem  infirmitatem  medico  pandere  ad  corporalem  salutem 
obtinendam,  ita  necesse  est  spiritualem  infirmitatem,  peccatum, 
se,  spirituali  medico,  presbytero,  se,  manifestare  ad  obtinen- 
dam spiritualem  salutem  per  absolutionem.  Recursus  ergo  ad 
absolutionem  necessarius  est. 

(d)  Origene s  pariter  docet  ad  poenam  fugiendam  atque  ad 
salutem  obtinendam  necessarium  omnino  esse  ut  homo  confi- 
teatur  cuncta  peccata,  etiam  cogitationes  pravas:  "Si  pecca- 
verit,  inquit  (propheta)  .  .  .  pronuntiet  peccatum  .  .  .  Est  ali- 
quod  in  hoc  mirabile  secretum,  quod  jubet  pronuntiare  pecca- 
tum. Etenim  omni  genere  pronuntianda  sunt  et  in  publicum 
prof  erenda  cuncta,  quae  gerimus.  Si  quid  in  occulto  gerimus, 
si  quid  in  sermone  solo  vel  etiam  intra  cogitationum  secreta  com- 
missimus,  cuncta  necesse  est  publicare,  cuncta  proferri  .  .  .  Die 
tu,  inquit,  iniquitates  tuas  prior,  ut  justificeris  .  .  .  Vide  ergo, 
quia  pronuntiare  peccatum  remissionem  peccati  meretur.  Prae- 
ventus  enim  diabolus  in  accusatione  (quam  facere  intendit  contra 
nos  in  hora  mortis  nostrae),  ultra  nos  accusare  non  poterit,  et 
si  nostri  simus  accusatores,  proficit  nobis  ad  salutem;  si  vero 
expectemus,  ut  a  diabolo  accusemur,  accusatio  illa  cedit  nobis 
in  poenam;  habebit  enim  socios  in  gehenna,  quos  convicerit 
criminum  socios"132.  Necesse  est  ergo  ad  remissionem  obtinen- 
dam proprium  peccatum  manifestare;  quod  tunc  fit,  "cum  lavat 
peccator  in  lacrimis  stratum  suum,  et  fiunt  ei  lacrimae  panes 
die  ac  nocte,  et  cum  non  erubescit  sacerdoti  Domini  indicare 
peccatum  et  quaerere  medicinam"133. 

(e)  Lactantius  ita  necessariam  putat  confessionem  prò  chri- 
stianis  lapsis,  sicut  necessaria  prò  judaeis  circumeisio  fuit: 
"Ob   hanc   causam   Deus    circumeisionem   judaeis    praecipiendo 


la1  M.  P.,  1,  1243.  132  m.  P.,  12,  429.  133  ibid.  col.  418. 

nudari  pudendam  corporis  partem  jussit,  ut  hoc  argumento  nos 
admoneret  ne  involutum  pectus  haberemus,  i.  e.,  ne  quod  pu- 
dendum  facimus  intra  conscientiae  secreta  velemus  .  .  .  Volens 
enim  vitae  ac  saluti  nostrae  prò  aeterna  sua  pietate  consulere 
poenitentiam  nobis  in  illa  circumcisione  proposuit,  ut,  si  cor 
nudaverimus,  i.  e.,  .si  peccata  confessi,  satis  Deo  fecerimus, 
veniam  consequemUr,  quae  contumacibus  et  admissa  sua  celan- 
tibus  denegatur  ab  eo,  qui,  non  f aciem  sicut  homo  sed  intima 
et  arcana  pectoris  intuetur"134. 

(f)  S.  Basilius  hanc  regulam  statuiti  "Servanda  est  ratio 
eadem  in  peccatorum  confessione,:  quae  in  detegendis  corporis 
morbis.  Ut  igitur  corporis  morbos  non  omnibus  patefaciunt 
homines  nec  quibusvis,  sed  iis,  qui  horum  curandorum  periti 
sunt,  ita  etiam  peccatorum  confessio  fieri  debet  apud  eos  vide- 
licet,  qui  ea  curare .  possunt"135. .  Facienda  est  ergo  confessio; 
et  "necesse  est  iis  peccata  confiteri,  quibus  eredita  est  dispen- 
satio  mysteriorum"136,  i.  e.,  episcopis  et  sacerdotibus. 

(g)  S.  Pacianus,  sicut  Tertullianus,  peccatoribus  proponit 
exemplum  eorum  qui  corporalibus  detinentur  infirmitatibus,  eos- 
demque  peccatores  exhortatur  ut  vulneratam  conscientiam  sacer- 
doti detegant,  ne  pereant,  sic  dare  docens  necessitatem  ad 
ciavium  recursus:  "Quid  facis  tu, — inquit  sanctus, — qui  decipis 
sacerdotem  ?  Qui  aut  ignorantem  fallis  aut  non  ad  plenum 
scientem  probandi  difficultate  confundis.  Rogo  ergo  vos, 
fratres,  etiam  prò  periculo  meo,  per  illuni  Dominum,  quem 
occulta  non.  fallunt,  desinite  vulneratam  tegere  conscientiam. 
Prudentes  aegri,  medicos  non  verentur,  ne  in  occultis  quidem 
partibus  etiam  secaturos,  etiam  perusturos  .  .  .  Peccator  ti- 
mebit?  Peccator  erubescet  perpetuam  vitam  praesenti  pudore 
mercari  ?  Et  offerenti  manus  Domino  vulnera  mala  tecta  sub- 
ducet  ?  Et  habet  aliquid,  quod  in  ilio  erubescat,  qui  Dominum 
laesit?  An  sic  illi  melius  est  perire,  ne  tu  pudore  timidus  sine 
pudore  moriaris,  non  faciens  pudori  locum,  plus  de  detrimento 
ejus  acquiras,  cui  prò  te  melius  est  perire"?137 

Obj. — Sed  aliquis  dicere  potest:  Si  occulte  pecco,  occulte 
petere  possum  veniam  a  Domino,  quin  recurrere  tenear  ad 
claves. 


134  m.  P.  6,  501.  iseibid.  col.  1283. 

135  m.  P.  31,  1235.  137  M.  P.  13,  1086. 

Resp. — Etiam  in  hoc  casu  teneris  recurrere  ad  claves,  juxta 
Patres.  li  enim  exigunt  hujusmodi  recursum  etiam  quando 
agitur  de  simplici  prava  cogitatione.  Sic,  v.  g.,  docet  S.  Cy- 
prianus  loquens  de  sacrificatis  et  libellaticis,  qui  sua  delieta  con- 
fiteri  nolebant.  "Quanto  et  fide  majores  et  timore  meliores  sunt, 
qui,  quamvis  nullo  sacrificii  aut  libelli  facinore  constricti,  quo- 
niam  tamen  de  hoc  vel  cogitavemnt,  hoc  ipsum  apud  sacerdote s 
Dei  dolenter  et  simpliciter  confltentes  exomologesim  conscien- 
tiae  faciant"138. — Paulo  supra  Origenem  audivimus  dicentem 
necesse  esse  cuncta  publicari,  etiam  illa  quae  "intra  cogitationum 
secreta  commisimus.". — S.  Hieronymus  etiam  hujusmodi  doc- 
trinam  traditi  "Si  quem  serpens  diabolus  occulte  momordit  et 
nullo  conscio  eum  peccati  veneno  infecerit,  si  tacuerit,  qui  per- 
cussus  est,  et  non  egerit  poenitentiam  nec  vulnus  suum  fratri 
et  magistro  voluerit  confiteri,  magister  et  frater,  qui  linguam 
habent  ad  curandum  facile  ei  prodesse  non  poterunt.  Si  enim 
erubescat  aegrotus  vulnus  medico  confiteri,  quod  ignorat,  me- 
dicina non  curat"139. — Similiter  >S\  Angustinus  :  "Nemo  sibi 
dicat:  Occulte  ago  (poenitentiam),  apud  Deum  ago;  novit 
Deus  qui  mihi  ignoscat,  quia  in  corde  meo  ago.  Ergo  sine  causa 
dictum  est:  Quae  solveritis  in  terra,  soluta  erunt  in  caelo? 
Ergo  sine  causa  sunt  claves  datae  Ecclesiae  Dei?  Frustramus 
evangelium?  Frustramus  verba  Christi?  Promittimus  vobis, 
quod  ille  negat?  Nonne  nos  decipimus"  ?140.  Juxta  SS.  Patres 
ergo,  necessarium  est  recurrere  ad  claves,  etiam  quando  agitur 
de  occultissimis  peccatis,  quemadmodum  sunt  cogitationes. 

(h)  Sozomeni  verba  de  necessitate  recursus  ad  claves  brevia 
quidem  sunt,  sed  succosa.  Ait  enim  :  "In  petenda  venia  pecca- 
torum  necessario  confiteri  oportet"141. 

(i)  Pari  modo  5\  Leo  Magnus  necessitatem  docet:  "Multi- 
plex, — ait, — misericordia  Dei  ita  lapsibus  subvenit  humanis,  ut 
non  solum  per  baptismi  gratiam,  sed  etiam  per  poenitentiae  me- 
dicinam  spes  vitae  reparetur  aeternae,  ut,  qui  regenerationis 
dona  violassent,  proprio  se  judicio  condemnantes,  ad  remissio- 
nem  criminum  pervenirent,  ut  indulgentis  Dei  nisi  supplicatio- 
nibus  sacerdotum  nequeat  obtineri"1*2 .  Commisso  ergo  peccato 
mortali,  aut  recursus  fit  ad  claves  aut  damnatio  incurritur. 


13«  De  Lapsis,  cap.  28.  i*i  M.  P.  67,  1459. 

139  m.  P.  23,  1296.  142  m.  P.  54,  1011. 

140  M.  P.  39,  1711. 

(j)  Ideo  S.  Joannes  Chrysostomus  nos  admonet  ne  despicia- 
mus  superexcelsam  sacerdotibus  commissam  potestatem  ligandi 
atque  solvendi:  "Insania  enim  manifesta  est,  tantum  princi- 
patum  despicere,  sine  quo  neque  salutem,  neque  promissa  bona 
consequi  possumus"143. 

Respondetur  ad  nonnullas  objectiones. 

Ex  praecitatis  auctoritatibus,  dare  constat  SS.  Patres  neces- 
sarium  considerasse  ad  clavium  recursum.  Sed  aliquando  apud 
SS.  Patres  nonnullae  phases  occurrunt,  quas  adversarii  objicere 
solent  tamquam  sacerdotis  munus  et  ministerium  excludentes. 
Dicunt  Patres,  v.  g.,  ut  peccator  confiteatur  Deo,  immo  soli  Deo. 

Sed  hisce  verbis  non  excluditur  sacerdotis  munus  et  ministe- 
rium. Si  enim  hoc  asseratur,  asseritur  Patres  sibi  contradicere, 
et  quidem  aperte,  quod  nemo  sanae  mentis  dicere  potest,  quia 
Patres  generatim  sunt  luminaria  magna  scientifica. 

Praeterea,  quod  aliquis  Pater  sibi  contradicat,  transeat;  in- 
fallibilis  enim  non  est.  Sed  quod  tota  traditio  sibi  contradicat, 
impossibile  est,  quia  hoc  esset  contra  Ecclesiae  infallibilitatem 
et  indefectibilitatem  a  Christo  promissas;  tunc  enim  portae  in- 
feri praevalerent  contra  Ecclesiam,  et  Christi  Domini  nostri 
verba  nihil  valerent.  Quis  autem  hoc  asserere  potest  jure 
meritoque  ? 

Multoties  illis  verbis  SS.  Patres  indicare  ac  docere  intendunt 
primario  Deo  et  secundario  sacerdoti  peccatorem  peccata  con- 
fiteri  :  "Confitere, — inquit  Anastasius  Sinaita,  De  Sacra  Synaxi, 
— peccata  tua  Christo  per  sacerdotem"144. — Et  Egbertus  ebora- 
censis  praescribit  peccatori:  "Confiteatur  Deo  malefacta  sua, 
ut  sacerdos  sciat,  quam  poenitentiam  ipsi  imponere  debeat"145. — 
Joannes  Jejunator,  Constantinopolitanus  Patriarcha,  confessario 
mandat  ut  sic  peccatorem  alloquatur:  "Spiritualis  fili,  ego 
confessionem  tuam  primario  et  praecipue  non  recipio,  nec  tibi 
absolutionem  concedo,  sed  per  me  Deus"  .  .  .  146.  Quamvis 
ergo  primario  confessio  Domino  fiat,  non  tamen  excluditur 
sacerdos. 


i«  M.  P.  48,  643. 

144  In  auct.  Cambefisii,  tom.  1,  edit.  Paris,  pag.  890. 

145  Mansi,  Colect.  Conc,  tom.  12,  col.  232. 

146  Apud  Hurter,  Comp.  Theol.  Spec,  tom.  3,  ubi  legere  potest  plura 
alia  testimonia. 

Aliquando  etiam  verbis  "Confitearis  Deo,  confitearis  soli  Deo", 
Patres  nonnisi  excludere  volunt  publicam  confessionem  :  "Non 
te, — ait  S.  Chrysostomus  ad  peccatorem, — non  te  in  theatrum 
conservorum  duco,  neque  hominibus  peccata  revelare  cogo"147. 
Et  alio  in  loco  ait:  "Non  tibi  dico,  ut  ea  (peccata  tua)  tam- 
quam  pomparti  in  publicum  proferas,  neque  ut  apud  alios  te 
accuses,  sed  ut  pareas  prophetae  dicenti:  Revela  Domino  viam 
tuam"148.  Excluduntur  ergo  conservi  tantum,  i.  e.,  ii  qui  potesta- 
tem  non  habent;  non  tamen  excluditur  sacerdos;  nam,  ut  ipse 
S.  Chrysostomus  ait,  "ne,  quia  peccasti,  te  pudeat  accedere  (ad 
sacerdotem)  ;  immo  ob  hoc  ipsum  accede.  Nemo  enim  dicit: 
Quia  ulcus  habeo,  medicum  non  accerseo,  neque  pharmacum 
accipio;  immo  ob  hoc  ipsum  maxime  et  medici  advocandi  sunt 
et  pharmacorum  vim  requirere  opus  est.  Scimus  etiam  nos 
(sacerdotes)  ignoscere,  quia  et  ipsi  aliis  peccatis  obnoxii.  Ideo 
namque  Deus  non  angelos  dedit  nobis  doctores  neque  Gabrielem 
desuper  mittens  ipsum  gregi  praefecit,  sed  ex  ipso  ovili  pastores 
assumit,  ex  ovibus  gregis  ducem,  qui  ad  ignoscendum  subditis 
pronus  sit  et  infìrmitatem  propriam  expendens  non  insurgat  ad- 
versus  gregarios"149.  Igitur  sacerdotem  non  excludas,  sed 
"sacerdoti  vulnus  manifesta'*,  ut  ait  ipse  Chrysostomus150. 

Contra  necessitatem  recurrendi  ad  claves  objici  solet  etiam, 
a)  casus  Nectarii,  episcopi  constantinopolitani,  b)  Gratiani 
dictum. 

Casus  Nectarii. 

Sozomenus  (Migne,  P.  G.  L.,  tom.  67,  col.  1458)  et  Socrates 
(Migne,  tom.  67,  col.  615)  referunt  Nectarium  abrogasse  pres- 
byterum  poenitentiarium;  et  ex  hoc  facto  concludunt  adversarii 
cum  Calvino  "confitendi  ritum"151,  seu  totam  confessionem  sacra- 
mentalem  abrogasse.  Haec  tamen  conclusio  latius  patet  quam 
praemissa. 

Etenim  poenitentiarii  munus  erat  recipere  confessiones  se- 
cretas,  et  deinde  statuere  utrum  facienda  esset  confessio  publica, 
necne.  Attamen  non  omnes  confessiones  secretas  ipse  solus 
audiebat;  "ad  hoc  enim  in  magnis  ecclesiis  unus  presbyter  non 


1*7  M.  P.  48,  746.  iso  M.  P.  49,  54. 

14»  M.  P.  63,  216.  151  Inst.,  lib.  3,  cap.  4,  n.  7. 

149  M.  P.  63,  463. 

fuisset  sufficiens"152.  Sed  ad  eum  accedere  tenebantur  "qui 
canonici  criminis  rei  erant,  a  quo  absolvi  non  poterant  a  quo- 
cumque  sacerdote  sed  a  solo  poenitentiario  ;  itaque  secundum 
nostrum  modum  loquendi  ipse  solus  poterat  absolvere  a  casibus 
reservatis"153.  Hanc  reservationem,  hanc  facultatem  statuendi 
confessiones  publicas  sustulit  Nectarius,  et  nihil  amplius.  Itaque 
tempore  Nectarii  fideles  poterant  ad  quemcumque  confessarium 
recurrere  prò  confessione,  quae  confessio  tunc  temporis  ac 
deinceps  secreta  fuit,  ut  constat  ex  5.  Chrysostomo,  successore 
Nectarii,  et  ex  5\  Nilo,  S.  Joannis  Chrysostomi  discipulo154. 

Dictum  Gratiani. 

Gratianus  refert  suo  tempore  duplicem  adfuisse  de  confessio- 
nis  necessitate  sententiam:  "Quidam  Deo  solummodo  confiteri 
debere  peccata  dicunt,  ut  Graeci.  Quidam  vero  sacerdotibus 
confitenda  esse  percensent,  ut  tota  fere  sancta  Ecclesia"155. 

In  primis  auctores  rejiciunt  tamquam  falsum  illud  quod  Gra- 
tianus asserit  de  Graecis.  Etenim  in  historia  nullum  apparet 
vestigium  disputationis  hac  de  re  Latinos  inter  et  Graecos.  Cum 
ex  altera  parte,  asserat  Gratianus  totam  fere  sanctam  Ecclesia™ 
sustinuisse  necessitatem  sacerdotibus  confitendi,  concludi  potest 
nonnullos  tantum  auctores  contrarium  sustinuisse.  Quinam  sint 
illi  auctores  adhuc  ignoratur.  Sed  certe  magni  nominis  non 
sunt,  cum  eorum  dictum  evanuerit,  et  evanescere  debebat,  quia 
contra  se  habet  totam  traditionem,  tam  latinam  se,  quam  grae- 
cam,  cujus  specimen  supra  datum  est. 

Neque  catena  traditionis  interrupta  est  sequentibus  saeculis. 
Nam  "nulli  omnino  theologi  sunt,  qui  non  doceant  peccatoribus 
christianis  confessionem  necessariam  esse  ad  salutem"156. 

Inter  Scholasticos,  audiatur  ultimus  omnium  ratione  temporis,, 
licet  non  meriti,  V.  J.  D.  Scotus,  qui  docet:  "Confessionem 
sacramentalem  esse  ad  salutem  necessariam  semper  ab  orbe  re- 
dempto  fuit  catholica  veritas  et  ejus  assertio  contraria  fuit 
haeretica"157. 


speseli,  Praelect.  Dogm.,  voi.  VII,  P.  II,  pag.  191. 

153  ibid. 

154  M.  P.  79,  495. 

155  De  Poenit.  dist.  1,  cap.  90. 
i56Pesch,  1.  e,  pag.  182. 

157  Lib.  IV  Sent,  dist.  17. 

N.  B. — Citare  volui  Veri.  J.  D.  Scotum  prae  ceteris  Schola- 
sticis,  ut  videatur  recte  no  agere  nonnullos  theologos,  qui  viden- 
tur  Ven.  Drem.  proponere  tamquam  adversum,  aliquatenus 
saltem,  catholicae  ventati  de  confessionis  necessitate.  Quod 
omnino  injuste  peragitur.  Quaestio  enim  a  Ven.  Scoto  exagitata 
est  omnino  diversa.  Etenim  non  agit  de  necessitate  confessionis, 
sed  de  probatione  necessitatis. 

Statuta  ventate  nostra  modo  supra  relato  ex  ipso  Ven.  Scoto, 
Dr.  Marianus  investigat,  in  Kb.  IV  Sent.,  dist.  17,  q.  unica,  utrum 
confessionis  sacramentalis  praeceptum  contineatur  in  sancto 
Evangelio  "explicite",  seu,  utrum  Dominus  "immediate  et  evi- 
denter"  proposuerit  hujusmodi  praeceptum  sacramentalis  con- 
fessionis, ita  ut  ex  sotis  verbis  S.  Scripturae,  sine  ullo  recursu 
ad  Traditionem,  probari  possit  hujusmodi  praeceptum.  Sic  pro- 
positae  quaestioni  respondet  Ven.  Scotus  negative.  Explicite, 
immediate  et  evidenter  "data  est  potestas  Apostolis,  et  in  eis 
omnibus  sacerdotibus,  remittendi  peccata".  Sed  idem  dici  non 
potest  de  divino  praecepto  confessionis,  quod  impositum  est 
indirecte  tantum:  nam  "nulli  committitur  potestas  judiciaria  et 
arbitraria  (quam  se,  exercet  aliquis  per  modum  arbitri),  nisi 
alicui  imponatur  necessitas  submittendi  se  sibi;  sed  Sacerdoti 
per  te  committitur  hujusmodi  potestas  in  causa  peccati;  ergo 
alicui  ut  reo  imponitur  necessitas  submittendi  se  arbitrio  ejus", 
secus  confessiarius  revera  "nullam  auctoritatem  judicandi  ha- 
beret,  si  iste  (reus)  posset  judicari,  si  voluerit,  et  non  judicari, 
si  noluerit".    Necessitas  dare  patet  ex  Traditione. 

Ven.  ergo  Scotus  tenet  praeceptum  divinum  positivum  et  ne- 
cessitatem  confessionis  probari  ex  S.  Scriptura  simul  cum  divina 
Traditione.  Propter  hoc  acriter  reprehenditur  Ven.  Dr.  a  non- 
nullis  theologis,  v,  g.,  ab  Estio  et  a  Pesch. 

Estins158  calumniatur  Scotum  dicens:  "Scotus  vero  cum 
dixisset  sacramentum  poenitentiae  fuisse  institutum  a  Christo, 
non  tamquam  necessarium,  sed  tamquam  utile,  postea  subdit 
quod  qui  teneret  confessionem  solum  esse  de  praecepto  Eccle- 
siae,  non  posset  faciliter  impugnari,  licet  rationabilius  sit  dicere 
quod  sit  de  jure  divino".  Scotus  non  dicit  poenitentiae  sacra- 
mentum institutum  esse  tamquam  utile,  sed  expresse  dicit  neces- 
sarium esse  ad  salutem.    Audivimus  Scotum  ipsum. — -Praeterea, 


158  Sent.  IV,  dist.  17,   §  7. 

non  dicit  faciliter  impugnari  non  posse  sententiam  de  praecepto 
ecclesiastico,  immo  de  facto  et  strenue  sententiam  illam  tribus 
rationibus  refutat:  a)  "quia  Ecclesia  non  attentasset  tam  arduum 
praeceptum  imponere  omnibus  Christianis,  nisi  esset  praeceptum 
divinum",  b)  quia  "si  haec  opinio  vera  esset,  videretur  quod 
Papa  non  teneretur  confiteri,  quia  sicut  habetur  Extra,  de  ver- 
borum  significatione,  Exiit  qui  seminai,  non  habet  imperium  par 
in  parem",  et  e)  "quia  non  invenitur  ubi  ab  Ecclesia  imponatur 
istud  praeceptum".  Sibi  objicit  Ven.  Dr.  Conc.  Lateranense. 
Et  ad  hoc  respondet  longe  ante  Augustinum  et  Ambrosium 
aliosque  multos  praedicasse  "confessionem  valde  esse  necessa- 
riam".  Et  tandem  concludit  "fundamentum"  divini  praecepti 
confessionis  sacramentalis  contineri  in  verbis  S.  Joannis,  cap. 
20  :  Quorum  remiseritis  peccata,  remittuntur  eis  .  .  .  Scotus 
igitur  nihil  dicit  quod  dissonet  ab  Ecclesiae  doctrina,  et  conse- 
quenter  Estius  nihil  aliud  fecit  nisi  Ven.  Scotum  calumniari. 

Pesch150,  adductis  argumentis  "ex  S.  Scriptura",  concludit: 
"Unde  immerito  Scotus  dubitat,  num  ex  S.  Scriptura  suMcienter 
possit  necessitas  confessionis  probari  .  .  .  Recte  autem  dicit 
Suarez  ante  conc.  trid.  Scoti  loquendi  modum  tolerati  po- 
tuisse  .  .  ."  Sed  vel  ipse  Pesch  non  adducit  verba  S.  Scripturae 
explicite,  immediate  et  evidenter  hujusmodi  necessitatem  atque 
praeceptum  sacramentalis  confessionis  imponentia.  Procedit 
Pesch  modo  arguitivo  et  deductivo  :  arguit  ex  collatione  clavium. 
Quae  methodus  est  methodus  Ven.  Scoti.  Ideoque  immerito 
Pesch  invehit  in  Scotum.  Immerito  etiam  contra  Ven.  Scotum 
citatur  Conc.  Trid.  ;  nam  Conc.  Trid.  unit  verba  S.  Scripturae 
cum  S.  Traditione.  Ait  enim  :  "Ex  institutione  sacramenti 
poenitentiae  jam  explicata  universa  Ecclesia  semper  intellexit 
institutum  esse  etiam  a  Domino  integram  peccatorum  confessio- 
nem et  omnibus  post  baptismum  lapsis  jure  divino  necessa- 
riam"ieo.  Christus  Dominus  dedit  clavium  potestatem  sacerdo- 
tibus,  eosque  "praesides  et  judices"  constituit.  Constat  ex  altera 
parte  "sacerdotes  judicium  hoc  incognita  causa  exercere  non 
potuisse".  Ex  his  duobus  factis  Ecclesia  collegit  necessitatem 
confitendi  omnia  peccata  mortalia  necnon  et  circumstantias  pecca- 
torum mutantes  speciem:  "Ex  his  colligitur,  oportere  a  poeni- 
tentibus    omnia    peccata    mortalia  .  .  .  in    confessione    recen- 

seri  .  .  .  Colligitur  praeterea,  etiam  eas  circumstantias  in  con- 
fessione explicandas  esse,  quae  speciem  peccati  mutant"161. 
Eodem  modo  se  exprimit  S.  Conc,  quando  loquitur  de  prae- 
cepto  imposito  a  Conc.  Lateranensi:  "Neque  enim  per  Latera- 
nense  concilium  Ecclesia  statuit,  ut  Christi  fideles  confiteantur, 
quod  jure  divino  necessarium  et  institutum  esse  intellexerat,  sed 
ut  praeceptum  confessionis  semel  in  anno  .  .  .  impleretur"162. 
Non  ergo  Conc.  Trid.  dicit  necessitatem  et  praeceptum  divinum 
confessionis  sacramentalis  proposita  fuisse  a  Christo  Domino 
explicite,  immediate  et  evidenter,  immo  Conc.  recurrit  ad  Eccle- 
siae  intellectum.  Uno  verbo  :  Trid.  probat  praefatas  veritates 
ex  S.  Scriptura  simul  et  ex  Traditione.  Haec  autem  methodus 
fuit  methodus  a  Ven.  Scoto  in  probatione  earumdem  veritatum, 
ideoque  nulla  adest  pugna  inter  S.  Conc.  Trid.  et  Ven.  Scotum. 

Concludam  hanc  quaestionem  de  Ven.  Scoto  verbis  Pohle- 
Preuss163,  quibus  optime  exprimitur  veritas  relate  ad  divinam 
institutionem  et  necessitatem  sacramentalis  confessionis,  necnon 
modus  cogitandi  Ven.  Scoti  (quamvis  hoc  ultimum  minime  in- 
tendatur  a  Pohle-Preuss)  circa  praecitata  puncta:  "It  (the 
divine  institution  and  necessity  of  confession)  cannot  be  proved 
directly;  but  an  indir  e  et  argument  may  be  construed  upon  the 
basis  of  what  the  Bible  teaches  in  regard  to  the  power  of  the 
keys".  Ex  potestate  clavium  ergo  probatur  indirecte  et  necessi- 
tas  et  praeceptum  confessionis  sacramentalis.  Ideoque  etiam 
post  Conc.  Trid.  jure  meritoque  reprobari  nequit  argumentatio 
Ven.  Scoti,  cum  adsint  auctores  moderni,  qui  candide  confitean- 
tur idem  quod  ante  Conc.  Trid.  Ven.  Scotus  fassus  est. 

Contra  universalem  seu  catholicam  doctrinam  de  necessitate 
confessionis  insurrexerunt  Wicleff,  Petrus  de  Osma,  et  Prote- 
stantes.  Sed  Ecclesia,  vigil  divinae  revelationis  custos,  rejecit 
atque  condemnavit  praefatorum  hominum  placita,  atque  servavit 
integram  tectamque  doctrinam  Christi. — Martinus  V  damnavit 
sequentem  Wicleffi  propositionem  :  "Si  homo  fuerit  debite  con- 
tritus,  omnis  confessio  exterior  est  sibi  superflua  et  inutilis"164. — 
Sixtus  IV  postea  damnavit  hos  Petri  de  Osma  errores:  "Pec- 
cata mortalia,  quantum  ad  culpam  et  poenam  alterius   saeculi, 

delentur  per  solam  cordis  contritionem,  sine  ordine  ad  claves"165. 
"Pravae  cogitationes  confiteri  non  debent,  sed  displiscentia  de- 
lentur, sine  ordine  ad  claves"16Q.  Confessio  ergo  est  necessaria, 
etiam  quando  quis  contritionem  habet. — Tandem  Conc.  Trid. 
contra  Protestantes  dennivit  eamdem  doctrinam,  dicens:  "S. 
q.  negaverit  confessionem  sacramentalem  vel  institutam  vel  ad 
salutem  necessariam  esse  jure  divino  ...  A.  S."167.  Recursus 
ergo  ad  claves,  commisso  post  baptismum  peccato  mortali, 
necessarius  est  ad  salutem. 

CONCLUSIO. 

Deo  dante,  hac  in  Dissertatione,  poenitentiae,  tum  quatenus 
est  sacramentum  tum  quatenus  virtus  est,  definitio  aliquantulum 
evoluta  fuit. — Deinde  statutus  est  sensus,  sub  quo  "clavium  po- 
testas"  assumi  intendebatur. — Investigatae  sunt,  praeterea,  cla- 
vium potestatis  promissio  et  collatio. — Tandem  clavium  pote- 
statis qualitates  consideratae  sunt,  videlicet,  clavium  potestatis 
permanentia,  hujus  potestatis  differentia  a  potestate  baptizandi 
atque  a  potestate  praedicandi,  clavium  potestatis  character  re- 
missivus  necnon  judicialis,  ejusdemque  potestatis  universalitas 
atque  necessitas. 

Gratias  igitur  agamus  Domino  nostro  Jesu  Christo,  qui  est 
"Samaritanus  ille"  piissimus,  qui  "spoliatum  videns  hominem  et 
atrociter  sauciatum,  miserationis  affectu  competiens,  medicinam 
attulit  efficacem,  qua  curatis  ipsius  vulneribus,  ac  piena  reddita 
sanitate,  in  sui  principium,  a  quo  descendens  ab  Jerusalem  de- 
viaverat,  finaliter  reduceretur"  (Ven.  J.  D.  Scotus,  in  Lib.  IV 
sent.,  Praefat,  apud  Vives,  tom.  16,  pag.  8). 


165  ibid,  n.  724. 

"Ubid.,  n.  916. 


BIBLIOGRAPHIA. 

Biblia  sacra,  Fillion,  edit.  VII,  Paris,  1911. 

Concilium  Tridentinum,  edit.  P.  Anastasii  Muchuca  Diez,  Madrid,  1903. 

Codex  Juris  Can.,  Romae,  1918. 

Catechismus  Romanus  seu  Trid.,  edit.  P.  Anastasii  Diez,  Madrid,   1911. 

Alexander  Halensis,  Stimma  Theologiae,  Nuremberger,   1482. 

Alien,  St.  Matthew,  The  International  Criticai  Commentary,  New  York, 

1907. 
Bellarminus,  Card.  Robertus,  De  Controversiis,  tom.  IH,  Paris,  1613. 
Bonaventura,   S.,   Sent.  IV,  Quaracchi,   1889. 
Bullarium   Franciscanum,   Romae,   1898. 
Breen,  A  Harmonized  Exposition  of  the  four  Gospels,  Rochester,  N.  Y., 

1908. 
Cajetanus,    Card.,    De    Roman.    Pontine.    Institutione,    Opuscula    Omnia, 

Lugduni,  1631. 
Casey,  Rev.  P.  H.,  S.  J.,  Notes  on  a  History  of  Auricular  Confession, 

Philadelphiae,  U.  S.,  1899. 
Catholic  Encyclopedia,  The,  N.  Y.,  1907-14. 
Corluy,   Spicilegium  Dogmatkum-biblicum,   Gandavi,   1884. 
Cornelius  a  Lapide,  Comment,  in  Script.  S.,  Paris,  1857. 
Denzinger-Bannwart,  Enchiridion  Symbolorum,  Herder,  edit.  11,  a.  1911. 
Guillelmus  Estius,  In  quatuor  Lib.  Sent  Comment.,  Paris,   1680. 
Gotti,  O.  P.,  Card.  Theol.  Schol.— Dogm.,  Venetiis,   1763. 
Holzapfel-Hasselbeck,  Manuale  Historiae  Ordinis  Minorum,  Herder,  1909. 
Hurter,  Sanct.  Patrum  Opuscula  selecta,  Oeniponte. 
Hurter,  Theol.  Dogm.  Comp.,  edit.  -IV,  Oeniponte,  1883. 
Kirch,   Enchiridion    fOntium    Historiae   eccl.,    Friburgi,    1910. 
Lea,  H.  Ch.,  A  History  of  Auricular  Confession  and  Indulgences  in  the 

Latin  Church,  3  vols.,  Philadelphia,  1896. 
Leo  XIII,  Enc.  "Immortale  Dei",  8  Nov.   1885. 
Migne,  Patrologia. 

Noel,  Franciscus,  Theologiae  R.  P.  Suarez  Summa,  Migne,  1858. 
O'Donnell,  Rev.  M.  J.,  Penance  in  the  Early  Church,  Dublin,  1908. 
Perrone,  De  Poenit.,  edit  Migne,   1864. 
Pesch,  Praelect.,  Dogm.,  edit.  3,   Friburgi,   1911. 
Pohle-Preus,  Dogm.  Theology,  The  Sacraments,  voi.  Vili,  Penance,  B. 

Herder,  1917. 
Richardus  a  Media  Villa,  Script,  super  Sent.,  Venetiis,  1489. 
Rouet  de  Journal,  Enchiridion  Patristicum,  Friburgi,  1911. 
Tanquerey,    A,    Synopsis    Theol.    Dogm.    Adhibetur    generatine    edit.    13, 

Descle,  1911. 
Tixeront,  Histoire  de  Dogmes,  I.  La  Theolgie  Anteniceene,  Paris,  1905. 
Thomas,  S,  Summa  Theol.,  Romae»  1894. 
Scotus,  Ven.  Joannes  Duns,  Opera  Omnia,  Paris,  1894. 
Vigouroux,  Dictionaire  de  la  Bible,  Paris,   1899. 

Vivo,  Januarius  de,  Disputatio  Theologico-Dogmatiea  de  Re  Sacramen- 
taria, Neapoli,  1886. 
Watkins,  Oscar,  d.,  A  History  of  Penance,  2  vols.,  Londini,  1920. 

(127) 


LAUS  DEO. 


AUCTORIS  VITA. 

Die  13  Januarii  a.  1888,  in  civitate  Angelopolitana  (vulgo 
Puebla),  Mexici,  natus  sum.  In  catholicis  scholis  ejusdem  civi- 
tatis  instructioni  elementari  operam  dedi.  Deinde  per  tres  annos 
studili  apud  Seminarium  Palafoxianum  in  eadem  civitate  situm. 
Ab  a.  1906  admissus  sum  in  Ordinem  Frànciscanum,  in  Pro- 
vincia SS.  Apost.  Petri  et  Pauli,  Queretari,  Mex.,  ubi  natura- 
libus  scientiis  et  Philosophiae,  ac,  per  tres  annos,  S.  Theologiae 
studui.  Romae  curriculum  theologicum  compievi,  necnon  sacram 
tonsuràm  sacrosque  ordines  recepì;  presbyter  creatus  fui  die  4 
Aprilis  a.  1915.  Ibidem  prò  Lectoratu  in  S.  Theologia  obtinendo 
per  duos  annos  studui;  sed  ob  mundiale  bellum  Romam  reli- 
qui,  perrexique  Argentinam,  ubi  ex  mandato  Rmi.  Patris  Gene- 
ralis  O.  F.  M.,  Fr.  Seraphini  Gimini  examini  subjectus  sum  ad 
Lectoris  titulum  accipiendum,  quem,  die  24  Dee.  a.  1915,  ob- 
tinui.  Deinde  apud  S.  Barbaram,  Calif.,  confratres  meos  in 
exilium  missos  S.  Theologiam  sacràmque  Eloquentiam  docui 
per  duos  annos,  ab  a.  1916;  quibus  expletis,  Washingtonium 
petivi,  atque  in  ALMA  UNIVERSITATE  CATHOLICA 
iterum  S.  Theologiae  operam  dèdi  sub  Dr.  Fr.  Josepho  Daniele 
Kennedy,  O.  P.,  et,  per  annum,  Rev.  Edmundo  Shanahan, 
S.  T.  D.,  ac  Juri  Canonico  sub  Mons.  Philippo  Bernardini,  U. 
J.  D.  Praefatis  ci.  Doctoribus  gratum  meum  animum  libenter 
pando  propter  eorumdem  amabilitatem  erga  me.  ALMA  UNI- 
VERSITAS  CATHOLICA  me  agnovit  tamquam  Baccalaureum 
ob  titulum  Lectoris  quem  habebam,  ac  Licentiati  gradum  in. 
S.  T.  mihi  conferre  dignità  est  die  2  Juniì  a.  1919. 

MEXICO 


Mora  IX  A.  M.    Die  XXV  Aprilis,  MCMXXL 


THESES. 


I. 

De  fide  tenendum  est  omnia  Sacramenta  Novae  Legis  fuisse, 
saltem  mediate,  a  Christo  Domino  instituta,  et  certum  videtur 
omnia  pariter  fuisse  ab  eodem  Domino  immediate  instituta. 

II. 

Quamvis  nullus  inveniatur  ante  saeculum  XII,  qui  explicite 
septem,  et  septem  tantum  sacramenta  enumeraverit,  attamen  pro- 
bari potest  eadem  in  usu  fuisse  ab  Ecclesiae  initio. 

III. 

Sacramenta  a  Christo  instituta  minime  spectari  possunt  tam- 
quam  mera  putaque  symbola  et  memorialia. 

IV. 

Sacramenta  Novae  Legis  gratiam  causant  quam  significant, 
ipsamque  obicem  non  ponentibus  conferunt  ex  opere  operato. 

V. 
Triplex  Baptismi,  Confirmationis  et  Ordinis  effectus  enume- 
ratur:  gratia  sanctificans,  gratia  habitualis  atque  character. 

VI. 

Ad  validam  sacramentorum  administrationem  requiritur  in- 
tendo vere  interna,  virtualis  saltem,  atque  determinata  ad  certam 
personam  aut  materiam. 

VII. 

Valide  quis  baptizari  potest  aspersione  vel  infusione  aut  im- 
mersione; minime  vero  requiritur  immersio. 

Vili. 
Baptismi  subjectum  est  quilibet  homo  viator  non  baptizatus, 
etiamsi  sit  infans. 

IX. 
Bene  inspecta  quaestione  XXIV,  part.  IV,  Summae  Theologiae 
Alexandri  Halensis,  sustineri  potest  Alexandrum  Halensem  non 
docuisse  Confirmationis  sacramentum  fuisse  institutum  in  Con- 
cilio Meldensi,  sed  fuisse  locutum  praefatum  auctorem  de  accu- 
ratiori  Sacramenti  determinatione  facta  in  supra  dicto  Concilio. 

X. 

Dominus  Noster  Jesus  Christus  est  vere,  realiter  atque  sub- 
stantialiter  praesens  in  Smo.  Eucharistiae  Sacramento.  Ideoque 
non  est  praesens  moraliter  tantum;  nec  Smum.  Eucharistiae 
Sacramentum  spetari  potest  tamquam  merum  symbolum  et 
memoriale. 

XI. 

Ad  frequentem,  immo  quotidianam,  communionem  minime  re- 
quiritur  ut  quis  liber  sit  a  peccato  veniali,  licet  quam  maxime 
sit  optandum;  sufficit  habere  rectam  piamque  intentionem  atque 
non  habere  conscientiam  de  peccato  mortali. 

XII. 
Sancta  missa  est  sacrificium  proprie  dictum,  et  aliud  non  habet 
humanum  genus  sub  Nova  Lege,  immolato  Christo  Domino  in 
ara  crucis. 

XIII. 
Ven.  Joannes  Duns  Scotus  non  docet  Poenitentiae  sacramen- 
tum utile  tantum  esse,  sed  tenet  hujusmodi  sacramentum  esse 
necessarium,  commisso  mortali  peccato,  post  baptismum. 

XIV. 
Cardinalis  Caj etani  sententia,  secundum  quam,  clavium  po- 
testas  nonnisi  Beato  Petro  Apostolo  atque  Romanis  Pontificibus 
competit,  dummodo  claves  in  suo  amplissimo  sensu  accipiantur, 
dici  nequit  sententia  singularis,  sed  est  sententia  sacrae  Scrip- 
turae  (Mt.  16,  18)  valde  conformis. 

XV. 

Franciscani,  qui  vixerunt  tempore  Romani  Pontificis  Joannis 
XXII,  dici  nequeunt  auctores  distinctionis  clavium  in  clavem 
scientiae  et  clavem  potentiae,  cum  longe  ante  ipsos  haec  distinctio 
apud  auctores  dare  determinata  inveniatur. 

XVI. 
Praeter  ordinis  potestatem  requiritur  in  confessario  jurisdic- 
tionis  potestas,  secus  invalide  agit,  seu  non  absolvit. 

XVII. 
Ad    remissionem   peccatorum   post   baptismum   commissorum 
obtinendam   sub    Novo   Foedere   absolute   necessarium   est   aut 

habere  contritionem  perfectam  simul  cum  voto  recipiendi  Poeni- 
tentiae  sacramentum,  aut  habere  attritionem  seu  contritionem 
imperfectam  et  recipere  sacramentalem  absolutionem. 

XVIII. 
Contritio,  quae  "animi  dolor  ac  detestatio  est  de  peccato  com- 
misso  cum  proposito  non  peccandi  de  cetero"  (Conc.  Trid.,  sess. 
XIV,  cap.  4),  includit  non  tantum  resipiscentiam  seu  vitae  mu- 
tationem,  ut  tenet  Lutherus  cum  suis,  sed  etiam  includit  hoc 
aliud  elementum:  odium  de  peccato  commisso. 

XIX. 

Ut  contritio,  sive  perfecta  sive  imperfecta,  ad  sacramentum 
valide  recipiendum  sufficiat,  sit  oportet  vera,  supernaturalis,  uni- 
versalis,  appretiative  summa. 

XX. 

Minime  approbari  potest  opinio  eorum,  qui  dicunt  S.  Bona- 
venturam  docuisse  Extremam  Unctionem  fuisse  institutam  ab 
Apostolo  Jacobo. 

XXI. 

Anglicani,  non  obstantibus  eorum  conatibus,  numquam  pro- 
babunt  falsam  esse  declarationem  Bullae  "Apostolicae  curae" 
(a.  1896)  statuentis  ordinationes  ritu  anglicano  peractas  irritas 
prorsus  esse  omninoque  nullas. 

XXII. 
Matrimonium    numquam    fuit    contractus    simpliciter    civilis, 
sed  semper  habitum  est  tamquam  aliquid  sacrum;  et  Dominus 
Noster  Jesus   Christus   contractum   matrimonialem   sacramentis 
Novae  Legis  adnumeravit. 

XXIII. 
Consensus  et  nil  aliud  quam  consensus  constituit  materiam 
et  formam  sacramenti  Matrimonii. 

XXIV. 
Matrimonii  finis  primarius  est  procreatio  et  educatio  prolis; 
secundarius  mutuum  adjutorium  et  remedium  concupiscentiae. 

XXV. 

Divortium  primario  naturae  fini  non  opponitur,  saltem  valde 
difficiliter  probatur;  opponitur  autem  quam  maxime  secundario 
juri  naturali. 

XXVI. 
Dogmatum    catholicorum    natura    confundi    non    debet    cum 
eorumdem  explicatione,  quocumque  modo  haec  intelligatur. 

XXVII. 
Dogmatum  catholicorum  profectus  nequit  explicari  ad  instar 
germinis  biologici,  sed  proprias  habet,  et  quidem  tantummodo 
logicas,  proficiendi  leges. 

XXVIII. 
Communem  conceptum   Dei  omnium  inesse  mentibus,   paga- 
norum  scilicet  et  christianorum,  non  solum  Scripturae  sed  etiam 
Patrum  testimonia  nec  non  nuperrima  religionum  historia  luce 
clarius  ostendunt. 

XXIX. 
Gratia  et  natura,  etsi  inter  se  distinctae,  ab  invicem  inter  se 
non  separantur,  sed  quid  unum,  nempe  hominem  supernatura- 
lem,  efformant. 

XXX. 
Non  in  quaque  forma  substantiali  nequam,  nec  in  qualitate 
quadam  morbida,  nec  demum  in  transgressu  protoparentum 
nobis  imputato,  sed  in  destitutione  gratiae  sanctificantis,  quae 
habitualem  quamdam,  a  fine  supernaturali  aversionem  secum- 
fert,  reponenda  est  essentia  peccati  originalis  transmissi. 

XXXI. 

Theologice,  historice  et  critice  inspecta,  ostenditur  falsa  di- 
stinctio  illa  nuperrime  adinventa  inter  Christum  quem  exhibet 
historia  et  Christum  quem  accipit  fides. 

XXXII. 
Quod    Christus    nos    redimerit    non   tantum   doctrina    sua    et 
exemplis,  sed  specialiter  morte  sua  piaculari,  historice  et  theo- 
logice constat. 

XXXIII. 
Doctrinae  protestanticae  de  salutifero  opere   Christi  historia 
nec  traditione  nec  ratione  suadetur. 

XXXIV. 

Doctrina  de  satisfactione  infinite  superabundanti  moralia  et 
spiritualia  includit  dementa,  divinum  nempe  amorem,  qui  causa 

fuit,  non  vero  simpliciter  effectus,  operis  redemptivi  a  Christo 
consummati  ;  errant  proinde  qui  conceptum  catholicum  pure  lega- 
lem  putant. 

XXXV. 

Interactio  misericordiae  et  justitiae  divinae,  prout  ab  Ange- 
lico Doctore  explicatur,  redemptivo  operi  Salvatoris  explicando, 
non  parum  inservit. 

XXXVI. 

"Divinae  revelationi  tribuendum  est  ut  ea,  quae  in  rebus  divi- 
nis  humanae  rationi  per  se  impervia  non  sunt,  in  praesenti 
quoque  generis  humani  conditione  ab  omnibus  expedite,  firma 
certitudine  et  nullo  admixto  errore  cognosci  possint"  (Conc. 
Vat.  Const.  Dei  Filius,  cap.  IL). 

XXXVII. 
"Primatus  jurisdictionis  in  universam  Dei  Ecclesiam  immediate 
et  directe  beato  Petro  apostolo  collatus  fuit  a  Christo  Domino" 
(Conc.  Vat.  Const.  Pastor  aetemus,  cap.  III.). 

XXXVIII. 
Successores  beati  Petri  in  primatu  sunt  Pontifices  Romani, 
ideoque  vera  Christi  Ecclesia  ex  unione  cum  sede  Romana  ubique 
distinguenda  est. 

XXXIX. 
Magisterium  infallibile  instituit  Christus  in  Ecclesia  sua. 

XL. 
Ex    Christi    institutione    omnibus    incumbit    obligatio    veram 
Ecclesiam  implectendi,  ideoque  reicienda  est  notio  omnes  reli- 
gionis  Christianae  formas  aeque  bonas  esse. 

XLI. 
Desiderium,  etiam  ineificax,  rei  malae,  et  gaudium  de  re  mala 
induunt  malitiam  specificam  tum  objecti  tum  circumstantiarum  ; 
delectatio  morosa  induit  malitiam  objecti,  non  vero  circumstan- 
tiarum, nisi  circa  ipsas  versetur  delectatio. 

XLII. 
Bellum  per  se  licitum  est,  sive  ad  injuriam  repellendam,  sive 
ad  jus  Reipublicae  vindicandum  ;  illicitum  tamen  est  in  ipso  bello 
directe  intendere  mortem  hostis. 

XLIII. 
Titulus  legis  civilis,  dummodo  non  constet  immoderatum  esse, 
est  justa  ratio  et  honesta  lucrum  aliquod  ex  mutuo  recipiendi, 
secluso  etiam  quocumque  alio  titulo,  i.  e.,  quin  opus  sit  inquirere 
an  alius  titulus  adsit. 

XLIV. 
Naturalis  justitia  exigit  ut  operariorum  remuneratio  talis  sit 
ut  sufficiat  tam  suis  quam  suarum  familiarum  necessitatibus  sub- 
veniendis,  frugali  tamen  modo  et  rationabili. 

XLV. 

Numquam  licet  directa  actione:  neque  occidere  infantem  in 
utero  matris;  neque  operatione  chirurgica  illum  extrahere  ab 
utero  matris,  cum  extra  uterum  nondum  vivere  nequit  infans, 
neque  alio  modo  abortum  procurare. 

XLVI. 
Catholice  sustineri  potest  quaelibet  ex  hisce  opinionibus  relate 
ad  diluvium  universale:  a)  diluvium  fuit  absolute  universale, 
i.  e.,  tam  geographice  quam  anthropologice  ;  b)  diluvium  fuit 
universale  anthropologice  tantum;  e)  diluvium  non  fuit  uni- 
versale neque  anthropologice  neque  geographice. 

XLVII. 
Canticum  Canticorum  poèticus  est  liber  quo  celebratur  Christi 
cum  Ecclesia  spirituale  matrimonium. 

XLVIII. 
Logos,  quem  nos  docet  S.  Joannes  Apostolus  in  suis  scriptis, 
toto  caelo  differt  a  logo  quem  exhibet  nobis  Philo. 

XLIX. 
Contextus  Epistolae  I  ad  Cor.,  cap.   XV,  45-49,  parenticam 
quidem    habet    significationem,    sed    includit    etiam    mysterium 
duplicis  in  Christo  naturae. 

L. 
Tanta  adest  similitudo  cogitationis  et  expressionis  inter  caput 
XIII  lib.  Sapientiae  atque  S.  Pauli  Epist.  ad  Romanos  I,  18  ss., 
ut  concludi  possit  aliqualis  litterarius  influxus  in  S.  Paulum. 

LI. 


Can.  1-7. 
Can.  92-94. 
Can.  216. 
Can.  1012-1016. 
Can.  1409-1413. 


LII. 
LUI. 
LIV. 
LV. 


LVI. 
Honorius  Papa  I  in  suis  ad  Sergium  epistolis  duabus  nullam 
ex   cathedra   edidit   definitionem,   neque   ullum   docuit   errorem 
contra  fidem. 

LVII. 
Urbani  Papae  VI  electio,  quae  Occidentale  praecesit  Schisma, 
jure  merito  tenenda  est  tamquam  legitima  atque  canonica. 

LVIII. 
Ex    christologicis    controversiis    saeculorum    decursu    habitis 
luce  clarius  apparet  Christum  fuisse  positum  "in  signum  cui  con- 
tradicetur"   (Le.  II,  34). 

LIX. 
Vaticana  documenta  circa  Galilaeum,  a.  1877  edita,  dare  de- 
monstrant  ecclesiasticae  auctoritates  in  damnatione  hujus  per- 
illustris  hominis  motas  non  fuisse  odio  contra  veram  scientiam. 

LX. 
Exponuntur  verae  ac  fundamentales  causae  quae  ansam  prae- 
buerunt  hodiernae  revolutioni  Mexicanae  atque  religiosae  per- 
secutioni. 

